Document ID: 32004D0304

Komission päätös,
tehty 17 päivänä huhtikuuta 2002,
yrityskeskittymän julistamisesta yhteismarkkinoille ja ETA-sopimuksen toimintaan soveltuvaksi
(Asia COMP/M.2547 - Bayer / Aventis Crop Science)
(tiedoksiannettu numerolla K(2002) 1462)
(Ainoastaan englanninkielinen teksti on todistusvoimainen)
(ETA:n kannalta merkityksellinen teksti)
(2004/304/EY)
EUROOPAN YHTEISÖJEN KOMISSIO, JOKA
ottaa huomioon Euroopan yhteisön perustamissopimuksen,
ottaa huomioon Euroopan talousalueesta tehdyn sopimuksen ja erityisesti sen 57 artiklan,
ottaa huomioon yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89(1), sellaisena kuin se on viimeksi muutettuna asetuksella (EY) N:o 1210/97(2), ja erityisesti sen 8 artiklan 2 kohdan,
ottaa huomioon menettelyn aloittamisesta tässä asiassa 4 päivänä joulukuuta 2001 tehdyn komission päätöksen,
on antanut asianomaisille yrityksille mahdollisuuden esittää huomautuksensa komission esittämistä väitteistä,
ottaa huomioon keskittymiä käsittelevän neuvoa-antavan komitean lausunnon(3),
ottaa huomioon kuulemismenettelystä vastaavan neuvonantajan loppukertomuksen tässä asiassa(4),
sekä katsoo seuraavaa:
(1) Bayer AG (Bayer) ilmoitti 29 päivänä lokakuuta 2001 komissiolle aikomuksestaan hankkia kaikki Aventis Crop Science Holding S.A:n (jäljempänä "ACS") osakkeet, jotka käsittävät Aventis S.A:n maatalouskemian liiketoiminnan.
(2) Tutkittuaan ilmoituksen komissio totesi, että ilmoitettu liiketoimi kuuluu asetuksen (ETY) N:o 4064/89 (jäljempänä "sulautuma-asetus") soveltamisalaan ja että sen soveltuvuudesta yhteismarkkinoille ja ETA-sopimuksen toimintaan on vakavia epäilyjä. Tämän vuoksi komissio päätti 4 päivänä joulukuuta 2001 aloittaa menettelyn sulautuma-asetuksen 6 artiklan 1 kohdan c alakohdan nojalla.
(3) Tutkittuaan asian yksityiskohtaisesti komissio on tullut siihen tulokseen, että ilmoitettu yrityskeskittymä loisi sellaisen määräävän markkina-aseman tai vahvistaisi sellaista määräävää markkina-asemaa useilla markkinoilla, jonka seurauksena tehokas kilpailu olennaisesti estyisi yhteismarkkinoiden merkittävällä osalla. Bayerin tekemät sitoumukset kuitenkin muuttavat ehdotettua keskittymää siten, että siihen liittyvät ongelmat poistuvat.
I. OSAPUOLET
(4) Bayer on kansainvälinen julkisesti noteerattu yhtiö, joka toimii neljällä liiketoiminta-alalla: terveydenhuollon, maatalouden, polymeerien ja kemian alalla. Maatalousliiketoiminta, joka on tämän kaupan kannalta merkityksellinen ala, käsittää kasvinsuojeluun ja eläinten terveyteen keskittyvät liiketoimintaryhmät. Kasvinsuojelun liiketoimintaryhmä kehittää, tuottaa ja markkinoi kasvitautien, tuholaisten (hyönteisten ja muiden pieneläinten) sekä rikkaruohojen torjuntaan käytettäviä kasvinsuojeluaineita. Eläinten terveydenhoidon liiketoimintaryhmä tuottaa erilaisia tuotanto- ja seuraeläinten terveyden ylläpitoon käytettäviä eläinten lääkkeitä ja rokotteita sekä erilaisia hoitotuotteita. Eläinten terveydenhoidon liiketoimintaryhmän kehittämiä ja toimittamia tuotteita ovat myös elintarvikevarastojen suojeluun ja tartunnanlevittäjien torjuntaan suunnitellut aineet.
(5) ACS on AgrEvon (entinen Hoechstin ja Scheringin yhteisyritys) ja Rhône-Poulencin maatalousliiketoimintayksikön yhteenliittymä, joka perustettiin vuonna 1999. ACS käsittää neljä liiketoiminta-alaa: Kasvinsuojelun liiketoimintayksikkö kehittää, tuottaa ja markkinoi viljelykasveilla käytettäviä kasvinsuojeluaineita, esimerkiksi rikkakasvien, hyönteisten ja sienitautien torjunta-aineita, kasvunsäätelijöitä ja peittausaineita. Ympäristötieteen liiketoimintayksikkö kehittää, tuottaa ja jakelee muualla kuin maataloudessa käytettäviä tuotteita, esimerkiksi kotitalouksissa käytettäviä hyönteisten torjunta-aineita, teollisuudessa käytettäviä rikkakasvien torjunta-aineita sekä nurmikon- ja puutarhanhoidossa käytettäviä tuotteita. Siemenliiketoimintayksikkö tutkii, tuottaa ja jalostaa peltokasvien ja vihannesten siemeniä. Biotieteen liiketoimintayksikkö kehittää tekniikoita, joiden avulla kasvien arvoa voidaan lisätä parantamalla niiden syöteominaisuuksia, viljelyllisiä ominaisuuksia ja tuotosominaisuuksia.
II. LIIKETOIMI
(6) Liiketoimella Bayer hankkii kaikki ACS:n liiketoimintaan liittyvät osakkeet. Ehdotettu keskittymä johtaa yksinomaisen määräysvallan saamiseen sulautuma-asetuksen 3 artiklan 1 kohdan b alakohdassa tarkoitetulla tavalla.
(7) Bayer on maailmanlaajuisen myynnin perusteella nykyään maailman seitsemänneksi suurin maatalouskemian yritys. ACS on maailman neljänneksi suurin. Yhdessä ne muodostavat tulevaisuudessa maailman toiseksi suurimman maatalouskemian yrityksen, jonka noin [20-30] prosentin markkinaosuus on vain hiukan pienempi kuin suurimman maatalouskemian yrityksen Syngentan mutta suurempi kuin BASFin, DuPontin, Dow'n ja Monsanton.
III. YHTEISÖNLAAJUINEN ULOTTUVUUS
(8) Bayerin ja ACS:n yhdistetty maailmanlaajuinen liikevaihto on yli 5000 miljoonaa euroa(5) (Bayer: 30971 miljoonaa euroa, ACS: 4034 miljoonaa euroa). Niiden kummankin yhteisönlaajuinen liikevaihto on yli 250 miljoonaa euroa (Bayer: 10905 miljoonaa euroa, ACS: [...] miljoonaa euroa), mutta ne eivät saa mistään yksittäisestä jäsenvaltiosta yli kahta kolmannesta yhteisönlaajuisesta kokonaisliikevaihdostaan. Ilmoitetulla toimenpiteellä on sen vuoksi yhteisönlaajuinen ulottuvuus, ja se muodostaa ETA-sopimuksen 57 artiklan mukaisen yhteistyötapauksen.
IV. KILPAILUA KOSKEVA ARVIOINTI
JOHDANTO
(9) Ehdotettu sulautuma vaikuttaa pääasiassa viljelykasveilla käytettävien kasvinsuojeluaineiden markkinoihin. Tällaisia aineita ovat erilaiset tuotteet, joiden avulla on tarkoitus suojata viljelykasveja kaikenlaisilta hyönteisten, rikkakasvien ja sienten aiheuttamilta vahingoilta.
(10) Osapuolilla on päällekkäisiä toimintoja seuraavilla pääaloilla: viljelykasveilla käytettävät hyönteisten, rikkakasvien ja sienitautien torjunta-aineet sekä peittausaineet. Pienempiä aloja, joilla myös esiintyy päällekkäisyyttä, ovat tehoaineet (varsinaiset molekyylit, jotka tehoavat rikkakasveihin, hyönteisiin ja tauteihin), teollisuudessa käytettävät rikkakasvien torjunta-aineet sekä ammattimaisessa tuholaistorjunnassa käytettävät hyönteisten torjunta-aineet.
(11) Muualla kuin maataloudessa eli kotitalouksissa ja puutarhassa käytettävät kasvinsuojeluaineet, pieneläinten ulkoloisten torjunta-aineet sekä kotitalouksissa käytettävät hyönteisten torjunta-aineet ovat vertikaalisia markkinoita, joihin ehdotettu liiketoimi vaikuttaa.
TUTKIMUS- JA KEHITYSTYÖN ALALLA KÄYTÄVÄÄN KILPAILUUN PERUSTUVA TEOLLISUUDENALA
(12) Kasvinsuojelualalle on ominaista, että alalla toimii muutamia suuria kansainvälisiä yrityksiä, jotka tutkivat ja kehittävät uusia, tehokkaampia tuotteita, sekä suuri joukko ns. geneeristen tuotteiden valmistajia, joilla ei ole merkittävää tutkimus- tai kehitystoimintaa. Tuotekehitykseen panostavia yrityksiä ovat nykyään Syngenta, Aventis, BASF, Bayer, DuPont, Dow ja Monsanto.
(13) Viime vuosina tässä yritysryhmässä on tapahtunut vahvaa keskittymistä. Dow osti vuonna 2001 Rohm & Haasin maatalouskemian liiketoiminnan. Syngenta perustettiin vuonna 2000, kun AstraZenecan ja Novartisin maatalouskemian liiketoiminnot yhtiöitettiin. BASF osti vuonna 2000 American Cyanamidin eli American Home Productin maatalouskemian liiketoiminnan. Alalla toimii lisäksi useita japanilaisia tuotekehitysyrityksiä, joilla ei kuitenkaan ole vahvaa asemaa Euroopassa vaan jotka usein pitävät parempana lisensoida tuotteensa yrityksille, joilla on Euroopassa vahvat myyntiorganisaatiot. Geneeristen tuotteiden valmistajista suurimmat ovat Makhteshim Agan ja Cheminova.
(14) On esitetty, että menestyminen maatalouskemian alan on pitkälti kiinni tutkimus- ja kehitystyöstä ja pääsystä markkinoille. Viimeiset kolme vuotta ala on kärsinyt yleisestä laskusuuntauksesta, joka on lisännyt kilpailua heikkenevillä markkinoilla. Kasvua on tapahtunut vain silloin, kun markkinoille on tuotu innovatiivisia vaikutustapoja. On esitetty myös, että tällä alalla tärkein kilpailun lähde on tuotekehitysyritysten välillä tutkimus- ja kehitystyössä käytävä kilpailu, joka ei liity hintaan. Toisaalta tehokas tutkimus- ja kehitystoiminta antaa yritykselle mahdollisuuden hyödyntää uusien kemikaalien tarjoamat edut ja hankkia laajan valikoiman uusia tuotteita, joiden avulla se voi pitää yllä vahvaa asemaa hyvinkin erilaisilla markkinoilla. Esimerkiksi patentoimattomien tuotteiden yhdistäminen uusiin patentoituihin tuotteisiin tai patentoituja tehoaineita sisältävien uusien seosten kehittäminen voi pidentää patentoimattoman tuotteen elinkaarta ja rajoittaa geneerisiä tuotteita valmistavien yritysten luomaa kilpailupainetta.
(15) Geneerisiä tuotteita valmistavien yritysten mahdollisesti luomaa kilpailupainetta vähentää myös se seikka, että tuotteet ja tehoaineet, joiden patenttisuoja on päättynyt, voidaan edelleenkin suojata patentoimalla tuotantoon liittyvä tekninen asiantuntemus. Oleellista asiantuntemusta ei voi selvittää, eikä se välttämättä käy ilmi julkaistuista patenteista ja tieteellisestä kirjallisuudesta. Tämä tarkoittaa, että paras tekniikka on yleensä suojattu merkittävästi kauemmin kuin alkuperäisen patentin suoja-ajan.
(16) Intensiivistä tutkimus- ja kehitystyötä vaativille markkinoille pääsyä ei yleensä voida odottaa lyhyellä eikä keskipitkällä aikavälillä ensinnäkin siksi, että yhtä tehokkaiden aineiden kehittäminen vie pitkän ajan, ja toiseksi siksi, että uuden tai parannetun tuotteen kanssa kilpailukykyisen tuotteen kehittämiseen liittyy kustannuksia. Innovatiivisten tuotteiden kautta markkinoille pääsy on erittäin vaikeaa ja vaatii runsaasti voimavaroja. Viljelykasveilla käytettävien kasvinsuojeluaineiden alalla tuotekehitys- sekä rekisteröintiohjelmien kustannukset vaihtelevat huomattavasti, mutta innovatiivisten tuotteiden osalta kustannukset voivat ylittää 100 miljoonaa euroa, ja tutkimus-, kehitys- ja rekisteröintiprosessi voi viedä yhteensä toistakymmentä vuotta. Varsinkin uuden tuotteen kehittäminen vaatii kaikkiaan yli kymmenen vuotta, kun otetaan huomioon kemiallinen synteesi, laboratoriokokeet, koostumuksen määrittely, prosessin kehittäminen, koetuotanto, esitutkimukset, kenttätutkimukset, toksisuuskokeet, ympäristövaikutuksiin liittyvät kokeet, tietojen keruu, tuotteen rekisteröinti ja tuotantovälineiden rakentaminen. Kun tuote on saatettu markkinoille, kestää usein useita vuosia ennen kuin se on saavuttanut asiakkaiden hyväksynnän osoittamalla turvallisuutensa, tehokkuutensa ja luotettavuutensa erilaisissa sääoloissa. Vain tuotekehitysyrityksillä vaikuttaa olevan riittävästi kykyä ja taloudellisia voimavaroja harjoittaa tällaista toimintaa ja päästä Euroopan eri tuotemarkkinoille ja maantieteellisille markkinoille ja/tai laajentaa omaa myyntiä ja suurentaa markkinaosuutta.
(17) Sulautuman jälkeen uuden yrityksen tuotekehitysresurssit ovat alan suurimpia. Kolmansien osapuolten arvioiden mukaan sulautuneen yrityksen tuotekehitysbudjetti on 750 miljoonaa Yhdysvaltain dollaria, mikä vastaa Syngentan tuotekehitysbudjettia. Tämä määrä on kaksi kertaa suurempi kuin muilla tuotekehitysyrityksillä, esimerkiksi BASFilla ja DuPontilla. Tutkimus on osoittanut, että kasvinsuojelualalla tärkein markkinaosuutta kasvattava tekijä on uusien tuotteiden saattaminen markkinoille. Mitä enemmän rahaa yritys voi investoida tutkimus- ja kehitystyöhön, sitä enemmän uusia molekyylejä se keksii ja voi tuoda markkinoille.
(18) On osoitettu, että kahden vahvan tuotevalikoiman yhdistäminen tuo välittömiä mahdollisuuksia uusiin seoksiin perustuvaan tuotekehitykseen. Sen lisäksi, että uusilla seoksilla voi mahdollisesti sulkea geneerisiä tuotteita valmistavat kilpailijat markkinoilta, tällaiset uudet tuotteet voivat vähentää kilpailijoiden tuotekehitystyön kaupallisten mahdollisuuksien houkuttelevuutta. Kolmannet osapuolet ovat lisäksi osoittaneet, että toimenpide vahvistaisi osapuolten asemaa kehitteillä olevien tuotteiden osalta niiltä osin kuin uusien tuotteiden kehittäminen olisi ennen sulautumaa loukannut olemassa olevia patentteja. Sulautuman jälkeen tällaiset patenttirajoitukset poistuisivat ja uusien tuotteiden kehittäminen olisi mahdollista, mikä edesauttaisi erittäin vahvan markkina-aseman aikaansaamista. Kolmannet osapuolet ovat myös väittäneet, että ehdotettu toimenpide johtaa yhden kilpailijan poistumiseen markkinoilta ja voisi johtaa myös markkinoiden tuotekehityspotentiaalin vähenemiseen, koska tutkimuskeskusten määrä vähenisi.
(19) Aiemmin komissio on usein pitänyt ongelmallisena sellaisten yritysten ryhmittymistä, joiden vahvuuksia ovat tuotekehitystoiminta ja innovointi. Tässä päätöksessä komissio katsoo, että osapuolten tuotekehitysresurssit ja -kannustimet on otettava huomioon tarkasteltaessa kilpailun mahdollista vähenemistä nykyisillä tuotemarkkinoilla ja tulevilla markkinoilla. Lisäksi komissio katsoo, että soveltuvin osin voi olla tarpeen tarkastella sitä, millainen vaikutus keskittymällä on osapuolten väliseen tuotekehityskilpailuun ja yleiseen tuotekehityspotentiaaliin.
MARKKINAOSUUKSIEN LASKEMINEN
(20) Jotta voitaisiin arvioida, vaikuttaako ehdotettu kauppa valmisteiden, esimerkiksi hyönteisten, rikkakasvien tai sienitautien torjunta-aineiden tai peittausaineiden markkinoihin, osapuolet ovat toimittaneet Agrowin-nimiseen tietokantaan perustuvat arviot markkinaosuuksistaan; Agrowin puolestaan perustuu suurimpien jäsenmaiden osalta ns. paneelitutkimuksiin. Paneelitutkimuksissa kerätään yksityiskohtaisia tietoja kasvinsuojeluun liittyvästä liiketoiminnasta eri jäsenvaltioissa. Näitä tutkimuksia tekevät riippumattomat markkinatutkimusyritykset, esimerkiksi Kleffmann, jotka ovat usein erikoistuneet tiettyihin jäsenvaltioihin. Pienten jäsenvaltioiden osalta, joissa paneelitutkimuksia ei tehdä, markkinaosuuksia koskevat laskelmat perustuvat osapuolten omiin arvioihin.
(21) Sulautumiin ja sisäiseen laskentaan liittyvistä syistä osapuolet ovat voineet toimittaa luotettavia tietoja markkinaosuuksistaan vain vuosilta 1998, 1999 ja 2000. Komissio on pyytänyt vastaavia tietoja myös kolmansilta osapuolilta. Komissio on tarkistanut osapuolten toimittamat tiedot vertaamalla niitä muiden markkinatoimijoiden tietoihin.
KASVINSUOJELUAINEIDEN UUDELLEENREKISTERÖINTI VUOTEEN 2003 MENNESSÄ
(22) Osana yhteisön ympäristönsuojelupolitiikkaan liittyvää aloitetta kasvinsuojeluaineiden markkinoille saattamisesta 15 päivänä heinäkuuta 1991 annetussa neuvoston asetuksen (EY) N:o 806/2003(6), sellaisena kuin se on viimeksi muutettuna komission direktiivillä 2002/18/EY(7), vaaditaan uudelleenrekisteröintiä kaikilta yrityksiltä, jotka aikovat jatkaa kasvinsuojeluaineidensa myyntiä. Kaikki maatalouskemian tuotteiden valmistajat ovat lain mukaan velvollisia poistamaan markkinoilta tuotteet, joita ei ole rekisteröity uudelleen. Käytännössä tämä tarkoittaa, että tuotteet, joita ei ole ilmoitettu uudelleenrekisteröitäviksi, katoavat markkinoilta vuonna 2003. Monille vanhoille tuotteille ei useinkaan haeta rekisteröintiä, koska ne ovat yleensä uusia tuotteita haitallisempia ympäristölle ja/tai niiden liikevaihto on vähäistä. On arvioitu, että noin 600:aa kaikkiaan 900:sta olemassa olevasta tehoaineesta ei rekisteröidä uudelleen.
(23) Käynnissä oleva uudelleenrekisteröintiprosessi vaikuttaa asian arviointiin kahdella tavalla: ensinnäkin on otettava huomioon, että tämänhetkiset markkinaosuudet eivät välttämättä kerro lähitulevaisuuden markkina-asemista. Toiseksi (tämä kysymys liittyy suoraan ensimmäiseen) monien geneerisiä tuotteita valmistavien yritysten asemaa voi heikentää se, että suuri määrä vanhoja ja vähemmän kannattavia tuotteita poistuu lähitulevaisuudessa markkinoilta. Onkin esitetty, että uudelleenrekisteröinti vaikuttaa haitallisimmin juuri geneerisiä tuotteita valmistaviin yrityksiin, koska ne myyvät yleensä vanhoja tuotteita, joiden patenttisuoja on päättynyt, ja koska ne toimivat kapeilla ja arvoltaan vähäisillä markkinasegmenteillä. Tässä mielessä on esitetty, että kun suuret tuotekehitysyritykset voivat jakaa uudelleenrekisteröinnin aiheuttamat kustannukset suurelle määrälle tuotteita, geneerisiä tuotteita valmistavilla yrityksillä ei ole samaa mahdollisuutta. Siksi on esitetty, että uudelleenrekisteröinti voi lisätä geneerisiä tuotteita valmistavien yritysten kustannuksia ja että vanhojen tuotteiden hinnat voivat sen seurauksena nousta. On esitetty myös, että uudelleenrekisteröinti on hyvin kallista ja voi vaikuttaa kielteisesti myös muihinkin markkinoilla toimiviin pieniin yrityksiin.
MERKITYKSELLISET MAANTIETEELLISET MARKKINAT
(24) Osapuolet ovat ilmoittaneet, että kaikkien kasvinsuojeluaineiden merkitykselliset maantieteelliset markkinat ovat ETA:n laajuisia, koska nähtävissä on jo suuntauksia kohti Euroopan tasolla tapahtuvaa standardointia.
(25) Osapuolet ovat viitanneet direktiivin 91/414/ETY vaikutuksiin. Osapuolten mukaan sen lisäksi, että direktiivi sisältää yhteisön luettelon sallituista tehoaineista, joiden katsotaan etukäteen olevan hyväksyttäviä ihmisten ja eläinten terveyden ja ympäristön kannalta, siinä säädetään myös järjestelmästä, jonka mukaan jäsenvaltiot hyväksyvät liitteessä I mainittuja tehoaineita sisältävät valmisteet direktiivissä esitettyjen vaatimusten ja yhtenäisten periaatteiden mukaisesti. Osapuolet ovat myös väittäneet, että direktiivissä säädetään järjestelmästä, jonka mukaan jäsenvaltiot tunnustavat hyväksynnän vastavuoroisesti edellyttäen, että kasvinsuojeluun, maatalouteen ja ympäristöön liittyvät olosuhteet kyseisillä alueilla ovat verrattavissa toisiinsa. Tämä järjestelmä sallii jäsenvaltioiden tunnustaa tuotteen rekisteröinnin siinä maassa, jossa se alun perin tuotiin markkinoille. Vaikka direktiiviä ei ole vielä saatettu täysin voimaan, kaikkien yritysten, jotka haluavat jatkaa tiettyjen tehoaineiden myyntiä, on rekisteröitävä ne uudelleen. Tiedot, jotka yritysten on tämän prosessin mukaisesti toimitettava, on toimitettava toukokuuhun 2003 mennessä. Osapuolet ovat väittäneet, että vaikka nykyään vielä vaaditaankin tuotteiden tarkastusta erikseen jokaisessa jäsenvaltiossa, voidaan olettaa, että vastavuoroisen tunnustamismenettelyn ansiosta rekisteröintimenettelyjen vaatima aika on jatkossa yhtenäinen.
(26) Komissio katsoi asiassa M.1806 - AstraZeneca/Novartis, tekemässään päätöksessä, että valmisteiden ja kasvunsäätelijöiden markkinoita oli pidettävä laajuudeltaan kansallisina. Komissio perusteli tämän päätelmänsä yksityiskohtaisesti. Yhtenä tärkeänä syynä oli se, että kasvinsuojeluaineet on edelleenkin rekisteröitävä kussakin jäsenvaltiossa ennen kuin ne voidaan saattaa siellä markkinoille. Jakelu on lisäksi järjestetty kansallisesti niin, että toimittajilla on useimmiten kansalliset myyntiorganisaatiot, tai ne hoitavat jakelun jonkin toisen kyseisessä jäsenvaltiossa toimivan valmistajan myyntiorganisaation kautta. Rinnakkaistuotujen tuotteiden kaupallistamista pidetään vaikeana muun muassa siksi, että tuotenimet ja koostumukset voivat vaihdella eri jäsenvaltioissa, rekisteröintimaksut voivat olla korkeita ja tuotteiden rekisteröinti voi viedä kauan.
(27) Tarkasteltavana olevassa tapauksessa markkinatutkimus on vahvistanut, että asiassa M.1806 - AstraZeneca/Novartis mainitut syyt merkityksellisten maantieteellisten markkinoiden pitämiseen laajuudeltaan kansallisina pitävät edelleenkin suurelta osin paikkansa. Tutkimus on vahvistanut, että tuotteiden mahdollinen vaihtelu maittain johtuu eroista biologisissa olosuhteissa ja viljelijöiden käyttämissä käsittelymenetelmissä. Toimijoiden markkina-asema vaihtelee eri jäsenvaltioissa muun muassa sen mukaan, miten hyvin tuotteet vastaavat markkinoiden tarpeisiin ja miten vahva myyntiorganisaatio on.
(28) Kasvinsuojeluaineiden (hyönteisten torjunta-aineiden, nilviäisten torjunta-aineiden, rikkakasvien torjunta-aineiden, sienitautien torjunta-aineiden, peittausaineiden, ammattimaisessa tuholaistorjunnassa käytettävien aineiden, pieneläinten ulkoloisten torjunta-aineiden ja muualla kuin maataloudessa käytettävien kasvinsuojeluaineiden) markkinoita arvioidaan sen vuoksi jatkossa kansallisesti.
A. MAATALOUDESSA KÄYTETTÄVÄT HYÖNTEISTEN TORJUNTA-AINEET
A.1 Merkitykselliset tuotemarkkinat
(29) Sekä Bayer että ACS kehittävät, tuottavat ja jälleenmyyvät maataloudessa käytettäviä hyönteisten torjunta-aineita. Maataloudessa käytettävät hyönteisten torjunta-aineet on suunniteltu torjumaan hyönteisiä, jotka vahingoittavat viljely- ja erityisesti ravintokasveja.
(30) Komission aiempien päätösten(8) mukaisesti osapuolet ovat ehdottaneet, että hyönteisten torjunta-aineiden markkinat määriteltäisiin kasvi- eikä hyönteislajeittain, koska niiden mukaan useimmat hyönteisten torjunta-aineet on suunniteltu torjumaan monenlaisia tietyillä kasveilla esiintyviä hyönteisiä. Komissio on katsonut aiemmissa päätöksissään, että hyönteisten torjunta-aineiden lajittelu kasvityypin eikä hyönteisten mukaan on yleensä tarkoituksenmukaista. Pääsyynä on se, että on olemassa vain yksi tiettyyn kasviin erikoistunut, tärkeällä viljelykasvilla esiintyvä hyönteinen, nimittäin maissilla esiintyvä maissikoisa. Muilla tärkeimmillä viljelykasveilla esiintyy monenlaisia hyönteisiä. Sen vuoksi on katsottu, että useimmat hyönteisten torjunta-aineet torjuvat monenlaisia hyönteisiä.
(31) Asioissa BASF/American Cyanamid ja asiassa M.1806, AstraZeneca/Novartis (Syngenta), tekemissään päätöksissä komissio totesi, että hyönteiset voitaisiin jakaa imeviin ja pureviin hyönteisiin. Vaikka komissio totesikin kyseisissä tapauksissa, että tämä kuvaa pikemminkin hyönteisten ravinnonottotapaa kuin niiden torjunta-aineiden vaikutustapaa, kysymys tällaisen jaottelun tarkoituksenmukaisuudesta jätettiin kummassakin tapauksessa avoimeksi.
Hyönteisten torjunta-aineiden jaottelu maa- ja lehtivaikutteisiin torjunta-aineisiin
(32) Osapuolet ovat väittäneet, että hyönteisten torjunta-aineet tulisi jaotella maa- ja lehtivaikutteisiin torjunta-aineisiin. Tässä mielessä ne ovat väittäneet, että viljelijälle, jonka viljelmillä esiintyy tiettyjä tuholaisia, tärkeintä on, esiintyykö kyseisiä hyönteisiä maanpinnan yläpuolella vai maaperässä, koska sen mukaan määräytyy, millaista torjunta-ainetta tarvitaan ja millaisilla laitteilla se levitetään. Osapuolten mukaan lehtivaikutteisen torjunta-aineen levittämiseen käytettävä sumutuslaitteisto poikkeaa tavallisesti laitteistosta, jota käytetään maavaikutteisen aineen levittämiseen(9). Osapuolet ovat lisäksi väittäneet, että maa- ja lehtivaikutteiset hyönteisten torjunta-aineet perustuvat yleensä eri tehoaineisiin, jotka eivät ole keskenään korvattavissa. Sen vuoksi osapuolet ilmoittavat, että maavaikutteiset hyönteisten torjunta-aineet, jotka on tarkoitettu maaperässä esiintyvien hyönteisten torjumiseen levittämällä aine maan pinnalle tai maaperään, ja kasveille sumuttamalla levitettävät lehtivaikutteiset hyönteisten torjunta-aineet muodostavat erilliset markkinat. Osapuolet ilmoittavat kuitenkin, että monien viljelykasvien - esimerkiksi maissin sekä juurikkaiden ja viljakasvien - kohdalla viljelijä voi valita, käyttääkö hän maa- vai lehtivaikutteisia hyönteisten torjunta-aineita, joten näiden kahden tuotetyypin välillä on olemassa tietynlaista korvaavuutta.
Hyönteisten torjunta-aineiden jaottelu imevien ja purevien hyönteisten mukaan
(33) Maavaikutteisista hyönteisten torjunta-aineista osapuolet ovat väittäneet, että koska maaperässä ei ole mitään merkittäviä imeviä tuholaisia, maavaikutteisia torjunta-aineita ei ole merkityksellistä jakaa imeviin ja pureviin hyönteisiin.
(34) Siitä kysymyksestä, tulisiko sen lisäksi, että markkinat jaetaan kasvilajeittain ja lehti- ja maavaikutteisten torjunta-aineiden mukaan, lehtivaikutteisten torjunta-aineiden markkinat jakaa edelleen imevien ja purevien hyönteisten mukaan, osapuolet ovat väittäneet, että markkinoiden jakaminen eri tuholaisryhmien mukaan imeviä ja purevia hyönteisiä torjuviin aineisiin ei ole tarkoituksenmukaista.
(35) Osapuolet ovat ilmoittaneet erityisesti, että viljelijät ostavat yleensä tuotteita, jotka torjuvat kokonaisia vahinkohyönteisten ryhmiä, joiden koostumus voi vaihdella kasvityypeittäin. Osapuolet ovat väittäneet, että viljelijät ovat siten taipuvaisia ostamaan joko laajavaikutteisia tuotteita, yhdistelmätuotteita tai kapeavaikutteisia torjunta-aineita, jotka he sekoittavat itse. Osapuolet ovat väittäneet, että viljelijöiden kannalta laaja- ja kapeavaikutteiset hyönteisten torjunta-aineet ovat siten korvattavissa keskenään ja että markkinoiden jaottelu kasvityypeittäin sisältää jo hyönteisten torjunta-aineiden jaottelun niiden hyönteisten mukaan, joiden torjuntaan ne on tarkoitettu.
(36) Osapuolet ovat lisäksi väittäneet, että jaottelulla imeviin ja pureviin hyönteisiin ei ole merkitystä viljelijälle, koska kasvilajin, vuodenajan ja ilmaston mukaan näistä hyönteistyypeistä voi esiintyä joko jompaakumpaa tai molempia. Osapuolet ovat väittäneet, että imeviä ja purevia hyönteisiä voi esiintyä kasvien lehdillä joko erikseen tai yhdessä riippuen tuholaisen elinkaaresta, johon taas vaikuttaa kasvilaji, vuodenaika ja ilmasto. Sen vuoksi osapuolet ovat ilmoittaneet, että viljelijä tarvitsee hyönteisten torjunta-aineita, jotka tehoavat sekä imeviin että pureviin hyönteisiin.
(37) Osapuolet ovat myös väittäneet, että tärkeimpiin hyönteisten torjunta-aineiden luokkiin kuuluvat tuotteet, mukaan luettuina orgaaniset fosforiyhdisteet, pyretroidit, karbamaatit ja neonikotinoidit, tehoavat sekä imeviin että pureviin hyönteisiin. Hyönteisten torjunta-aineiden markkinoiden määritelmää, joka käsittää sekä imevät että purevat hyönteiset, tukee osapuolten mukaan se seikka, että hyvin monia hyönteisten torjunta-aineita käytetään torjumaan sekä imeviä että purevia hyönteisiä. Tässä yhteydessä osapuolet ovat ilmoittaneet, että lähes kaikkiin kemikaaliluokkiin kuuluvia hyönteisten torjunta-aineita (esimerkiksi deltametriiniä, syflytriinia, beta-syflutriinia, sypermetriiniä, parationi-metyyliä ja karbaryyliä) käytetään kumpaankin tuhohyönteisten ryhmään. Osapuolet ovat väittäneet, että pyretroideja käytetään muiden muassa perunalla samanaikaisesti sekä koloradonkuoriaisen (pureva tuhohyönteinen) että lehtikirvojen (imeviä tuhohyönteisiä) torjuntaan, kun taas orgaanisia fosforiyhdisteitä voidaan käyttää joillakin hedelmäpuilla sekä omenakääriäisen (pureva tuhohyönteinen) että lehtikirvojen (imeviä tuhohyönteisiä) torjuntaan. Osapuolet ovat lisäksi ilmoittaneet, että tuotteilla, jotka torjuvat nimenomaan imeviä tuhohyönteisiä, voi torjua myös purevia tuhohyönteisiä. Esimerkiksi imidaklopridi tehoaa osapuolten mukaan jauhiaisiin ja kilpikirvoihin (imeviä hyönteisiä) mutta torjuu sitruspuilla myös miinaajakärpäsiä (pureva hyönteinen).
(38) Kolmannet osapuolet ovat yleensä olleet samaa mieltä siitä, että merkitykselliset markkinat on tarkoituksenmukaista jakaa maa- ja lehtivaikutteisten torjunta-aineiden mukaan. Useimmat kolmannet osapuolet ovat kuitenkin olleet osapuolten kanssa eri mieltä siitä, tulisiko markkinat jakaa edelleen sen mukaan, onko kyse imevistä vai purevista tuhohyönteisistä. Vaikka yleisesti ollaankin yhtä mieltä siitä, että tämä jaottelu ei ole tarkoituksenmukainen maavaikutteisten torjunta-aineiden osalta, kolmannet osapuolet ovat esittäneet, että lehtivaikutteisissa torjunta-aineissa hyönteisten ja niiden torjunta-aineiden ryhmittely ravinnonottotavan mukaan on tarkoituksenmukaista. Jotkut vastaajat ovat jopa esittäneet, että imevien ja purevien hyönteisten torjunta-aineet muodostavat erilliset markkinat.
(39) Tutkimus osoittaa, että vaikka hyönteisten ja kasvilajien välillä onkin tietty riippuvuus, kasvien ryhmittely perustuu todellisuudessa usein valtion rekisteröintivirastojen ja kemianteollisuuden yritysten luomaan keinotekoiseen jaotteluun. Rekisteröinti tapahtuu kasvilajeittain tai -ryhmittäin. Kemianteollisuuden yritykset voivat pyrkiä rekisteröimään tuotteitaan tietyille kasvilajeille niiden taloudellisen arvon perusteella ja jättää tuotteensa rekisteröimättä toisille kasvilajeille, vaikka tuotteet tehoaisivat yhtä lailla molempiin. Yritys, joka pystyy tarjoamaan eri kasveilla esiintyviin hyönteisiin tehoavan torjunta-aineen, voi kattaa tällä tuotteella kaikki kyseiset kasvilajit. Markkinoiden jakaminen kasvilajeittain ei sen vuoksi välttämättä kattaisi tietyn yhdisteen mahdollista käyttöalaa kokonaisuudessaan. Vaikka jotkin hyönteislajit ovat erikoistuneet tiettyihin kasveihin, useimmat taloudellisesti tärkeät tuholaiset esiintyvät monilla kasvilajeilla. Varsinkin imevät tuholaiset, esimerkiksi lehtikirvat ja jauhiaiset, esiintyvät monilla eri kasvilajeilla eivätkä ole erikoistuneet mihinkään yksittäisiin isäntäkasveihin.
(40) On esitetty, että viljelmillä esiintyy erilaisia tuhohyönteisiä eri viljelykasveilla ja kasvukauden eri vaiheissa. Jokainen tuhohyönteislaji on torjuttava tiettyyn aikaan eli silloin, kun sitä esiintyy ja kun tietyt taloudelliset kynnysarvot ylittyvät. Se, missä vaiheessa kasvukautta eri tuhohyönteisiä torjutaan, vaihtelee tietyllä viljelykasvilla esiintyvien hyönteisten mukaan.
(41) Koska hyönteisten torjunta-aineilla on jäämien takia erilaiset varoajat, on erittäin tärkeää, että tuotteita käytetään oikeaan aikaan, niin että kohteena oleva tuholainen voidaan torjua mahdollisimman tehokkaasti: torjunta-aineen levittäminen liian myöhään - vaikkapa vain kaksi tai kolme päivää myöhässä -voi johtaa viljelmän huomattavaan vahingoittumiseen, mutta liian varhainen levittäminen ei torju kohdetuholaisia tehokkaasti. Hyönteisten torjunta on siis tehokkainta vain suhteellisen lyhyen ajan. Vaikka pitääkin paikkansa, että kasvilla voi esiintyä joko imeviä tai purevia hyönteisiä tai molempia kyseisen tuholaisen elinkaaren mukaan, johon taas vaikuttavat kasvilaji ja vuodenaika, tämä ei tarkoita, että näiden tuholaisten lyhyt torjunta-aika osuisi samaan ajankohtaan. On itse asiassa hyvin harvinaista, että kahden eri tuhohyönteisen tehokkain torjunta-aika olisi sama.
(42) Jos viljelijät näin ollen käyttävät laajavaikutteista hyönteisten torjunta-ainetta vain kerran, he pystyvät torjumaan hyvin vain juuri tuolloin esiintyvät tuholaiset, mutta muihin tuholaisiin kyseisellä torjunnalla on vain osittainen vaikutus. Sen vuoksi on väitetty, ettei ole olemassa sellaista laajavaikutteista hyönteisten torjunta-ainetta, jolla voitaisiin torjua tyydyttävästi kaikki mahdolliset kasvukaudella esiintyvät tuholaiset. On ilmoitettu, että kapea- ja laajavaikutteiset torjunta-aineet eivät ole keskenään korvattavissa, vaan että keskinäistä korvaavuutta esiintyy vain sellaisten tuotteiden välillä, jotka tehoavat johonkin tiettyyn tuholaiseen.
(43) Tässä mielessä on esitetty myös, että suurin osa hyönteisten torjunta-aineista tehoaa hyvin vain joko imeviin tai pureviin tuhohyönteisiin, mutta ei molempiin. On esitetty, että laajavaikutteisetkin torjunta-aineet on tarkoitettu pääasiassa joko imevien tai purevien hyönteisten torjuntaan. Sen vuoksi ei yleensä pidä paikkaansa, että viljelijät voisivat käyttää tuotteita, jotka torjuvat monenlaisia tuhohyönteisiä.
(44) Edellä mainitun johdosta on ilmoitettu, että on otettava huomioon tärkeimmät tuholaiset ja että yleensä torjuntatoimiin ryhdytään, kun viljelmissä esiintyy jotakin tärkeää tuholaislajia, joka ylittää tietyn taloudellisen kynnysarvon. Näin ollen viljelijä valitsee hyönteisten torjunta-aineen sen mukaan, mikä tuholainen on suurin ongelma. Kaksi havaintoa tukee tärkeimpien tuholaisten merkitystä: ensinnäkin hyönteisten torjunta-aineet rekisteröidään tietyille kasveille, joiden osalta mainitaan erilaiset tuholaiset, ja tiettyyn aikaan tietyllä annostuksella tapahtuvalle levitystavalle. Näin toimitaan selektiivisyyteen liittyvän ongelman ratkaisemiseksi, koska tärkeimpiä tuholaisia tulee torjua vain tiettyyn aikaan, jotta ei aiheutettaisi vahinkoa hyötyeliöille. Toiseksi on väitetty, että 80-90 prosenttia hyönteisten torjunta-aineista sisältää vain yhtä tehoainetta, jolla on tietty vaikutusala. On väitetty, että useita tehoaineita sisältävät valmiit seokset ovat poikkeuksia ja että niitä käytetään lähinnä resistenssinhallinnan takia tai tehostamaan tärkeimpien tuholaisten torjuntaa. Lisäksi on väitetty, ettei ole kovinkaan yleistä, että viljelijät itse sekoittaisivat hyönteisten torjunta-aineet. Tältä osin on esitetty, että kapeavaikutteisten aineiden sekoittaminen laajan torjuntavaikutuksen aikaansaamiseksi on yleensä kalliimpaa kuin eri kapeavaikutteisten aineiden käyttö peräkkäin siinä vaiheessa, kun tuholaisia esiintyy siinä määrin, että taloudelliset kynnysarvot ylittyvät. Osapuolet ovat itsekin ilmoittaneet väitetiedoksiantoon toimittamassaan vastauksessa rikkakasvien torjunta-aineiden osalta, että "säiliöseosta ei ole yhtä helppo käsitellä kuin yksittäistä tuotetta" ja että sen kustannukset ovat suuremmat. Osapuolet eivät ole perustelleet sitä, miksi sama väite ei koskisi myös hyönteisten torjunta-aineita.
Erot imevien ja purevien hyönteisten välillä
(45) Hyönteiset voidaan luokitella ensinnäkin hyppyhäntäisiin (Collembola) ja siivellisiin (Pterygota). Siivelliset voidaan luokitella edelleen kolmeen laajaan kehityslinjaan: blattoid-orthopteroid (torakat ja suorasiipiset), hemipteroid ja endopterygota. Blattoid-orthopteroid-kehityslinjan hyönteisillä on pureva suuosa (esim. torakat ja termiitit), hemipteroid-kehityslinjan hyönteisillä on imevä suuosa, ja endopterygota-kehityslinjan hyönteiset käyvät läpi täydellisen muodonmuutoksen ja koteloituvat. Hemipteroid-kehityslinjan hyönteiset ovat imeviä ja endopterygota-kehityslinjan hyönteiset purevia.
(46) Hemipteroid-kehityslinjan tärkein alaluokka ovat nivelkärsäiset (Hemiptera), joista tärkeimpiä ovat lehtikirvat, jauhiaiset ja kaskaat. Endopterygota-kehityslinjan tärkeimpiä alaluokkia ovat perhoset (Lepidoptera) sekä kovakuoriaiset ja kärsäkkäät (Coleoptera). On osoitettu, että näihin kolmeen hyönteisluokkaan - nivelkärsäisiin, perhosiin ja kovakuoriaisiin - kuuluvat Euroopan kaupallisesti tärkeimmät tuhohyönteiset. Euroopan tärkeimpiä imeviä tuhohyönteisiä ovat lehtikirvat ja jauhiaiset. Kovakuoriaisten (imevien hyönteisten) torjunta-aineiden markkinat ovat jokseenkin samankokoiset kuin perhosten ja nivelkärsäisten (purevien hyönteisten) torjunta-aineiden markkinat yhteensä.
(47) Imevillä hyönteisillä tarkoitetaan hyönteisiä, jotka käyttävät ravinnokseen mettä ja nestemäisiä kasvin osia (medensyöjät). Purevat hyönteiset repivät kasvinosia irti ja sulattavat niitä ravinnokseen. Imevien ja purevien hyönteisten erilaiset ravintotottumukset ovat saaneet aikaan perustavan eron niiden fysiologiassa: purevien hyönteisten on eritettävä runsaasti kiinteää ainesta, kun taas imevien hyönteisten on eritettävä runsaasti hyvin sokeripitoista nestettä (mesikastetta). Imevät hyönteiset aiheuttavat vahinkoa levittämällä tauteja, käyttämällä kasvia ravinnokseen ja aiheuttamalla sienitartuntoja mesikasteen välityksellä. Ne lisääntyvät hyvin nopeasti ja voivat siten myös nopeasti kehittää resistenssin.
(48) Imevät hyönteiset ovat vähemmän näkyviä, koska ne eivät kuluta kasvien lehtiä. Purevat tuholaiset, esimerkiksi kiitäjän ja yökkösen toukat, viljelijä havaitsee selvästi, koska niiden aiheuttama vahinko on täysin nähtävissä myös pintapuolisessa tarkastuksessa. Lehtikirvat, jauhiaiset ja muut vastaavat tuholaiset ovat hyvin pieniä, ja ne paljastuvat usein pikemminkin erittämänsä mesikasteen kuin aiheuttamansa näkyvän vahingon perusteella. Imevien hyönteisten aiheuttamia tuhoja ei voi torjua ennalta, vaan niiden joukkoesiintyminen todetaan yleensä niiden aiheuttaman vahingon perusteella. Koska imevät hyönteiset lisääntyvät hyvin nopeasti, myös niiden torjuntaan on ryhdyttävä nopeasti. Imeviä hyönteisiä esiintyy yleensä kasvukauden alussa.
(49) Purevien hyönteisten elinkaari on pitkä ja monimutkainen, joten resistenssin kehittyminen vie niiltä pidemmän ajan. Tuholaisten esiintymistä voi usein seurata aikuisia yksilöitä keräävien ansojen avulla, ja niitä voidaan torjua ennaltaehkäisevästi (esim. munien esiintyminen osoittaa, että kasveille ilmestyy pian toukkia). Purevien hyönteisten torjunnassa riittävät hitaammatkin toimet. Purevia hyönteisiä voi esiintyä viljelykasveissa mihin aikaan kasvukaudesta tahansa.
(50) Yksi perustava ero imevien ja purevien hyönteisten välillä on siinä, missä kohdassa kasvia niitä esiintyy. Purevia hyönteisiä voi esiintyä missä tahansa kasvin osassa, mutta imeviä hyönteisiä esiintyy yleensä lehtien alapinnalla. Tämä johtuu siitä, että imevät hyönteiset imevät kasvinestettä, ja lehden alapinnalla on vähemmän kasvivahaa, mikä helpottaa imemistä.
(51) Hyönteisten torjunta-aineiden tehon kannalta tämä tarkoittaa, että imeviä hyönteisiä on vaikeampi torjua kuin purevia hyönteisiä, joita voi esiintyä missä päin kasvia tahansa: imevien hyönteisten torjunta vaatii torjunta-aineen saamista lehden alapinnalle. Kovin tehokkaita eivät ole yhdisteet, jotka osuvat vain lehden yläpintaan eivätkä siirry kasvissa. Yhdisteen tulisi jossakin määrin siirtyä kasvissa (sisävaikutteisuus) tai vähintään pystyä siirtymään lehden yhdeltä puolelta toiselle (kalvonläpäisykyky). Jotta torjunta-aine siis tehoaisi imeviin hyönteisiin, sen pitäisi vähintäänkin kyetä tunkeutumaan lehteen. Vanhoilla kemikaaleilla, esimerkiksi karbamaateilla ja orgaanisilla fosforiyhdisteillä, on jonkin verran kalvonläpäisykykyä, ja ne pystyvät leviämään kasvissa mutta yleensä vain rajallisessa määrin. Neonikotinoidit sen sijaan ovat sisävaikutteisia siinä mielessä, että esimerkiksi jos torjunta-ainetta on sumutettaessa osunut vain jollekin kasvin osalle, aine siirtyy kasvin sisällä ja suojaa koko kasvin imeviä hyönteisiä vastaan.
(52) Kolmannet osapuolet ovat esittäneet, että imevien ja purevien hyönteisten välistä jaottelua käytetään teollisuudenalan asemointia koskevissa asiakirjoissa ja tietyn hyönteisten torjunta-aineen mainonnassa. Bayer itse käyttää tuotteiden luokittelussa termejä "imevä tuholainen" ja "medensyöjä". Internet-sivustojen ja Bayerin tuotteiden mainosten perusteella on ilmeistä, että imevien hyönteisten torjunta on keskeinen näkökohta, joka liittyy Bayerin tuotteiden kaupalliseen kannattavuuteen.
Jaottelu kemikaaliluokittain
(53) Osapuolet ovat väittäneet, että merkityksellisten tuotemarkkinoiden määrittely kemikaaliluokittain ei ole tarkoituksenmukaista. Tässä mielessä osapuolet ovat väittäneet, että viljelijä, jonka tietyllä viljelmällä esiintyy tiettyä tuholaista, ei valitse hyönteisten torjunta-aineita niiden kemikaaliluokan vaan tuotteiden hinnan mukaan ja sen perusteella, miten hyvin tuotteet tehoavat tietyllä kasvilla esiintyviin tiettyihin tuhohyönteisiin.
(54) Osapuolet ovat väittäneet, että samaa tuholaista voidaan yleensä torjua monenlaisilla hyönteisten torjunta-aineilla, jotka kuuluvat eri kemikaaliluokkiin. Kun otetaan huomioon eri kemikaalien keskinäinen vaihdettavuus ja niiden kyky torjua tehokkaasti tiettyjä tuholaisia, alamarkkinoiden jaottelu kemikaaliluokittain ei ole osapuolten mukaan tarkoituksenmukaista. Osapuolet ovat väittäneet, että tämä koskee myös tapauksia, joissa tiettyä kasvilajia voidaan suojata tehokkaimmin yhteen kemikaaliluokkaan kuuluvilla hyönteisten torjunta-aineilla.
(55) Jotkin kolmannet osapuolet ovat väittäneet, että markkinat tulisi jakaa kemikaaliluokittain. Ne ovat ilmoittaneet, että hyönteisten torjunta-aineissa käytettävät tehoaineet kuuluvat yleensä tiettyihin kemikaaliluokkiin, joihin puolestaan liittyy yleensä tietty vaikutustapa. On väitetty, että hyönteisten torjunta-aineiden vaikutustavat ja kemikaaliluokat ovat tärkeitä resistenssinhallinnan kannalta sekä silloin, kun resistenssiongelmaa pyritään ratkaisemaan sen esiintyessä, että sitä ennaltaehkäistäessä.
Maa- ja lehtivaikutteisten torjunta-aineiden keskinäinen korvattavuus maissilla, juurikkailla ja viljakasveilla
(56) Osapuolet ovat ilmoittaneet, että maissin, juurikkaiden ja viljakasvien osalta viljelijä voi valita, käyttääkö hän maa- vai lehtivaikutteisia hyönteisten torjunta-aineita, mutta kolmannet osapuolet ovat esittäneet, että näiden keskinäinen korvattavuus on yleensä rajallinen. Osapuolet ovat korjanneet lausuntoaan ja huomauttaneet tutkimuksen myöhemmässä vaiheessa, että tämä kysymys ei ole merkityksellinen viljakasvien osalta.
(57) Kolmannet osapuolet ovat esittäneet, että sokerijuurikkaalla, maissilla ja viljakasveilla kasvukauden alussa esiintyviä imeviä hyönteisiä torjutaan lähinnä käyttämällä peitattuja siemeniä ja että siementen peittaus on käytännössä lopettanut lehtivaikutteisten torjunta-aineiden käytön varhain esiintyvien imevien hyönteisten torjuntaan näillä kasveilla ja poistanut kyseiset markkinat. Kasvukauden myöhemmissä vaiheissa tuholaisten torjuntaan tarvitaan kuitenkin myös muita menetelmiä.
(58) Vastaavasti joillakin sisävaikutteisesti toimivilla maavaikutteisilla torjunta-aineilla voisi korvata vähintään yhden lehtivaikutteisella torjunta-ainella tehtävän käsittelyn. Kasvien lehdillä kasvukauden myöhemmässä vaiheessa esiintyviä tuholaisia ei kuitenkaan voida torjua tehokkaasti maavaikutteisilla torjunta-aineilla. Ne on edelleenkin torjuttava lehtivaikutteisilla aineilla.
(59) On esitetty, että maavaikutteisia hyönteisten torjunta-aineita, joiden avulla torjutaan kasvien lehdillä esiintyviä tuholaisia, ei voida helposti korvata lehtivaikutteisilla torjunta-aineilla. Maavaikutteisia torjunta-aineita käytetään usein suojaamaan kasveja lehdillä esiintyviltä tuholaisilta kasvukauden alussa, jolloin viljelmät ovat hyvin herkkiä tuholaisten joukkoesiintymille. Kasvukauden alussa lehtivaikutteiset torjunta-aineet eivät anna riittävää suojaa, koska sumutusolot eivät ole parhaat mahdolliset, joten tällaisten torjunta-aineiden levittäminen on vaikeaa.
(60) Vaikka maa- ja lehtivaikutteisten torjunta-aineiden markkinat näiden viljelykasvien osalta voivatkin olla pienenemässä, koska torjunta suoritetaan yhä useammin peittaamalla siemenet tai koska maavaikutteisten torjunta-aineiden käyttö voi vähentää tarvetta käyttää lehtivaikutteisia torjunta-aineita, tutkimus ei tue osapuolten väitettä siitä, että maa- ja lehtivaikutteiset torjunta-aineet ovat keskenään korvattavissa.
Päätelmä
(61) Tässä päätöksessä ja komission tällä alalla noudattaman käytännön mukaisesti hyönteisten torjunta-aineiden merkitykselliset markkinat määritellään kasvityypeittäin ja jaotellaan edelleen lehti- ja maavaikutteisten torjunta-aineiden markkinoihin. Tässä päätöksessä on kiinnitetty erityistä huomiota osapuolten erityisen vahvaan asemaan imevien ja purevien hyönteisten torjunta-aineiden markkinoissa, jotka sisältyvät yleiseen markkinoiden määritelmään. Erityistä huomiota on kiinnitetty myös neonikotinoidien ja pyratsolien markkinoihin, jotka myös sisältyvät yleiseen markkinoiden määritelmään.
A.2 Kilpailua koskeva arviointi
Johdanto
(62) Sulautuman jälkeen uudella yrityksellä olisi erityisen vahva asema hyönteisten torjunta-aineiden markkinoilla sekä ETA:n laajuisesti että kansallisella tasolla. Monet kolmannet osapuolet ovat esittäneet, että osapuolten asema hyönteisten torjunta-aineiden markkinoilla vahvistuisi merkittävästi lähitulevaisuudessa, koska niillä on vahva asema niin kutsuttujen uusien kemikaaliluokkien, neonikotinoidien(10) ja pyratsolien(11) markkinoilla. Osapuolten asema vahvistuisi sekä olemassa olevien että tulevien tuotteiden osalta.
(63) Markkinatutkimus osoittaa, että hyönteisten torjunta-aineisiin liittyvissä teknologioissa on viisi keskeistä kehitysvaihetta:
- orgaaniset klooriyhdisteet 1950-luvulla
- orgaaniset fosforiyhdisteet 1960-luvulla
- karbamaatit 1970-luvulla
- pyretroidit 1980-luvulla
- neonikotinoidit ja pyratsolit 1990-luvulla ja 2000-luvun alussa.
(64) Wood Mackenzien tutkimuksen(12) mukaan toisin kuin muilla maatalouskemian markkinoiden sektoreilla, hyönteisten torjunta-aineiden markkinoilla vain harvoista kemikaaliluokista on todettu olevan hyötyä. Sen jälkeen, kun synteettiset pyretroidit tuotiin markkinoille 1970-luvun puolivälissä, muiden tehoaineiden tutkiminen tuotti suhteellisen vähän tulosta 1990-luvun alkuun saakka, jolloin markkinoille tuotiin fiprolit, neonikotinoidien johdannaiset, pyrrolit ja spinosyynit. Näiden aineiden vaikutustavat poikkeavat olemassa olevista kemikaaleista, joten ne ovat tarjonneet viljelijöille lisää vaihtoehtoja.
(65) Wood Mackenzien tutkimuksen mukaan vanhojen hyönteisten torjunta-aineiden kemikaaliluokkien markkinoilla on viime vuosina tapahtunut huomattavaa laskua. Orgaanisten fosforiyhdisteiden, karbamaattien ja pyretroidien myynti saavutti huippunsa vuonna 1995, ja viime vuosina niiden kaikkien keskimääräinen kasvu on reaalisesti vähentynyt. Kaikkien vanhojen kemikaalien, esimerkiksi orgaanisten fosforiyhdisteiden, karbamaattien ja pyretroidien maailmanlaajuinen myynti laski vuonna 2000. Voimakasta kasvua tapahtui ainoastaan uusissa luonnonmukaisiin aineisiin perustuvissa torjunta-aineissa ja neonikotinoideissa, joista eniten kasvoi imidaklopridin myynti. Neonikotinoidien myynti lisääntyi 8,3 prosenttia vuonna 2000. Neonikotinoideja sisältävien hyönteisten torjunta-aineiden reaalinen kasvuvauhti oli 10,6 prosenttia vuosina 1995-2000, ja sen arvioidaan olevan 8,7 prosenttia vuosina 2000-2005.
(66) Vain harvojen hyönteisten torjunta-aineiden luokkien odotetaan kasvavan reaalisesti seuraavina viitenä vuonna; tällaisia luokkia ovat neonikotinoidit, pyrrolit ja fiprolit. Bayerin imidaklopridin myynti on kasvanut merkittävästi, ja se on nykyään maailman johtava hyönteisten torjunta-aine. Sen lisäksi, että imidaklopridi on osoittautunut todelliseksi vaihtoehdoksi vanhoille hyönteisten torjunta-aineissa käytettäville kemikaaleille, se on myös luonut uusia markkinoita, esimerkiksi runkovaikutteisten torjunta-aineiden markkinat, ja sitä käytetään yhtenä ainesosana useissa peittausaineissa. Tämän luokan odotetaan kasvavan nopeasti. Myös pyratsoleihin kuuluvan fiproniilin myynti kasvaa nopeasti. Markkinatutkimusyritys Phillips McDougallin mukaan pyratsolia sisältävien torjunta-aineiden myynnin odotetaan vuosina 2000-2005 kasvavan 8,4 prosenttia eli saman verran kuin neonikotinoidien myynnin. Kaikissa muissa hyönteisten torjunta-aineiden kemikaaliluokissa myynnin arvioidaan kasvavan paljon hitaammin tai jopa vähenevän.
Neonikotinoidit
(67) Neonikotinoidit ovat asetyylikoliinireseptoreja. Ne ovat erittäin tehokkaita hyönteisten torjunta-aineita, jotka vaikuttavat hyönteisten keskushermostoon ja estävät hermoimpulssien välittymisen. Tämän seurauksena hyönteiset lakkaavat syömästä, lamautuvat ja kuolevat ravinnonpuutteeseen tai kuivumiseen tai joutuvat petojen saaliiksi. Koska neonikotinoidien vaikutustapa on uusi ja koska ne vaikuttavat hyönteisissä eri kohtaan kuin karbamaatit, orgaaniset fosforiyhdisteet ja pyretroidit, ne sopivat käytettäviksi resistenssinhallintastrategioissa, sillä ne torjuvat myös tuholaisia, joille on kehittynyt resistenssi perinteisille hyönteisten torjunta-aineille. Neonikotinoidit torjuvat hyvin tehokkaasti lehtikirvoja ja jauhiaisia, jotka ovat kaupallisesti tärkeimpiä imeviä hyönteisiä EU:ssa.
(68) Bayer on onnistunut kehittämään neonikotinoideja ja on jo kaupallistanut yhden tuotteen, imidaklopridin, joka on nykyään maailman myydyin hyönteisten torjunta-aine ja joka johtaa myyntitilastoja myös Euroopassa. Bayer on kehittämässä myös kahta muuta neonikotinoidia: tiaklopridia ja klotianidiinia [...]. ACS on kehittämässä asetamipridia [...](13). Kutakin näistä tuotteista käsitellään jäljempänä.
a) Imidaklopridi
(69) Imidaklopridin kehittäminen vei vain 6 vuotta. Se on ollut markkinoilla vuodesta 1991 tuotenimillä Gaucho, Confidor, Admire ja Provado. Sitä myydään yli 80 maassa käytettäväksi yli 60:llä eri viljelykasvilla.
(70) Imidaklopridi on tehoaine, joka toimii sisävaikutteisesti (systeemisesti). Sisävaikutteisuus tarkoittaa, että aine toimii kasvin sisällä, toisin kuin ei-systeemiset aineet, jotka toimivat kasvin pinnalla.
(71) Imidaklopridia voidaan käyttää peittausaineena tai maa- tai lehtivaikutteisena torjunta-aineena. Kun sitä käytetään peittausaineena, siemen peitetään tehoaineella, joka siirtyy kehittyvään kasviin ja suojaa sitä tuholaisilta kasvin kehityksen alkuvaiheissa. Maavaikutteisena torjunta-aineena käytettäessä tehoaine siirtyy maaperästä juuriin ja siitä mahlan mukana lehtiin. Kun imadaklopridia käytetään peittausaineena tai maavaikutteisena torjunta-aineena, se suojaa kasveja niiden kehityksen herkimmissä vaiheissa. Kun sitä käytetään lehtivaikutteisena torjunta-aineena, se suojaa kasvia hyönteisiltä, vaikka lehdissä olisi tehoainetta vain pieninä pitoisuuksina. Se estää hyönteisiä käyttämästä kasvia ravintonaan ja vähentää niiden lisääntymistä. Imidaklopridia käytetään myös uusilla aloilla, esimerkiksi runkovaikutteisena hyönteisten torjunta-aineena. Runkokäsittelyssä imidaklopridia levitetään puun runkoon, josta tehoaine leviää koko puuhun ylösvirtaavan mahlan mukana.
(72) Imidaklopridi on hyvin tehokas ja laajavaikutteinen torjunta-aine. Se antaa jopa useiden viikkojen tai kuukausien suojan lähinnä imeviä hyönteisiä, kuten lehtikirvoja, kaskaita, jauhiaisia, joitakin ripsiäisiä, kilpikirvoja ja villakilpikirvoja vastaan. Se tehoaa myös joihinkin pureviin hyönteisiin, esimerkiksi erilaisiin kovakuoriaislajeihin (mm. koloradonkuoriaiseen ja kärsäkkäisiin), eräisiin kaksisiipisiin (kärpäsiin) ja joihinkin perhosiin (miinaajakärpäsiin). Imidaklopridi ei tehoa sukkulamatoihin (maahyönteisiä) eikä punkkeihin (imeviä hyönteisiä).
(73) Imidaklopridilla on edullisia toksikologisia ominaisuuksia, ja kasvit sietävät sitä erityisen hyvin. Sen sisävaikutteisuus säästää hyötyeliöitä.
b) Tiaklopridi
(74) Imidaklopridin tavoin myös tiaklopridi vaikuttaa kemiallisten signaalien välittymiseen hyönteisen hermostossa. Sekin toimii sisävaikutteisesti. Tiaklopridi tehoaa lähinnä imeviin hyönteisiin (lehtikirvoihin, jauhiaisiin, ripsiäisiin, kilpikirvoihin, luteisiin, villakilpikirvoihin ja kemppeihin) mutta jossakin määrin myös pureviin tuholaisiin (kärsäkkäisiin, lehtikuoriaisiin, kaalimatoihin, miinaajakärpäsiin, omenakääriäiseen ja perhosiin, joiden toukat porautuvat kasvien varsiin). Sen sanotaan tehoavan imidaklopridia paremmin useisiin tuholaisiin erityisesti silloin, kun tehoainetta levitetään kasvin lehtiin, ja olevan turvallisempi mehiläisille ja muille pölyttäville hyönteisille. Tiaklopridi ei vahingoita hyötyhyönteisiä, ja se on vain lievästi myrkyllinen tasalämpöisille eläimille.
(75) Osapuolet ovat väittäneet, että tiaklopridi [...]. Kolmannet osapuolet ovat esittäneet, että tiaklopridilla on se etu, että se torjuu omenakääriäistä ja muita sen sukuisia hedelmäpuilla ja pähkinäpensailla esiintyviä hyönteisiä sekä lehtikirvoja (imevä hyönteinen), samalla kun se on turvallinen mehiläisille kukinta-aikaan. Bayer on [...].
(76) Bayer on ilmoittanut, että [...].
(77) [...] ovat tärkeimmät viljelykasvit, joilla tiaklopridia käytetään, ja niiden markkinaosuudet ovat lisänneet sen arvoa merkittävästi. Strategiset asiakirjat osoittavat, että Bayer odottaa myynnin EU:ssa saavuttavan [...] miljoonaa euroa [...] ja [...] miljoonaa euroa [...] vuoteen 2004 mennessä. Myyntitulojen on myös ennustettu [...], vaikka Bayer onkin ilmoittanut, että [...].
(78) Tiaklopridilla on patenttisuoja EU:ssa vuoteen 2007, [...]. Bayer on selittänyt, että patenttisuojalle myönnetään lisäsuojatodistuksen perusteella jatkoa, kun patenttihakemuksen jättämisen ja ensirekisteröinnin välinen ajanjakso on hyvin pitkä. [...].
c) Klotianidiini
(79) Bayerin japanilainen tytäryhtiö Nihon Bayer Agrochem (NBA) ja [...] tutkivat 1980-luvun loppupuolella toisistaan riippumatta hyönteisten torjunnassa tehoaineena käytettäviä neonikotinoidiyhdisteitä. Tutkimuksen tuloksena NBA keksi uuden hyönteisten torjunnassa käyttökelpoisen tehoaineyhdisteiden ryhmän. [...].
(80) [...].
(81) [...].
(82) [...].
(83) [...].
(84) Klotianidiini tehoaa [...]. Bayer on ilmoittanut, että klotianidiini [...]. Imidaklopridiin verrattuna klotianidiini [...].
d) Asetamipridi
(85) Myös ACS kehittää parhaillaan neonikotinoideja. [ACS:n luottamuksellista tietoa.]
(86) [ACS:n luottamuksellista tietoa.]
(87) [ACS:n luottamuksellista tietoa.]
(88) [ACS:n luottamuksellista tietoa.]
(89) Asetamipridi torjuu [ACS:n luottamuksellista tietoa]. Osapuolten mukaan asetamipridi kilpailee [...] kanssa, ja siitä tulee merkittävä kilpailija etenkin imidaklopridille [...] Eurooopassa.
(90) Kolmannet osapuolet ovat esittäneet, että asetamipridi ei ole erityisen tehokas peittausaine, koska sen kyky säilyä kasvissa on rajallinen imidaklopridiin tai klotianidiiniin verrattuna. Sen katsotaan tämän vuoksi sopivan kasvin lehtiin levitettäväksi torjunta-aineeksi mutta ei peittausaineeksi. ACS on toimittanut komissiolle asetamipridin rekisteröintisuunnitelmat. [ACS:n luottamuksellista tietoa.]
Muut neonikotinoidit
(91) Osapuolet ovat ilmoittaneet, että ETA:n markkinoille on tulossa useita muitakin neonikotinoidiyhdisteitä: tiametoksaami, dinotefuraani, flonikamidi, AKD-1022 ja nitempyraami. Näitä yhdisteitä käsitellään lyhyesti jäljempänä.
a) Tiametoksaami
(92) Tiametoksaami tehoaa imeviin, lehtiä syöviin ja maahyönteisiin. Se tehoaa pieninä pitoisuuksina ja tuhoaa hyönteiset nopeasti. Sitä voidaan käyttää lehti- tai maavaikutteisena tai peittausaineena.
(93) Kolmannet osapuolet ovat esittäneet, että tiametoksaami on hyvin monipuolinen hyönteisten torjunta-aine, jonka vaikutustapa on sama kuin imidaklopridilla ja muilla neonikotinoideilla. Se pysyy kasvissa pitkään ja sopii siten peittaukseen.
(94) Syngentan kilpailuasema rajoittui huomattavasti joksikin aikaa, koska patenttikiista Bayerin kanssa esti sitä kilpailemasta kaikilla ETA:n päämarkkinoilla. Tiametoksaami on nykyään rekisteröity vain Espanjassa, Suomessa ja Itävallassa joillekin viljelykasveille. Bayer ja Syngenta sopivat patenttikiistansa 20 päivänä joulukuuta 2001. Bayerin ja Syngentan välisen sopimuksen mukaan Syngentalla on täysi ja kiistämätön pääsy tiametoksaamin maailmanmarkkinoille, ja se voi tuoda markkinoille tähän tehoaineeseen perustuvia hyönteisten torjunta-aineita kaikilla kansallisilla markkinoilla.
b) Dinotefuraani (MTI-466)
(95) Osapuolet ovat väittäneet, että tämä Mitsuin kehittämä neonikotinoidi on laajavaikutteinen, joten sitä voitaisiin käyttää monilla viljelykasveilla. Dinotefuraanin odotetaan tulevan markkinoille Japanissa vuonna 2003 ja Euroopassa vuosina 2004 ja 2005. Osapuolet ovat väittäneet, että dinotefuraanista tulee lähitulevaisuudessa merkittävä kilpailija.
(96) [Luottamuksellisia tietoja dinotefuraanista.]
c) Flonikamidi (IKI-220)
(97) Osapuolet ovat ilmoittaneet, että flonikamidin on kehittänyt Ishihara yhteistyössä FMC:n kanssa. Sen rekisteröinnin odotetaan tapahtuvan Japanissa vuoteen 2003 tai 2004 mennessä ja Euroopassa vuonna 2005 tai 2006. Osapuolten mukaan flonikamidi torjuu lähinnä lehtikirvoja, kaskaita ja ripsiäisiä, se toimii sisävaikutteisesti, ja sitä voidaan käyttää integroituun tuholaistorjuntaan.
(98) Kaikki kolmannet osapuolet ovat esittäneet, että flonikamidin rakenne ja vaikutustapa poikkeavat neonikotinoideista, joten sitä ei voida pitää neonikotinoidina. Kolmannet osapuolet ovat esittäneet myös, että koska flonikamidi on hidasvaikutteinen, hyönteisten ravinnonottoa estävä kirvojen torjunta-aine, se ei kilpaile neonikotinoidien kanssa. Neonikotinoidit vaikuttavat suhteellisen nopeasti ja tehoavat lehtikirvojen lisäksi moniin muihinkin yhtäläissiipisiin. Ravinnonsaantia estävä vaikutus tarkoittaa, että tehoaine ei välttämättä tehoa lehtikirvoihin ennen kuin ne ovat levittäneet kasviin viruksia. Monilla kasveilla lehtikirvaesiintymien tärkeimpiä vaikutuksia ovat niiden levittämät virustaudit.
d) AKD-1022
(99) Osapuolet ovat ilmoittaneet, että AKD-1022 on Agro-Kaneshon kehittämä uusi neonikotinoidi. Osapuolten mukaan tämä aine on laajavaikutteinen, joten sitä voitaisiin käyttää monilla viljelykasveilla. Koska tämän aineen kehittäminen on osapuolten mukaan kuitenkin vielä kesken, sen kilpailuvaikutusta ETA:n markkinoilla ei arvioida tässä päätöksessä tarkemmin.
e) Nitempyraami
(100) Neonikotinoideihin kuuluvan nitempyraamin on kehittänyt Takeda, joka toi sen markkinoille 1996 Japanissa käytettäväksi riisillä, hedelmillä, teellä ja vihanneksilla. Nitempyraamia ei ole tuotu ETA:n markkinoille, eikä ole viitteitä siitä, että sitä oltaisiin tuomassakaan lähitulevaisuudessa. Nitempyraamin kilpailuvaikutusta ETA:n markkinoilla ei sen vuoksi arvioida tässä päätöksessä tarkemmin.
Pyratsolit
(101) Pyratsolien kemikaaliluokkaan kuuluvia hyönteisten torjunta-aineita on vain ACS:llä. Sillä on tässä luokassa kaksi olemassa olevaa molekyyliä, fiproniili ja etiproli. Fiproniilia hyödynnetään kaupallisesti koko ETA-alueella monien viljelykasvien ja eri levitystapojen alalla. Etiprolia ei ole rekisteröity ETA-alueella.
(102) Väitetiedoksiantoon toimittamassaan vastauksessa osapuolet ovat väittäneet, että ne eivät ole ainoita, joiden tuotevalikoimaan kuuluu pyratsoleja. Ne ovat ilmoittaneet, että sekä Mitsubishi Chemicalilla että BASFilla on kehitteillä pyratsoleja. Osapuolten mukaan Mitsubishi Chemical omistaa ETK-I-inhibiittorin, tolfenpyradin (OMI 88) patentin; tämä aine tehoaa hedelmäpuilla ja vihanneksilla esiintyviin lehtikirvoihin, ripsiäisiin, jauhiaisiin, kaalikoihin ja punkkeihin. Osapuolet ovat lisäksi väittäneet, että BASFilla on patenttisuoja klorfenapyri-nimiselle tehoaineelle, joka niiden mukaan on pyratsolin kaltainen oksidatiivisen fosforylaation irtikytkijä.
(103) Komission tutkimus on kuitenkin osoittanut, että vaikka sekä klorfenapyri että tolfenpyradi sisältävät pyratsoleja, ne eivät ole pyratsoleja. Ne vaikuttavat eri tavalla, niiden vaikutusala on erilainen, ja ne ovat itse asiassa joka suhteessa erilaisia. Näitä aineita ei sen vuoksi arvioida tarkemmin tässä päätöksessä.
(104) Kolmannet osapuolet ovat esittäneet, että pyratsolit ovat tämän hetken tehokkaimpia hyönteisten torjunta-aineita kovakuoriaisia ja maaperässä kehittyviä kaksisiipisiä (kärpäsiä) vastaan.
a) Fiproniili
(105) Tutkimus on osoittanut, että fiproniili on [ACS:n luottamuksellista tietoa]. Sen lisäksi, että sitä käytetään maataloudessa, se tehoaa myös [ACS:n luottamuksellista tietoa]. Fiproniilia käytetään useimmiten maavaikutteisena tai peittausaineena mutta myös lehtivaikutteisena, ja näiden sovellusten takia sen sanotaan kilpailevan neonikotinoidien kanssa.
(106) Osapuolten toimittamien tietojen mukaan purevien hyönteisten torjunnassa [...]. Kolmannet osapuolet ovat kuitenkin esittäneet, että sekä fiproniili että imidaklopridi torjuvat erittäin tehokkaasti purevia kovakuoriaisia ja erityisesti seppiä (juurimatoja), jotka ovat todennäköisesti tärkein maahyönteisten ryhmä. Sekä imidaklopridi että fiproniili torjuvat kohtuullisen tehokkaasti myös tärkeintä tuholaisperhoslajia, maayökkösiä (yökkösen toukkia), jotka kiinnittyvät kasviin sirkkalehtien ilmestyessä. Kaksisiipisistä (maaperässä kehittyvistä kärpäsistä), joita esiintyy runsaasti monilla viljakasveilla ja vihanneksilla, kolmannet osapuolet ovat väittäneet, että sekä imidaklopridi että fiproniili torjuvat hyönteisiä tehokkaasti sen mukaan, mistä hyönteislajista on kyse.
(107) Fiproniili [ACS:n luottamuksellista tietoa].
(108) Kolmannet osapuolet ovat esittäneet, että koska fiproniili torjuu lähinnä purevia hyönteisiä, se ei yleensä kilpaile suoraan neonikotinoidien kanssa imevien hyönteisten torjunnassa. Ne ovat esittäneet, että koska fiproniili ei siirry kasvin sisällä kovinkaan hyvin, se ei ole yhtä tehokas kuin neonikotinoidit. Kolmannet osapuolet ovat kuitenkin esittäneet, että fiproniilia käytetään lehtivaikutteisena esimerkiksi ripsiäisten ja kovakuoriaisten (mm. koloradonkuoriaisen) torjunnassa. Kolmannet osapuolet ovat lisäksi esittäneet, että imidaklopridin ja fiproniilin yhdistäminen osapuolten tuotevalikoimissa vaikuttaa kilpailuun kahdella tavalla: ensinnäkin on väitetty, että uudet kemikaalit torjuvat useammanlaisia tuholaisia. Molemmat yhdisteet soveltuvat monenlaisille viljelykasveille, ovat tehokkaita ja torjuvat tärkeimmän tuholaislajin; lisäksi niiden vaikutustapa on uudenlainen, joten ne tehoavat tuholaisiin, joille on jo kehittynyt resistenssi muille kemikaaliluokille. Tässä mielessä osapuolten mahdollisuudet tarjota teknisesti ylivoimaisia torjuntaohjelmia olisivat ainutlaatuisia kaikkiin kilpailijoihin verrattuna. Edellä mainitun johdosta kolmannet osapuolet ovat väittäneet, että imidaklopridin ylivoimaisen imevien hyönteisten torjuntatehon yhdistäminen fiproniilin ylivoimaiseen purevien hyönteisten torjuntatehoon johtaisi kilpailuongelmiin. Toiseksi osittain samoja tuholaisia torjuvina mutta erilaisiin vaikutustapoihin perustuvina aineina imidaklopridi ja fiproniili tarjoavat hyvät mahdollisuudet resistenssinhallintaan, koska niitä voidaan vaihdella alueilla, joilla esiintyy samoja tuholaisia.
b) Etiproli
(109) Etiproli on [ACS:n luottamuksellista tietoa] fiprolipohjainen hyönteisten torjunta-aine. Kolmannet osapuolet ovat esittäneet, että etiproli on toisen sukupolven fiproniili. [...].
(110) Etiprolia voidaan käyttää [ACS:n luottamuksellista tietoa]. Sen toksikologisen profiilin sanotaan olevan parempi kuin fiproniililla. [...].
(111) Osapuolet ovat ilmoittaneet, että [ACS:n luottamuksellista tietoa]. Komissio toteaa myös tältä osin, että voimassa oleva patentti, jota ei kuitenkaan hyödynnetä, estää markkinoille tulon ja rajoittaa kilpailua.
c) Asetoproli ja vaniliproli
(112) Kolmannet osapuolet esittivät tutkimuksen ensimmäisessä vaiheessa, että ACS on kehittämässä kahta muutakin pyratsolien luokkaan kuuluvaa yhdistettä: asetoprolia ja vaniliprolia. Näistä tehoaineista osapuolet ovat ilmoittaneet, että [ACS:n luottamuksellista tietoa]. Näitä aineita ei sen vuoksi arvioida tarkemmin tässä päätöksessä.
Muut osapuolten kehittämät tuotteet
(113) Neonikotinoidien lisäksi Bayer on kehittämässä muitakin tuotteita, jotka ovat tulossa markkinoille lähitulevaisuudessa: metoksyfenotsidiä, spirodiklofeenia ja spiromesifeeniä.
a) Metoksyfenotsidi
(114) Metoksyfenotsidi [...].
(115) Osapuolten mukaan metoksyfenotsidi [...].
b) Spirodiklofeeni
(116) Spirodiklofeeni [...]. Koska spirodiklofeeni on punkkien torjunta-aine, se [...].
(117) Spirodiklofeeni [...].
c) Spiromesifeeni
(118) Spiromesifeeni [...].
Osapuolten uusien kemikaalien valikoiman vaikutukset kilpailuun
(119) Sulautuman jälkeen uudella yrityksellä olisi tuotevalikoimassaan neljä kuudesta nykyisestä ja tulevasta neonikotinoidista, jotka jo ovat ETA:n markkinoilla tai jotka aiotaan tuoda ETA:n markkinoille. Osapuolilla olisi valikoimassaan imidaklopridi, tiaklopridi, klotianidiini ja asetamipridi, jotka kattavat vaihtelevassa määrin kaikki eri vaikutustavat eli niissä on lehtivaikutteisia, maavaikutteisia ja peittaukseen sopivia aineita. Näiden tehoaineiden ainoa tehokas kilpailija, Syngentan tiametoksaami, jäisi osapuolten valikoiman ulkopuolelle. Takedan klotianidiini tulee ETA:n markkinoille, [luottamuksellisia tietoja klotianidiinista](14). Komissio toteaa myös, että [...]. Lisäksi toimenpide lisäisi pyratsoleihin kuuluvan fiproniilin Bayerin tuotevalikoimaan ETA:ssa. Millään muulla yrityksellä ei ole tähän kemikaaliluokkaan kuuluvia tuotteita.
(120) Komissio ei katso, että jäljempänä käsitelty Syngentan tiametoksaami voisi rajoittaa uuden yrityksen markkinavoimaa, koska uudella yrityksellä on lehti- ja maavaikutteisten torjunta-aineiden valikoimassaan kolme neonikotinoidia ja yksi pyratsoli (sekä etiproli). Väitetiedoksiantoon toimittamassaan vastauksessa osapuolet ovat väittäneet, että komissio ei ole ottanut huomioon kilpailevien neonikotinoidien vaikutusta kilpailuun, ja ne ovat ilmoittaneet, että "vain kaksi kuukautta sen jälkeen, kun Bayerin ja Syngentan välinen patenttikiista oli ratkaistu, tiametoksaami oli rekisteröity Espanjassa, Suomessa ja Itävallassa". Vaikka osapuolet pyrkivätkin tällä esimerkillä osoittamaan, miten nopeasti tiametoksaami pääsee patenttikiistan ratkettua ETA:n markkinoille, komissio toteaa, että tiametoksaami oli rekisteröity näissä jäsenvaltioissa jo ennen kuin patenttikiista oli ratkaistu, koska imidaklopridilla ei ole patenttisuojaa Espanjassa, Suomessa ja Itävallassa eikä patenttikiista siten koskenut näitä jäsenvaltioita.
(121) Tutkimus on osoittanut, että sekä neonikotinoidit että pyratsolit ovat nopeimmin kasvavia hyönteisten torjunta-aineiden luokkia ja että niiden myynnin odotetaan kasvavan vanhojen kemikaalien kustannuksella. Kolmannet osapuolet ovat sen vuoksi väittäneet, että osapuolten asema hyönteisten torjunta-aineiden markkinoilla, erityisesti imevien hyönteisten segmentissä kaikilla kolmella levitystavalla - maa- ja lehtivaikutteiset torjunta-aineet ja peittausaineet - vahvistuu merkittävästi lähitulevaisuudessa.
(122) On väitetty, että neonikotinoidien ja pyratsolien lisäksi osapuolilla on muutakin tuotekehitystoimintaa, joka vahvistaisi uuden yrityksen kilpailuasemaa hyönteisten torjunta-aineiden markkinoilla. Tässä yhteydessä on esitetty, että ACS:llä on patentti asetyylikoliineihin vaikuttaville aineille, jotka täydentäisivät nykyisiä neonikotinoideja. Kolmansien osapuolten mukaan myös uusi sukkulamatojen torjunta-aine (tienyylipyratsoli) johtaisi yhdessä tehokkaimpien karbamaattien ja orgaanisten fosforiyhdisteiden kanssa huomattavaan markkina-asemaan maahyönteisten ja sukkulamatojen torjunnassa sekä vahvaan asemaan peittausaineiden markkinoilla. ACS:n on väitetty myös kehittävän isobutyyliamideja, jotka voisivat olla tehokkaita perhosten torjunnassa. ACS on esittänyt, että [ACS:n luottamuksellista tietoa].
(123) Komission tietopyyntöön toimittamassaan vastauksessa osapuolet ovat ilmoittaneet, että neonikotinoidit ja pyratsolit eivät edusta hyönteisten torjunta-aineissa uusimpia kemikaaliluokkia. Ne ovat väittäneet, että neonikotinoideja on myyty vuodesta 1990 lähtien ja että pyratsolit tulivat markkinoille vuonna 1994. Osapuolet väittävät, että molemmat kemikaaliluokat ovat pikemminkin vakiintuneita kuin uusia eivätkä ne edusta uusinta tekniikkaa. Osapuolten mukaan uuden sukupolven torjunta-aineina markkinoille ovat tulossa bentsoylhydratsiinit, tetronihapot, spinosyynit ja karboksylaatit.
(124) Kolmannet osapuolet ovat kuitenkin esittäneet, että vaikka markkinoille onkin tullut tai tulossa neonikotinoideja ja pyratsoleja uudempiakin kemikaaleja, näiden yhdisteiden uutuudella neonikotinoideihin ja pyratsoleihin verrattuna ei ole kaupallista merkitystä. Neonikotinoidien ja pyratsolien sanotaan olevan kaupallisesti paljon tärkeämpiä kuin minkään edellä mainituista kemikaaliluokista. Neonikotinoidien ja pyratsolien markkinapotentiaalia lisää vielä se, että ne korvaavat niitä aineita, joita ei rekisteröidä uudelleen, ja vanhoja kemikaaleja, joihin liittyy resistenssiongelmia. Vaikka monia vanhoihin kemikaaliluokkiin kuuluvista aineista rekisteröidäänkin uudelleen ja käytetään myös jatkossa, neonikotinoidien ja pyratsolien kokonaismerkitys siis kasvaa tulevaisuudessa.
(125) Osapuolten esittämistä, edellä mainituista esimerkeistä kolmannet osapuolet ovat esittäneet, että bentsoylhydratsiinit eivät ole uusi luokka ja että esimerkiksi diflubentsuroni tuotiin markkinoille vuosia sitten. Osapuolten mainitsemien muiden uusien luokkien vaikutusalat ovat suhteellisen kapeita, ja niillä on paljon vähemmän markkinapotentiaalia. Ne torjuvat lähinnä purevia hyönteisiä (tetronihappoja voidaan käyttää ainoastaan punkkien torjuntaan). Betsoylhydratsiineja myydään hyönteisten torjuntaan lähinnä vihannesviljelmille ja omenansukuisten hedelmien viljelmille. Betsoylhydratsiinien markkinaosuus on pieni, ja niitä käytetään vain kapean markkinasegmentin tuotteissa, koska ne vaikuttavat hitaasti ja tehoavat vain ravinnonoton yhteydessä; ne eivät siis tehoa kosketus- eivätkä sisävaikutteisesti. Myös karboksylaatit tehoavat lähinnä ravinnoksi nautittuina, mutta ne ovat jossakin määrin myös kosketusvaikutteisia.
(126) Mikään osapuolten mainitsemista kemikaaliluokista ei kilpaile neonikotinoidien kanssa samalla tasolla imevien hyönteisten torjunnassa sen paremmin maa- tai lehtivaikutteisina torjunta-aineina kuin peittausaineinakaan. Neonikotinoidit ovat markkinatutkimuksen mukaan ainoita tehokkaita hyönteisten torjunta-aineita näillä markkinoilla. Mikään näistä muista aineista ei kilpaile myöskään fiproniilin kanssa samalla tasolla.
Osapuolet väittävät, ettei liiketoimi vaikuta kilpailuun
(127) Osapuolet ovat väittäneet, että yrityskeskittymä ei aiheuta ongelmia luomalla määräävää markkina-asemaa millään kyseessä olevilla markkinoilla, vaikka ehdotettua liiketoimea arvioitaisiin kansallisella tasolla. Osapuolten väitteitä tarkastellaan seuraavassa.
Korvattavissa olevat tuotteet
(128) Osapuolet ovat väittäneet, että komissio on yliarvioinut neonikotinoidien ja pyratsolien merkityksen. Ne ovat väittäneet, että orgaaniset fosforiyhdisteet, karbamaatit ja pyretroidit kuuluvat vielä uudelleenrekisteröinnin jälkeenkin johtaviin kemikaaliluokkiin. Osapuolten mukaan varsin suuri määrä erityisesti hyönteisten torjunta-aineiden vanhoihin luokkiin kuuluvia tuotteita on saatavissa markkinoilla vuoden 2003 jälkeenkin. Osapuolet ovat väittäneet, että hinnoittelunsa ansiosta nämä tuotteet ovat jatkossakin erittäin kilpailukykyisiä etenkin neonikotinoideihin ja pyratsoleihin verrattuna.
(129) Osapuolet ovat lisäksi väittäneet, että neonikotinoideille ja pyratsoleille on korvaavia tuotteita kaikissa kemikaaliluokissa. Osapuolet ovat väittäneet, että esimerkiksi parationi-metyyliä käytetään sekä imevien että purevien hyönteisten torjunnassa lehtivaikutteisena sumutteena. Imevien hyönteisten torjunnassa käytettäviä aineita voivat osapuolten mukaan korvata orgaaniset fosforiyhdisteet (esimerkiksi asefaatti ja lambda-syhalotriini), joiden biologinen vaikutustapa on sama kuin Bayerin imidaklopridilla ja jotka voisivat siten korvata täysin minkä tahansa neonikotinoidituotteen. Tältä osin osapuolet ovat väittäneet myös, että imidaklopridi ei tehoa kaikentyyppisiin imeviin tuholaisiin mutta että se tehoaa erityisen hyvin yhtäläissiipisiin (kasveja imeviin tuholaisiin). Osapuolet ovat väittäneet, että Syngentan lambda-syhalotriini on näiden tuholaisten torjunnassa yhtä tehokas kuin imidaklopridi ja että Dow'n spinosadi torjuu tehokkaammin ripsiäisiä. Purevia hyönteisiä voidaan osapuolten mukaan torjua spinosadilla, indoksakarbilla ja orgaanisilla fosforiyhdisteillä.
(130) Osapuolet ovat lisäksi väittäneet, että kaikkia markkinoilta poistuvia tuotteita ei voida korvata neonikotinoideilla tai pyratsoleilla. Esimerkiksi osapuolet ovat väittäneet, että imidaklopridilla sen paremmin kuin fiproniilillakaan ei voida torjua kaikkia niitä hyönteisiä, joita torjutaan laajavaikutteisilla orgaanisilla fosforiyhdisteillä. Osapuolet ovat väittäneet, että viljelijät eivät todennäköisesti osta kahta eri tuotetta korvaamaan orgaanisia fosforiyhdisteitä vaan että he etsivät halvimman ja tehokkaimman vaihtoehdon sen mukaan, mitä hyönteisiä he haluavat torjua.
(131) Osapuolet ovat väittäneet myös, että ilmoitus neonikotinoidien ympäristöystävällisyydestä pitää vain osittain paikkansa. Osapuolet ovat väittäneet, että esimerkiksi imidaklopridi ei ole turvallinen mehiläisille, eikä sitä näin ollen voida käyttää viljelykasvien kukinta-aikaan. [...]. Esimerkiksi (DuPontin kehittämällä) karboksylaatteihin kuuluvalla indoksakarbilla ei ole tällaista vaikutusta.
(132) Osapuolet ovat myös väittäneet, että esimerkiksi imidaklopridin osalta viljelijältä vaadittava investointi kasvinsuojeluaineisiin koostuu tuotteen hinnasta ja sen levittämisen kustannuksista (traktori, polttoaine, vesi jne.). Vaikka jonkin tietyn tuotteen hinta hehtaaria ja käsittelykertaa kohti olisikin suurempi kuin korvaavan tuotteen hinta, käsittelykustannukset voivat vaihdella, koska halvempaa tuotetta on käytettävä useammin. Osapuolet ovat väittäneet, että tästä syystä viljelijälle koituvat kokonaiskustannukset eivät näissä tapauksissa vaihtele merkittävästi, joten kyseiset tuotteet ovat kysyntäpuolella korvattavissa keskenään.
Kolmansien osapuolten näkökannat
(133) Kolmannet osapuolet ovat esittäneet, että jo nyt voidaan todeta, että yli 55 prosenttia hyönteisten torjunta-aineista katoaa markkinoilta. Lisäksi ei voida olettaa, että kaikki vielä uudelleenrekisteröitävinä olevat tehoaineet hyväksytään liitteessä 1 mainituiksi sallituiksi torjunta-aineiksi. Sen vuoksi on väitetty, että tehoaineiden määrä voi vähentyä jopa alle 45 prosenttiin. Jatkossa on saatavilla huomattavasti harvempia vanhoihin torjunta-aineluokkiin kuuluvia tehoaineita. Uudelleenrekisteröinti johtaa siihen, että vanhoille tuotteille jää vähemmän käyttökohteita - sekä viljelykasveja että tuholaisia. Wood Mackenzien mukaan Yhdysvaltain ja EU:n sääntelyviranomaiset tutkivat tällä hetkellä varsinkin orgaanisia fosforiyhdisteitä erittäin tarkasti, koska näiden aineiden pitkäaikaiseen käyttöön ja myrkyllisyyden pysyvyyteen liittyy ongelmia. Orgaaniset fosforiyhdisteet ovat orgaanisten klooriyhdisteiden ohella vuoteen 2005 asti nopeimmin pienenevä kemikaaliluokka; niiden myynti vähenee Phillips McDougallin mukaan 8,7 prosenttia. Uudelleenrekisteröinnin yhteydessä vanhat tekniikat jäävät vähitellen pois käytöstä, ja niiden odotetaan korvautuvan pääasiassa uusilla kemikaaliluokilla, joiden osuus kokonaismarkkinoista kasvaa.
(134) Tutkimus osoittaa varsinkin, että tuotteen tehokkuuden ohella tärkeäksi näkökohdaksi ovat nykyään nousseet ympäristövaikutukset. Laajavaikutteisen hyönteisten torjunta-aineen ostaminen oli aiempina vuosina tavallista, kun taas nykyisessä kilpailuympäristössä tilanne on usein päinvastainen. Integroidussa tuholaistorjunnassa pyritään torjumaan haitallisia tuholaislajeja siten, että hyötyeliöille ja pellon muille lajeille aiheutetaan mahdollisimman vähän haittaa. Integroidussa tuholaistorjunnassa viljelijöiden on siis käytettävä tietyn hyönteislajin torjuntaan kehitettyjä torjunta-aineita ja vältettävä laajavaikutteisia torjunta-aineita. Integroidussa tuholaistorjunnassa näiden aineiden käyttö on ajoitettava siten, että ne tehoavat mahdollisimman hyvin, ja siinä vältetään käyttämästä laajavaikutteisia torjunta-aineita pitkiä ajanjaksoja, koska sellaisella on haitallisia sivuvaikutuksia muillekin hyönteisille. Koska eri tuholaisille on eri tuotteet, integroitua tuholaistorjuntaa noudattavat viljelijät käyttävät aina tällaisen torjunnan mukaista imevien tuholaisten torjunta-ainetta imevien tuholaisten torjuntaan ja purevien tuholaisten torjunta-ainetta purevien tuholaisten torjuntaan.
(135) Kolmannet osapuolet ovat myös esittäneet, että integroidun tuholaistorjunnan ja viljelyn tullessa yhä monimutkaisemmiksi, yhä useammat viljelijät siirtyvät käyttämään ammattimaisia viljelyneuvojia, jotka auttavat heitä määrittelemään, mitä tuholaisia heidän pelloiltaan on torjuttava. Sääntelyviranomaiset asettavat etusijalle kapeavaikutteiset hyönteisten torjunta-aineet, joihin liittyvät riskit ovat pienempiä. Kolmansien osapuolten mukaan viime vuosina on tehty useita yliopistollisia tutkimuksia integroidun tuholaistorjunnan ja kapeavaikutteisten, sumuttamalla levitettävien torjunta-aineiden vaikutuksista. Sekä kemikaalien valmistajat, tiedeyhteisö että sääntelyviranomaiset ylistävät tähän luokkaan kuuluvia tuotteita.
(136) Tässä yhteydessä on todettava, että esimerkiksi karbamaatteja ja orgaanisia fosforiyhdisteitä on käytettävä enemmän kuin monia uudempia kemikaaleja. Kun neonikotinoideja on levitettävä noin 50-75 g/ha, karbamaatteja ja orgaanisia fosforiyhdisteitä voi joutua käyttämään 800-1000 g/ha. Suuremmat käyttömäärät aiheuttavat ympäristöturvallisuuteen ja integroituun tuholaistorjuntaan liittyviä ongelmia. Myös tehoaineiden jäämät ovat ongelma, koska on otettava huomioon sumutuksen ja sadonkorjuun välinen varoaika. On todettava myös, että osapuolet ovat itsekin myöntäneet, kuinka tärkeitä ovat vähän myrkkyjä sisältävät torjunta-aineet. Väitetiedoksiantoon toimittamassaan vastauksessa osapuolet ovat ilmoittaneet, että neonikotinoidien ja pyratsolien yhdisteitä tuodaan markkinoille "vähemmän myrkyllisinä vaihtoehtoina orgaanisille fosforiyhdisteille".
(137) Kaikista yllä esitetyistä syistä tutkimus osoittaa, että laajavaikutteisten torjunta-aineiden käyttö vähenee nopeasti.
(138) Osapuolten väitetiedoksiantoon antamasta vastineesta, jossa ne ilmoittivat, että komissio "antaa ympäristövaikutuksista yksipuolisen kuvan" ja että imidaklopridi [...], komissio toteaa ensinnäkin kolmansien osapuolten esittäneen, että monet markkinoilla olevista muista yhdisteistä ovat [...] myrkyllisiä mehiläisille ja että niitä ei voida käyttää kukinta-aikaan. [...]. Toiseksi osapuolten väitteestä, jonka mukaan imidaklopridin käyttö auringonkukilla on väliaikaisesti kielletty, komissio toteaa, että tämä toimenpide rajoittuu Ranskaan ja että se koskee vain peittausta. Kolmanneksi komissio toteaa, että Bayer on itse kiistänyt imidaklopridin ja mehiläisten oireiden välisen syysuhteen. Bayerin Internet-sivustolla väitetään, että "Bayer on lukuisissa valvotuissa kokeissa osoittanut, että tosiseikat eivät tue väitettyä syysuhdetta". Myrkyllisyyttä mehiläisille ei sen vuoksi tarkastella tässä tapauksessa tarkemmin.
(139) Tutkimus osoittaa lisäksi, että vaikka vanhat hyönteisten torjunta-aineet - esimerkiksi orgaaniset fosforiyhdisteet, karbamaatit ja pyretroidit - tehoavatkin sekä imeviin että pureviin hyönteisiin, uudet torjunta-aineet eivät yleensä tehoa molempiin vaan ovat erikoistuneempia kuin edeltäjänsä. Vaikka neonikotinoidit ja pyratsolit torjuvat molemmat jossakin määrin sekä imeviä että purevia hyönteisiä, neonikotinoidit tehoavat lähinnä imeviin hyönteisiin ja pyratsolit puolestaan pureviin hyönteisiin.
(140) Komissio pyysi kilpailijoita ilmoittamaan, mihin niiden tuotteisiin asiakkaat siirtyisivät, jos osapuolet nostaisivat tuotteidensa hintoja pysyvästi 5-10 prosenttia. Komissio pyysi kilpailijoita ottamaan huomioon tuotteet, jotka ovat esimerkiksi vaikutustapansa perusteella korvaavia, jotka tehoavat samalla viljelykasvilla, jotka torjuvat samoja hyönteisiä tai hyönteisryhmiä ja jotka ovat jotakuinkin saman hintaisia. Imidaklopridin osalta, joka on ainoa neonikotinoidi taloudellisesti tärkeillä markkinoilla, tutkimuksen tulokset osoittavat selvästi, että muita neonikotinoideja lukuun ottamatta kilpailijoiden tuotevalikoimissa ei ole käyttökelpoisia tuotteita, jotka korvaisivat imidaklopridin. Sama koskee myös fiproniilia.
(141) Kolmannet osapuolet ovat esittäneet, että neonikotinoidit ovat erittäin tehokkaita ja nopeavaikutteisia, mikä vähentää tautien leviämisen riskiä. Neonikotinoidit ovat lisäksi sisävaikutteisia, ja niitä voidaan käyttää imevien hyönteisten torjuntaan monenlaisilla viljelykasveilla. On väitetty, että jauhiaisten torjunnassa neonikotinoidit ovat tällä hetkellä ainoita saatavilla olevia tehokkaita torjunta-aineita. Muihin jauhiaisten torjuntaan rekisteröityihin tuotteisiin liittyy ongelmia joko niiden huonon tehon (nämä ovat vanhoja tuotteita, joille on jo kehittynyt resistenssi) tai hitaan vaikutusajan takia.
(142) Osapuolten väitteestä, jonka mukaan pyretroideja käytetään perunalla samanaikaisesti sekä koloradonkuoriaista (pureva hyönteinen) että lehtikirvoja (imeviä hyönteisiä) vastaan, on todettu, että näitä kahta tuholaista torjutaan usein eri aikaan, koska ne esiintyvät eri aikoina. Lisäksi on ilmoitettu, että koloradonkuoriainen on saatu hallintaan vain Länsi-Euroopassa, jossa pyretroidien rajallinen sivuvaikutus riittää torjumaan tämän tuholaisen, joka ei aiheuta vakavia ongelmia. Yhdysvalloissa, jossa koloradonkuoriainen on tärkeimpiä tuholaisia, sitä on kuitenkin torjuttava nimenomaan sen torjuntaan kehitetyillä aineilla.
(143) Osapuolten mainitsemasta esimerkistä, jonka mukaan orgaanisia fosforiyhdisteitä voidaan käyttää joillakin hedelmäpuilla torjumaan sekä omenakääriäistä (pureva hyönteinen) että lehtikirvoja (imeviä hyönteisiä), on esitetty, että vaikka orgaanisia fosforiyhdisteitä käytetäänkin tähän tarkoitukseen omenapuilla, niitä käytetään kunkin tuholaisen torjuntaan tiettyinä aikoina. Lisäksi on esitetty, että lähinnä omenakääriäisen torjuntaan käytetyt orgaaniset fosforiyhdisteet (esimerkiksi gusationi) eivät ole orgaanisista fosforiyhdisteistä parhaita lehtikirvojen torjunnassa. Toisaalta joitakin orgaanisia fosforiyhdisteitä, esimerkiksi vamidotiinia ja dimetoaattia käytetään pääasiassa imevien hyönteisten torjuntaan, eivätkä ne tehoa pureviin hyönteisiin. Niitä ei sen vuoksi käytetä omenakääriäisen torjuntaan.
(144) Osapuolten kokonaiskustannuksia koskevasta väitteestä monet kolmannet osapuolet ovat esittäneet, että jokaiseen tuotteeseen liittyy useita viljelijöiden ostopäätöksiin vaikuttavia tekijöitä ja että hinta on vain yksi tekijä. Muita tällaisia tekijöitä ovat esimerkiksi tekninen suorituskyky, tuotekuva/tuotemerkki, ympäristönäkökohdat sekä jälleenmyyjän tai valmistajan tarjoamat palvelut. Viljelijä vaatii kasvinsuojeluaineelta tietyn vastineen rahalleen. Niin kauan kuin viljelijän saama vastine on hänen mielestään kohtuullinen tai kilpailukykyinen, hän ei pidä tarpeellisena siirtyä käyttämään muita tuotteita.
(145) Erityisesti on esitetty, että loppukäyttäjälle tärkeitä tekijöitä ovat tehoaineen resistenssitilanne ja selektiivisyys hyötyeliöiden kannalta. On väitetty, että nämä näkökohdat luovat jatkuvia paineita siirtyä pois vanhoista kemikaaliluokista - karbamaateista, orgaanisista fosforiyhdisteistä ja pyretroideista - ja ryhtyä käyttämään uusimpia markkinoille tuotuja yhdisteitä, joiden teho on paras mahdollinen, niin että resistenssin muodostumista voidaan estää tai jo muodostunut resistenssi voidaan torjua ja että voidaan valita hyönteisten torjunta-aineista ne, jotka ovat selektiivisimpiä hyötyeliöiden kannalta ja vaikuttavat vähiten ympäristöön. Kolmansien osapuolten mukaan tätä painetta lisäävät huomattavasti viranomaisten vaatimukset uusien yhdisteiden rekisteröinnistä ja vanhojen yhdisteiden uudelleenrekisteröinnistä sekä kuluttajien vaatimukset.
(146) On väitetty myös, että koska viljelijä ei yleensä voi ennustaa, minkä verran hänen viljelmillään esiintyy hyönteisiä, hän voi kaiken varalta käyttää uudempia kemikaaleja, jotka torjuvat hyönteisiä pidempään. Tällä tavoin viljelijä pystyy sekä torjumaan tuholaisia välittömästi että jossakin määrin myös ehkäisemään niitä ennalta uusien tehoaineiden pidemmän vaikutusajan ansiosta. Vanhaa tuotetta käytettäessä tuote ei ehkä torjukaan tuholaisia tehokkaasti, ja toistuvat tuholaisesiintymät lisäävät viljelijälle koituvia kokonaiskustannuksia, koska tuotteiden leittämisen kustannukset nousevat. Esimerkkinä mainittakoon, että laajavaikutteiset hyönteisten torjunta-aineet lisäävät usein muiden tuholaisten joukkoesiintymiä, esimerkiksi lehtikirvojen esiintymistä puuvillalla sen jälkeen, kun viljelmällä on käytetty purevien hyönteisten torjunta-ainetta. Kokonaiskustannukset voivat näin ollen vanhoja kemikaaleja käytettäessä nousta suuremmiksi. Sen vuoksi on esitetty, että uusien kemikaalien, esimerkiksi imidaklopridin, ja vanhojen kemikaalien välillä ei kysyntäpuolella ole korvaavuutta.
(147) Kaikista yllä mainituista syistä komissio on päätellyt, että vanhoissa kemikaaliluokissa ei ole neonikotinoideille ja fiproniilille tehokkaita korvaavia aineita.
Tutkimus- ja kehitystyön alalla käytävä kilpailu
(148) Osapuolet ovat väittäneet, että maataloustuotteiden markkinoille on ominaista intensiivinen tutkimus- ja kehitystoiminta, jonka ansiosta markkinoille tuodaan nopeassa tahdissa aina uusia tuotteita.
(149) Kun otetaan huomioon hyönteisten torjunta-aineiden ETA:n markkinoille parhaillaan kehitettävien tuotteiden kokonaismäärä sekä se seikka, että uuden tuotteen markkinoille saattaminen vie noin 10 vuotta, komissio ei ole osapuolten kanssa samaa mieltä siitä, että markkinoille tuodaan nopeassa tahdissa aina uusia tuotteita.
(150) Kolmannet osapuolet ovat esittäneet, että suuret yritykset käyttävät nykyään aiempaa suuremman osan myyntituotoistaan nykyisten tuotevalikoimiensa uudelleenrekisteröintiin direktiivin 91/414/ETY vaatimusten mukaisesti. Lisäksi monet uudet tuotelanseeraukset ovat itse asiassa pikemminkin nykyisten tehoaineiden uusia koostumuksia omaavia valmisteita tai yhdistelmiä kuin uusia tehoaineita.
(151) Kuten edellä on esitetty, menestyminen maatalouskemian teollisuudessa on pitkälti kiinni tutkimus- ja kehitystyöstä sekä pääsystä markkinoille. Tässä yhteydessä komissio toteaa, että Phillips McDougallin tutkimuksen mukaan Bayer ja Aventis ovat vuoden 1980 jälkeen tuoneet markkinoille yhteensä 39 uutta tuholaisten torjunta-ainetta, kun taas Syngenta on tuonut niitä 38. Osapuolilla on nykyään kehitteillä 13 tuotetta, kun taas Syngenta ja BASF kehittelevät kumpikin 8:aa tuotetta. Muilla kilpailijoilla on kehitteillä enintään 3 tuotetta.
(152) Sulautuman jälkeen uuden yrityksen tuotekehitysresurssit ovat alan suurimpia.
(153) Edellä esitetyn perusteella ja kun otetaan huomioon osapuolten tähän asti kehittämien hyönteisten torjunta-aineiden menestys, komissio katsoo, että uusi yritys tulee kuulumaan niiden harvojen johtavassa markkina-asemassa olevien yritysten joukkoon, jotka voivat tuoda hyönteisten torjunta-aineiden markkinoille uusia yhdisteitä.
Markkinaosuuksien vaihtelu
(154) Hyönteisten torjunta-aineiden käyttö riippuu suoraan hyönteisten joukkoesiintymien intensiivisyydestä ja vuodenajasta. Hyönteisten esiintymiseen vaikuttavat monet tekijät, esimerkiksi ilmasto. Markkinoiden koko vaihtelee sen vuoksi vuodesta toiseen.
(155) Osapuolet ovat väittäneet, että markkinaosuudet vaihtelevat huomattavasti ajan mittaan eikä se, että yrityksellä on jollakin hetkellä vahva markkina-asema, ole tae tämän aseman säilymisestä jatkossa.
(156) Kuten edellä on esitetty, osapuolet eivät ole voineet toimittaa luotettavaa aikasarja-analyysia varten tietoja markkinaosuuksistaan kolmea vuotta pidemmältä ajanjaksolta. Toimitettujen tietojen perusteella komissio on kuitenkin kyennyt päättelemään, että markkina-asemat pysyvät yleensä vakaina, vaikka markkinoiden koko vaihteleekin. Tämän seikan on myös tutkimus vahvistanut.
Kilpailu geneeristen tuotteiden valmistajien kanssa
(157) Osapuolet ovat väittäneet, että kaikki niiden tuotteet voidaan korvata tuotteilla, joita ei ole tuottanut ainoastaan jokin muu monikansallinen tuotekehitysyritys vaan mikä tahansa geneerisiä tuotteita tai helposti saatavilla olevia patentoimattomia tuotteita myyvä toimittaja. Osapuolet ovat väittäneet, että useimpien Bayerin ja ACS:n tehoaineiden patentit ovat rauenneet, joten niille on tullut kilpailijoiksi geneerisiä tuotteita. Geneerisiä tuotteita valmistavien kilpailijoiden ei tarvitse investoida tutkimukseen ja kehitykseen, joten osapuolet ovat väittäneet, että niillä on kilpailuetua monikansallisiin toimittajiin verrattuna, koska ne voivat tarjota tuotteita eri jäsenvaltioissa toimiville tukku- ja vähittäismyyjille suhteellisen halvalla ja siten taata vapaan pääsyn markkinoille kaikille asiakkaille, joille osapuolet nykyään toimittavat tuotteita. Osapuolet ovat väittäneet, että geneeristen tuotteiden valmistajat pystyvät hankkimaan patentoimattomille tehoaineille hyväksynnät ja ylläpitämään näitä hyväksyntöjä pienemmin kustannuksin ja hyvin rajallisten tietopakettien avulla verrattuna siihen, mitä viranomaiset ovat vaatineet tietojen alkuperäiseltä omistajalta, jotta se saisi tehoaineelleen kansallisen hyväksynnän ja voisi pitää sen voimassa. Markkinointi- ja jakelukustannukset ovat lisäksi pieniä, koska alkuperäiset tuotteet ovat jo markkinoilla ja koska asiakkaat tietävät niiden kilpailukyvyn ja heikkoudet. Osapuolet ovat väittäneet, että geneerisiä tuotteita valmistavien yritysten lisääntyminen on viime vuosina johtanut kilpailun kiristymiseen ja hintojen huomattavaan laskuun lähes kaikilla kasvinsuojeluaineiden markkinoilla.
(158) Komissiolle on esitetty, että jos geneerisen tuotteen tuoteprofiili on aivan sama kuin osapuolten valmisteella (eli jos koostumustyyppi on sama), hinnan nostaminen lisäisi nykyisten geneeristen tuotteiden myyntiä. Joidenkin kolmansien osapuolten mukaan tämä on käytännössä kuitenkin harvinaista. Kolmannet osapuolet ovat yleensä yhtä mieltä siitä, että tällaisissa tapauksissa geneeristen tuotteiden valmistajilla on ollut jossakin määrin paineita laskea hintoja. Kolmannet osapuolet ovat kuitenkin esittäneet, että tärkein syy hintojen laskulle on tutkimus- ja kehitystyöhön panostavien tuottajien välinen kilpailu. Hintapaineita ovat aiheuttaneet paljolti myös maatalousalan yleiset ongelmat ja kilpailu jälleenmyyntitasolla.
(159) Tutkimus on osoittanut, että geneerisiä tuotteita valmistavien yritysten on huomattavasti hankalampi päästä markkinoille kuin osapuolet väittävät. Vaikka osapuolten useimpien tuotteiden patentit ovat rauenneet ja niille on siten tullut kilpailijoiksi geneerisiä tuotteita, on väitetty, että osapuolten markkinaosuudet näiden tuotteiden osalta ovat edelleenkin yleisesti suurimmat. Tämä kuvaa geneerisiä tuotteita valmistavien yritysten mukaan sitä, että niiden ei ole helppoa saavuttaa merkittäviä markkinaosuuksia, vaikka niiden hintarakenne onkin kilpailukykyisempi.
(160) Tässä yhteydessä on väitetty, että tuotantoon liittyvä tekninen asiantuntemus on usein suojattu useilla patenteilla. Tämä tarkoittaa, että paras tekniikka on yleensä suojattu merkittävästi kauemmin kuin alkuperäisen patentin suoja-ajan. Oleellista asiantuntemusta ei voi selvittää, eikä se välttämättä käy ilmi julkaistuista patenteista tai tieteellisestä kirjallisuudesta. Geneerisiä tuotteita valmistavien yritysten on sen vuoksi usein kehitettävä kilpailevia valmistusmenetelmiä tuotteille, joiden patenttisuoja on päättynyt. ACS on ilmoittanut sisäisissä asiakirjoissaan, että tuotantoprosesseja koskevat patentit [ACS:n luottamuksellista tietoa]. Lisäksi koska raaka-aineiden saanti on ratkaiseva tekijä prosessin kehittämisen ja tuotannon kannalta, alkuperäinen tuottaja voi estää tärkeimpien raaka-aineiden saannin kaupallisin sopimuksin tai käyttämällä kaiken raaka-aineen omaan tuotantoonsa. Tässä yhteydessä komissio toteaa, että ACS:n sisäisten asiakirjojen mukaan yritys on [ACS:n luottamuksellista tietoa]. Tällä tavoin kolmansia osapuolia voidaan täysin estää saamasta käyttöönsä tehoaineita, tai niiden tehoaineiden saantia voidaan ainakin valvoa. Toisena syynä on kapasiteetin sitominen ja mahdollisen geneerisiä tuotteita valmistavan yrityksen pitäminen poissa markkinoilta. Geneerisiä tuotteita valmistavat yritykset ovat myös esittäneet, että niiden voi olla vaikea saada tuotantolupia sellaisille raaka-aineille, joihin liittyy ympäristö- tai myrkyllisyysongelmia.
(161) Tutkimus on osoittanut myös, että alkuperäisillä tuottajilla on joillakin markkinoilla hyvin vahva asema, koska jälleenmyyjät ja viljelijät tuntevat yrityksen nimen ja tunnistavat sen merkkituotteet. Koska tuotemerkin suoja ei vanhene patenttien tavoin, geneeristen tuotteiden valmistajat eivät voi käyttää alkuperäisiä, vakiintuneita tuotenimiä. On väitetty, että tuotteet tunnistetaan melko suurelta osin merkkiensä perusteella. Näissä tapauksissa jälleenmyyjät ja viljelijät vaativat huomattavan kannustimen, jotta he siirtyisivät käyttämään huonosti tunnettujen yritysten vähemmän tunnettuja merkkejä. ACS:n sisäisistä asiakirjoista käy ilmi, että [ACS:n luottamuksellista tietoa].
(162) On ilmoitettu myös, että uusi yritys rajoittaisi ennestään geneerisiä tuotteita valmistavien yritysten pääsyä osapuolten jakelukanavaan. Geneeristen tuotteiden valmistajat eivät odota esimerkiksi Bayerin jakelevan ACS:n alun perin kehittämän tuotteen geneeristä versiota tai päinvastoin. Osapuolten toisiaan täydentävä tuotevalikoima jättäisi siten vähemmän tilaa geneeristen tuotteiden valmistajille.
(163) On väitetty, että geneerisiä tuotteita valmistavien yritysten pääsyä markkinoille voitaisiin rajoittaa myymällä seosvalmisteita, jotka sisältävät kyseistä patentoitua tehoainetta, tai käyttämällä alennusjärjestelmiä, jotka tekevät patentoimattoman tuotteen hankinnan hyvin houkuttelevaksi ostajalle, jos hän ostaa samalla myös kyseisen patenttituotteen. On väitetty, että kilpailijan laaja tuotevalikoima voi hankaloittaa huomattavasti geneeristen tuotteiden toimittajien liiketoimintaa, jos niillä on vain suppea tuotevalikoima. Kaikesta tästä on seurauksena, että geneeristen tuotteiden toimittajat odottavat yleensä saavuttavansa vain pienen markkinaosuuden ja pienillä ja joskus heikkenevilläkin markkinoilla myös pienemmän tuoton.
(164) On väitetty myös, että koska geneeristen tuotteiden toimittajat eivät kykene jakamaan uudelleenrekisteröintikustannuksia tuotekehitysyritysten tavoin laajalle tuotevalikoimalle, vanhojen tehoaineiden hintojen voidaan odottaa nousevan, koska patentoimattomien tehoaineiden uudelleenrekisteröintiin liittyy suuria investointeja. Lisäksi tuotteiden sallittujen käyttötarkoitusten rajoittaminen tekee geneeristen tuotteiden toimittajista myös vähemmän kilpailukykyisiä ja jättää sijoitetulle pääomalle saatavan tuoton hankkimiseen paljon kapeammat markkinat.
(165) Komissio katsoo edellä mainitun johdosta, että geneerisillä tuotteilla käytävä kilpailu ei riitä tasapainottamaan uuden yrityksen markkinavoimaa. Päinvastoin kuin osapuolet ovat esittäneet, komissio ei etenkään imidaklopridin osalta edellä mainituista syistä katso, että geneerisiä tuotteita valmistavat kilpailijat kykenisivät toimimaan vastapainona uuden yrityksen markkinavoimalle siinä vaiheessa, kun imidaklopridin patentti vuonna 2006 raukeaa.
Tuotteita ei rekisteröidä uudelleen
(166) Osapuolet ovat väittäneet, että monia Bayerin ja ACS:n tuotteita ei rekisteröidä uudelleen neuvoston direktiivin 91/414/ETY mukaisesti ja että ne siten poistuvat markkinoilta viimeistään vuonna 2003. Osapuolet ovat lisäksi väittäneet, että niin sanotut TOX-I-tuotteet - jotka WHO on luokitellut kaikkein myrkyllisimmiksi saatavilla oleviksi kasvinsuojeluaineiden tehoaineiksi -, jotka kärsivät poliittisen hyväksynnän puutteesta ja joiden uudelleenrekisteröinti ei ehkä onnistuisi, edustavat suhteellisen suurta osuutta Bayerin ja ACS:n tuotevalikoimasta.
(167) Komissio ei ole samaa mieltä osapuolten kanssa. Sillä seikalla, että monia osapuolten tuotteita ei rekisteröidä uudelleen, ei ole merkitystä tämän asian kilpailuvaikutusten määrittelyssä, koska kaikkien muidenkin kilpailijoiden - sekä tuotekehitysyritysten että geneerisiä tuotteita valmistavien yritysten - tuotevalikoimat pienenevät. Komissio on saanut osapuolten kilpailijoilta luottamuksellisia tietoja ja päättelee, että kaikki kilpailijat menettävät tuotteita ja että kaikkien kilpailijoiden tuotteiden sallittuihin käyttötarkoituksiin tulee rajoituksia.
(168) Edellä mainitun johdosta komissio ei katso, että osapuolten väitteellä on yleistä merkitystä tätä asiaa arvioitaessa.
Kolmansien osapuolten sopimukset
(169) Osapuolet ovat väittäneet, että osa Bayerin ja ACS:n liikevaihdosta kertyy monilla markkinoilla kolmansien osapuolten tuotteiden jälleenmyynnistä. Koska kolmansien osapuolten tuotteet ovat monissa tapauksissa osittain samoja kuin yrityskeskittymän tuotteet, osapuolet olettavat, että kyseiset toimittajat lopettavat useimmissa tapauksissa näiden tuotteiden toimittamisen.
(170) Vaikka osapuolet ovatkin oikeassa väittäessään, että sulautuma todennäköisesti vaikuttaa kolmansien osapuolten tuotteiden jälleenmyyntiin, tutkimus osoittaa, että kolmannet osapuolet lakkaavat todennäköisimmin toimittamasta osapuolille niitä tuotteita, jotka ovat selvästi päällekkäisiä uuden yrityksen yhdistetyn tuotevalikoiman kanssa ja joita osapuolten ei oleteta tukevan. Osapuolten oletetaan tarkistavan uuden yrityksen tuotevalikoiman ja korvaavan osan tuotteista omilla ratkaisuillaan. Jotkin kolmannet osapuolet ovat väittäneet myös, että osapuolet jatkaisivat kolmansien osapuolten tuotteiden jälleenmyyntiä suurelta osin, koska uusi yritys olisi hyvin vahva ja siten houkuttelisi tällaisia tuotteita. Tutkimus osoittaa, että monet kolmannet osapuolet mieluiten jatkaisivat jälleenmyyntisuhdetta osapuolten kanssa mutta pelkäävät, että osapuolet eivät enää tue niiden tuotteita, koska tuotevalikoimat menevät päällekkäin. Siten voidaan väittää, että sulautuma ei juurikaan vaikuta osapuolten tuotevalikoimaan.
Tasoittava neuvotteluvoima
(171) Osapuolet ovat väittäneet, että maataloustuotteiden asiakkaat - tukkumyyjät ja maatalousosuuskunnat - ovat valistuneita ostajia, käyttävät huomattavaa tasoittavaa neuvotteluvoimaa ja ovat hyvin tietoisia käytettävissä olevista toimituslähteistä. Tämän neuvotteluvoiman takia osapuolet eivät siten voisi nostaa hintoja sulautuman seurauksena.
(172) Komissiolle on esitetty, että yleensä ottaen toimituslähteiden määrä ja siten myös valinnanvara vähenee. Vahva markkina-asema heikentää huomattavasti ostajien neuvotteluvoimaa. Komission tutkimus osoittaa, että kysyntäpuoli on suhteellisen keskittymätön. On todettava myös, ettei kysynnässä ole paljon joustoa niillä markkinoilla, joilla osapuolten tuotteille (esimerkiksi imidaklopridille ja fiproniilille) ei ole tehokkaita korvaavia aineita. Kuluttajat eivät liioin voi valmistaa näitä tuotteita itse, eikä uuden tuotteen saaminen markkinoille ole helppoa (kehitys- ja rekisteröintikustannukset).
(173) Useimmat näkökantansa esittäneet kolmannet osapuolet uskovat yleensä, että uusi yritys pystyisi nostamaan hintoja tai pitämään yllä korkean hintatason muihin markkinatoimijoihin verrattuna niillä markkinoilla, joilla sillä on vahva asema.
(174) Komissio ei edellä mainitun vuoksi katso, että ostovoimalla on merkitystä tätä asiaa arvioitaessa.
Tuotteiden hinnoittelu
(175) Osapuolet ovat väittäneet, että lähes kaikki niiden tuotteet on rekisteröity ja niitä markkinoidaan monille viljelykasveille. Sen vuoksi suhteellisen suuri markkinaosuus toissijaisilla markkinoilla ei osapuolten mukaan aiheuta määräävään markkina-asemaan liittyviä ongelmia, koska tuotteiden hinnat määräytyvät niiden päämarkkinoiden kilpailutilanteen mukaan, joilla tuotetta pääasiassa käytetään; jos tiettyjä tuotteita myydään suhteellisen tasaisesti useilla markkinoilla, hinnat asetetaan useiden markkinoiden kilpailutilanteen mukaan. Koska useimpia tuotteita käytetään monilla viljelykasveilla ja koska yrityskeskittymän kilpailuasema vaihtelee eri markkinasegmenteissä, valmistajalla ei ole mahdollisuutta eikä motiiviakaan nostaa tiettyjen tuotteiden hintoja joillakin yksittäisillä markkinoilla. Koska osapuolten tuotteiden päämarkkinoilla on erittäin voimakasta kilpailua, yhdistyneellä yrityksellä ei ole mahdollisuutta hyödyntää määräävää asemaansa tuotteiden hinnoittelussa.
(176) Osapuolet ovat myös väittäneet, ettei hintasyrjintää voida harjoittaa tai määräävää asemaa hyödyntää hinnoittelussa siten, että kullekin viljelykasville määritellään erilaisen koostumuksen omaava tuote. Osapuolet ovat ilmoittaneet, että uuden koostumuksen kehittäminen olemassa olevien tehoaineiden pohjalta vaatii noin [...] euron investoinnin sen mukaan, millaisesta tuotteesta on kyse, ja että rekisteröintiprosessi vie noin [...] vuotta. Niiden kustannusten ja sen ajan takia, joita uusien tuotteiden saaminen markkinoille vaatii, ainakin tuotekehitysyrityksillä on kannustin rekisteröidä tuotteet käytettäviksi mahdollisimman monilla viljelykasveilla.
(177) Kolmannet osapuolet ovat vahvistaneet, että niiden tuotteiden osalta, joita voidaan käyttää monilla viljelykasveilla, hinnoittelu ja tuotteen asemointi markkinoilla määräytyvät tärkeimpien kohdekasvien ja/tai markkinoiden mukaan. Tutkimus on vahvistanut myös, ettei tiettyjen kasvien viljelijöitä kohtaan voida harjoittaa hintasyrjintää eikä toissijaisten viljelykasvien kasvinsuojelumarkkinoilla voida hyödyntää määräävää asemaa hinnoittelussa siten, että kullekin viljelykasville määritellään erilaisen koostumuksen omaava tuote ja haetaan erillinen rekisteröinti. Komissiolla ei ole todisteita siitä, että erilaisen koostumuksen omaavan tuotteen vahvistaminen kullekin viljelykasville olisi yleinen käytäntö kasvinsuojelualalla.
Laajan tuotevalikoiman vaikutukset
(178) EPPO(15) on määritellyt useita resistenssinhallintastrategioita, mukaan luettuina tarjolla olevien tuotteiden vuorottelu:
"Tuotteiden vuorottelu (rotaatio) toimii vain, jos vuorotellen käytettävien tuotteiden tiedetään olevan eri rinnakkaisresistenssiryhmistä ja torjuvan samaa tuholaista. Ne toimivat vähentämällä altistumista ja siten valintapainetta. Samalla mahdollisesti kehittyvät resistentit biotyypit voidaan torjua toisella tuotteella."
(179) Hyönteiset kehittävät ajan mittaan resistenssin eri torjunta-aineiden vaikutustavoille. Biologiselta kannalta laaja tuotevalikoima, johon sisältyy vaikutustavoiltaan erilaisia tehoaineita, mahdollistaa paremman resistenssinhallinnan, koska tällöin voidaan vuorotella vaikutustavoiltaan erilaisia tehoaineita.
(180) Tältä osin tutkimus osoittaa, että monille vanhoille tuotteille on kehittynyt resistenssi ja että resistenssinhallinta on yksi syy sille, että vanhojen laajavaikutteisten tuotteiden käyttö on vähentymässä. Viljelijät käyttävät hyönteisten torjunta-aineita vaihtelevasti eri kemikaaliluokista, koska yhden ainoan torjunta-ainetyypin käyttäminen johtaa resistenssin kehittymiseen kyseisen kemikaaliluokan vaikutustavalle.
(181) Ilmoitetun toimenpiteen seurauksena osapuolilla olisi laaja valikoima vaikutustavoiltaan erilaisia tehoaineita. Yhdistetty tuotevalikoima kattaa kaikki kemikaaliluokat. Tärkeintä kuitenkin on se, että osapuolilla olisi tärkeimmät tehoaineet neonikotinoidien ja pyratsolien kemikaaliluokista. Resistenssinhallinnassa tärkeää on, että tuotteen vaikutustapa on uusi. Hyönteiset eivät ole toistaiseksi kehittäneet resistenssiä imidaklopridille ja fiproniilille ETA-maissa. Osapuolilla oleva hyönteisten torjunta-aineiden valikoima on tärkeä myös siksi, että se sisältää tuotteita, joiden vaikutustavat ovat erilaisia mutta jotka torjuvat samoja hyönteisiä.
(182) Vaikka tuotteiden yhdistelmä antaa jälleenmyyjälle mahdollisuuden hyödyntää yhden luukun periaatetta monia yhdisteitä hankkiessaan, jotkin kolmannet osapuolet ovat esittäneet huolestuneisuutensa siitä, että tällä voisi olla kielteinen vaikutus kilpailuun.
(183) Sulautuma johtaisi siihen, että yksi yritys olisi määräävässä asemassa monilla markkinoilla, koska sillä olisi horisontaalisia päällekkäisyyksiä sekä lehti- että maavaikutteisten torjunta-aineiden markkinoilla. Kolmannet osapuolet ovat lisäksi väittäneet, että kun osapuolet yhdistävät laajassa tuotevalikoimassaan olevat neonikotinoidit, fiproniilin ja etiprolin muihin kemikaaliluokkiin - esimerkiksi akarisideihin (punkkien torjunta-aineisiin), bentsoylureoihin, karbamaatteihin, nematisideihin (sukkulamatojen torjunta-aineisiin), orgaanisiin fosforiyhdisteisiin, orgaanisiin klooriyhdisteisiin ja pyretroideihin -, niillä olisi käytössään alan laajin valikoima erilaisia vaikutustapoja. Päinvastoin kuin osapuolet ovat väittäneet, ne olisivat markkinoilla ainoat, jotka voisivat tarjota valikoiman neonikotinoideja ja pyratsolin, joten niillä olisi markkinoiden täydellisin tuotevalikoima tärkeimmissä kemikaaliluokissa. Vaikka neonikotinoidit ja pyratsoleihin kuuluva fiproniili ovatkin päällekkäisiä joidenkin tuholaisten (ripsiäisten ja koloradonkuoriaisen) osalta, ne myös täydentävät toisiaan ja antavat siten osapuolille ainutlaatuisen aseman, niin että ne voivat tarjota tehokkaimmat tuotteet sekä maaperässä että kasvien lehdillä esiintyvien tuholaisten torjuntaan (ja lisäksi tehokkaimman peittausaineen, kuten jäljempänä todetaan).
(184) Neonikotinoidit ja fiproniili, mutta myös osapuolten muut vanhoihin kemikaaliluokkiin kuuluvat hyvät tuotteet antaisivat uudelle yritykselle ainutlaatuisen aseman resistenssinhallinnassa, jossa neonikotinoideja ja fiproniilia käytetään todennäköisesti keskeisinä tuotteina. Tämä tekisi osapuolten tuotevalikoimasta tosiasiassa korvaamattoman ja antaisi niille mahdollisuuden nostaa hintoja ja/tai estää kilpailua. Kilpailua estäisi muun muassa se, että osapuolet voisivat tarjota resistenssinhallintaan sumutusohjelmia, jotka koostuisivat niiden omista tuotteista. Tällaisessa ohjelmassa vaikutustavoiltaan erilaiset tuotteet korvaavat toisensa ja niitä käytetään vuoron perään, mikä mahdollistaa tietyillä viljelykasveilla esiintyvien tärkeimpien tuholaisten torjunnan koko kasvukauden ajan. Kun yrityksen tuotevalikoima on riittävän laaja, se voi suositella vuorotteluohjelmaa, joka koostuu vain sen omista tuotteista.
(185) Bayer suosittelee asiakkaille tiettyjä sumutusohjelmia, joiden avulla ne voivat välttää resistenssiongelmat. Sulautuman jälkeen osapuolet voisivat huomattavasti helpommin suositella vain niiden omista tuotteista koostuvia ohjelmia. Vaikka osapuolet ovatkin väittäneet, että kahden tai kolmen samaan luokkaan kuuluvan tuotteen yhdistämisestä tai vuorottelusta ei ole etua, se seikka, että osapuolilla olisi kolme neonikotinoidia ja Syngentalla vain yksi, antaisi luonnollisesti niille paremmat mahdollisuudet kehittää omia sumutusohjelmia. Kolmannet osapuolet ovat väittäneet myös, että kaksi tai kolme tuotetta on parempi kuin yksi tuote, koska tuholaistorjuntaprofiili vaihtelee samaankin kemikaaliluokkaan kuuluvilla tuotteilla. Tuotteiden vuorottelu ei ehkä estä resistenssiä, mutta sopivimman tuotteen valinta auttaa resistenssinhallinnassa ja parantaa torjunnan tehokkuutta. Lisäksi on osoitettu, että yksi hyönteislaji voi kehittää monenlaisia resistenssejä (esimerkiksi tunkeutumisresistenssi ja aineenvaihduntaresistenssi). Vaikka hyönteislaji siis kehittäisikin resistenssin yhdelle neonikotinoidille, toiset neonikotinoidivalmisteet voisivat silti toimia. Siitä, että tuotevalikoimassa on useita samaan kemikaaliluokkaan kuuluvia tuotteita, on sen vuoksi selviä etuja.
(186) Osapuolet voivat lisäksi hyödyntää vahvaa markkina-asemaansa ja ainutlaatuista tuotevalikoimaansa jälleenmyyjille tarjottavien alennusjärjestelmien kautta. Osapuolet voisivat hyödyntää vahvaa markkina-asemaansa, koska jälleenmyyjien on tarjottava asiakkaille sekä neonikotinoideja että fiproniilia. Ne voisivat tarjota sumutusohjelmiinsa liittyviä tarjouspaketteja. Kilpailijat eivät pystyisi vastaamaan tällaiseen tarjoukseen, koska ne joutuisivat maksamaan sellaisista osapuolten tuotteista, joita ei voi korvata, yksittäin korkeammat hinnat. Kolmannet osapuolet ovat esittäneet, että tämä voi estää kilpailijoiden tuotteiden pääsyn vuorotteluohjelmiin ja siten niiden myynnin kyseisillä markkinoilla. Osapuolet voisivat tarjota myös vuosialennuksia kokonaisostoista, mukaan luettuina niiden omat patenttituotteet ja patentoimattomat tuotteet, mikä toimisi tukkumyyjälle huomattavana kannustimena ostaa myös patentoimattomat tuotteet osapuolilta. Tältä osin on esitetty, että myös patentoimattomien tehoaineiden toimittajien määrä voi vähentyä uudelleenrekisteröinnin takia. Joissakin tapauksissa jäljelle voi jäädä vain muutamia toimittajia tai jopa vain yksi toimittaja. Jos osapuolet olisivat tällaisia toimittajia, se vahvistaisi edelleen niiden asemaa.
(187) Kolmannet osapuolet ovat esittäneet, että useita vahvoja patenttituotteita käsittävää tuotevalikoimaa voitaisiin vahvistaa kehittämällä patenttituotteista ja patentoimattomista tuotteista uusia seoksia. Tällaiset tarjoukset voisivat mahdollisesti pidentää tuotteen elinkaarta, joka voisi kääntyä laskuun paljon nopeammin ilman vahvan teknisen innovoinnin antamaa tukea, ja luoda patentoimattomille tuotteille "toisen elämän" uuden patentin suojassa. ACS ilmoittaa sisäisissä asiakirjoissaan, että [ACS:n luottamuksellista tietoa]. [...]. Patentoimattomia tuotteita yhdistetään patenttituotteisiin myös geneerisen kilpailun torjumiseksi.
(188) Osapuolet ovat väittäneet, että koska muiden muassa pyretroidien patentit ovat rauenneet ja koska pyretroideja on markkinoilla helposti saatavilla geneerisinä tuotteina, tällaisten seosten kehittämiseen riittää, että yrityksellä on tuotevalikoimassaan yksi neonikotinoidi. Osapuolet ovat tästä syystä väittäneet, että ehdotettu sulautuma ei paranna Bayerin mahdollisuuksia yhdistää esimerkiksi imidaklopridi johonkin pyretroidiin, koska se voisi jo nyt kehittää seoksia imidaklopridista ja omista pyretroideistaan.
(189) Komissio katsoo kuitenkin, että kaksi tai kolme neonikotinoidia antaa luonnollisesti enemmän mahdollisuuksia luoda yhdistelmätuotteita kuin yksi neonikotinoidi. Koska osapuolilla olisi tuotevalikoimassaan kolme neonikotinoidia ja niiden kilpailijoilla kullakin vain yksi, tämä antaisi osapuolille kilpailijoihin verrattuna enemmän mahdollisuuksia yhdistelmätuotteiden luomiseen. Komissio toteaa myös, että osapuolet olisivat markkinoilla ainoat, joilla olisi tuotevalikoimassaan pyratsoli ja että kolmannet osapuolet eivät voisi samalla tavoin yhdistää tätä tuotetta mihin tahansa patentoimattomaan tuotteeseen.
(190) Edellä mainituista syistä komissio katsoo, että ilmoitettu toimenpide johtaisi markkinoiden sulkeutumiseen. Komissio toteaa, että varsinkin geneerisiä tuotteita valmistavien kilpailijoiden asema heikkenisi.
A.3 Markkina-asema
Johdanto
(191) Vuonna 2000 kasvinsuojeluaineiden maailmanmarkkinoiden arvoksi arvioitiin 8009 miljoonaa Yhdysvaltain dollaria, mikä oli 3 prosenttia vähemmän kuin vuonna 1999. Hyönteisten torjunta-aineiden osuus kasvinsuojelukemikaalien maailmanlaajuisesta myynnistä oli 27,7 prosenttia vuonna 2000. Hyönteisten torjunta-aineet muodostavat rikkakasvien torjunta-aineiden ja sienitautien torjunta-aineiden jälkeen maataloustuotteiden kolmanneksi tärkeimmän tuotesegmentin.
(192) Hyönteisten torjunta-aineiden markkinoiden arvo ETA-alueella (nilviäisten torjunta-aineita lukuun ottamatta) oli vuonna 2000 noin 900 miljoonaa euroa. Lehtivaikutteiset torjunta-aineet muodostavat noin 80 prosenttia ETA:n laajuisista hyönteisten torjunta-aineiden kokonaismarkkinoista.
(193) Hyönteisten torjunta-aineiden segmentissä ainoat ETA:n laajuiset markkinat, joiden kokonaisliikevaihto ylittää 100 miljoonaa euroa, ovat hedelmäpuilla ja pähkinäpensailla, vihanneksilla sekä viiniköynniksillä esiintyvien hyönteisten torjunta-aineet.
(194) Vuonna 2000 Bayerin liikevaihto hyönteisten torjunta-aineiden (ja niihin liittyvien nilviäisten torjunta-aineiden) myynnistä koko ETA:n alueella oli [...] miljoonaa euroa ja ACS:n vastaava liikevaihto oli [...] miljoonaa euroa. Vuoden 1999 liikevaihdon perusteella nämä kaksi olivat hyönteisten torjunta-aineiden kokonaismyynnin perusteella maailman johtavia yrityksiä.
Osapuolten johtavat tuotteet
(195) Bayerin myydyintä tuotetta, neonikotinoideihin kuuluvaa imidaklopridia, myydään useimmille viljelykasveille (esimerkiksi juurikkaille, sitrushedelmille, puuvillalle, hedelmuille ja pähkinöille, viinirypäleille, humalalle, koristekasveille, perunalle, tupakalle ja vihanneksille). Imidaklopridi on ollut markkinoilla vuodesta 1992 tuotenimillä Gaucho, Confidor, Admire ja Provado, ja sen patenttisuoja on voimassa vuoteen 2006. Vuonna 2000 imidaklopridin osuus Bayerin hyönteisten torjunta-aineiden myynnistä ETA-alueella oli noin [...]. Vuonna 2000 imidaklopridin noin [...] miljoonan euron kokonaismyynnistä ETA-alueella [70-80] prosenttia tuli peittausaineista, [20-30] prosenttia lehtivaikutteisista torjunta-aineista ja [0-10] prosenttia maavaikutteisista torjunta-aineista. Lehti- ja maavaikutteisten torjunta-aineiden myynti oli noin [...] miljoonaa euroa.
(196) Osapuolet ovat väittäneet, että imidaklopridin markkinat ovat saavuttamassa kypsän asteen, eikä myynnin voida siten enää odottaa lisääntyvän merkittävästi. Osapuolet ovat väittäneet, että imidaklopridin kanssa kilpailee muiden neonikotinoidien lisäksi myös muihin kemikaaliluokkiin kuuluvia tehoaineita. Osapuolet ovat ennustaneet, että Syngentan tiametoksaamin markkinoille tulo vähentää imidaklopridin myyntiä merkittävästi.
(197) Tutkimus osoittaa, että imidaklopridin myynti on lisääntynyt kaikkien viljelykasvien alalla ja kaikissa jäsenvaltioissa tasaisesti tuotteen markkinoille tulon jälkeen. Myyntiennusteissaan osapuolet odottavat imidaklopridin myynnin [...]. Tutkimuksen perusteella komissio katsoo, että Syngentan kilpailijaksi tulee vakiintunut, johtava neonikotinoidien tuottaja, jonka tuotevalikoimaa asetamipridi ja fiproniili (ja myöhemmin tiaklopridi) vahvistavat huomattavasti. Komission mielestä on sen vuoksi epätodennäköistä, että tiametoksaamista tulisi lähitulevaisuudessa yrityskeskittymälle varteenotettava kilpailija, joka voisi vähentää imidaklopridin myyntiä osapuolten ennustamassa määrin.
(198) Bayer on tuomassa markkinoille neonikotinoideihin kuuluvan tiaklopridin [...]. Bayer on väittänyt, että [...]. Bayer odottaa imidaklopridin [...] miljoonan euron myynnin (vuonna 2004) hedelmien ja pähkinöiden alalla (lehtivaikutteisten torjunta-aineiden segmentti) vähenevän [...] miljoonaan euroon (vuonna 2006) [...].
(199) Bayer on väittänyt, että [...], vaikka samalla [...]. Bayer on ilmoittanut, että imidaklopridi [...]. Bayer on ilmoittanut, että liiketoiminnalliset perusteet [...].
(200) [...].
(201) Komission tutkimus antaa olettaa, että Bayer on imidaklopridin patentin raukenemisen yhteydessä siirtämässä osaa tämän tehoaineen myynnistä tiaklopridille. Siirtoa tukee se seikka, että tiaklopridi [...]. Imidaklopridin patenttisuoja päättyy vuonna 2006. Tiaklopridin patentti raukeaa [...], mutta [...]. Tutkimuksen ja Bayerin selvitysten perusteella komissio katsoo joka tapauksessa, että sisäisen kilpailun mahdollisesti aiheuttama markkinaosuuden menetys rajoittuu joihinkin tiettyihin viljelykasveihin ja tilanteisiin. Markkinoilla, joilla osapuolilla on vahva asema, tällä kysymyksellä ei ole merkitystä, koska kokonaismyynti pysyy samassa yrityksessä. Tiaklopridin myynnin voidaan odottaa lisääntyvän segmenteissä, joissa imidaklopridia ei myydä, esimerkiksi [...].
(202) Tutkimus antaa myös olettaa, että imidaklopridin myynnin osan siirtäminen tiaklopridille suojaa geneeriseltä kilpailulta imidaklopridin patentin rauettua. Kolmannet osapuolet ovat esittäneet, että uuden patentoidun tuotteen tulo markkinoille vähentää geneerisiä tuotteita valmistavien yritysten kiinnostusta tuoda markkinoille imidaklopridin geneerisiä versioita. Tämä vahvistaisi osapuolten markkina-asemaa edelleen.
(203) Tiaklopridin avulla Bayer voi myös lisätä mahdollisuuksiaan myydä vuorotteluohjelmia. Kuten edellä on esitetty, kaksi tai kolme neonikotinoidia on luonnollisesti parempi kuin yksi, koska ne antavat sumutusohjelmien tarjoamiseen enemmän mahdollisuuksia kuin jos tuotevalikoimassa olisi vain yksi neonikotinoidi. Imidaklopridin ja tiaklopridin yhteenlasketun myynnin voi odottaa ainakin pysyvän samalla tasolla, mutta todennäköisemmin se kasvaa lähitulevaisuudessa. Komissio pitää todennäköisenä, että imidaklopridin myynti jatkuu vahvana senkin jälkeen, kun tuotteen patenttisuoja on päättynyt, koska sillä on vahva tuotemerkki ja koska sitä suojaa edelleen muun muassa valmistusprosessia koskeva patentti.
(204) Vaikka osapuolet ovat väitetiedoksiantoon toimittamassaan vastauksessa väittäneet, että myyntinsä ja markkinaosuutensa perusteella fiproniliilla on "vain vähäinen rooli" hyönteisten torjunta-aineiden markkinoilla Euroopassa ja että fiproniili yhdessä deltametriinin ja aldikarbin kanssa [ACS:n luottamuksellista tietoa]. Fiproniilia markkinoidaan tuotenimellä Regent. Fiproniilin patenttisuoja päättyy [ACS:n luottamuksellista tietoa].
(205) Osapuolet ovat väittäneet, että [ACS:n luottamuksellista tietoa]. Komissio toteaa kuitenkin, että osapuolet odottavat fiproniilin kokonaismyynnin [ACS:n luottamuksellista tietoa]. Lisäksi fiproniili [ACS:n luottamuksellista tietoa].
(206) Osapuolet ovat väittäneet koko tutkimuksen alkuvaiheen ajan, että neonikotinoideihin kuuluva uusi asetamipridi on kilpaileva tuote. Ne ovat väittäneet, että asetamipridin markkinointioikeudet [ACS:n luottamuksellista tietoa]. Osapuolet ovat siten arvioinnissaan ja markkinaennusteessaan laskeneet asetamipridin markkinaosuuden kolmansien osapuolten hyväksi.
(207) Siitä huolimatta [ACS:n luottamuksellista tietoa]. Vakiintuneen käytännön mukaisesti komissio katsoo sen vuoksi, että asetamipridin markkinaosuus lisää uuden yrityksen markkinaosuutta kaikilla markkinoilla, joilla ACS jälleenmyy tehoainetta nykyään tai lähitulevaisuudessa.
Kolmansien osapuolten huomautukset
(208) Kolmannet osapuolet ovat esittäneet, että toimenpide loisi hyönteisten torjunta-aineiden markkinoille toimijan, jolla on määräävä asema. Kolmannet osapuolet ovat esittäneet komission tutkimuksessa, että uuden yrityksen yhdistetty hyönteisten torjunta-aineiden valikoima on erityisen vahva, ja ne ovat maininneet esimerkkejä kaikista tärkeimmistä torjunta-aineiden luokista. Komissiolle on ilmoitettu, että vaikka ylipäätään onkin useita pureviin hyönteisiin tehoavia hyönteisten torjunta-aineita, imeviä hyönteisiä torjuvia valmisteita on vain muutama. On väitetty, että osapuolista tulisi erityisen vahvoja varsinkin imevien hyönteisten torjunta-aineiden segmentissä. Tältä osin Bayerin neonikotinoidien ja ACS:n asetamipridin yhdistelmä on saanut aikaan erityisen voimakkaan kielteisen reaktion. Vastaavasti on väitetty, että Bayerin neonikotinoidien ja ACS:n fiproniilin yhdistelmä vaikuttaisi kilpailuun kielteisesti. Tältä osin kolmannet osapuolet ovat väittäneet, että osapuolten yhdistetty vahvuus sekä neonikotinoidien että pyratsolien markkinoilla yhdistettynä kummankin yrityksen vahvaan asemaan vanhojen kemikaalien, esimerkiksi pyretroidien, orgaanisten fosforiyhdisteiden ja karbamaattien markkinoilla tarkoittaa, että uudella yrityksellä on tarjota ylivoimainen hyönteisten torjunta-aineiden valikoima. On esitetty, että laaja yhdistetty tuotevalikoima johtaisi vahvaan asemaan resistenssinhallinnassa ja asettaisi kilpailijat, etenkin geneeristen tuotteiden valmistajat, huonompaan asemaan.
(209) Kyseisten markkinoiden analyysi osoittaa, että toimenpide loisi määräävän aseman tai vahvistaisi sellaista monien kasvien alalla kansallisella tasolla. Näitä markkinoita tarkastellaan yksityiskohtaisesti jäljempänä.
Yleiset näkökohdat
(210) ETA:n laajuisilla hyönteisten torjunta-aineiden kokonaismarkkinoilla osapuolten yhdistetty markkinaosuus olisi niiden oman arvion mukaan [30-40] prosenttia (Bayer: [10-20] prosenttia ja ACS: [10-20] prosenttia). Syngentan markkinaosuus on [20-30] prosenttia ja BASFin [0-10] prosenttia. Osapuolten mukaan monien kansainvälisten ja paikallisten geneerisiä tuotteita valmistavien yritysten yhteenlaskettu ETA:n laajuinen markkinaosuus on [30-40] prosenttia.
(211) Kansallisella tasolla osapuolilla on päällekkäisiä toimintoja monille viljelykasveille tarkoitetuissa torjunta-aineissa ja monissa jäsenvaltioissa. CO-lomakkeessa esitettyjen tietojen mukaan sellaisia hyönteisten torjunta-aineiden markkinoita, joilla osapuolten yhdistetty markkinaosuus on vähintään 35 prosenttia, on kaikkiaan 63.
(212) Tutkimuksen perusteella komissio katsoo, että kilpailu ei todennäköisesti heikkene 31 markkinoilla, joihin toimenpiteen katsottiin ilmoituksen mukaan vaikuttavan. Komissio katsoo, että kilpailuongelmia ei todennäköisesti esiinny näillä markkinoilla vähintään yhdestä seuraavassa esitetystä syystä: osapuolten toiminnoissa ei ole päällekkäisyyttä joko siksi, että markkinaosuudet on määritelty virheellisesti, tai siksi, että päällekkäisyys on kadonnut muista syistä; markkinaosuuden kasvu on hyvin vähäistä eikä toimenpide todennäköisesti vaikuta markkinoiden rakenteeseen; toimenpide ei todennäköisesti vaikuta markkinoiden rakenteeseen, koska se ei vaikuta osapuolten tuotteiden hinnoittelukannustimiin; osapuolet ovat yliarvioineet voimakkaasti markkina-asemaansa; on olemassa vahvoja kilpailijoita, jotka pystyvät todennäköisesti kilpailemaan tehokkaasti markkinoilla.
(213) Komissio katsoo, että liiketoimi loisi määräävän aseman tai vahvistaisi sellaista 32 kansallisilla markkinoilla. Näitä markkinoita tarkastellaan seuraavassa.
a) Banaanilla esiintyvien hyönteisten torjunta-aineet
(214) Banaanilla esiintyvien hyönteisten torjunta-aineiden markkinoiden kokonaisarvo ETA:n tasolla on 5 miljoonaa euroa. ETA:n tasolla osapuolilla on yhteensä [40-50] prosentin markkinaosuus maavaikutteisten torjunta-aineiden markkinoilla (Bayer: [20-30] prosenttia, ACS: [10-20] prosenttia) ja [30-40] prosentin markkinaosuus lehtivaikutteisten torjunta-aineiden markkinoilla (Bayer: [30-40] prosenttia, ACS: [0-10] prosenttia). Maavaikutteisissa hyönteisten torjunta-aineissa suurin kilpailija on FMC, jonka markkinaosuus on [20-30] prosenttia. Lehtivaikutteisissa hyönteisten torjunta-aineissa Syngentalla on [20-30] prosentin osuus ETA:n laajuisista markkinoista. Osapuolten toiminnoissa on päällekkäisyyttä sekä lehti- että maavaikutteisissa hyönteisten torjunta-aineissa vain Espanjassa. Toimenpide vaikuttaisi kilpailuun kielteisesti kuitenkin vain maavaikutteisten torjunta-aineiden markkinoilla.
(215) Maavaikutteisten torjunta-aineiden myynti Espanjassa muodostaa suurimman osan ETA:n laajuisista banaanilla esiintyvien hyönteisten torjunta-aineiden markkinoista, joiden arvo oli [...] miljoonaa euroa vuonna 2000. Näillä markkinoilla osapuolten yhdistetty markkinaosuus on niiden oman arvion mukaan [40-50] prosenttia (Bayer: [20-30] prosenttia, ACS: [10-20] prosenttia). Osapuolten ilmoittamien tietojen mukaan Bayerin markkinaosuus laski [30-40] prosentista (vuonna 1998) [20-30] prosenttiin (vuonna 2000). ACS sen sijaan kasvatti markkinaosuuttaan [10-20] prosentista (vuonna 1998) [10-20] prosenttiin (vuonna 2000). Markkinoiden koko on vaihdellut jossakin määrin, mutta suuntaus on ollut kasvava. Osapuolten mukaan suurin kilpailija on FMC ([20-30] prosenttia), kun taas DuPontin markkinaosuus on [0-10] prosenttia. Geneerisiä tuotteita valmistavilla yrityksillä on yhteensä [20-30] prosentin markkinaosuus.
(216) [Luottamuksellisia tietoja kilpailijoiden markkina-asemasta.]
(217) Bayer myy pääasiassa fenamifossipohjaista Nemacuria. Fenamifossi on orgaaninen fosforiyhdiste. ACS:n liikevaihdosta noin [70-80] prosenttia kertyy maavaikutteisten torjunta-aineiden markkinoilta Espanjasta, jossa sen päätuote on orgaanisiin fosforiyhdisteisiin kuuluva etoprofossi (myydään tuotenimillä Mocap ja Sanimul). ACS:n toinen tehoaine on karbamaatteihin kuuluva aldikarbi (Temik). Kummankin tehoaineen patenttisuoja on päättynyt.
(218) Osapuolet ovat väittäneet, että näillä markkinoilla ei tulisi kilpailuongelmia. Osapuolet ovat ilmoittaneet, että [...]. Sen vuoksi osapuolet ovat väittäneet, että niiden yhdistetyn markkinaosuuden odotetaan laskevan [30-40] prosenttiin vuonna 2004.
(219) Osapuolet ovat lisäksi väittäneet, että niiden banaanien suojaamiseen käytettäviä tuotteita käytetään myös muilla viljelykasveilla. Fenamifossia käytetään myös vihanneksilla, sitrushedelmillä ja tupakalla, kun taas etoprofossia käytetään perunalla, vihanneksilla ja tupakalla. Aldikarbia käytetään myös sitrushedelmillä, puuvillalla, perunalla, tupakalla sekä hedelmillä ja pähkinöillä. Osapuolet ovat väittäneet, että vain [0-10] prosenttia Temikin liikevaihdosta tulee banaaneilla esiintyvien hyönteisten torjunnasta. Osapuolet ovat siten väittäneet, että banaaneilla esiintyvien hyönteisten torjunta-aineita ei ole hinnoiteltu erityisesti banaanimarkkinoiden kilpailutilanteen mukaan ja että banaaninviljelijöihin ei voi kohdistaa hintasyrjintää.
(220) Komissio toteaa ensinnäkin, ettei ole todisteita siitä, että [...]. Lisäksi komissio toteaa, että Bayerin fenamifossin liikevaihdosta [50-60] prosenttia (lähes [...] miljoonaa euroa) ja ACS:n etoprofossin liikevaihdosta [40-50] prosenttia ([...] miljoonaa euroa) kertyy banaaneilla esiintyvien hyönteisten torjunnasta. Muissa segmenteissä kummankin tuotteen myynti on huomattavasti vähäisempää. Osapuolten väitteiden perusteella komissio katsoo siten, että kummankin tuotteen hinnat perustuvat paljolti banaanilla esiintyvien hyönteisten maavaikutteisten torjunta-aineiden markkinoihin. Nämä kaksi tuotetta muodostavat yhteensä yli [40-50] prosenttia osapuolten nykyisestä markkinaosuudesta, ja niitä pidetään sen vuoksi osapuolten tärkeimpinä tuotteina kyseisillä markkinoilla.
(221) Komissio toteaa, että osapuolten yhdistetty markkinaosuus on lähes kaksi kertaa niin suuri kuin lähimmän kilpailijan. Komissio katsoo, että liiketoimi johtaa markkinoiden rakenteen muuttumiseen ja voisi vaikuttaa merkittävästi osapuolten hinnoittelupäätöksiin. Komissio toteaa lisäksi, että ACS on kyennyt lisäämään markkinaosuuttaan viime vuosina. [Luottamuksellisia tietoja kilpailijoiden tuotelanseerauksista.]
(222) Kaikista edellä esitetyistä syistä komissio on päätellyt, että ehdotettu liiketoimi luo määräävän markkina-aseman tai vahvistaa sellaista banaanilla esiintyvien hyönteisten maavaikutteisten torjunta-aineiden markkinoilla Espanjassa.
b) Juurikkailla esiintyvien hyönteisten torjunta-aineet
(223) Juurikkailla esiintyvien hyönteisten torjunta-aineiden kokonaismarkkinat ETA-alueella olivat 34,4 miljoonaa euroa vuonna 2000. Maavaikutteisten torjunta-aineiden myynti oli noin [...] miljoonaa euroa ja lehtivaikutteisten torjunta-aineiden myynti [...] miljoonaa euroa näillä markkinoilla.
(224) ETA:n tasolla osapuolista tulisi juurikkailla esiintyvien hyönteisten torjunta-aineiden johtava toimittaja. Niiden yhdistetty osuus maavaikutteisten torjunta-aineiden markkinoista on [50-60] prosenttia (Bayer: [10-20] prosenttia, ACS: [40-50] prosenttia) ja lehtivaikutteisten torjunta-aineiden markkinoista [30-40] prosenttia (Bayer: [20-30] prosenttia, ACS: [10-20] prosenttia). Kummassakin segmentissä suurin kilpailija on Syngenta, jonka osuus maavaikutteisten torjunta-aineiden markkinoista on [10-20] prosenttia ja lehtivaikutteisten torjunta-aineiden markkinoista [20-30] prosenttia. Muilla kilpailijoilla (BASF, DuPont, Dow, FMC) on hyvin pienet markkinaosuudet ETA:n tasolla.
Juurikkailla esiintyvien hyönteisten lehtivaikutteiset torjunta-aineet
(225) Osapuolten osuus juurikkailla esiintyvien hyönteisten lehtivaikutteisten torjunta-aineiden markkinoista on yli 40 prosenttia Ranskassa ([40-50] prosenttia) ja Kreikassa ([70-80] prosenttia).
(226) Lehtivaikutteisten torjunta-aineiden Ranskan markkinat ovat ETA:n suurimmat, niiden arvo oli [...] miljoonaa euroa vuonna 2000. Näillä markkinoilla osapuolten yhdistetty markkinaosuus on niiden oman arvion mukaan [40-50] prosenttia (Bayer: [20-30] prosenttia, ACS: [10-20] prosenttia). Osapuolten markkinaosuudet ovat olleet noin [40-50] prosenttia ja [50-60] prosenttia viimeiset kolme vuotta. Kilpailijoiden markkinaosuudet ovat olleet vastaavalla ajanjaksolla jotakuinkin vakaita. Osapuolet ovat ilmoittaneet, että suurin kilpailija on BASF [20-30] prosentin markkinaosuudellaan ja että seuraavaksi suurin on Syngenta ([20-30] prosenttia). Paikallisten ja geneerisiä tuotteita valmistavien yritysten sanotaan vastaavan markkinoiden jäljelle jäävästä [0-10] prosentin osuudesta. Osapuolten markkinaosuus imevien hyönteisten torjunta-aineiden segmentissä olisi [50-60] prosenttia.
(227) [Luottamuksellisia tietoja kilpailijoiden markkina-asemasta.] Sen vuoksi komissio katsoo, että osapuolten markkinaosuus on todennäköisesti [yli 40] prosenttia.
(228) Bayerin liikevaihdosta [...] kertyy Enduro EC:stä, joka on kahden tehoaineen, oksidemetoni-metyylin ja beta-syflutriinin seos. Oksidemetoni-metyyli on orgaaninen fosforiyhdiste and beta-syflutriini on pyretroidi. Enduro EC:n myynti on [20-30] prosenttia näiden markkinoiden kokonaismyynnistä. Bayer myy myös pyretroideihin kuuluvaa syflutriinia. ACS myy lähinnä pyretroideihin kuuluvia deltametriiniä ja endosulfaania pääasiassa seoksina muiden tehoaineiden kanssa. Endosulfaani, joka nykyään muodostaa [0-10] prosenttia näiden markkinoiden myynnistä, on rekisteröity uudelleen vain puuvillalle ja tomaatille, eikä sitä siis käytetä juurikkailla enää vuoden 2003 jälkeen. Tästä syystä osapuolet olettavat ACS:n markkinaosuuden laskevan [10-20] prosenttiin, ja ne arvioivat yhdistetyn markkinaosuutensa olevan enää [30-40] prosenttia vuoteen 2004 mennessä.
(229) Osapuolten ennuste niiden markkinaosuuden laskusta perustuu olettamukselle, jonka mukaan kaikkien muiden kilpailijoiden tuotevalikoimat pysyvät ennallaan. Kuten yllä on esitetty, näin ei ole, vaan uudelleenrekisteröinti vaikuttaa myös kilpailijoihin.
(230) Markkinatutkimuksessa on esitetty, että deltametriini ja beta-syflutriini ovat samanlaisia aineita ja että niiden yhdistäminen takaisi uudelle yritykselle vahvan aseman pyretroidien markkinoilla. Osapuolilla olisi tuotevalikoimassaan vielä kolmaskin pyretroidi, syflutriini. Kolmannet osapuolet ovat esittäneet, että deltametriini on markkinoiden paras pyretroidi, koska sen vaikutusala on laaja. Se tehoaa pieninä annoksina, ja kilpaileviin tuotteisiin verrattuna se on halpa. Beta-syflutriini vaikuttaa samalla tavoin, mutta se on kalliimpi. Vaikka osapuolet ovat ennustaneet näiden kahden tuotteen myynnin [...], myynnin odotetaan [...].
(231) Osapuolet ovat väittäneet, että beta-syflutriini ja deltametriini tehoavat samoihin tuholaisiin juurikkailla esiintyvien hyönteisten torjunta-aineiden Ranskan markkinoilla ja että ne eivät täydennä toisiaan. Osapuolet ovat lisäksi väittäneet, että nämä tuotteet kuuluvat samaan kemikaaliluokkaan ja että niitä ei voi käyttää samanaikaisesti resistanssinhallintaan tähtäävissä vuorotteluohjelmissa. Osapuolet ovat väittäneet, ettei ole mitään syytä, miksi kahden samaan kemikaaliluokkaan kuuluvan ja samoja tuholaisia torjuvan tuotteen yhdistelmä voisi vahvistaa osapuolten asemaa markkinoilla. Komissio kuitenkin katsoo edellä esitetyn mukaisesti, että vaikka yhdelle pyretroidille voi kehittyä resistenssi, se ei välttämättä kehity toiselle. Osapuolilla olisi tuotevalikoimassaan kolme pyretroidia, mikä antaa niille paremmat mahdollisuudet tarjota sumutusohjelmia ja alennuspaketteja asiakkaille kuin kilpailijoilla, joiden valikoimassa on vain yksi pyretroidi.
(232) [Luottamuksellisia tietoja kilpailijoiden tuotelanseerauksista.]
(233) Kaikista edellä esitetyistä syistä komissio on päätellyt, että ehdotettu liiketoimi luo määräävän markkina-aseman tai vahvistaa sellaista juurikkailla esiintyvien hyönteisten lehtivaikutteisten torjunta-aineiden markkinoilla Ranskassa.
(234) Vuonna 2000 Kreikan markkinat olivat [...] miljoonaa euroa. Ne ovat kasvaneet hiukan vuodesta 1998 ([...] miljoonaa euroa). Osapuolten yhdistetty markkinaosuus on niiden oman arvion mukaan [70-80] prosenttia (Bayer: [0-10] prosenttia, ACS: [60-70] prosenttia). Suurimman kilpailijan, BASFin osuus näistä markkinoista on nykyään [10-20] prosenttia, kun taas Syngentan osuus on vain [0-10] prosenttia. Osapuolet ovat arvioineet, että niiden yhdistetty markkinaosuus laskisi vuoteen 2004 mennessä vain hiukan, [60-70] prosenttiin. Imevien hyönteisten torjunta-aineiden markkinoista osapuolilla on niiden arvion mukaan [60-70] prosentin markkinaosuus. Purevien hyönteisten torjunta-aineiden segmentissä niiden markkinaosuus olisi [90-100] prosenttia.
(235) ACS:n tärkeimmät tuotteet näillä markkinoilla ovat deltametriini (Decis) ja endosulfaani (Thiodan). Deltametriinin myynti muodostaa [30-40] prosenttia kokonaismarkkinoista, ja endosulfaani muodostaa nykyään [20-30] prosenttia ACS:n markkinaosuudesta. Osapuolet ovat esittäneet, että [...]. Bayer myy useita tuotteita, mukaan luettuina fetioni (Lebaycid CD), syflutriini (Baythroid EC) ja kolmansien osapuolten tuotteista parationi-metyyli (Folidol M-EC) sekä atsinfossi-metyyli (Gusathion M EC).
(236) Deltametriinin ja endosulfaanin hinnat määräytyvät suurelta osin Kreikan [...] markkinoilla, joilla osapuolilla on [40-50] prosentin osuus. Kuten yllä on esitetty, komissio katsoo, että osapuolet saisivat näillä markkinoilla määräävän aseman. Deltametriiniä käytetään myös hedelmäpuilla ja pähkinäpensailla esiintyvien hyönteisten torjunta-aineiden markkinoilla, joilla osapuolet saisivat määräävän aseman. Tämä sekä osapuolten suuri markkinaosuus ja vahvojen kilpailijoiden puute huomioon ottaen komissio katsoo, että osapuolet voisivat nostaa näiden tuotteiden hintoja ilman, että kilpailijat reagoisivat asiaan.
(237) Osapuolet ovat ilmoittaneet, että [...]. [Luottamuksellisia tietoja kilpailijoiden tuotelanseerauksista.]
(238) Kaikista edellä esitetyistä syistä komissio on päätellyt, että ehdotettu liiketoimi luo määräävän markkina-aseman tai vahvistaa sellaista juurikkailla esiintyvien hyönteisten lehtivaikutteisten torjunta-aineiden markkinoilla Kreikassa.
Juurikkailla esiintyvien hyönteisten maavaikutteiset torjunta-aineet
(239) Juurikkailla esiintyvien hyönteisten maavaikutteisten torjunta-aineiden markkinoilla osapuolilla on hyvin suuri yhdistetty markkinaosuus kolmessa jäsenvaltiossa: Belgiassa ([80-90] prosenttia), Ranskassa ([70-80] prosenttia) ja Yhdistyneessä kuningaskunnassa ([70-80] prosenttia). Italiassa osapuolten markkinaosuus olisi [40-50] prosenttia.
(240) Belgian markkinoiden arvoksi vuonna 2000 oli arvioitu noin [...] miljoonaa euroa. Näillä markkinoilla osapuolten yhdistetty markkinaosuus olisi niiden oman arvion mukaan [80-90] prosenttia (Bayer: [0-10] prosenttia, ACS: [80-90] prosenttia). Kummankin yrityksen markkinaosuus on pysynyt suhteellisen vakaana viimeiset kolme vuotta. Muista suurista tuottajista Syngentalla on näillä Belgian markkinoilla vain hyvin vähäistä myyntiä. Geneerisiä tuotteita valmistavien kilpailijoiden markkinaosuus on [10-20] prosenttia. Komission väitetiedoksiantoon toimittamassaan vastauksessa osapuolet ovat korjanneet arviotaan markkinaosuuksistaan. Ne ovat todenneet, että teflutriinipohjainen kolmannen osapuolen Force-niminen tuote luokiteltiin epähuomiossa maavaikutteisiin torjunta-aineisiin, vaikka sitä käytetään itse asiassa peittausaineena. Tämä laskisi Bayerin markkinaosuuden [0-10] prosenttiin ja osapuolten yhdistetyn markkinaosuuden [70-80] prosenttiin.
(241) [Luottamuksellisia tietoja kilpailijoiden markkina-asemasta.] Komissio katsoo näin ollen, että osapuolten arvio niiden vahvasta markkina-asemasta pitää paikkansa.
(242) Yli [90-100] prosenttia ACS:n markkinaosuudesta on saavutettu Regent Plusilla, joka on pyratsoleihin kuuluvan fiproniilin ja karbamaatteihin kuuluvan aldikarbin seosvalmiste. Jäljelle jäävät [0-10] prosenttia ACS:n myynnistä tulee fiproniilista (Syllit). Kumpaakin ACS:n tuotetta käytetään [90-100]-prosenttisesti juurikkailla, joten tuotteiden hinnoittelu määräytyy näillä markkinoilla. Bayer saa yli [90-100] prosenttia myynnistään karbamaatteihin kuuluvasta karbofuraanista (Curaterr GR), joka on FMC:n toimittama kolmannen osapuolen tuote. Osapuolet ovat arvioineet, että niiden yhdistetty markkinaosuus kasvaa vuoteen 2004 mennessä [90-100] prosenttiin [ACS:n luottamuksellista tietoa].
(243) Osapuolet ovat ilmoittaneet, että ehdotettu liiketoimi ei rajoita tehokasta kilpailua näillä markkinoilla. Ne ovat ilmoittaneet, että vaikka fiproniilillä onkin patenttisuoja [ACS:n luottamuksellista tietoa] asti, kilpailevat orgaaniset fosforiyhdisteet ja karbamaatit ovat erinomaisia korvaavia tuotteita fiproniilipohjaisille hyönteisten torjunta-aineille. Osapuolet ovat väittäneet myös, että [...]. Osapuolet ovat lisäksi väittäneet, että koska Curaterrin päämarkkinat ovat vihanneksilla esiintyvien hyönteisten torjunnassa ([40-50] prosenttia liikevaihdosta) ja koska osapuolten yhdistetty markkinaosuus näillä markkinoilla on vain [20-30] prosenttia, Curaterrin kilpailunvastainen hinnoittelu Belgiassa ei ole mahdollista.
(244) Fiproniilin osalta [ACS:n luottamuksellista tietoa]. Tutkimuksen perusteella komissio ei pidä vanhoja kemikaaliluokkia, esimerkiksi orgaanisia fosforiyhdisteitä ja karbamaatteja, fiproniilia korvaavina tuotteina. Kuten edellä on esitetty, suuntaus on pois vanhoista, myrkyllisemmistä kemikaaleista.
(245) Komissio toteaa lisäksi, ettei ole todisteita siitä, että [...]. Koska [...], komissio katsoo, että osapuolet todennäköisesti puolustavat voimakkaasti [...]. [...] kokonaismyyntikatteet ovat eri jäsenvaltioissa enimmäkseen noin [ACS:n luottamuksellista tietoa]. [...] [ACS:n luottamuksellista tietoa.]
(246) Osapuolten väitteestä, jonka mukaan Curaterr GR:ää käytetään lähinnä vihanneksilla, komissio toteaa, että maissilla esiintyvien hyönteisten maavaikutteisia torjunta-aineita koskevissa markkinatiedoissa on esitetty, että [50-60] prosenttia Curaterr GR:n myynnistä kertyy juureksilla ja vain [0-10] prosenttia vihanneksilla esiintyvien hyönteisten torjunnasta. Curaterr GR:n myynti vihanneksilla esiintyvien hyönteisten torjuntaan on [...] euroa, juureksilla esiintyvien [...] euroa ja maissilla esiintyvien [...] euroa. Koska Curaterr GR:n yhteenlaskettu myynti juureksilla ja maissilla esiintyvien hyönteisten torjunta-aineiden segmentissä on suurempi kuin vihanneksilla esiintyvien hyönteisten torjunta-aineiden segmentissä ja koska Bayerillä on [40-50] prosentin osuus maissilla esiintyvien hyönteisten maavaikutteisten torjunta-aineiden markkinoista, komissio katsoo, että Bayerin asema juureksilla esiintyvien hyönteisten torjunta-aineiden segmentissä voisi vaikuttaa Curaterr GR:n hinnoittelukannustimiin.
(247) Osapuolet ovat ilmoittaneet [...]. Osapuolet ovat väittäneet, että Syngenta tuo näillä markkinoille fostiatsaatin. [Luottamuksellisia tietoja kilpailijoiden tuotelanseerauksista.]
(248) Kaikista edellä mainituista syistä ja ottaen erityisesti huomioon suuren markkinaosuuden ja sen seikan, että toimenpide yhdistäisi näiden markkinoiden suurimmat tutkimus- ja kehitystyöhön panostavat kilpailijat, komissio on on päätellyt, että ehdotettu toimi luo määräävän aseman tai vahvistaa sellaista juureksilla esiintyvien hyönteisten maavaikutteisten torjunta-aineiden markkinoilla Belgiassa.
(249) ETA:n suurimmat yksittäiset juurikkailla esiintyvien hyönteisten torjunta-aineiden markkinat ovat Ranskassa. Maavaikutteiset hyönteisten torjunta-aineet muodostavat hieman alle [40-50 prosenttia] koko Ranskan markkinoista ja vuonna 2000 niiden myynti oli [...] miljoonaa euroa. Kokonaismarkkinat pienenivät [...] miljoonasta eurosta lähes [30-40] prosenttia vuonna 2001. Tänä ajanjaksona osapuolet jotakuinkin säilyttivät markkina-asemansa. Osapuolet ovat arvioineet, että markkinat pienenevät edelleen vuoteen 2004 mennessä.
(250) Näillä markkinoilla osapuolten yhdistetty markkinaosuus on niiden ilmoituksessa esittämän oman arvion mukaan [70-80] prosenttia (Bayer: [0-10] prosenttia, ACS: [70-80] prosenttia). Muut kilpailijat ovat näillä markkinoilla hyvin pieniä ja koostuvat paikallisista ja geneerisiä tuotteita valmistavista yrityksistä. Kilpailijat ovat arvioineet, että osapuolten markkina-asema on vahvempi, lähempänä [90-100] prosenttia markkinoista. Komission väitetiedoksiantoon toimittamassaan vastauksessa osapuolet ovat selittäneet, että teflutriinipohjainen kolmannen osapuolen Force-niminen tuote luokiteltiin epähuomiossa maavaikutteisiin torjunta-aineisiin, vaikka sitä käytetään itse asiassa peittausaineena. Osapuolten mukaan Bayerin markkinaosuus laskee siten [0-10] prosenttiin ja osapuolten yhdistetty markkinaosuus [70-80] prosenttiin.
(251) [Luottamuksellisia tietoja kilpailijoiden markkina-asemasta.]
(252) ACS:n liikevaihto kertyy lähes kokonaan karbamaatteihin kuuluvasta aldikarbista (Temik), joka on [60-70] prosentin markkinaosuudellaan näiden markkinoiden myydyin tuote. ACS myy näillä markkinoilla myös valmistetta, joka on aldikarbin ja fiproniilin seos (Cardinal/Trident). Aldikarbin liikevaihdosta [70-80] prosenttia kertyy näiltä markkinoilta, mikä osoittaa, että sen hinta määräytyy näillä markkinoilla. ACS myy vähäisessä määrin myös karbofuraaneihin kuuluvaa kolmannen osapuolen tuotetta (Stelon), jota toimittaa [...].
(253) Bayerin liikevaihto kertyy lähes kokonaan kolmansien osapuolten valmistamista ja toimittamista tehoaineista ja karbamaatteihin kuuluvasta karbofuraanista (Carbofuran MF, [...]).
(254) Osapuolet ovat väittäneet, että niiden suuresta markkinaosuudesta huolimatta liiketoimi ei vaikuta kilpailuun kielteisesti. Osapuolet ovat erityisesti väittäneet, että kolmannet osapuolet todennäköisesti lakkaavat toimittamasta tuotteitaan Bayerille sulautuman toteuduttua. Osapuolet ovat lisäksi väittäneet, että Bayerin karbofuraanin hintoja ei voida nostaa kilpailunvastaisesti, koska hinta määräytyy [...] torjunta-aineiden markkinoilla, joilla käydään voimakasta kilpailua. Edelleen osapuolet ovat väittäneet, että karbofuraanin myyntihinnat ovat laskeneet huomattavasti viime vuosina. Osapuolten mukaan tämä johtuu lähinnä siitä, että tuote käy voimakasta kilpailua geneeristen tuotteiden kanssa. Koska karbofuraania puolustaa uudelleenrekisteröintiprosessissa [...], osapuolet ovat väittäneet, että geneerisen kilpailun odotetaan jatkossa lisääntyvän. Osapuolet ovat väittäneet myös, että Otsuka todennäköisesti tuo markkinoille karbamaatteihin kuuluvat benfurakarbin ja alanykarbin vuonna 2002 tai 2003.
(255) Komissio toteaa ensinnäkin, ettei ole todisteita siitä, että mikään kolmansien osapuolten toimitussopimuksista irtisanottaisiin. Komissio toteaa myös, että osapuolet ovat ennustaneet pitävänsä markkinaosuutensa vuoteen 2003 asti suurina ([60-70] prosenttia). Karbofuraanista komissio toteaa tutkimuksen perusteella, että hinnat ovat laskeneet yleisesti kasvinsuojelualalla Euroopassa ja että tämä johtuu maatalousalan yleisistä ongelmista pikemminkin kuin geneerisestä kilpailusta.
(256) Karbofuraanin hinnoittelusta komissio toteaa, että [80-90] prosenttia Bayerin osuudesta näillä markkinoilla kertyy tuotteista, joita myydään vain näillä markkinoilla ja että hinnoittelupäätökset tehdään siten näillä markkinoilla. Karbofuraanin hinnoittelulla ei sen vuoksi ole merkitystä arvioitaessa sulautuman vaikutuksia kilpailuun. Komissio katsoo, että sulautuman jälkeen saavutettava määräävä markkina-asema todennäköisesti muuttaa näiden muiden tuotteiden hinnoittelukannustimia.
(257) Komissio katsoo, että toimenpide johtaa huomattavaan markkinoiden rakenteelliseen muutokseen yhdistämällä kaksi suurta tuotekehitysyritystä. Tätä asemaa vahvistaa edelleen [ACS:n luottamuksellista tietoa](16). [Luottamuksellisia tietoja kilpailijoiden tuotelanseerauksista.] Komissiolla ei ole tietoa karbamaatteihin kuuluvien benfurakarbin ja alanykarbin väitetyistä tuotelanseerauksista. Komissio ei kuitenkaan pidä todennäköisenä, että nämä tuotteet, jotka kuuluvat ETA-alueella yhä vähemmän käytettyihin vanhoihin kemikaaliluokkiin, voisivat horjuttaa osapuolten vahvaa asemaa varsinkaan, kun otetaan huomioon, että [ACS:n luottamuksellista tietoa].
(258) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista juurikkailla esiintyvien hyönteisten maavaikutteisten torjunta-aineiden markkinoilla Ranskassa.
(259) Juurikkailla esiintyvien hyönteisten maavaikutteisten torjunta-aineiden kokonaismarkkinat Yhdistyneessä kuningaskunnassa olivat [...] miljoonaa euroa vuonna 2000. Markkinat ovat laskeneet noin [40-50] prosenttia vuodesta 1998, jolloin kokonaismarkkinat olivat [...] miljoonaa euroa. Koko tämän ajan osapuolet ovat jotakuinkin säilyttäneet markkina-asemansa.
(260) Osapuolten yhdistetty markkinaosuus on niiden oman arvion mukaan [70-80] prosenttia (Bayer: [0-10] prosenttia, ACS: [60-70] prosenttia), ja ne olettavat pitävänsä tämän osuuden myös lähitulevaisuudessa. Suurin kilpailija on DuPont, jonka markkinaosuus on [10-20] prosenttia. Syngentan osuus markkinoista on [0-10] prosenttia.
(261) Komissio on tarkistanut kolmansien osapuolten myyntiluvut. [Luottamuksellisia tietoja kilpailijoiden markkina-asemasta.] Osapuolten markkinaosuus voisi siten olla jopa suurempi kuin [70-80] prosenttia.
(262) ACS:n koko myynti kertyy aldikarbista (jota myydään tuotenimellä Temik), kun taas Bayerin ainoa tuote Yhdistyneessä kuningaskunnassa on karbofuraani (jota myydään tuotenimellä Yaltox GR).
(263) Osapuolet ovat väittäneet, ettei näillä markkinoilla ilmenisi kilpailuongelmia. Ne ovat väittäneet, että koska Bayer lisää ACS:n nykyistä markkinaosuutta vain suhteellisen vähän, liiketoimi ei muuta markkinoiden nykyistä rakennetta merkittävästi. Tämä pitää osapuolten mukaan paikkansa varsinkin, kun Bayerin ainoa tuote, karbofuraani, on kolmannen osapuolen tuote, jota toimittaa [...]. Aldikarbista osapuolet ovat väittäneet, että ACS:n [60-70] prosentin markkinaosuudesta huolimatta tämän tuotteen hinnat ovat Yhdistyneen kuningaskunnan markkinoilla laskeneet jatkuvasti viime vuosina. Osapuolet ovat väittäneet, että koska aldikarbin patentti on rauennut ja koska se kilpailee geneeristen tuotteiden kanssa, kaikki seikat viittaavat siihen, että hintojen lasku jatkuu. Lisäksi aldikarbin myynti juurikkailla esiintyvien hyönteisten torjunta-aineiden segmentissä on vain [10-20] prosenttia tämän tuotteen kokonaismyynnistä Yhdistyneessä kuningaskunnassa. Aldikarbin päämarkkinat ovat perunalla esiintyvien hyönteisten torjunta-aineissa ([80-90] prosenttia myynnistä), joten hinnat määräytyvät pikemminkin perunalla kuin juurikkailla esiintyvien hyönteisten torjunta-aineiden markkinoiden mukaan. Osapuolet ovat lisäksi väittäneet, että kilpailijat käyttäisivät kaikkia uuden yrityksen hintojennostopyrkimyksiä myyntinsä ja markkinaosuuksiensa lisäämiseen ja että pienistä markkinaosuuksistaan huolimatta kilpailijat kykenevät toimimaan vastapainona uuden yrityksen markkina-asemalle. Osapuolet ovat myös väittäneet, että Otsukan odotetaan tuovan markkinoille uudet karbamaattipohjaiset tuotteensa, benfurakarbin vuonna 2002 ja alanykarbin vuonna 2003 ja että nämä tuotteet kilpailevat osapuolten tuotteiden kanssa.
(264) Komissio toteaa ensinnäkin, että kun otetaan huomioon ACS:n ennestään vahva asema ja muiden markkinoilla toimivien kilpailijoiden [luottamuksellisia tietoja kilpailijoiden markkina-asemista], toimenpide johtaa markkinoiden rakenteen merkittävään muutokseen. Komissio ei katso, että kilpailijat kykenevät toimimaan vastapainona uuden yrityksen markkinavoimalle. Komissiolla ei ole näyttöä siitä, että toimitussuhde [...] kanssa irtisanottaisiin. Aldikarbin hinnanlaskusta komissio toteaa edellä esitetyn arvion mukaisesti, että hinnat ovat laskeneet yleisesti kasvinsuojelualalla Euroopassa ja että tämä johtuu maatalousalan yleisistä ongelmista pikemminkin kuin geneerisestä kilpailusta. Komissio toteaa myös, että ACS:llä on vahva asema perunalla esiintyvien hyönteisten torjunta-aineiden markkinoilla ([50-60] prosenttia), joilla aldikarbin hinta määräytyy. Koska aldikarbia myydään Yhdistyneessä kuningaskunnassa käytettäväksi vain perunalla ja juurikkailla, komissio katsoo, että määräävän markkina-aseman muodostuminen juurikkailla esiintyvien hyönteisten torjunta-aineiden markkinoilla voisi muuttaa aldikarbin hinnoittelukannustimia. Komissiolla ei liioin ole tietoa karbamaatteihin kuuluvien benfurakarbin ja alanykarbin väitetyistä tuotelanseerauksista. Komissio pitää kuitenkin epätodennäköisenä, että nämä tuotteet, jotka kuuluvat ETA-alueella yhä vähemmän käytettyihin vanhoihin kemikaaliluokkiin, voisivat horjuttaa osapuolten vahvaa asemaa ainakaan lähitulevaisuudessa.
(265) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista juurikkailla esiintyvien hyönteisten maavaikutteisten torjunta-aineiden markkinoilla Yhdistyneessä kuningaskunnassa.
(266) Italiassa kokonaismarkkinat ovat olleet jotakuinkin vakaat ja ne olivat [..] miljoonaa euroa vuonna 2000. Markkinoiden odotetaan kasvavan [...] miljoonaan euroon vuoteen 2004 mennessä.
(267) Osapuolten yhdistetty markkinaosuus on niiden oman arvion mukaan [40-50] prosenttia (Bayer: [10-20] prosenttia, ACS: [20-30] prosenttia). Osapuolet ovat ilmoittaneet, että Syngentan markkinaosuus on [10-20] prosenttia. Osapuolet ovat väittäneet, että markkinoilla toimii runsaasti paikallisia ja geneerisiä tuotteita valmistavia yrityksiä, joiden markkinaosuus on yhteensä [30-40] prosenttia.
(268) [Luottamuksellisia tietoja kilpailijoiden markkina-asemasta.]
(269) Koko ACS:n myynti kertyy fiproniilista, jota myydään tuotenimellä Regent. Bayerin markkinaosuus kertyy lähinnä kolmannen osapuolen toimittaman, karbamaatteihin kuuluvan karbosulfaanin (Marshall GR) myynnistä. Bayer myy näillä markkinoilla kaikkiaan [...] tuotetta, ja sen omia tuotteita ovat syflutriini ja metiokarbi.
(270) Fiproniili [ACS:n luottamuksellista tietoa]. Fiproniilin markkinaosuus on onnistuttu kasvattamaan [0-10] prosentista (vuonna 1998) [20-30] prosenttiin (vuonna 2000), ja osapuolet odottavat sen kasvavan edelleen [30-40] prosenttiin vuoteen 2004 mennessä. Osapuolet ovat arvioineet, että niiden yhdistetty markkinaosuus ylittäisi [50-60] prosenttia vuoteen 2004 mennessä.
(271) Osapuolet ovat väittäneet, että näillä markkinoilla ei tulisi kilpailuongelmia, koska syflutriinia ja metiokarbia käytetään pääasiassa muilla viljelykasveilla ja koska ne siten hinnoitellaan muiden markkinoiden kilpailutilanteen mukaan. Osapuolet ovat väittäneet myös, että monet paikalliset ja geneerisiä tuotteita valmistavat yritykset, joiden yhdistetty markkinaosuus on huomattavasti suurempi kuin [30-40] prosenttia, voivat helposti vastata uuden sulautuneen yrityksen mahdolliseen kilpailunvastaiseen toimintaan. Sen lisäksi, että Syngenta myy fostiatsaattia, nämä kilpailijat tarjoavat monenlaisia tuotteita, mukaan luettuina orgaanisia fosforiyhdisteitä ja karbamaatteja, jotka ovat osapuolten väittämän mukaan yhtä tehokkaita kuin ACS:n fiproniilipohjainen Regent ja Bayerin tuotteet. Samoin kuin Ranskan ja Yhdistyneen kuningaskunnan markkinoilla, Otsukan odotetaan tuovan näillekin markkinoille uudet karbamaattipohjaiset tuotteensa benfurakarbin vuonna 2002 ja alanykarbin vuonna 2003. Osapuolet ovat väittäneet, että molemmat tuotteet voivat täysin korvata osapuolten tuotteet.
(272) Komissio toteaa ensinnäkin, että Bayerin vahvinta tuotetta karbosulfaania, joka komission käytettävissä olevan tiedon mukaan on fiproniilin jälkeen markkinoiden myydyin yksittäinen tuote, käytetään pääasiassa tällä viljelykasvilla ([50-60] prosenttia). Karbosulfaanin hinta määräytyy sen vuoksi suurelta osin näiden markkinoiden perusteella. Näillä markkinoilla muodostuva määräävä asema voi kannustaa osapuolia nostamaan karbosulfaanin hintaa. Komissio toteaa myös, että kolmea muutakin Bayerin tuotetta käytetään lähinnä näillä markkinoilla. Muiden markkinatoimijoiden pienen koon takia komissio ei katso, että ne voisivat kilpailla uuden yrityksen markkinavoiman kanssa.
(273) Komissio ei liioin tutkimuksen perusteella katso, että orgaaniset fosforiyhdisteet ja karbamaatit voivat haastaa fiproniilin aseman. Tässä mielessä kahden karbamaatin väitetty markkinoille tulo ei komission mukaan vaikuta merkittävästi markkinoihin lähitulevaisuudessa varsinkaan, kun otetaan huomioon, että niiden on kilpailtava kahden johtavan tuotteen kanssa. Osapuolten markkina-asema vahvistuu edelleen [ACS:n luottamuksellista tietoa].
(274) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista juurikkailla esiintyvien hyönteisten maavaikutteisten torjunta-aineiden markkinoilla Italiassa.
c) Viljakasveilla esiintyvien hyönteisten torjunta-aineet
Johdanto
(275) Asiassa COMP/M. 1806, AstraZeneca/Novartis, tekemässään päätöksessä komissio katsoi, että vaikka viljakasveilla esiintyy erilaisia hyönteisiä, kaikkein tärkeimpiä tuholaisia ovat lehtikirvat. Viljakasveilla esiintyvien hyönteisten torjunta-aineiden markkinoita voidaan siten pitää lehtikirvan torjunta-aineiden markkinoina. Lehtikirvat ovat lehdillä esiintyviä hyönteisiä, ja ne ovat tärkeimpiä imeviä hyönteisiä.
(276) Komissio totesi myös asiassa COMP/M.1806, AstraZeneca/Novartis (422 kohta), esittämässään arviossa viljakasveilla esiintyvien hyönteisten torjunta-aineiden markkinoista, että pyretroidien markkinaosuus todennäköisesti kasvaa edelleen, koska kahteen muuhun pääkemikaaliluokkaan, orgaanisiin fosforiyhdisteisiin ja karbamaatteihin perustuviin hyönteisten torjunta-aineisiin kohdistuu rekisteröintiprosessia koskeva sääntelyuhka. Komissio totesi edellä mainitussa asiassa tekemässään päätöksessä myös, että ETA:ssa tärkeimmät pyretroidit ovat järjestyksessä lambda-syhalotriini, deltametriini (Aventis), sypermetriini ja tau-fluvalinaatti.
(277) Osapuolten mukaan neonikotinoidien myynti viljakasveilla esiintyvien hyönteisten torjunta-aineiden markkinoilla ei ole kovinkaan merkityksellistä. Osapuolet ovat todenneet, että neonikotinoidien, esimerkiksi imidaklopridin hinnoittelu perustuu [...], joten nämä tuotteet eivät ole taloudellisesti kiinnostavia vaihtoehtoja viljanviljelijöille, jotka ovat perinteisesti pyrkineet käyttämään lehtikirvojen torjuntaan halpaa nopeavaikutteista(17) tuotetta. Näin on osapuolten mukaan erityisesti viljakasveilla esiintyvien hyönteisten torjunta-aineiden Etelä-Euroopan markkinoilla Kreikassa, Italiassa ja Portugalissa, joissa viljanviljely on taloudellisesti vähemmän kannattavaa kuin pohjoisempana Euroopassa, esimerkiksi Saksassa ja Ranskassa. Osapuolet ovat ilmoittaneet, että [...]. Osapuolet ovat väittäneet, että viljanviljelijät odottavat lehtikirvojen esiintymistä ennen sumutusta ja että he siksi haluavat torjunta-aineen vaikuttavan nopeasti. Osapuolten mukaan neonikotinoidit kiinnostavat joitakin viljanviljelijöitä vain siksi, että ne ovat suhteellisen turvallisia verrattuina vanhoihin tuotteisiin, ja/tai koska joillakin alueilla lehtikirvojen joukkoesiintymät ovat ennustettavissa, mikä mahdollistaa ennaltaehkäisevät sumutukset. Osapuolet ovat kuitenkin väittäneet, että myynti näille kuluttajille on vähäistä.
(278) Kolmannet osapuolet ovat yleensä olleet yhtä mieltä siitä, että viljakasveilla esiintyvien hyönteisten lehtivaikutteisten torjunta-aineiden markkinat ovat pohjimmiltaan pyretroidien markkinat ja että vanhoja tuotteita käytetään edelleenkin tehokkaasti. Tämän on väitetty johtuvan pääasiassa siitä, että lehdille sumutuksen jälkeen tehoaineen tarvitsee siirtyä kasvissa vain vähän, koska kasvin morfologian ansiosta ylisumutus osuu helposti tähkässä suojattomina oleviin yhtäläissiipisiin (lehtikirvoihin). Pyretroidien sanotaan sen vuoksi tehoavan hyvin viljakasveilla esiintyviin hyönteisiin, minkä lisäksi ne ovat halpoja, eikä niiden tarvitse siirtyä viljakasvissa.
(279) Talvella kylvetyt viljat käsitellään lehtisumutuksin syksyllä ja keväällä, kun taas keväällä kylvetyt viljat käsitellään keväällä ja kesällä. On osoitettu, että talvella kylvettyjen viljakasvien käsittely neonikotinoideilla tehtävällä peittauksella varmistaa paremman suojan kuin lehtivaikutteisen torjunta-aineen käyttö, ja lisäksi se torjuu lehtikirvat syksyllä. Lehtikirvojen torjunta syksyllä on tärkeää, koska ne levittävät viruksia, jotka vahingoittavat viljakasveja talven aikana. Lehtivaikutteista torjunta-ainetta käytetään tämän jälkeen keväällä, mikä torjuu kehittyviin tähkiin ilmestyvät lehtikirvat. Kolmannet osapuolet ovat esittäneet, että nykyään useimmat lehtisumutteet ovat pyretroideja, orgaanisia fosforiyhdisteitä tai karbamaatteja. Suosituimmat ovat pyretroideja tai pyretroidien ja jonkin orgaanisen fosforiyhdisteen tai karbamaatin seoksia. On esitetty, että neonikotinoidit eivät ole parhaita tuotteita lehtisumutteisiin, koska ne ovat kalliimpia ja koska tuloksena olisi resistenssin muodostuminen, jos neonikotinoidilla tehdyn lehtisumutuksen jälkeen peittauskin tehtäisiin neonikotinoidilla.
(280) Kevätviljat peitataan lähinnä juurimatojen ja maaperässä esiintyvien tuholaisten torjumiseksi, ja sanotaan, että neonikotinoidit eivät ole ihanteellisia tähän tarkoitukseen. Talviviljoilla käytettävät lehtivaikutteiset torjunta-aineet ovat enimmäkseen pyretroideja, orgaanisia fosforiyhdisteitä tai karbamaatteja. On kuitenkin väitetty, että resistenssin kehittyminen olisi vähemmän todennäköistä, jos lehtisumutteena käytettäisiin neonikotinoidia. Tähkääntymisvaiheessa käytettävistä torjunta-aineista on väitetty, että neonikotinoidien markkinaosuus kasvaa, koska ne ovat nopeavaikutteisia.
Markkina-asema
(281) Viljakasveilla esiintyvien hyönteisten torjunta-aineiden kokonaismarkkinat ovat 59,9 miljoonan euron arvoisina suurimmat hyönteisten torjunta-aineiden markkinat ETA-alueella. Lehtivaikutteisten torjunta-aineiden segmentti on [...] miljoonaa euroa, ja maavaikutteisten torjunta-aineiden [...] miljoonaa euroa.
(282) Osapuolilla on päällekkäisiä toimintoja pääasiassa lehtivaikutteisten torjunta-aineiden segmentissä. Liiketoimi ei vaikuta mihinkään markkinoihin maavaikutteisten torjunta-aineiden segmentissä. ETA:n tasolla osapuolilla on yhteensä [30-40] prosentin markkinaosuus lehtivaikutteisten torjunta-aineiden markkinoilla (Bayer: [10-20] prosenttia, ACS: [10-20] prosenttia) ja [20-30] prosentin markkinaosuus maavaikutteisten torjunta-aineiden markkinoilla (vain [0-10] prosentin lisäys ACS:n markkinaosuuteen). Maavaikutteisten torjunta-aineiden markkinoilla johtaja on Syngenta, jonka markkinaosuus on [30-40] prosenttia. Lehtivaikutteisten torjunta-aineiden markkinoilla suurin kilpailija [10-20] prosentin markkinaosuudellaan on Dow, ja seuraavaksi suurin on Syngenta ([10-20] prosenttia).
(283) Toimenpiteen jälkeen osapuolet saavuttaisivat suuret markkinaosuudet Italiassa ([50-60] prosenttia) ja Portugalissa ([90-100] prosenttia).
(284) Italiassa kokonaismarkkinat kasvoivat [...] miljoonasta eurosta (vuonna 1998) [...] miljoonaan euroon (vuonna 2000). Osapuolet odottavat markkinoiden kasvavan jossakin määrin lähitulevaisuudessa. Osapuolten yhdistetty markkinaosuus on niiden oman arvion mukaan [50-60] prosenttia (Bayer: [0-10] prosenttia, ACS: [40-50] prosenttia). Vaikka Bayerin markkinaosuus laski [10-20] prosentista (vuonna 1998) [0-10] prosenttiin (vuonna 2000), ACS:n onnistui kasvattaa omaa markkinaosuuttaan [10-20] prosentista (vuonna 1998) [40-50] prosenttiin (vuonna 2000)(18). Osapuolet ovat ilmoittaneet, että tärkein kilpailija on BASF [20-30] prosentin markkinaosuudellaan. Osapuolet väittävät, että geneeristen tuotteiden toimittajien yhdistetty markkinaosuus on [20-30] prosenttia. Osapuolilla olisi imevien hyönteisten torjunta-aineiden segmentissä [50-60] prosentin osuus.
(285) [Luottamuksellisia tietoja kilpailijoiden markkina-asemasta.]
(286) ACS:n liikevaihto kertyy lähes yksinomaan pyretroideihin kuuluvasta deltametriinistä ([40-50] prosenttia markkinaosuudesta), jota myydään tuotenimillä Decis, Decis D, Decis Quick ja Best. Orgaanisiin fosforiyhdisteisiin kuuluvan Bayerin oksidemetoni-metyylin (Metasystox-R EC) markkinaosuus on nykyään [0-10] prosenttia. Bayer myy myös pyretroideihin kuuluvaa syflutriinia (Baythroid EC) ja neonikotinoideihin kuuluvaa imidaklopridia. Sekä syflutriinin että imidaklopridin markkinaosuudet ovat alle [0-10] prosenttia.
(287) Osapuolet ovat väittäneet, että kaikkien niiden tuotteiden päämarkkinat ovat muilla viljelykasveilla esiintyvien hyönteisten torjunta-aineiden segmenteissä. Oksidemetoni-metyyliä käytetään lähinnä hedelmillä ja pähkinöillä, joiden alalla osapuolten yhdistetty markkinaosuus on [30-40] prosenttia. Vain [10-20] prosenttia deltametriinin tuotenimellä Decis kertyvästä liikevaihdosta tulee viljakasveilla esiintyvien hyönteisten torjunnasta, koska tätä tuotetta käytetään myös vihanneksilla, koristekasveilla, öljy- ja proteiinikasveilla sekä maissilla. Tästä syystä osapuolet ovat väittäneet, että näiden tuotteiden hinnat eivät määräydy viljakasveilla esiintyvien hyönteisten torjunta-aineiden markkinoiden vaan muiden markkinoiden kilpailutilanteen mukaan. Osapuolet ovat väittäneet myös, että koska deltametriinin patentti on rauennut ja koska se käy voimakasta kilpailua geneeristen tuotteiden ja muiden pyretroidien kanssa, deltametriinin myynnin odotetaan vähenevän nopeasti vuoden 2004 jälkeen. Osapuolet ovat väittäneet, että deltametriinista on markkinoilla monia geneerisiä versioita ja että kilpailu geneeristen pyretroidien kanssa on ollut voimakasta ja aiheuttanut hinnoille laskupaineita.
(288) Komissio toteaa, että sulautuman jälkeen noin [40-50] prosenttia deltametriinin (Decis) myynnistä kertyy [...], jonka alalla osapuolet saisivat sulautuman jälkeen määräävän markkina-aseman. Toimenpiteen jälkeen lähes [50-60] prosenttia deltametriinin myynnistä toteutuisi sellaisilla kasveilla esiintyvien hyönteisten torjunta-aineiden segmentissä, jossa osapuolet saavat määräävän markkina-aseman. Komissio katsoo näin ollen, että toimenpide johtaa markkinoiden rakenteen muuttumiseen ja että viljakasveilla esiintyvien hyönteisten torjunta-aineiden markkinoilla saavutettu vahva asema vaikuttaisi edelleen deltametriinia koskeviin hinnoittelupäätöksiin tulevaisuudessa. Lisäksi on esitetty, että sama yritys markkinoisi kahta hyvää pyretroidia - deltametriinia ja syflutriinia. Sen vuoksi vaikuttaa epätodennäköiseltä, että pyretroideihin kuuluva Syngentan lambda-syhalotriini (Karate) pystyisi kilpailemaan uuden yrityksen markkinavoiman kanssa. Kolmannet osapuolet ovat esittäneet myös, että uusi yritys voisi päästä viljakasveilla, varsinkin kevätviljoilla, esiintyvien hyönteisten lehtivaikutteisten torjunta-aineiden markkinoille neonikotinoidista ja deltametriinista koostuvalla yhdistelmätuotteellaan. Kolmansien osapuolten mukaan tällainen seos pystyisi kilpailemaan hinnalla, ja se tarjoaisi mahdollisuuden valikoiman monipuolistamiseen ja siirtymiseen pois pyretroidien ja orgaanisten fosforiyhdisteiden tai karbamaattien seoksista.
(289) Osapuolten väitteestä, jonka mukaan deltrametriinin patentti on rauennut, joten geneeriset tuotteet ja muut pyretroidit kohdistavat siihen voimakasta kilpailupainetta, kolmannet osapuolet ovat esittäneet, että hintojen lasku Euroopassa ei johdu ensisijaisesti geneerisestä kilpailusta. Komissio toteaa myös, että vaikka osapuolet ovatkin väittäneet geneerisen deltametriinin aiheuttavan kovaa hintakilpailua, ACS on markkinajohtaja ja sen on onnistunut pitää deltametriinin osalta hyvin korkea voittomarginaali Italiassa [ACS:n luottamuksellista tietoa]. ACS tuottaa deltametriinia [...], ja kolmansien osapuolten mukaan sillä on markkinoilla kustannusetu. Komissio totesi, että osapuolet olettavat yhdistetyn markkinaosuutensa nousevan [50-60] prosenttiin vuoteen 2004 mennessä ja että deltametriinin myyntilukujen odotetaan pysyvän likimain ennallaan. ACS:n sisäisistä asiakirjoista käy myös ilmi, että [ACS:n luottamuksellista tietoa]. Kun otetaan huomioon tämä sekä se seikka, että uudelleenrekisteröinti poistaa markkinoilta suuren määrän tuotteita, jotka nykyään kilpailevat deltametriinin kanssa, ei vaikuta todennäköiseltä, että tämän vanhan mutta erittäin vahvan tuotteen myynti vähenisi niin nopeasti kuin osapuolet väittävät.
(290) [...]. [Luottamuksellisia tietoja kilpailijoiden tuotelanseerauksista.]
(291) Komissio katsoo, että tutkimuksen perusteella on todennäköistä, että osapuolet pystyvät säilyttämään suuren markkinaosuutensa lähitulevaisuudessa. Komission väitetiedoksiantoon toimittamassaan vastauksessa osapuolet ovat väittäneet, että neonikotinoidit eivät ole viljakasveilla merkittäviä torjunta-aineita, koska niiden hinta on korkea ja koska deltametriinin tehoa lehtikirvoihin ei merkittävästi parantaisi sen sekoittaminen imidaklopridiin. Komissio katsoo kuitenkin, että neonikotinoidien merkitys näillä markkinoilla voisi kasvaa tulevaisuudessa, kuten kolmannet osapuolet ovat esittäneet. Lisäksi ACS:n mukaan yksi syy yhdistelmätuotteiden luomiseen on, että ne kasvattavat kilpailijoiden markkinoille tulon kustannuksia. Lisäksi mainitut kaksi pyretroidia imidaklopridiin yhdistettyinä voisivat muodostaa mielenkiintoisen paketin resistenssinhallintaan. Mikään muu markkinatoimija ei pysty tarjoamaan vastaavanlaista pakettia. Kuten edellä on esitetty, toimenpide voisi siten johtaa markkinoiden sulkeutumiseen kilpailijoilta.
(292) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista viljakasveilla esiintyvien hyönteisten lehtivaikutteisten torjunta-aineiden markkinoilla Italiassa.
(293) Viljakasveilla esiintyvien hyönteisten lehtivaikutteisten torjunta-aineiden markkinat Portugalissa ovat hyvin pienet, kooltaan [...] miljoonaa euroa. Nämä markkinat ovat kasvaneet hieman kolmena viime vuonna. Näillä markkinoilla osapuolten yhdistetty markkinaosuus on [90-100] prosenttia (Bayer: [50-60] prosenttia, ACS: [30-40] prosenttia). Bayerin markkinaosuus on laskenut [90-100] prosentista (vuonna 1998). ACS on kasvattanut markkinaosuuttaan [0-10] prosentista nykyiseen [30-40] prosenttiin. Osapuolet ovat esittäneet, että Syngentan markkinaosuus on [0-10] prosenttia. Osapuolilla olisi imevien hyönteisten torjunta-aineiden segmentissä [90-100] prosentin osuus.
(294) [Luottamuksellisia tietoja kilpailijoiden markkina-asemasta.]
(295) Bayerin liikevaihto näillä markkinoilla kertyy orgaanisiin fosforiyhdisteisiin kuuluvan oksidemetoni-metyylin (Metasystox-R EC) myynnistä. ACS:n ainoa tuote on orgaanisiin fosforiyhdisteisiin kuuluva dimetoaatti (Dafenil), joka on [...] toimittama kolmannen osapuolen tuote.
(296) Osapuolet ovat väittäneet, että näillä markkinoilla ei ilmenisi kilpailuongelmia. Osapuolet ovat ilmoittaneet, että viljakasveilla esiintyvien hyönteisten torjunta-aineita käytetään pääasiassa muilla viljelykasveilla ja että ne hinnoitellaan sen vuoksi näiden muiden markkinoiden kilpailurakenteen mukaan. Viljakasveilla esiintyvien hyönteisten torjunta-aineiden markkinoilta kertyy alle [0-10] prosenttia sekä ACS:n dimetoaatin että Bayerin oksidemetoni-metyylin myynnistä Portugalissa. Osapuolet ovat väittäneet, että kumpaakin tuotetta käytetään lähinnä hedelmäpuilla ja pähkinäpensailla esiintyvien hyönteisten torjunta-aineiden markkinoilla, joilla osapuolilla on yhteensä [40-50] prosentin markkinaosuus.
(297) Vaikka osapuolet ovatkin väittäneet, että niillä ei ole kannustinta määritellä hintoja viljakasveilla esiintyvien hyönteisten torjunta-aineiden markkinoilla kilpailunvastaisesti, komissio katsoo ensinnäkin, että osapuolet saisivat hedelmäpuilla ja pähkinäpensailla esiintyvien hyönteisten torjunta-aineiden markkinoilla määräävän aseman. Toiseksi osapuolet saisivat sulautuman jälkeen määräävän aseman kaikilla muillakin markkinoilla, joilla näitä kahta tuotetta käytetään ([...]). Tämän takia komissio katsoo, että osapuolet pystyisivät nostamaan tuotteidensa hintoja.
(298) Osapuolet ovat myös väittäneet, että kilpailuongelmia ei tulisi, koska Bayerin markkinaosuus on pienentynyt merkittävästi viime vuosina. Komissio toteaa kuitenkin, että osapuolet odottavat Bayerin markkinaosuuden kasvavan [90-100] prosenttiin vuoteen 2004 mennessä. Osapuolet ovat selittäneet, että tämä arvio perustuu olettamukseen, jonka mukaan [...] ei jatka dimetoaatin toimittamista uudelle yritykselle ja että pienemmillä markkinoilla Bayerin markkinaosuus kasvaisi, vaikka sen myynnin ei odotetakaan merkittävästi lisääntyvän. Tällä hetkellä ei kuitenkaan ole todisteita siitä, että dimetoaatin toimittaminen lakkaisi, joten komissio olettaa, että päällekkäisyys jatkuu myös toimenpiteen jälkeen.
(299) Osapuolet ovat väittäneet myös, että United Phosphorus rekisteröi uudelleen Bayerin oksidemetoni-metyylin, joka sen vuoksi joutuu jatkossa kilpailemaan geneeristen tuotteiden kanssa. Komissio katsoo kuitenkin, että koska osapuolilla on näillä markkinoilla hyvin suuri markkinaosuus, geneerisen tuotteiden ei katsota voivan vaikuttaa osapuolten kykyyn nostaa hintoja näillä markkinoilla varsinkaan, kun United Phosphorus on näillä markkinoilla uusi tulokas.
(300) [...]. [Luottamuksellisia tietoja kilpailijoiden tuotelanseerauksista.]
(301) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista viljakasveilla esiintyvien hyönteisten lehtivaikutteisten torjunta-aineiden markkinoilla Portugalissa.
d) Sitruspuilla esiintyvien hyönteisten torjunta-aineet
(302) Sitruspuita kasvaa vain neljässä ETA-maassa: Kreikassa, Italiassa, Portugalissa ja Espanjassa. Osapuolet ovat väittäneet, että tuotteita, jotka soveltuvat sitruspuiden suojaamiseen hyönteisten joukkoesiintymiltä, käytetään pääasiassa lehtivaikutteisina torjunta-aineina. Lehtivaikutteisten torjunta-aineiden markkinat muodostavat [...] miljoonan euron arvollaan noin [90-100] prosenttia sitruspuilla esiintyvien hyönteisten torjunta-aineiden kokonaismarkkinoista.
(303) ETA:n tasolla osapuolten osuus sitruspuilla esiintyvien hyönteisten maavaikutteisten torjunta-aineiden markkinoista olisi [30-40] prosenttia (Bayer: [0-10] prosenttia, ACS: [20-30] prosenttia). Tässä segmentissä markkinajohtaja on [40-50] prosentin markkinaosuudellaan FMC. Lehtivaikutteisten torjunta-aineiden markkinoilla osapuolten osuus kokonaismarkkinoista olisi [10-20] prosenttia (Bayer: [10-20] prosenttia, ACS: [0-10] prosenttia). Syngentan markkinaosuus on [30-40] prosenttia.
(304) Kansallisella tasolla osapuolet saavuttaisivat yhdessä suhteellisen vahvan markkina-aseman Portugalissa lehtivaikutteisten torjunta-aineiden segmentissä. Portugalin markkinoiden kokonaisarvo oli [...] miljoonaa euroa vuonna 2000. Markkinoiden odotetaan kasvavan lähitulevaisuudessa. Osapuolten yhdistetty markkinaosuus on niiden oman arvion mukaan [40-50] prosenttia (Bayer: [30-40] prosenttia, ACS: [0-10] prosenttia). Imidaklopridin myynnin lisääntymisen ansiosta Bayerin markkinaosuus on kasvanut tasaisesti. Syngenta on Bayerin ja ACS:n ohella markkinoiden ainoa tuotekehitysyritys. Osapuolet ovat arvioineet, että Syngentan markkinaosuus on [20-30] prosenttia. Osapuolet ovat ilmoittaneet, että geneeristen tuotteiden toimittajien yhdistetty markkinaosuus on [30-40] prosenttia, ja osapuolet ovat toimittaneet tätä väitettä tukevia tietoja.
(305) [Luottamuksellisia tietoja kilpailijoiden markkina-asemasta] ja geneeristen tuotteiden suuri määrä, osapuolten arvio niiden markkina-asemasta vaikuttaisi pitävän suurelta osin paikkansa.
(306) Imevien hyönteisten torjunta-aineiden markkinoista osapuolet ovat ilmoittaneet osuudekseen [30-40] prosenttia. Purevien hyönteisten torjunta-aineiden markkinoista osapuolet ovat arvioineet markkinaosuudekseen [40-50] prosenttia.
(307) Bayer myy näillä markkinoilla pääasiassa imidaklopridia, jota myydään tuotenimellä Confidor. Imidaklopridin myynti on kasvanut tasaisesti, ja sen odotetaan kasvavan noin [10-20] prosenttia vuoteen 2004 mennessä. Imidaklopridi on markkinoiden myydyin tuote: pelkästään sen markkinaosuus on [10-20] prosenttia.
(308) Osapuolet ovat väittäneet, että Syngentan abamektiini on laajempivaikutteinen kuin imidaklopridi ja että se menestyy markkinoilla sen vuoksi paremmin. Osapuolet ovat kuitenkin ilmoittaneet, että vaikka abamektiini onkin akarisidi (punkkien torjunta-aine) ja vaikka se on rekisteröity Portugalin markkinoilla vain miinaajakärpäsen toukille, viljelijät voivat tuoteselosteesta päätellä, että tällä aineella voidaan torjua myös omenapuilla esiintyviä punkkeja. Komission tutkimus osoittaa kuitenkin, että abamektiini torjuu omenapuilla esiintyviä punkkeja mutta että nämä punkit eivät ole sitruspuilla tuholaisia. Joka tapauksessa torjunta-aineiden käyttö muuhun kuin tuoteselosteessa mainittuun tarkoitukseen on laitonta. Mitä tulee Bayerin väitteeseen, jonka mukaan abamektiini menestyy markkinoilla paremmin, [luottamuksellisia myyntitietoja Syngentan abamektiinistä]. Sen vuoksi ei voida väittää, että abamektiini on menestynyt näillä markkinoilla paremmin.
(309) Bayer myy myös ometoaattia (Folimat SL), fentionia (Lebaycid EC) ja flufenoksuronia (Cascade EC, [...]). Osapuolet ovat ilmoittaneet, että ometoaattia ei rekisteröidä uudelleen Euroopassa. ACS myy vain kolmansien osapuolten tuotteita, joista tärkeimpiä ovat klorpyrifossi (Lorvek, [...]) ja butokarboksiimi (Drawin, [...]).
(310) Osapuolet ovat ilmoittaneet, että ne odottavat yhdistetyn markkinaosuutensa laskevan [20-30] prosenttiin vuoteen 2004 mennessä, koska ometoaattia ei rekisteröidä uudelleen ja koska ne odottavat kolmansien osapuolten lakkaavan toimittamasta tuotteitaan ACS:lle. Osapuolet ovat väittäneet myös, että [...]. Osapuolet ovat lisäksi väittäneet, että niille on tullut vahvoiksi kilpailijoiksi kaksi uutta akarisidia: Sumitomon etoksatsoli ja Sankyon milbemektiini. Osapuolet ovat väittäneet, että nämä kaksi tuotetta ovat vahvoja kilpailijoita osapuolten tuotteille ja että ne lisäävät osaltaan muiden kilpailijoiden markkinaosuutta [30-40] prosentista [40-50] prosenttiin vuoteen 2004 mennessä.
(311) Komissio pitää osapuolten markkinaosuuden laskua [20-30] prosenttiin epätodennäköisenä. Ensinnäkään ei ole todisteita siitä, että kolmansien osapuolten ja ACS:n väliset toimitussopimukset irtisanottaisiin. Toiseksi Bayerin varovaisen arvion mukaan imidaklopridin myynnin odotetaan kasvavan [10-20] prosenttiyksikköä vuoteen 2004 mennessä. [...].
(312) Etoksatsolin ja milbemektiinin osalta tutkimus osoittaa, että koska molemmat tuotteet ovat punkkien torjunta-aineita, ne eivät pysty kilpailemaan imidaklopridin kanssa imevien hyönteisten torjunta-aineiden markkinoilla. Lisäksi akarisidien vaikutusala on hyvin kapea, ja ne torjuvat pääasiassa punkkeja. Osapuolet ovat väittäneet, että Bayerin spirodiklofeenia käytetään pääasiassa punkkien torjuntaan eikä siten pysty saavuttamaan merkittävää markkinaosuutta, ja komissio katsoo, että sama arvio koskee myös punkkien torjuntaan käytettäviä etoksatsolia ja milbemektiiniä.
(313) Komissio toteaa lisäksi, että osapuolet aikovat tuoda markkinoille [...].
(314) [Luottamuksellisia tietoja kilpailijoiden tuotelanseerauksista.] Kuten edellä on esitetty, markkinatutkimuksessa on lisäksi ilmennyt viitteitä siitä, että kahden neonikotinoidin yhdistäminen samaan tuotevalikoimaan vahvistaisi osapuolten tuotevalikoimaa huomattavasti, koska ne voisivat tarjota sellaisia resistenssinhallinnassa käytettäviä sumutusohjelmia, joita yksikään kilpailijoista ei pysty tarjoamaan.
(315) Komissio katsoo myös, että [...] parantaa osapuolten yleistä markkina-asemaa. [Luottamuksellisia tietoja kilpailijoiden tuotelanseerauksista.] [...] osalta komissio on ottanut arvioinnissaan huomioon punkkien torjunta-aineiden suhteellisen lyhyen elinkaaren. Tutkimus osoittaa, että punkkipopulaatioissa on yleensä suuri resistenssipotentiaali, minkä takia punkkien torjunta-aineiden elinkaari on suhteellisen lyhyt. Kilpailuongelmia ei sen vuoksi todennäköisesti esiinny varsinkaan punkkien torjunta-aineiden markkinoilla.
(316) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista sitruspuilla esiintyvien hyönteisten lehtivaikutteisten torjunta-aineiden markkinoilla Portugalissa.
e) Puuvillalla esiintyvien hyönteisten torjunta-aineet
(317) Puuvillaa viljellään vain kahdessa ETA-maassa: Kreikassa ja Espanjassa. Euroopan markkinoiden arvo on 32,1 miljoonaa euroa. ETA:n tasolla osapuolilla olisi yhteensä [20-30] prosentin markkinaosuus lehtivaikutteisten torjunta-aineiden markkinoilla (Bayer: [0-10] prosenttia, ACS: [20-30] prosenttia) ja vain [0-10] prosentin markkinaosuus maavaikutteisten torjunta-aineiden markkinoilla (Bayer: [0-10] prosenttia, ACS: [0-10] prosenttia). Lehtivaikutteisten torjunta-aineiden segmentissä osapuolista tulisi markkinajohtaja, kun suurimmalla kilpailijalla Syngentalla on vain [10-20] prosentin osuus näistä markkinoista. Maavaikutteisten torjunta-aineiden segmentissä suurin toimija on BASF ([30-40] prosenttia), jota seuraa FMC ([20-30] prosenttia).
(318) Komissio katsoo, että kilpailuongelmia voisi esiintyä lehtivaikutteisten torjunta-aineiden markkinoilla Kreikassa, jossa osapuolten yhdistetty markkinaosuus on niiden oman arvion mukaan [40-50] prosenttia (ACS: [30-40] prosenttia, Bayer: [10-20] prosenttia). Suurin kilpailija on BASF, jonka markkinaosuus on [10-20] prosenttia. Syngentalla on [0-10] prosentin, Dow'lla [0-10] prosentin ja DuPontilla [0-10] prosentin osuus markkinoista. Osapuolet ovat vastanneet, että paikallisten ja geneerisiä tuotteita valmistavien kilpailijoiden markkinaosuus on [30-40] prosenttia. Osapuolet ovat arvioineet, että niiden markkinaosuus imevien hyönteisten torjunta-aineiden segmentissä olisi [60-70] prosenttia.
(319) Komissio on tarkistanut keskeisten toimijoiden markkina-asemat saamiensa luottamuksellisten myyntitietojen perusteella. [Luottamuksellisia tietoja kilpailijoiden markkina-asemasta.] Jos geneeristen tuotteiden valmistajien osuus kokonaismarkkinoista olisi varovaisen arvion perusteella [10-20] prosenttia, osapuolten yhdistetty markkinaosuus olisi [40-50] prosenttia. Jos oletetaan, että geneeristen tuotteiden toimittajilla on [20-30] prosentin osuus markkinoista, osapuolten markkinaosuus olisi [40-50] prosenttia. Kummankin olettamuksen mukaan [luottamuksellisia tietoja kilpailijoiden markkina-asemasta]. Komissio katsoo lisäksi, että ACS on jo tuonut asetamipridin näille markkinoille vuonna 2001. Koska markkinoille tuonti on tapahtunut näin äskettäin, komissiolla ei ole tietoja asetamipridin myynnistä. Joka tapauksessa tätä myyntiä ei ole otettu huomioon osapuolten arviossa niiden markkina-asemasta, joka voisi olla ilmoitettua suurempi.
(320) ACS myy deltametriinia (Decis), tiodikarbia (Larvin), endosulfaania (Thiodan), triatsofossia (Hostathion) ja kolmannen osapuolen toimittamaa propargiittia (Omite, jota toimittaa [...]). ACS on myös ilmoittanut, että se on tuonut asetamipridin näille markkinoille vuonna 2001. Triatsofossia ei rekisteröidä uudelleen. Bayer myy näillä markkinoilla kymmentä tuotetta, mukaan luettuna imidaklopridia (Confidor SL). Bayerin tuotteista disulfotonia (Disyston GR) ja ometoaattia (Folimat SL) ei ole rekisteröity uudelleen. Osapuolet odottavat markkinaosuutensa laskevan [20-30] prosenttiin vuoteen 2004 mennessä lähinnä siitä syystä, että joitakin tuotteita ei rekisteröidä uudelleen. Markkinoilta poistuvien kolmen tuotteen osuus osapuolten yhteenlasketusta myynnistä on nykyään [0-10] prosenttia.
(321) Osapuolet ovat väittäneet, että liiketoimi ei aiheuta näillä markkinoilla kilpailuongelmia. Ne ovat väittäneet, että imidaklopridin päämarkkinat eivät ole puuvillalla esiintyvien hyönteisten torjunta-aineiden segmentissä vaan että sitä käytetään lähinnä muilla viljelykasveilla, nimittäin [...]. Tämän tuotteen hinnoittelu ei siten määräydy puuvillalla esiintyvien hyönteisten torjunta-aineiden markkinoiden mukaan. Osapuolet ovat lisäksi väittäneet, että koska imidaklopridin hinnat ovat suhteellisen korkeat verrattuna muihin puuvillan tuotannossa käytettäviin tuotteisiin, tuote on saavuttanut vain [0-10] prosentin markkinaosuuden vuonna 2000. [...]. Osapuolet ovat myös väittäneet, että niiden markkina-asemaa horjuttavat jatkossa tuotteet, joita niiden kilpailijat ovat kehittämässä ja tuomassa markkinoille. Erityisesti osapuolet ovat väittäneet, että indoksakarbi ja spinosadi torjuvat perhosia paljon tehokkaammin ja ympäristön kannalta turvallisemmin kuin deltametriini ja että deltametriinin myynti laskee lähitulevaisuudessa.
(322) Tutkimus osoittaa ensinnäkin, että imidaklopridi on kaiken kaikkiaan johtava imevien hyönteisten torjunta-aine, jonka merkitys todennäköisesti vain kasvaa tulevaisuudessa. Uusia kemikaaleja edustavien torjunta-aineiden myynnin odotetaan kasvavan, kun vanhoista tuotteista luovutaan ja ympäristöturvallisuutta koskevat vaatimukset kiristyvät.
(323) [...].
(324) Tutkimus osoittaa, että näille markkinoille tuodaan lähivuosina runsaasti uusia tuotteita. [Luottamuksellisia tietoja kilpailijoiden tuotelanseerauksista.] Komissio toteaa, että ACS on jo tuonut näille markkinoille asetamipridin vuonna 2001 täydentämään osapuolilla jo olevaa, neonikotinoideihin kuuluvaa imidaklopridia. [...].
(325) Purevien hyönteisten torjunta-aineiden markkinoista komissio katsoo tutkimuksen perusteella, että [luottamuksellisia tietoja kehitteillä olevasta kilpailevasta tuotteesta] pystyy lähitulevaisuudessa kilpailemaan tässä segmentissä.
(326) Imevien hyönteisten torjunta-aineiden markkinoista komissio katsoo, että [luottamuksellisia tietoja kehitteillä olevasta kilpailevasta tuotteesta] [...] vahvistaa huomattavasti osapuolten asemaa tässä segmentissä. Bayer on ilmoittanut, että [...]. Komissio katsoo kuitenkin, että sisäisen kilpailun mahdollisesti aiheuttamalla markkinaosuuden menetyksellä ei ole tässä tapauksessa merkitystä, koska myynti pysyisi samassa yrityksessä. Komissio katsoo myös, että [...] uuden neonikotinoidin tuominen markkinoille antaisi osapuolille ainutlaatuisen mahdollisuuden tarjota resistenssinhallintaan sumutusohjelmia. Komissio pitää sen vuoksi kaiken kaikkiaan hyvin todennäköisenä, että osapuolten markkina-asema vahvistuisi vahvan neonikotinoidien valikoiman ansiosta.
(327) Osapuolten väitteestä, jonka mukaan Kreikan markkinoilla toimii suuri joukko geneeristen tuotteiden toimittajia, komissio toteaa osapuolten toimittamien tietojen perusteella, että muut yritykset ovat rekisteröineet vain kuusi osapuolten tuotetta. Komissiolla ei kuitenkaan ole tietoa siitä, myydäänkö kaikkia näitä tuotteita markkinoilla. Geneeristä imidaklopridia ei ole rekisteröity, eikä komissiolla ole liioin näyttöä siitä, että jokin kolmas osapuoli olisi parhaillaan kehittämässä geneeristä imidaklopridia.
(328) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista puuvillalla esiintyvien hyönteisten lehtivaikutteisten torjunta-aineiden markkinoilla Kreikassa.
f) Hedelmäpuilla ja pähkinäpensailla esiintyvien hyönteisten torjunta-aineet
(329) Hedelmäpuilla ja pähkinäpensailla esiintyvien hyönteisten torjunta-aineiden markkinat, joiden kokonaisarvo on 203 miljoonaa euroa, ovat kaikkein suurimmat maataloudessa käytettävien hyönteisten torjunta-aineiden markkinat ETA-alueella. Lehtivaikutteiset torjunta-aineet, joiden kokonaisliikevaihto on [...] miljoonaa euroa, muodostavat hedelmäpuilla ja pähkinäpensailla esiintyvien hyönteisten torjunta-aineiden suurimman segmentin, jonka osuus koko markkinoista on [90-100] prosenttia.
(330) Bayer ja ACS toimivat sekä lehti- että maavaikutteisten torjunta-aineiden markkinoilla. ETA:n laajuisessa lehtivaikutteisten torjunta-aineiden segmentissä niiden yhdistetty markkinaosuus on [30-40] prosenttia (Bayer: [20-30] prosenttia, ACS: [10-20] prosenttia). Syngentan osuus näistä markkinoista on [10-20] prosenttia. ETA:n laajuisessa maavaikutteisten torjunta-aineiden segmentissä osapuolten yhdistetty markkinaosuus on [70-80] prosenttia, joka koostuu lähinnä Bayerin toiminnoista ([70-80] prosenttia). Kaikkien kilpailijoiden markkinaosuudet ovat noin [0-10] prosenttia tai vähemmän.
(331) Kansallisella tasolla osapuolilla on päällekkäisiä toimintoja vain lehtivaikutteisten torjunta-aineiden segmentissä. Osapuolilla olisi suuret markkinaosuudet seuraavissa jäsenvaltioissa: Belgia ([50-60] prosenttia), Tanska ([50-60] prosenttia), Saksa ([70-80] prosenttia), Kreikka ([40-50] prosenttia) ja Portugali ([40-50] prosenttia).
(332) Belgian markkinoiden arvo oli [...] miljoonaa euroa vuonna 2000. Niiden arvioidaan pienenevän hiukan vuoteen 2004 mennessä. Osapuolten oman arvion mukaan niiden yhdistetty osuus näillä markkinoilla on [50-60] prosenttia (Bayer: [20-30] prosenttia, ACS: [20-30] prosenttia). Tämä markkina-asema on ollut jotakuinkin vakaa viimeiset kolme vuotta. Tärkeimpiä kilpailijoita ovat Syngenta ([20-30] prosenttia), BASF ([0-10] prosenttia) ja Dow ([0-10] prosenttia). Osapuolet ovat arvioineet, että niiden markkinaosuus imevien hyönteisten torjunta-aineiden segmentissä on [...] prosenttia ja purevien hyönteisten torjunta-aineiden segmentissä [40-50] prosenttia.
(333) Komissio on tarkistanut markkinaosuudet kilpailijoilta saamiensa luottamuksellisten myyntitietojen perusteella. [Luottamuksellisia tietoja kilpailijoiden markkina-asemasta.] Osapuolten arvio niiden markkinaosuudesta vaikuttaa siten suurelta osin pitävän paikkansa.
(334) Bayerin tärkeimmät tuotteet näillä markkinoilla ovat imidaklopridi (Confidor), organotiineihin kuuluva atsosyklotiini (Peropal, [...]) ja tebufenpyradi (Masai, [...]). Bayer myy myös pyretroideihin kuuluvaa syflutriinia (Baythroid). ACS:n johtava tuote on amidiineihin kuuluva amitratsi (Mitac), ja sen johtavia kolmansien osapuolten tuotteita ovat [...] diflubentsulori (Dimlin) ja Dow'n bentsoylhydratsiineihin kuuluva tebufenotsidi (Mimic, [...]). ACS myy myös pyretroideihin kuuluvaa deltametriiniä (Decis, Decis Quick).
(335) Sekä Bayerin että ACS:n liikevaihdoista näillä markkinoilla noin kolmannes kertyy kolmansien osapuolten tuotteista. Osapuolet odottavat, että liiketoimen jälkeen niiden suorittama joidenkin kolmansien osapuolten tuotteiden jälleenmyynti päättyy, mikä johtaa markkinaosuuden pienenemiseen [40-50] prosenttiin. Osapuolet ovat myös väittäneet, että Dow'n markkinaosuus kasvaa spinosadin markkinoille saattamisen jälkeen, koska viljelijät käyttävät tätä tuotetta omenakääriäisen torjuntaan. Osapuolet ovat väittäneet myös, että niiden markkinaosuutta vähentää se, että Sumitomon odotetaan rekisteröivän etoksatsolin ja Sankyon odotetaan rekisteröivän milbemektiinin. Osapuolet ovat edelleen väittäneet, että kysyntä on Belgiassa melko keskittynyttä, koska kymmenen suurinta jälleenmyyjää vastaa noin [60-70 prosentista] kokonaismyynnistä Belgiassa ja koska suurimman jälleenmyyjän suorittama myynti on [50-60] prosenttia tämän tuotesegmentin kokonaismyynnistä. Osapuolet ovat väittäneet, että asiakkailla on helposti saatavilla riittävästi vaihtoehtoisia toimituslähteitä. Osapuolet ovat sen vuoksi väittäneet, että Belgian markkinat ovat liiketoimen jälkeenkin keskittymättömät.
(336) Koska osapuolet eivät ole toimittaneet todisteita toimitussopimusten irtisanomisesta, komissio olettaa tässä arvioinnissa, että toimitussopimukset jatkuvat.
(337) Komission tutkimukset osoittavat, että näille markkinoille tuodaan lähivuosina uusia tuotteita. [Luottamuksellisia tietoja kehitteillä olevasta kilpailevasta tuotteesta.] Komissiolla ei ole tietoja etoksatsolista ja milbemektiinistä. Ottaen kuitenkin huomioon, että [...], komissio katsoo, että se pystyy puolustamaan asemaansa tässä markkinasegmentissä. Tuotteilla on tässä tuholaisten torjunnan segmentissä kuitenkin suhteellisen lyhyt elinkaari, joten akarisidien segmentissä ei todennäköisesti ilmene kilpailuongelmia.
(338) Osapuolten markkinaosuus imevien hyönteisten torjunta-aineiden segmentissä vahvistuisi merkittävästi tulevaisuudessa. Bayerin tuotteista markkinoilla on jo imidaklopridi [...].
(339) [...].
(340) Komissio pitää epätodennäköisenä, että osapuolten markkinaosuus pienenisi lähitulevaisuudessa siinä määrin kuin ne ovat arvioineet. Imevien hyönteisten torjunta-aineiden segmentissä osapuolten tuotevalikoima vahvistuisi entisestään [...]. [Luottamuksellisia tietoja kehitteillä olevasta kilpailevasta tuotteesta.] Komissio katsoo lisäksi, että sisäisen kilpailun mahdollisesti aiheuttamalla markkinaosuuden menetyksellä ei ole tämän tapauksen arvioinnissa merkitystä, koska kokonaismyynti pysyisi samassa yrityksessä.
(341) Edelleen komissio toteaa, että toimenpide voisi johtaa osapuolten aseman vahvistumiseen myös purevien hyönteisten torjunta-aineiden segmentissä. Vaikka kilpailevia uusia tuotteita käytetäänkin purevien hyönteisten torjunta-aineiden segmentissä, [...], komissio katsoo, että osapuolten olemassa olevien tuotevalikoimien yhdistäminen [...] voisi johtaa määräävän markkina-aseman luomiseen purevien hyönteisten torjunta-aineiden segmentissä.
(342) Komissio katsoo, että osapuolten asema sekä imevien että purevien hyönteisten torjunta-aineiden segmenteissä voisi vahvistua, koska niille syntyisi vahva asema resistenssinhallinnassa. Osapuolet ovat vastanneet, että vaikka hedelmäpuilla ja pähkinäpensailla esiintyvät hyönteiset kehittävätkin usein resistenssin tuotteille suhteellisen nopeasti ja vaikka vaikutustavoiltaan erilaisten kemikaalien vuorottelu on integroidun resistenssinhallintaohjelman kulmakivi, niiden mukaan ei kuitenkaan pidä paikkaansa, että ne voisivat tarjota parempaa resistenssinhallintaa kuin useimmat niiden kilpailijat. Osapuolten mukaan tehokkaan resistenssinhallintaohjelman tulee koostua vähintään kahdesta tai kolmesta vaikutustavaltaan erilaisesta tuotteesta, joita käytetään vuorotellen tietyllä viljelykasvilla. Osapuolet ovat väittäneet, että yhdistyneen yrityksen lisäksi useimmat maatalouskemian alalla toimivat yritykset tarjoavat riittävästi tehokkaita, vaikutustavoiltaan erilaisia tuotteita, joita voidaan käyttää vuorotellen tehokkaan resistenssinhallinnan takaamiseksi.
(343) Tarkasteltavan asian tutkimus osoittaa, että toimenpide loisi resistenssinhallintasegmenttiin erityisen voimakkaan yrityksen. Osapuolet olisivat markkinoiden ainoa yritys, jolla olisi tuotevalikoimassaan kaksi neonikotinoidia. Se mahdollistaisi vaikutustavoiltaan erilaisten tuotteiden tehokkaan vuorottelun ja siten torjuisi resistenssin kehittymistä ja pidentäisi tuotteiden elinkaarta. [...] voitaisiin käyttää vuorotteluun sekä imevien että purevien hyönteisten torjunta-aineiden segmenteissä. Millään kilpailijoista ei ole tuotevalikoimassaan neonikotinoideja, joten ne eivät voisi kilpailla osapuolten tuotevalikoiman kanssa. Edelleen komissio katsoo, että tasoittavalla ostovoimalla ei tämän takia ole merkitystä tämän asian arvioinnissa, koska jälleenmyyjien olisi hankittava neonikotinoidit osapuolilta.
(344) Kaikista edellä esitetyistä syistä, ja kun otetaan huomioon yhdistyneen yrityksen nykyinen vahva markkina-asema sekä osapuolten tulevat tuotelanseeraukset, komissio ei katso, että kilpailevat tuotelanseeraukset pystyvät rajoittamaan uuden yrityksen markkinavoimaa. Komissio on näin ollen päätellyt, että ehdotettu liiketoimi luo määräävän aseman tai vahvistaa sellaista hedelmäpuilla ja pähkinäpensailla esiintyvien hyönteisten lehtivaikutteisten torjunta-aineiden markkinoilla Belgiassa.
(345) Tanskassa markkinoiden kokonaisarvo oli [...] miljoonaa euroa vuonna 2000. Markkinat ovat pienentyneet hiukan [...] miljoonasta eurosta, mutta niiden odotetaan pysyvän nykyisellä tasolla. Osapuolten yhdistetty markkinaosuus on niiden oman arvion mukaan [50-60] prosenttia (Bayer: [40-50] prosenttia, ACS: [0-10] prosenttia). Suurin kilpailija on Syngenta, jonka markkinaosuus on [20-30] prosenttia.
(346) [Luottamuksellisia tietoja kilpailijoiden markkina-asemasta.]
(347) Bayerin markkinaosuus perustuu täysin [...] toimittamiin tuotteisiin. Bayer myy orgaanisiin fosforiyhdisteisiin kuuluvaa malationia (Maladan) ja tiatsolidinoneihin kuuluvaa heksytiatsoksia (Nissorun). ACS myy amidiineihin kuuluvaa amitratsia (Mitac), orgaanisiin fosforiyhdisteisiin kuuluvaa fosalonia (Zolone), tetratsiineihin kuuluvaa klofentetsiiniä (Apollo) ja bentsoylureoihin kuuluvaa diflubentsuronia (Dimlin). ACS:n markkinaosuuden odotetaan vähenevän lähivuosina noin [0-10] prosenttia, koska ACS myi klofentetsiinitoimialansa [...] aiemmin tänä vuonna. Osapuolet odottavat markkinaosuutensa laskevan lähitulevaisuudessa [40-50] prosenttiin, kun Syngenta saattaa markkinoille tiametoksaamin. Osapuolet ovat arvioineet, että niiden yhdistetty markkinaosuus imevien hyönteisten torjunta-aineiden segmentissä on [50-60] prosenttia ja purevien hyönteisten torjunta-aineiden segmentissä [40-50] prosenttia.
(348) [...]. [Luottamuksellisia tietoja kilpailijoiden tuotelanseerauksista.]
(349) Osapuolet ovat väittäneet, että tanskalaisilla asiakkailla on tasoittavaa ostovoimaa, koska kolme tanskalaista jälleenmyyjää vastaa [90-100] prosentista Tanskan kokonaismyynnistä. Komissio ei katso, että tällä väitteellä on merkitystä, koska on epätodennäköistä, että nämä kolme jälleenmyyjää ostaisivat hyönteisten torjunta-aineita yhdessä. Tähän tapaukseen vaikuttavat myös muut edellä mainitut ostovoimaan liittyvät syyt. Lisäksi kun suurimmankin kilpailijan markkinaosuus on huomattavasti osapuolten markkinaosuutta pienempi, komissio olettaa, että osapuolet voisivat nostaa hintojaan, kun otetaan huomioon, että Bayerin tuotteita käytetään vain tällä viljelykasvilla ja että kahta kolmesta muusta ACS:n tuotteesta joko käytetään tällä viljelykasvilla tai myydään markkinoilla, joilla ACS:llä on [90-100] prosentin markkinaosuus.
(350) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista omenapuilla ja pähkinäpensailla esiintyvien hyönteisten lehtivaikutteisten torjunta-aineiden markkinoilla Tanskassa.
(351) Saksan markkinoiden, joiden kokonaisarvo on [...] miljoonaa euroa, odotetaan pienenevän [...] miljoonaa euroa vuoteen 2004 mennessä. Osapuolten oman arvion mukaan niiden yhdistetty osuus näillä markkinoilla on [70-80] prosenttia (Bayer: [40-50] prosenttia, ACS: [30-40] prosenttia). Bayer on perinteisesti ollut suhteellisen vahva näillä markkinoilla ([30-40] prosentin markkinaosuus vuonna 1998 ja [30-40] prosentin osuus vuonna 1999). Osapuolten mukaan suurimman kilpailijat ovat Syngenta (markkinaosuus [10-20] prosenttia) ja BASF (markkinaosuus [0-10] prosenttia). Osapuolet ovat arvioineet, että niiden yhdistetty markkinaosuus imevien hyönteisten torjunta-aineiden segmentissä on [70-80] prosenttia.
(352) [Luottamuksellisia tietoja kilpailijoiden markkina-asemasta.]
(353) Yli puolet Bayerin liikevaihdosta kertyy orgaanisiin fosforiyhdisteisiin kuuluvasta oksidemetoni-M:stä (Metasystor-R ja Metasystor-R-Spezial). Bayer myy myös yhdeksää muuta tuotetta, mukaan luettuna imidaklopridia. ACS:n tuotevalikoima koostuu kolmansien osapuolten tuotteista: bentsoylhydratsiineihin kuuluvasta tebufenotsidista (Mimic), fenpyroksimaatista (Kiron) ja bentsoylureoihin kuuluvasta diflubentsuronista (Dimlin).
(354) Osapuolet ovat ilmoittaneet, että niiden suuresta markkinaosuudesta huolimatta kilpailuongelmia ei aiheudu. Ne ovat väittäneet, että niiden markkina-asema heikkenee tulevaisuudessa, koska tuotteita poistuu markkinoilta ja koska kolmansien osapuolten tuotteiden jälleenmyynti päättyy. Ne ovat lisäksi ilmoittaneet, että uusien kilpailevien tuotteiden, spinosadin (Dow) ja indoksakarbin (DuPont), odotettavissa oleva rekisteröinti vaikuttaa jatkossa Saksan markkinoihin. Ne ovat väittäneet, että oksidemetoni-metyyliä valmistaa geneerisenä tuotteena myös United Phosphorus, joten viljelijöiden saataville tulee tämän tuotteen osalta toinenkin toimittaja. Osapuolet ovat väittäneet myös, että koska hyönteisten torjunta-aineet on levitettävä puiden kukinta-aikaan, näillä markkinoilla tuotteen myrkyllisyys mehiläisille on sen menestykseen vaikuttava keskeinen tekijä. Osapuolet ovat väittäneet, että indoksakarbi on vähemmän haitallinen mehiläisille ja muille hyötyhyönteisille, ja ne odottavat tämän tuotteen saavuttavan markkinaosuuksia oksidemetoni-metyylin kustannuksella. Osapuolet odottavat kuitenkin niiden yhdistetyn markkinaosuuden pysyvän suhteellisen suurena ([50-60] prosentissa) vuoteen 2004 asti. Osapuolet ovat myös väittäneet, että saksalaisilla asiakkailla on suuri tasoittava ostovoima, koska 10 suurinta jälleenmyyjää vastaa yli [90-100] prosentista maataloustuotteiden kokonaismyynnistä.
(355) Osapuolet eivät ole esittäneet kolmansien osapuolten kanssa tehtyjen sopimusten irtisanomisesta mitään näyttöä, joka olisi tukenut väitettä, jonka mukaan niiden markkinaosuus pienenee, kun ne menettävät kolmansien osapuolten tuotteita. Klofentetsiinitoimiala myytiin [...] vuonna 2001, mutta vuonna 2000 sen osuus oli vain [0-10] prosenttia ACS:n markkinaosuudesta.
(356) Siitä seikasta, että United Phosphorus alkaa valmistaa geneeristä oksidemetoni-metyyliä, komissio toteaa, että vie jonkin aikaa, ennen kuin tämän tuotteen myynti pääsee vauhtiin. Tutkimuksen perusteella on lisäksi todennäköistä, että orgaanisiin fosforiyhdisteisiin kuuluvan oksidemetoni-metyylin myynti vähenee jatkossa sen myrkyllisyyden takia. Toisaalta voidaan odottaa uusien tuotteiden, esimerkiksi imidaklopridin, myynnin lisääntyvän (mitä myös osapuolet ovat ennustaneet) ja korvaavan oksidemetoni-metyylin, koska ne ovat turvallisempia. Tutkimus osoittaa, että orgaanisten fosforiyhdisteiden myynnin ei odoteta lisääntyvän tulevaisuudessa.
(357) [Luottamuksellisia tietoja kilpailijoiden tuotelanseerauksista.] [Luottamuksellisia tietoja kehitteillä olevasta kilpailevasta tuotteesta] lukuun ottamatta kaikki nämä tuotteet tehoavat pureviin hyönteisiin, mutta niillä ei ole mainittavaa vaikutusta imeviin hyönteisiin.
(358) Samalla komissio katsoo, että osapuolten asema vahvistuu, koska [...]. [Luottamuksellisia tietoja kehitteillä olevasta tuotteesta.]
(359) Komissio katsoo, että osapuolten asema vahvistuu [...] sekä imevien että purevien hyönteisten torjunta-aineiden segmenteissä paljolti samoista syistä kuin hedelmäpuilla ja pähkinäpensailla esiintyvien hyönteisten lehtivaikutteisten torjunta-aineiden markkinoilla Belgiassa. [Luottamuksellisia tietoja kehitteillä olevasta kilpailevasta tuotteesta] komissio katsoo, että [luottamuksellisia tietoja kehitteillä olevan kilpailevan tuotteen markkinapotentiaalista].
(360) Osapuolten väitteestä, jonka mukaan indoksakarbi on vähemmän haitallinen mehiläisille ja muille hyötyhyönteisille, komissio toteaa lisäksi, että tämä aine tehoaa vain pureviin hyönteisiin. Imevien hyönteisten torjunta-aineiden segmentissä [...].
(361) Osapuolet ovat väittäneet, että saksalaisilla asiakkailla on vahva tasoittava neuvotteluvoima, mutta komission tiedossa ei ole, että yksikään asiakas vastaisi yksin merkittävästä myynnistä Saksan maatalousmarkkinoilla. Komissiolla ei liioin ole todisteita siitä, että näillä asiakkailla olisi yhteisiä osto-ohjelmia tai että ne tekisivät muita vastaavanlaisia toimia parantaakseen neuvotteluvoimaansa suhteessa osapuoliin. Millään kilpailijoista ei myöskään ole tuotevalikoimassaan neonikotinoideja, joten ne eivät voisi kilpailla osapuolten tuotevalikoiman kanssa. Kysynnässä ei näin ollen ole kovin paljon joustoa. Asiakkaat eivät lisäksi voi ryhtyä valmistamaan tuotteita itse, eikä niiden ole helppo houkutella markkinoille uusia toimijoita. Tämän takia komissio katsoo, että tasoittavalla ostovoimalla ei ole merkitystä tämän asian arvioinnissa.
(362) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista omenapuilla ja pähkinäpensailla esiintyvien hyönteisten lehtivaikutteisten torjunta-aineiden markkinoilla Saksassa.
(363) Hedelmäpuilla ja pähkinäpensailla esiintyvien hyönteisten lehtivaikutteisten torjunta-aineiden markkinat Kreikassa ovat Italian ja Ranskan jälkeen ETA:n kolmanneksi suurimmat. Kokonaismarkkinat olivat [...] miljoonaa euroa vuonna 2000, ja niiden odotetaan pienenevän noin [...] miljoonaan euroon vuoteen 2004 mennessä.
(364) Näillä markkinoilla osapuolten yhdistetty markkinaosuus on [40-50] prosenttia (Bayer: [30-40] prosenttia, ACS: [0-10] prosenttia), ja se on pysynyt suhteellisen muuttumattomana viimeiset kolme vuotta. Suurimmat kilpailijat ovat Syngenta ([10-20] prosenttia), BASF ([0-10] prosenttia) ja Dow ([0-10] prosenttia). Osapuolten mukaan paikallisilla ja geneerisiä tuotteita valmistavilla kilpailijoilla on yhteensä [30-40] prosentin markkinaosuus. Osapuolet ovat arvioineet, että niiden markkinaosuus purevien hyönteisten torjunta-aineiden segmentissä on [40-50] prosenttia ja imevien hyönteisten torjunta-aineiden segmentissä [30-40] prosenttia.
(365) [Luottamuksellisia tietoja kilpailijoiden markkina-asemasta.] Näiden lukujen perusteella vaikuttaisi siltä, että osapuolten markkinaosuus olisi noin [40-50] prosenttia, vaikka onkin todettava, että osapuolten myyntilukuihin ei sisälly asetamipridia, joka saatettiin markkinoille persikkapuilla esiintyvien hyönteisten torjunta-aineiden alalla vuonna 2001. Tämä ja [luottamuksellisia tietoja kilpailijan myynnistä] huomioon ottaen osapuolten markkinaosuus imevien hyönteisten torjunta-aineiden segmentissä on todennäköisesti huomattavasti suurempi kuin ne ovat arvioineet.
(366) Osapuolilla on näillä markkinoilla laaja tuotevalikoima: Bayer myy kaikkiaan [...] tuotetta ja ACS 13:a tuotetta. Noin puolet Bayerin myynnistä kertyy fentionipohjaisista tuotteista (joita myydään tuotenimillä Lebaycid ja Lebaycid-Minister). ACS:n päätuotteita ovat amitratsi, fosaloni ja deltametriini. Osapuolet ovat väittäneet, että näiden tuotteiden patentit ovat rauenneet, joten ne joutuvat kilpailemaan geneeristen tuotteiden kanssa. Osapuolet odottavat, että fentionin myynti vähenee uudelleenrekisteröintiin liittyvien ongelmien takia. Osapuolet väittävät näin ollen, että niiden yhdistetty markkinaosuus laskee todennäköisesti [30-40] prosenttiin vuonna 2004. Osapuolet ovat arvioineet, että kaikki muut kilpailijat kasvattavat markkinaosuuttaan.
(367) Komissio toteaa, että näillä markkinoilla amitratsille on tehty kolme muuta rekisteröintiä, fosalonille kaksi ja deltametriinille yksi. Komissiolla ei kuitenkaan ole tietoa siitä, myydäänkö kaikkia näitä tuotteita markkinoilla(19). Bayer myy näillä markkinoilla neonikotinoideihin kuuluvaa imidaklopridiaan. Osapuolet ovat kuitenkin väittäneet, että imidaklopridilla ei ole tällä hetkellä eikä jatkossakaan merkitystä hedelmäpuilla ja pähkinäpensailla esiintyvien hyönteisten torjunta-aineiden markkinoilla Kreikassa (imidaklopridin osuus markkinoiden kokonaismyynnistä on nykyään [0-10] prosenttia). Osapuolet ovat ilmoittaneet, että tuotteella ei ole jatkossakaan suurta merkitystä näillä markkinoilla, koska sitä ei ole rekisteröity oliivipuille, jotka muodostavat [90-100] prosenttia Kreikan hedelmäpuilla ja pähkinäpensailla esiintyvien hyönteisten torjunta-aineiden markkinoista. [...]. Kaikki muut osapuolten tuotevalikoimaan kuuluvat tuotteet on rekisteröity oliivipuille.
(368) Kuten edellä on todettu, ACS saattoi markkinoille persikkapuilla esiintyvien hyönteisten torjuntaan tarkoitetun, neonikotinoideihin kuuluvan uuden tuotteen, asetamipridin, jo vuonna 2001. [...]. [Luottamuksellisia tietoja kehitteillä olevasta tuotteesta.] [...]. [Luottamuksellisia tietoja kilpailijoiden tuotelanseerauksista.]
(369) Komissio katsoo oliivipuiden osalta, että jos [...] aiheuttaa kilpailua. Hedelmäpuilla ja pähkinäpensailla esiintyvien hyönteisten torjunta-aineiden muista segmenteistä komissio toteaa, että osapuolten ennestään vahvaa asemaa vahvistaa edelleen [...]. Komissio katsoo, että osapuolten asema vahvistuu [...] sekä imevien että purevien hyönteisten torjunta-aineiden segmenteissä paljolti samoista syistä kuin hedelmäpuilla ja pähkinäpensailla esiintyvien hyönteisten lehtivaikutteisten torjunta-aineiden markkinoilla Belgiassa. Arvioinnissaan komissio on ottanut huomioon, että [luottamuksellisia tietoja kilpailijoiden tuotelanseerauksista]. Koska osapuolilla kuitenkin on tuotevalikoimassaan [...] neonikotinoidia, komissio katsoo, että kilpailijat eivät voisi kilpailla osapuolten markkinavoiman kanssa.
(370) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista omenapuilla ja pähkinäpensailla esiintyvien lehtivaikutteisten torjunta-aineiden kokonaismarkkinoilla Kreikassa.
(371) Portugalissa, jonka markkinoiden arvo on [...] miljoonaa euroa, osapuolten yhdistetty markkinaosuus on niiden oman arvion mukaan [40-50] prosenttia (Bayer: [10-20] prosenttia, ACS: [20-30] prosenttia). Suurin kilpailija on Syngenta ([10-20] prosenttia), kun taas paikallisten ja geneeristen tuotteiden toimittajien markkinaosuudet ovat yhteensä [40-50] prosenttia. Osapuolet ovat arvioineet, että niiden markkinaosuus imevien hyönteisten torjunta-aineiden segmentissä on [40-50] prosenttia ja purevien hyönteisten torjunta-aineiden segmentissä [40-50] prosenttia.
(372) [Luottamuksellisia tietoja kilpailijoiden markkina-asemasta.]
(373) Kuten Kreikassakin, osapuolilla on myös näillä markkinoilla myynnissä useita tuotteita: Bayerilla 10 ja ACS:llä 14. Bayerin tärkeimmät tuotteet näillä markkinoilla ovat imidaklopridi (Confidor) ja fentioni (Lebacyd). ACS:llä on myynnissä useita tuotteita, mukaan luettuina amitratsi (Mitac), endosulfaani (Thiodan), fosaloni (Zolone) ja deltametriini (Decis). Kummatkin osapuolet jälleenmyyvät useita kolmansien osapuolten tuotteita. Puolet osapuolten markkinaosuudesta koostuu sellaisten tuotteiden myynnistä, joita käytetään joko pääasiassa tai pelkästään tällä viljelykasvilla, mikä viittaa siihen, että hinnoittelupäätökset tehdään lähinnä tällä viljelykasvilla esiintyvien hyönteisten torjunta-aineiden perusteella.
(374) Osapuolet ovat arvioineet, että vaikka Bayer kasvattaisi markkinaosuuttaan [20-30] prosenttiin, uuden yrityksen markkinaosuus pienenisi vain [30-40] prosenttiin. Osapuolet ovat väittäneet, että markkinaosuus pienenee, koska ACS:n klofentetsiinitoimiala on myyty [...] ja [...]. Vuonna 2000 nämä tuotteet muodostivat [0-10] prosenttia ACS:n markkinaosuudesta. Osapuolet ovat väittäneet myös, että markkinaosuus pienenee, koska kolmansien osapuolten tuotteiden toimittaminen lakkaa. Edelleen osapuolet ovat väittäneet, että niiden markkinaosuus pienenee, koska kilpailijat tuovat markkinoille uusia tuotteita.
(375) Osapuolet eivät ole toimittaneet näyttöä siitä, että kolmansien osapuolten tuotteiden jälleenmyynti loppuu. Menettelyn myöhemmässä vaiheessa osapuolet ovat korjanneet endosulfaania koskevaa lausuntoaan ja ilmoittaneet, että endosulfaani rekisteröidään sittenkin uudelleen kaikille niille hedelmäpuille ja pähkinäpensaille, joille se on nykyäänkin rekisteröity. Uusien tuotteiden lanseerauksista komissio toteaa, että [luottamuksellisia tietoja kilpailijoiden tuotelanseerauksista]. Komissio ei ole pystynyt tarkistamaan osapuolten esittämiä tietoja, joiden mukaan kilpailijat ovat rekisteröimässä uusia punkkien torjunta-aineita, etoksatsolia ja milbemektiinia.
(376) [...], [ACS:n luottamuksellista tietoa], [...]. Komissio katsoo, että osapuolten asema vahvistuu [...] sekä imevien että purevien hyönteisten torjunta-aineiden segmenteissä paljolti samoista syistä kuin hedelmäpuilla ja pähkinäpensailla esiintyvien hyönteisten lehtivaikutteisten torjunta-aineiden markkinoilla Belgiassa. Imevien hyönteisten torjunta-aineiden segmenttiä koskevassa arvioinnissaan komissio on ottanut huomioon, että [luottamuksellisia tietoja kilpailijoiden tuotelanseerauksista]. [...] [luottamuksellisia tietoja kilpailijasta], komissio katsoo, että kilpailijat eivät voisi lähitulevaisuudessa kilpailla osapuolten markkinavoiman kanssa.
(377) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista hedelmäpuilla ja pähkinäpensailla esiintyvien hyönteisten lehtivaikutteisten torjunta-aineiden markkinoilla Portugalissa.
g) Viiniköynnöksillä esiintyvien hyönteisten torjunta-aineet
(378) Vuonna 2000 ETA:n laajuisten viiniköynnöksillä esiintyvien hyönteisten torjunta-aineiden markkinat olivat 116 miljoonaa euroa, mikä koostui lähes kokonaan lehtivaikutteisista torjunta-aineista (maavaikutteisten torjunta-aineiden markkinat olivat vain [...] miljoonaa euroa). ETA:n laajuisessa lehtivaikutteisten torjunta-aineiden segmentissä osapuolten yhdistetty markkinaosuus on [20-30] prosenttia (Bayer: [10-20] prosenttia, ACS: [10-20] prosenttia) ja niiden suurimpia kilpailijoita ovat BASF ([20-30] prosenttia) ja Syngenta ([10-20] prosenttia). ETA:n laajuisessa maavaikutteisten torjunta-aineiden segmentissä osapuolet olisivat selvä markkinajohtaja [50-60] prosentin markkinaosuudellaan (Bayer: [30-40] prosenttia, ACS: [20-30] prosenttia).
(379) Lehtivaikutteisten torjunta-aineiden segmentissä osapuolet saavuttaisivat suhteellisen suuren markkinaosuuden Saksassa ([50-60] prosenttia).
(380) Saksassa markkinoiden kokonaisarvo oli [...] miljoonaa euroa vuonna 2000. Markkinoiden odotetaan pienenevän [...] miljoonaan euroon vuoteen 2004 mennessä. Osapuolten yhdistetty markkinaosuus on niiden oman arvion mukaan [50-60] prosenttia (Bayer: [40-50] prosenttia, ACS: [10-20] prosenttia). Bayerilla on perinteisesti ollut vahva asema näillä markkinoilla. Sen markkinaosuus vuonna 1998 oli [40-50] prosenttia, vuonna 1999 [30-40] prosenttia ja vuonna 2000 [40-50] prosenttia. ACS:n markkinaosuus on vaihdellut [20-30] prosentista nykyiseen [10-20] prosenttiin. Suurimmat kilpailijat ovat BASF ([10-20] prosenttia) ja Syngenta ([10-20] prosenttia).
(381) [Luottamuksellisia tietoja kilpailijoiden markkina-asemasta.]
(382) Osapuolet ovat arvioineet, että niiden markkinaosuus imevien hyönteisten torjunta-aineiden segmentissä on [50-60] prosenttia ja purevien hyönteisten torjunta-aineiden segmentissä [50-60] prosenttia. [Luottamuksellisia tietoja kilpailijoiden markkina-asemasta] nämä markkinaosuudet ovat kuitenkin todennäköisesti suuremmat.
(383) Bayerin myynnistä [90-100] prosenttia kertyy parationi-etyylistä ja parationi-metyylistä, kolmansien osapuolten tuotteista, joita kumpaakaan ei rekisteröidä uudelleen. Osapuolet väittävät, että tämä johtaisi Bayerin markkinaosuuden huomattavaan pienenemiseen. Osapuolet väittävät myös, että Bayerin markkina-asema heikkenee edelleen, kun markkinoille saatetaan uudet kilpailevat tuotteet spinosadi (Dow) ja indoksakarbi (DuPont). Osapuolet ovat sen vuoksi ilmoittaneet, että Bayerin markkinaosuus vähenee vain [0-10] prosenttiin ja että osapuolten yhdistetty markkinaosuus vähenee [10-20] prosenttiin vuoteen 2004 mennessä.
(384) Komissio toteaa, että [luottamuksellisia tietoja kilpailijoiden tuotelanseerauksista]. [...]. Komissio on osapuolten kanssa yhtä mieltä siitä, että niiden markkinaosuus voisi vähetä lähitulevaisuudessa, koska Bayerin tärkeimpiä tuotteita ei rekisteröidä uudelleen. Kun otetaan huomioon myös kilpailevat tuotelanseeraukset, komissio pitää epätodennäköisenä, että osapuolet pystyisivät säilyttämään määräävän markkina-aseman myös lähitulevaisuudessa. Tässä päätöksessä komissio kuitenkin toteaa, että päällekkäisyys ja suuri markkinaosuus jatkuvat ainakin vuoteen 2003 mutta että ne voivat jatkua pidempäänkin, koska myyntiaikaa voidaan jatkaa enintään 18 kuukautta.
(385) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista viiniköynnöksillä esiintyvien hyönteisten lehtivaikutteisten torjunta-aineiden markkinoilla Saksassa.
h) Koristekasveilla esiintyvien hyönteisten torjunta-aineet
(386) Koristekasveilla ja kukilla esiintyvien hyönteisten torjunta-aineiden kokonaismarkkinat olivat 24 miljoonaa euroa vuonna 2000. Näillä ETA:n laajuisilla markkinoilla osapuolista tulisi markkinajohtaja [30-40] prosentin markkinaosuudellaan (Bayer: [20-30] prosenttia, ACS: [10-20] prosenttia). Suurimmat kilpailijat ovat Syngenta ([30-40] prosenttia), BASF ([10-20] prosenttia) ja DuPont ([0-10] prosenttia). Markkinasegmenteistä suurempi on lehtivaikutteisten torjunta-aineiden segmentti ([...] miljoonaa euroa). Näillä markkinoilla osapuolten osuus olisi [20-30] prosenttia (Bayer: [10-20] prosenttia, ACS: [10-20] prosenttia). Maavaikutteisten torjunta-aineiden segmentissä osapuolista tulisi vahvin kilpailija [80-90] prosentin markkinaosuudellaan (Bayer: [40-50] prosenttia, ACS: [30-40] prosenttia).
(387) Lehtivaikutteisten torjunta-aineiden segmentissä kilpailuongelmia ei ilmenisi. Maavaikutteisten torjunta-aineiden segmentissä osapuolista tulisi vahvin toimija Italiassa ([90-100] prosenttia).
(388) Italiassa, jossa kokonaismarkkinat olivat 0,5 miljoonaa euroa vuonna 2000, osapuolilla olisi niiden oman arvion mukaan [90-100] prosentin markkinaosuus (Bayer: [10-20] prosenttia, ACS: [70-80] prosenttia). Osapuolet odottavat säilyttävänsä tämän markkina-aseman myös lähitulevaisuudessa. Sekä Syngentan että DuPontin markkinaosuudet ovat noin [0-10] prosenttia.
(389) [Luottamuksellisia tietoja kilpailijoiden markkina-asemasta.] Osapuolten markkinaosuus on sen vuoksi todennäköisesti lähempänä [70-80] prosenttia [luottamuksellisia tietoja kilpailijoiden markkina-asemasta].
(390) Näillä markkinoilla ACS:llä on myynnissä vain aldikarbi, jota markkinoidaan tuotenimellä Temik. Bayerin liikevaihdosta yli [70-80] prosenttia kertyy tuotenimellä Nemacur GR myytävästä fenamifossista.
(391) Osapuolet ovat väittäneet, että niiden yhdistetty markkinaosuus ei anna niille mahdollisuutta määritellä tuotteidensa hintoja koristekasveilla esiintyvien hyönteisten torjunta-aineiden markkinoiden kilpailutilanteen mukaan. Koko ACS:n liikevaihto näillä markkinoilla tulee tuotenimellä Temik markkinoitavan aldikarbin myynnistä. Vain [30-40] prosenttia tästä tuotteesta Italiassa kertyvästä liikevaihdosta tulee koristekasveilla esiintyvien hyönteisten torjunta-aineiden markkinoilta, koska tuotetta käytetään myös perunalla, vihanneksilla, tupakalla ja muilla viljelykasveilla. Osapuolet ovat vastaavasti väittäneet, että Bayerin päätuotteen fenamifossin päämarkkinat ovat pikemminkin vihanneksilla kuin kukilla ja koristekasveilla esiintyvien hyönteisten torjunta-aineiden segmentissä. Osapuolet ovat väittäneet, että Syngenta on äskettäin tuonut uuden tuotteensa fostiatsaatin Italian markkinoille käytettäväksi koristekasveilla esiintyvien hyönteisten torjuntaan. Osapuolet ovat siten arvioineet, että Syngentan markkinaosuus kasvaa [20-30] prosenttiin.
(392) Komissio toteaa, että aldikarbin kokonaismyynti koristekasveilla esiintyvien hyönteisten torjunta-aineiden segmentissä oli [...] euroa, perunalla esiintyvien hyönteisten torjunta-aineiden segmentissä [...] euroa, vihanneksilla [...] euroa ja tupakalla [...] euroa. Kuten jäljempänä todetaan, osapuolten markkinaosuus vihanneksilla esiintyvien hyönteisten torjunta-aineiden segmentissä on huomattavasti suurempi (lähes [90-100] prosenttia ilmoitetusta myynnistä) kuin ne ovat arvioineet. Kun siis otetaan huomioon, että aldikarbin myynti koristekasveilla ja vihanneksilla esiintyvien hyönteisten torjunta-aineiden segmentissä muodostaa lähes [70-80] prosenttia sen koko myynnistä, vahva markkina-asema koristekasveilla esiintyvien hyönteisten torjunta-aineiden segmentissä vaikuttaa todennäköisesti hinnoittelupäätöksiin. Komissio katsoo näin ollen, että liiketoimi johtaa markkinoiden rakenteen huomattavaan muuttumiseen.
(393) [Luottamuksellisia tietoja kilpailijoiden tuotelanseerauksista.] Osapuolet säilyttäisivät edelleen määräävän asemansa purevien hyönteisten eli tärkeimpien maaperässä esiintyvien tuholaisten torjunta-aineiden segmentissä.
(394) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista koristekasveilla esiintyvien maavaikutteisten torjunta-aineiden markkinoilla Italiassa.
i) Perunalla esiintyvien hyönteisten torjunta-aineet
(395) Perunalla esiintyvien hyönteisten torjunta-aineiden markkinat ETA:ssa olivat 55,4 miljoonaa euroa vuonna 2000. Sekä maa- että lehtivaikutteisista torjunta-aineista kertyy kummastakin noin puolet liikevaihdosta.
(396) Osapuolista tulisi markkinajohtaja koko ETA:n laajuisilla markkinoilla ([50-60] prosenttia), ja niiden tärkeimmät kilpailijat olisivat Syngenta ([10-20] prosenttia), DuPont ([10-20] prosenttia) ja BASF ([0-10] prosenttia). Osapuolet olisivat vahvin toimija myös maa- ja lehtivaikutteisten torjunta-aineiden segmenteissä: maavaikutteisten torjunta-aineiden segmentissä niiden markkinaosuus olisi [60-70] prosenttia (Bayer: [0-10] prosenttia, ACS: [50-60] prosenttia). Näillä markkinoilla suurin kilpailija on DuPont [20-30] prosentin markkinaosuudellaan. Lehtivaikutteisten torjunta-aineiden segmentissä osapuolten markkinaosuus olisi [40-50] prosenttia (Bayer: [20-30] prosenttia, ACS: [10-20] prosenttia), ja suurimmat kilpailijat olisivat Syngenta [30-40] prosenttia ja BASF [0-10] prosenttia).
Lehtivaikutteiset hyönteisten torjunta-aineet
(397) Lehtivaikutteisten torjunta-aineiden segmentissä osapuolet saavuttaisivat suuret yhdistetyt markkinaosuudet Portugalissa ([60-70] prosenttia) ja Espanjassa ([40-50] prosenttia). Portugalin markkinoiden kokonaisarvo oli noin [...] miljoonaa euroa. Osapuolten yhdistetty markkinaosuus on niiden oman arvion mukaan [60-70] prosenttia (Bayer: [40-50] prosenttia, ACS: [20-30] prosenttia). Nykyään suurimpia kilpailijoita ovat Syngenta ([10-20] prosenttia), BASF ([0-10] prosenttia) ja joukko geneerisiä tuotteita valmistavia yrityksiä, joiden yhdistetty markkinaosuus on [20-30] prosenttia.
(398) [Luottamuksellisia tietoja kilpailijoiden markkina-asemasta.]
(399) Osapuolet ovat ilmoittaneet, että kaikkia niiden näillä markkinoilla myytäviä tuotteita käytetään purevien hyönteisten torjuntaan. Purevien hyönteisten torjunta-aineiden segmentistä osapuolet ovat arvioineet markkinaosuudekseen [60-70] prosenttia. [Luottamuksellisia tietoja kilpailijan myynnistä.]
(400) Noin [70-80] prosenttia Bayerin liikevaihdosta näillä markkinoilla kertyy bacillus thuringiensis -bakteerin myynnistä. Tätä [...] toimittamaa kolmannen osapuolen tuotetta markkinoidaan tuotenimellä Biotrata. Bayerin toiseksi tärkein tuote lehtivaikutteisten torjunta-aineiden segmentissä on atsinfossi-metyyli (Gusathion-M), jota Bayerille toimittaa [...]. Bayer myy näillä markkinoilla myös imidaklopridia (Confidor) ja beta-syflutriinia. Suurin osa ACS:n liikevaihdosta kertyy deltametriinista, jota se myy sekoittamattomana ja seoksina muiden tehoaineiden kanssa. ACS myy myös lindaania (jota toimittaa [...]), klorfenvinfossia (jota toimittaa [...]) ja klorpyrifossia (jota toimittaa Dow). Lindaania ja klorfenvinfossia, jotka muodostavat noin [30-40 prosenttia] ACS:n myynnistä näillä markkinoilla, ei rekisteröidä uudelleen. Osapuolet ovat arvioineet, että niiden markkinaosuus pienenee [50-60] prosenttiin vuoteen 2004 mennessä.
(401) Osapuolet ovat väittäneet, että näillä markkinoilla ei ilmenisi kilpailuongelmia. Ne väittävät, että deltametriini joutuu kilpailemaan geneeristen tuotteiden ja muiden pyretroidien, esimerkiksi Syngentan lambda-syhalotriinin ja BASFin alfa-sypermetriinin, kanssa. Osapuolet eivät ole kuitenkaan ennustaneet näille tuotteille mitään merkittävää markkinaosuuden lisäystä vaan odottavat oman markkina-asemansa pysyvän vahvana myös lähitulevaisuudessa, kuten edellä on osoitettu.
(402) Osapuolet ovat väittäneet, että neonikotinoideihin kuuluvalle Bayerin imidaklopridille tulee vahvaksi kilpailijaksi Nippon Sodan asetamipridi. ACS, joka toimii jatkossa asetamipridin jälleenmyyjänä, on esittänyt, että [ACS:n luottamuksellista tietoa]. Osapuolet ovat ilmoittaneet, että DuPont tuo indoksakarbituotteensa Portugalin markkinoille vuoteen 2002 mennessä. [Luottamuksellisia tietoja kilpailijoiden tuotelanseerauksista.]
(403) Imevien hyönteisten torjunta-aineiden segmentissä [luottamuksellisia tietoja kehitteillä olevasta kilpailevasta tuotteesta]. Purevien hyönteisten torjunta-aineiden segmentistä komissio katsoo, että osapuolten asema säilyy vahvana myös lähitulevaisuudessa. Toimenpide yhdistäisi varsinkin osapuolten pyretroidit eli deltametriinin ja beta-syflutriinin samaan tuotevalikoimaan. Kolmannet osapuolet ovat esittäneet, että niitä voisi käyttää tehokkaasti vuorotteluohjelmissa. Koska imidaklopridi torjuu myös joitakin purevia hyönteisiä, näiden kolmen tuotteen yhdistelmä vahvistaisi osapuolten asemaa purevien hyönteisten torjunta-aineiden segmentissä.
(404) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista perunalla esiintyvien hyönteisten lehtivaikutteisten torjunta-aineiden markkinoilla Portugalissa.
(405) Espanjassa (markkinoiden kokonaisarvo [...] miljoonaa euroa) osapuolten yhdistetty markkinaosuus on niiden oman arvion mukaan [40-50] prosenttia (Bayer: [20-30] prosenttia, ACS: [10-20] prosenttia). Syngentan markkinaosuus on [20-30] prosenttia ja BASFin [0-10] prosenttia. Lukuisten geneerisiä tuotteita toimittavien yritysten yhdistetty markkinaosuus on [20-30] prosenttia. Osapuolet ovat toimittaneet tätä väitettään tukevia tietoja.
(406) [Luottamuksellisia tietoja kilpailijoiden markkina-asemasta.] Tämän olettamuksen perusteella komissio katsoo, että osapuolten markkinaosuus on todennäköisesti hieman suurempi kuin ne ovat arvioineet, noin [40-50] prosenttia [luottamuksellisia tietoja kilpailijoiden markkina-asemasta].
(407) Osapuolet ovat arvioineet, että niiden markkinaosuus imevien hyönteisten torjunta-aineiden segmentissä olisi [50-60] prosenttia ja purevien hyönteisten torjunta-aineiden segmentissä [30-40] prosenttia. [Luottamuksellisia tietoja kilpailijan myynnistä.] Edellä esitetyn perusteella komissio katsoo, että osapuolten arvio niiden markkina-asemasta vaikuttaa todenmukaiselta.
(408) Osapuolet myyvät näillä markkinoilla lähinnä uuden sukupolven hyönteisten torjunta-aineitaan: ACS:n liikevaihto kertyy pääasiassa fiproniilista (Regent), joka vastaa [50-60 prosenttia] ACS:n markkinaosuudesta näillä markkinoilla, ja Bayer myy pääasiassa imidaklopridia (Confidor), josta tulee [20-30] prosenttia Bayerin kaikkiaan [20-30] prosentin markkinaosuudesta.
(409) Osapuolet ovat väittäneet, että Espanjan markkinoilla esiintyy liiketoimen jälkeenkin kilpailua ja että niillä toimii useita kansainvälisiä ja kansallisia toimittajia. Osapuolet ovat väittäneet, että monet paikalliset ja geneeristen tuotteiden toimittajat myyvät lukuisia tuotteita, jotka ovat yhtä tehokkaita kuin Bayerin ja ACS:n tuotteet. Sen vuoksi osapuolet ovat väittäneet, että yhdistynyt yritys menettäisi välittömästi markkinaosuutensa pienemmille toimittajille, jos se yrittäisi nostaa hintoja kilpailevien toimittajien hintoihin verrattuna.
(410) Komissio katsoo, että osapuolilla on nykyään markkinoiden tehokkaimmat hyönteisten torjunta-aineet, joiden myynnin voidaan odottaa lisääntyvän lähitulevaisuudessa. Imidaklopridista komissio katsoo, että sen hinnat ovat jo korkeimmat koko ETA-alueella ja että se on kaikkiaan ETA:n johtava hyönteisten torjunta-aine. Osapuolet voivat siis hinnoitella sen välittämättä kilpailusta millään ETA:n markkinoilla. Fiproniilista komissio toteaa, että sitä käytetään lähes pelkästään näillä Espanjan markkinoilla ja että sen hinnoittelu määräytyy paljolti näiden markkinoiden mukaan, joilla osapuolilla on johtava asema.
(411) Kuten edellä on todettu, kolmannet osapuolet ovat osoittaneet, että kun osapuolten tuotevalikoimissa yhdistyvät imidaklopridi ja fiproniili, uusilla kemikaaleilla torjuttavien hyönteisten kirjo laajenee ja täydentyy. Molemmat yhdisteet ovat erittäin tehokkaita ja torjuvat tärkeimmän tuholaislajin (koloradonkuoriaisen). Niiden vaikutustapa on myös uudenlainen, joten ne tehoavat tuholaisiin, joille on kehittynyt resistenssi muille kemikaaliluokille. Tässä mielessä osapuolten mahdollisuudet tarjota teknisesti ylivoimaisia torjuntaohjelmia olisivat ainutlaatuisia kaikkiin kilpailijoihin verrattuna. Lisäksi imidaklopridi ja fiproniili tarjoavat tehokkaat mahdollisuudet resistenssinhallintaan molempia tuotteita vaihtelemalla, koska ne torjuvat osittain samoja tuholaisia mutta perustuvat erilaisiin vaikutustapoihin.
(412) Tutkimus osoittaa, että imidaklopridille sen paremmin kuin fiproniilillekaan ei ole tehokkaita korvaavia tuotteita, joten komissio ei katso, että vanhoja kemikaaliluokkia edustavat geneeriset tuotteet pystyvät kilpailemaan tehokkaasti osapuolten tuotteiden kanssa tällä hetkellä tai lähitulevaisuudessa.
(413) Osapuolet ovat väittäneet, että imidaklopridille tulee vahvaksi kilpailijaksi markkinoille tuotava Nippon Sodan asetamipridi. Lisäksi osapuolet odottavat, että niiden asetamipridille tulevat kilpailijoiksi Nippon Sodan nimittämän toisen jälleenmyyjän asetamipridin lisäksi myös markkinoilla jo oleva geneerinen asetamipridi sekä Syngentan tiametoksaami. Osapuolten mukaan kummastakin syystä uuden yrityksen pyrkimykset nostaa asetamipridin hintoja kilpailunvastaisesti epäonnistuisivat. Osapuolten mukaan asetamipridi ja sen geneeriset versiot kilpailevat myös fiproniilin ja imidaklopridin kanssa. Fiproniilin myynti [ACS:n luottamuksellista tietoa].
(414) [Luottamuksellisia tietoja kilpailijoiden tuotelanseerauksista.]
(415) Osapuolet ovat toimittaneet tietoja, joiden mukaan kiinalaista geneeristä asetamipridiä salakuljetetaan laittomasti Marokosta Espanjaan. Koska nämä toimitukset ovat laittomia ja koska niihin liittyy epävarmuustekijöitä, komissio ei katso, että ne olisivat markkinoilla tehokkaita kilpailijoita. [...] [ACS:n luottamuksellista tietoa].
(416) Liiketoimi yhdistää samaan tuotevalikoimaan kaksi markkinoiden johtavaa kemikaalia, imidaklopridin ja fiproniilin. Toimenpide tuo yhteen myös syflutriinin, beta-syflutriinin ja deltametriinin, jotka ovat vahvoja pyretroideja. Mikään kilpailijoista ei pysty tarjomaan vastaavanlaista tuotevalikoimaa, joka antaa osapuolille uusia mahdollisuuksia tarjota kilpailukykyisiä sumutusohjelmia resistenssinhallintaan.
(417) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista perunalla esiintyvien hyönteisten lehtivaikutteisten torjunta-aineiden markkinoilla Espanjassa.
Maavaikutteiset hyönteisten torjunta-aineet
(418) Perunalla esiintyvien hyönteisten maavaikutteisten torjunta-aineiden segmentissä osapuolet saavuttaisivat hyvin suuret markkinaosuudet Kreikassa ([60-70] prosenttia) ja Portugalissa ([70-80] prosenttia).
(419) Kreikan kokonaismarkkinat olivat [...] miljoonaa euroa vuonna 2000. Osapuolten yhdistetty markkinaosuus on niiden oman arvion mukaan [60-70] prosenttia (Bayer: [10-20] prosenttia, ACS: [50-60] prosenttia). Suurimpia kilpailijoita ovat Syngenta ([10-20] prosenttia), DuPont ([0-10] prosenttia) ja BASF ([0-10] prosenttia).
(420) [Luottamuksellisia tietoja kilpailijoiden markkina-asemasta.] Komissio katsoo näiden lukujen perusteella, että osapuolten markkinaosuus on [60-70] prosentin ja [70-80] prosentin välillä.
(421) ACS:n liikevaihto kertyy pääasiassa aldikarbin ja etoprofossin myynnistä. Suurin osa Bayerin liikevaihdosta perunoilla esiintyvien hyönteisten torjunta-aineiden segmentissä Kreikassa kertyy fenamifossin ja karbofuraanin myynnistä (joita Bayerille toimittaa [...]).
(422) Osapuolet ovat väittäneet, että ehdotettu liiketoimi ei johda siihen, että uusi sulautunut yritys saa määräävän markkina-aseman. Osapuolet ovat väittäneet, että ACS:n myynti laskee, koska klormefossitoimiala on myyty [...]. Toinen ACS:n tuote, [...]. Osapuolet ovat väittäneet, että tämän tuotteen myynti laskee tästä syystä yli [50-60] prosenttia (nykyisestä [20-30] prosentista [10-20] prosenttiin). Osapuolet ovat väittäneet myös, että Syngenta on tuomassa Kreikan markkinoille fostiatsaatin. Osapuolet ovat arvioineet, että Syngentan markkinaosuus nousee [20-30] prosenttiin kyseisen tuotteen myynnin ollessa huipussaan. Kilpailua odotetaan myös FMC:n kadusafossin taholta, jonka sanotaan torjuvan hyvin tehokkaasti sukkulamatoja. Näistä syistä osapuolet odottavat markkinaosuutensa laskevan [40-50] prosenttiin.
(423) Osapuolten ilmoituksesta, jonka mukaan Syngenta ja FMC tuovat markkinoille uusia tuotteita, [luottamuksellisia tietoja kilpailevasta tuotteesta]. Komissio toteaa, että fostiatsaatti on orgaaninen fosforiyhdiste ja että tähän kemikaaliluokkaan kuuluvien tuotteiden käytön odotetaan vähenevän tulevaisuudessa. Lisäksi [ACS:n luottamuksellista tietoa] osapuolet pystyvät suurelta osin puolustamaan markkina-asemaansa lähitulevaisuudessa.
(424) Edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista perunalla esiintyvien hyönteisten maavaikutteisten torjunta-aineiden markkinoilla Kreikassa.
(425) Portugalissa markkinoiden arvo oli [...] miljoonaa euroa vuonna 2000. Osapuolten oman arvion mukaan niiden yhdistetty markkinaosuus on [70-80] prosenttia (Bayer: [60-70] prosenttia, ACS: [10-20] prosenttia). Jäljelle jäävän noin [20-30] prosentin markkinaosuuden jakavat paikalliset toimittajat.
(426) [Luottamuksellisia tietoja kilpailijoiden tuotelanseerauksista.]
(427) ACS:n markkinaosuus kertyy klormefossin (jota markkinoidaan tuotemerkillä Dotan) ja kolmannen osapuolen toimittaman karbofuraanin myynnistä. Bayerin liikevaihto kertyy fenamifossin (jota myydään tuotemerkillä Nemacur) myynnistä.
(428) ACS:n klormefossitoimiala on myyty [...]. Osapuolet ovat todenneet, että karbofuraania on ACS:lle toimittanut [...]. Osapuolet olettavat, että [...] lopettaa karbofuraanin toimittamisen. Edelleen osapuolet ovat väittäneet, että fenamifossin kanssa alkavat kilpailla markkinoille tuotavat Syngentan fostiatsaatti ja FMC:n kadusafossi. Osapuolet ovat arvioineet, että niiden markkinaosuus pienenee [30-40] prosenttiin vuoteen 2004 mennessä. Osapuolet ovat myös väittäneet, että [60-70] prosenttia karbofuraanin liikevaihdosta Portugalin markkinoilla tulee maissilla esiintyvien hyönteisten torjunta-aineiden segmentistä. Maissilla esiintyvien hyönteisten torjunta-aineiden markkinoilla osapuolten yhdistetty markkinaosuus on vain [0-10] prosenttia. Osapuolet ovatkin väittäneet, että karbofuraaniin pohjautuvan furadaanin hinta määräytyy erittäin kilpailluilla markkinoilla ja että perunanviljelijöihin kohdistuva mahdollinen hintasyrjintä tai määräävän markkina-aseman väärinkäyttöön perustuva hinnoittelu ei onnistuisi.
(429) Osapuolet eivät ole toimittaneet todisteita sille, että karbofuraanin toimittaminen päättyy. Komissio toteaa lisäksi karbofuraanin hinnoittelusta, että osapuolten nykyinen myynti maissilla esiintyvien hyönteisten torjunta-aineiden segmentissä on vain [...] euroa mutta perunalla esiintyvien hyönteisten torjunta-aineiden segmentissä [...] euroa. Vaikka kilpailuolot näillä markkinoilla poikkeavat toisistaan, komissio katsoo, että lähes yhtä suuri myynti perunalla esiintyvien hyönteisten torjunta-aineiden markkinoilla vaikuttaa tuotteen hinnoitteluun. Liiketoimen jälkeen osapuolet voisivat haluta nostaa hintojaan sen perusteella, että niillä olisi vahva asema perunalla esiintyvien hyönteisten torjunta-aineiden markkinoilla, ja siten kasvattaa näiltä näiltä markkinoilta saamiaan myyntituloja.
(430) Kilpailevien tuotteiden lanseerauksista [luottamuksellisia tietoja kilpailevasta tuotteesta]. Komissio katsoo, että osapuolet pystyvät säilyttämään suuren markkinaosuutensa, koska [ACS:n luottamuksellista tietoa]. Vahvojen kilpailukykyisten tuotteiden puuttuessa komissio on päätellyt, että ehdotettu liiketoimi luo määräävän aseman tai vahvistaa sellaista perunalla esiintyvien hyönteisten maavaikutteisten torjunta-aineiden markkinoilla Portugalissa.
j) Riisillä esiintyvien hyönteisten torjunta-aineet
(431) Riisillä esiintyvien hyönteisten torjunta-aineiden liikevaihto koko ETA-alueella on vain 4,1 miljoonaa euroa, joten niiden markkinat ovat pienet. Koko markkinoiden liikevaihdosta [...] miljoonaa euroa kertyi lehtivaikutteisten torjunta-aineiden myynnistä. ETA:n laajuisilla markkinoilla osapuolilla olisi [30-40] prosentin markkinaosuus (Bayer: [0-10] prosenttia, ACS: [30-40] prosenttia). Lehtivaikutteisten torjunta-aineiden segmentissä niillä olisi [40-50] prosentin markkinaosuus (Bayer: [0-10] prosenttia, ACS: [30-40] prosenttia), kun taas maavaikutteisten torjunta-aineiden segmentissä niiden markkinaosuus olisi alle [0-10] prosenttia. Kaikkien muiden monikansallisten yritysten markkinaosuudet ovat alle [0-10] prosenttia kaikissa segmenteissä.
(432) Riisillä esiintyvien hyönteisten torjunta-aineita myydään vain neljässä jäsenvaltioissa, nimittäin Kreikassa, Italiassa, Portugalissa ja Espanjassa. Osapuolten toiminnoissa on päällekkäisyyttä vain Kreikassa ja Portugalissa. Liiketoimi vaikuttaisi kielteisesti kilpailuun Portugalissa.
(433) Kuten Kreikassa, myös Portugalissa riisillä esiintyvien hyönteisten lehtivaikutteisten torjunta-aineiden markkinat ovat erittäin pienet, arvoltaan vain [...] miljoonaa euroa. Osapuolet ovat riisillä esiintyvien hyönteisten lehtivaikutteisten torjunta-aineiden ainoat tuottajat näillä markkinoilla (Bayer: [10-20] prosenttia, ACS: [80-90] prosenttia).
(434) [Luottamuksellisia tietoja kilpailijoiden myynnistä.]
(435) Bayerin myynti koostuu kokonaan Metasystox-R:stä, joka on oksidemetoni-metyyliin perustuva valmiste. Osapuolet ovat väittäneet, että oksidemetoni-metyyli joutuu jatkossa kilpailemaan United Phosphorusin geneeristen tuotteiden kanssa. ACS myy vain yhtä tuotetta, klorfenvinfossia, jota sille toimittaa BASF. Klorfenvinfossia ei rekisteröidä uudelleen. Tästä syystä osapuolet odottavat yhdistyneen yrityksen markkinaosuuden olevan vuonna 2004 alle [20-30] prosenttia.
(436) Komissio katsoo, että vaikka osapuolten markkinaosuus erittäin todennäköisesti laskeekin huomattavasti oksidemetoni-metyylin markkinoilta poistumisen takia, ne säilyttävät määräävän markkina-asemansa ainakin vuoteen 2003. [Luottamuksellisia tietoja kilpailijoiden tuotelanseerauksista.]
(437) Edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista riisillä esiintyvien hyönteisten lehtivaikutteisten torjunta-aineiden markkinoilla Portugalissa.
k) Tupakalla esiintyvien hyönteisten torjunta-aineet
(438) Tupakalla esiintyvien hyönteisten torjunta-aineiden ETA:n laajuiset markkinat olivat 13,7 miljoonaa euroa vuonna 2000. Näillä markkinoilla osapuolista tulisi selvä johtaja sekä kokonaismarkkinoilla että lehti- ja maavaikutteisten torjunta-aineiden segmenteissä. Osapuolten osuus kokonaismarkkinoista on [50-60] prosenttia (Bayer: [40-50] prosenttia, ACS: [0-10] prosenttia), ja niiden suurimmat kilpailijat ovat BASF [10-20] prosenttia ja Syngenta [0-10] prosenttia). Lehtivaikutteisten torjunta-aineiden segmentissä osapuolten markkinaosuus on [60-70] prosenttia, josta ACS:n osuus on vähäinen ([0-10] prosenttia). Kaikkien muiden kilpailijoiden markkinaosuudet ovat enintään [10-20] prosenttia. Maavaikutteisten torjunta-aineiden segmentissä osapuolten markkinaosuus on [30-40] prosenttia (Bayer: [20-30] prosenttia, ACS: [10-20] prosenttia). Suurin kilpailija on BASF [20-30] prosentin markkinaosuudellaan.
(439) Bayerin tuotteet perustuvat lähinnä kolmeen tehoaineeseen, imidaklopridiin, metamidofossiin ja fenamifossiin. ACS:n päätuote on deltametriini.
Lehtivaikutteiset hyönteisten torjunta-aineet
(440) Lehtivaikutteisten torjunta-aineiden segmentissä osapuolet saavuttaisivat suhteellisen suuret markkinaosuudet Kreikassa ([50-60] prosenttia) ja Italiassa ([60-70] prosenttia).
(441) Kreikka on tupakalla esiintyvien hyönteisten lehtivaikutteisten torjunta-aineiden suurin yksittäinen markkina-alue (markkinoiden arvo oli [...] miljoonaa euroa vuonna 2000). Näillä markkinoilla osapuolten yhdistetty markkinaosuus on [50-60] prosenttia (Bayer: [50-60] prosenttia, ACS: [0-10] prosenttia) ja niiden suurimpia monikansallisia kilpailijoita ovat Syngenta ([10-20] prosenttia) ja BASF ([0-10] prosenttia). Paikallisten yritysten yhdistetty markkinaosuus on yli [20-30] prosenttia.
(442) [Luottamuksellisia tietoja kilpailijoiden markkina-asemasta.] Osapuolten arvio omasta markkinaosuudestaan vaikuttaa paikkansapitävältä. [Luottamuksellisia tietoja kilpailijoiden markkina-asemasta.]
(443) Osapuolet ovat ilmoittaneet, ettei niillä ole myyntiä purevien hyönteisten torjunta-aineiden segmentissä ja että niiden markkinaosuus imevien hyönteisten torjunta-aineiden segmentissä olisi [40-50] prosenttia. [Luottamuksellinen arvio kilpailijoiden myynnistä] komissio pitää todennäköisenä, että osapuolten markkina-asema imevien ja purevien hyönteisten torjunta-aineiden segmenteissä ei oleellisesti poikkea niiden asemasta kokonaismarkkinoilla.
(444) Bayerin päätuote näillä markkinoilla on imidaklopridi (Confidor), jonka osuus näistä markkinoista on [40-50] prosentin. Muita Bayerin myymiä tärkeitä tuotteita ovat metamidofossi (Tamaron) ja [...] toimittama [...]. ACS myy myös metamidofossia ([...]) ja toi näille markkinoille vuonna 2001 asetamipridin. Nämä myynnit eivät sisälly osapuolten arvioihin niiden markkinaosuuksista.
(445) Osapuolet ovat väittäneet, että koska ACS lisää Bayerin markkinaosuutta vain hyvin pienellä prosenttimäärällä, ehdotettu yrityskeskittymä ei muuta markkinoiden nykyistä rakennetta millään lailla. Tässä yhteydessä osapuolet ovat väittäneet, että metamidofossin toimitussopimus todennäköisesti irtisanotaan sen jälkeen, kun sulautuma on toteutettu, ja että metamidofossia ollaan vetämässä pois markkinoilta. Osapuolet ovat väittäneet myös, että imidaklopridia suojaa vain prosessia koskeva patentti, joka on helppo kiertää käyttämällä erilaista tuotantomenetelmää. Tällä ne viittaavat geneeriseen kilpailuun. Osapuolet ovat myös väittäneet, että niille tulee vahva kilpailija, kun Nippon Soda tuo markkinoille asetamipridin. Sen vuoksi osapuolet ovat ennustaneet yhdistetyn markkinaosuutensa laskevan [40-50] prosenttiin vuonna 2004.
(446) Komissio toteaa, että metamidofossi on ilmoitettu uudelleenrekisteröitäväksi. Osapuolet eivät ole toimittaneet todisteita siitä, että metamidofossia koskeva toimitussopimus irtisanotaan.
(447) Tutkimus osoittaa, että osapuolten väite, jonka mukaan prosessia koskeva patentti on helppo kiertää, ei pidä paikkaansa ja että heikentynyt patenttisuoja ei automaattisesti johda geneeristen tuotteiden valmistajan pääsyyn markkinoille. Komissiolla ei ole todisteita siitä, että jokin geneerisiä tuotteita valmistava yritys olisi kehittämässä imidaklopridista geneeristä versiota tuodakseen sen näille markkinoille.
(448) Komissio on samaa mieltä osapuolten kanssa siitä, että ACS:n metamidofossista kertyvän [0-10] prosentin markkinaosuuden lisäyksellä ei todennäköisesti ole merkittävää vaikutusta niiden markkinoiden nykyiseen rakenteeseen, joilla Bayer on tähän asti pystynyt hinnoittelemaan imidaklopridin muista markkinatoimijoista riippumatta. Komissio katsoo kuitenkin, että imidaklopridin ja asetamipridin yhdistäminen samaan tuotevalikoimaan vahvistaisi osapuolten nykyistä markkina-asemaa huomattavasti.
(449) [Luottamuksellisia tietoja kilpailijoiden tuotelanseerauksista.] Lisäksi tutkimuksen mukaan kahden neonikotinoidin ja pyretroideihin kuuluvien syflutriinin ja beta-syflutriinin yhdistäminen samaan yritykseen loisi ainutlaatuisen tuotevalikoiman resistenssinhallintaan.
(450) Edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista tupakalla esiintyvien hyönteisten lehtivaikutteisten torjunta-aineiden markkinoilla Kreikassa.
(451) Tupakalla esiintyvien hyönteisten lehtivaikutteisten torjunta-aineiden markkinat Italiassa olivat [...] miljoonaa euroa vuonna 2000. Osapuolten yhdistetty markkinaosuus on niiden oman arvion mukaan [60-70] prosenttia (Bayer: [60-70] prosenttia, ACS: [0-10] prosenttia). Syngentan markkinaosuus on [10-20] prosenttia, BASFin [0-10] prosenttia ja paikallisten toimittajien [10-20] prosenttia.
(452) [Luottamuksellisia tietoja kilpailijoiden markkina-asemasta.] Osapuolten arvio niiden suuresta markkinaosuudesta vaikuttaa siten paikkansapitävältä. Osapuolet ovat arvioineet, että niiden markkinaosuus imevien hyönteisten torjunta-aineiden segmentissä olisi [70-80] prosenttia.
(453) Bayerin päätuote näillä markkinoilla on imidaklopridi (Confidor SL), jonka osuus yrityksen markkinaosuudesta on [50-60] prosenttia. ACS:n tuotteita ovat deltametriini (Decis, Decis D, Decis Quick ja Best) ja heptenofossi (Hostaquick). Heptenofossi, jonka myynnistä tulee nykyään alle [0-10] prosenttia ACS:n markkinaosuudesta, [...].
(454) Osapuolet ovat väittäneet, että niiden yhdistetty markkinaosuus ei aiheuta määräävän markkina-aseman muodostumiseen liittyviä ongelmia. Osapuolet ovat ennustaneet niiden yhdistetyn markkinaosuuden laskevan noin [40-50] prosenttiin vuonna 2004. Ne ovat lisäksi väittäneet, että ACS:n markkinaosuus laskee vain [0-10] prosenttiin eikä liiketoimi muuta markkinoiden nykyistä rakennetta merkittävästi.
(455) Komissio katsoo, että liiketoimi muuttaisi markkinoiden rakennetta, vaikka osapuolten nykyinen markkinaosuus kasvaisikin melko vähän. Komissio toteaa erityisesti, että [ACS:n luottamuksellista tietoa] [...] antaisi osapuolille ainutlaatuisen aseman muihin markkinoilla toimiviin kilpailijoihin verrattuna. Osapuolten väitetiedoksiantoon toimittaman vastauksen perusteella komissio on ottanut huomioon, että vain [0-10] prosenttia kaikesta Italiassa myydystä deltametriinista käytetään näillä markkinoilla. Komissio on myös ottanut huomioon, että imidaklopridiakin käytetään näillä markkinoilla vain hyvin vähäisessä määrin ([0-10] prosenttia koko myynnistä). Komissio katsoo näin ollen, että kummankin tuotteen hinnat määräytyvät muilla markkinoilla. Koska on epätodennäköistä, että liiketoimi vaikuttaisi tuotteiden hinnoittelupäätöksiin, komissio katsoo, että markkinoiden rakenteen muuttuminen johtuu [ACS:n luottamuksellista tietoa].
(456) Millään kolmannella osapuolella ei ole tuotevalikoimassaan neonikotinoideja, eivätkä ne pystyisi kilpailemaan tämän tarjonnan kanssa. Tämä voisi heikentää kilpailijoiden asemaa ja vaikeuttaa mahdollisten uusien toimijoiden pääsyä markkinoille. [Luottamuksellisia tietoja kilpailijoiden tuotelanseerauksista.]
(457) Edellä esitetyistä syistä komissio on päätellyt, että kun otetaan huomioon [ACS:n luottamuksellista tietoa] ehdotettu liiketoimi luo määräävän aseman tai vahvistaa sellaista tupakalla esiintyvien hyönteisten lehtivaikutteisten torjunta-aineiden markkinoilla Italiassa.
Maavaikutteiset hyönteisten torjunta-aineet
(458) Maavaikutteisten torjunta-aineiden segmentissä Espanjan markkinoiden kokonaisarvo oli [...] miljoonaa euroa. Osapuolten yhdistetty markkinaosuus on niiden oman arvion mukaan [70-80] prosenttia (Bayer: [20-30] prosenttia, ACS: [40-50] prosenttia). Suurin kilpailija [10-20] prosentin markkinaosuudellaan on FMC, kun taas kaikkien muiden kilpailijoiden markkinaosuudet ovat alle [0-10] prosenttia.
(459) [Luottamuksellisia tietoja kilpailijoiden markkina-asemasta.] Osapuolten arvio niiden suuresta markkinaosuudesta vaikuttaa siten paikkansapitävältä.
(460) Bayerin tärkein tuote näillä markkinoilla on fenamifossi (Nemacur). ACS myy aldikarbia (Temik) ja etoprofossia (Mocap).
(461) Osapuolet ovat väittäneet, että kaikkia niiden tupakalla esiintyvien hyönteisten lehtivaikutteisten torjunta-aineiden markkinoilla Espanjassa myymiä tuotteita käytetään pääasiassa muilla viljelykasveilla. Osapuolet ovat väittäneet, että vain [10-20] prosenttia kaikesta fenamifossin myynnistä kertyy tupakalla esiintyvien hyönteisten torjunnasta ja että tätä tuotetta käytetään pääasiassa banaaneilla ja vihanneksilla. Osapuolet ovat väittäneet, että niiden markkinaosuudet molemmilla markkinoilla ovat merkittävästi pienemmät. Aldikarbia käytetään pääasiassa sitrushedelmillä; muita sen käyttökohteita ovat puuvilla, peruna, hedelmät ja pähkinät sekä banaanit. Osapuolet ovat ilmoittaneet, että niillä on kaikilla näillä markkinoilla paljon pienemmät markkinaosuudet. Osapuolet ovat siten väittäneet, että yhdistyneen yrityksen ei olisi mahdollista kohdistaa hintasyrjintää erityisesti tupakan viljelijöihin eikä yleensäkään nostaa tuotteidensa hintoja kilpailunvastaisesti. Osapuolet ovat myös väittäneet, että Syngenta on tuomassa näille markkinoille fostiatsaatin, mikä lisää kilpailua.
(462) Komissio toteaa, että fenamifossin liikevaihdosta kertyy suurempi osuus banaaneilla ([lähes [...] miljoonaa euroa) ja vihanneksilla ([...] miljoonaa euroa) kuin tupakalla esiintyvien hyönteisten torjunta-aineiden segmentistä ([...] miljoonaa euroa). Koska osapuolet kuitenkin sulautuman jälkeen saavuttaisivat määräävän markkina-aseman banaanilla esiintyvien hyönteisten torjunta-aineiden segmentissä ja koska suurin osa myynnistä kertyy näiltä markkinoilta, komissio ei pidä epätodennäköisenä, että vahva asema myös tupakalla esiintyvien hyönteisten torjunta-aineiden segmentissä voisi kannustaa osapuolia nostamaan tuotteen hintaa.
(463) Aldikarbista komissio toteaa, että sitä myydään eniten sitruspuilla ([...] miljoonaa euroa) ja tupakalla esiintyvien hyönteisten torjunta-aineiden segmenteissä ([...] miljoonaa euroa). Banaaneilla, puuvillalla ja perunalla esiintyvien hyönteisten torjunta-aineiden segmenteissä myynti on kussakin noin [...] euroa. Kuten edellä, komissio katsoo myös tässä, että koska osapuolilla olisi vahva markkina-asema tupakalla ja banaaneilla esiintyvien hyönteisten torjunta-aineiden segmenteissä, niillä voisi olla kannustimia nostaa maavaikutteisissa torjunta-aineissa käytettävän aldikarbin hintaa, jotta ne voisivat saada enemmän tuloja näistä kahdesta segmentistä, jotka muodostavat suuren osan maavaikutteisissa torjunta-aineissa käytettävän aldikarbin myynnistä.
(464) [Luottamuksellisia tietoja kilpailijoiden tuotelanseerauksista.]
(465) Edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista tupakalla esiintyvien hyönteisten maavaikutteisten torjunta-aineiden markkinoilla Espanjassa.
l) Vihanneksilla esiintyvien hyönteisten torjunta-aineet
(466) Vihanneksilla esiintyvien hyönteisten torjunta-aineet ovat yksi suurimmista torjunta-aineiden markkinoista ETA:ssa. Vuonna 2000 ETA:n laajuiset markkinat olivat 149,6 miljoonaa euroa. Toimenpiteen jälkeen osapuolista tulisi johtava yritys sekä ETA:n kokonaismarkkinoilla että lehti- ja maavaikutteisten torjunta-aineiden segmenteissä. Kokonaismarkkinoilla osapuolilla olisi [40-50] prosentin osuus (Bayer: [20-30] prosenttia, ACS: [20-30] prosenttia) ja niiden suurin kilpailija olisi Syngenta ([20-30] prosenttia).
(467) Lehtivaikutteisten torjunta-aineiden segmentti muodosti suurimman osan kokonaismarkkinoiden liikevaihdosta, [...] miljoonaa euroa. Näillä markkinoilla osapuolilla olisi [40-50] prosentin markkinaosuus (Bayer: [20-30] prosenttia, ACS: [20-30] prosenttia). Suurin kilpailija on Syngenta [20-30] prosentin markkinaosuudellaan. Maavaikutteisissa torjunta-aineissa osapuolilla olisi [40-50] prosentin markkinaosuus (Bayer: [20-30] prosenttia, ACS: [20-30] prosenttia). Tässä segmentissä suurimmat kilpailijat ovat DuPont ([10-20] prosenttia) ja Syngenta ([10-20] prosenttia).
Lehtivaikutteiset hyönteisten torjunta-aineet
(468) Osapuolet saavuttaisivat hyvin suuret markkinaosuudet kansallisella tasolla lehtivaikutteisten torjunta-aineiden segmentissä Ranskassa ([70-80] prosenttia), Portugalissa ([80-90] prosenttia), Espanjassa ([40-50] prosenttia) ja Italiassa ([30-40] prosenttia). Ranskan markkinatilanteen osalta komissio totesi asiassa M.1806 - AstraZeneca/Novartis, että Syngenta saavuttaisi määräävän aseman vihanneksilla esiintyvien hyönteisten lehtivaikutteisten torjunta-aineiden markkinoilla Ranskassa. Sen seurauksena Syngenta suostui myöntämään pirimikarbille yksinoikeuslisenssin. [Luottamuksellisia tietoja lisenssinhaltijasta.]
(469) Lehtivaikutteisten torjunta-aineiden Ranskan markkinat olivat [...] miljoonaa euroa vuonna 2000. Näillä markkinoilla osapuolten yhdistetty osuus on niiden ilmoituksessa esittämän oman arvion mukaan [70-80] prosenttia (Bayer: [0-10] prosenttia, ACS: [60-70] prosenttia). Suurin kilpailija on Syngenta ([10-20] prosenttia), ja geneerisiä tuotteita valmistavilla yrityksillä on yhteensä [0-10] prosentin markkinaosuus.
(470) [Luottamuksellisia tietoja kilpailijoiden markkina-asemasta.] Osapuolet ovat esittäneet, että niiden markkinaosuus imevien hyönteisten torjunta-aineiden segmentissä olisi [60-70] prosenttia.
(471) Molemmilla osapuolilla on näillä markkinoilla myynnissä useita tuotteita. Suurin osa Bayerin myynnistä tulee imidaklopridista (jota myydään tuotenimellä Confidor), jonka osuus markkinoista on [10-20] prosenttia. Tärkeimmät ACS:n myymät lehtivaikutteisten torjunta-aineiden tehoaineet ovat deltametriini (Decis), fosaloni (Zolone) ja kolmannen osapuolen toimittama parationi-etyyli (Pacol), [...].
(472) Osapuolet ovat ilmoittaneet, että markkinoille ollaan tuomassa useita uusia tuotteita: Syngentan tiametoksaami ja pymetrotsiini, Dow'n spinosadi ja DuPontin indoksakarbi. Osapuolet ovat esittäneet, että kun otetaan huomioon uudet kilpailevat tuotteet ja se, että monet osapuolten tuotteiden poistuvat markkinoilta uudelleenrekisteröintiprosessin takia, niiden yhdistetty markkinaosuus pienenee vuoteen 2004 mennessä [40-50] prosenttiin.
(473) [Luottamuksellisia tietoja kilpailijoiden tuotelanseerauksista], mikään uusista tuotteista ei pysty kilpailemaan neonikotinoidien kanssa imevien hyönteisten torjunta-aineiden segmentissä.
(474) [...]. [ACS:n luottamuksellista tietoa.] Imidaklopridi on rekisteröity lehtisalaatille, meloneille ja kukkakaalille.
(475) [...].
(476) Komissio katsoo kuitenkin, että koska imidaklopridin myynnin on ennustettu lisääntyvän, osapuolet vahvistavat jatkossa merkittävästi asemaansa näillä markkinoilla lisäämällä tuotevalikoimaansa [...] neonikotinoideja. Osapuolet olisivat ainoita, joilla olisi näin vahva tuotevalikoima. [...], myynti säilyy samassa ryhmässä. Lisäksi toisin kuin muut kilpailijat, osapuolet voisivat tarjota laajan tuotevalikoiman johtavia kemikaaleja integroidun tuholaistorjunnan mukaiseen torjunta-aineiden vuorotteluun. Osapuolten kaikkien neonikotinoidien myynti siis todennäköisesti kasvaa. Lisäksi ne voisivat käyttää tätä tuotevalikoimaa yhdessä vanhojen kemikaaliensa kanssa samaan tarkoitukseen. Osapuolten tuotevalikoimassa on johtava pyretroidi (deltametriini) ja useita muita tuotteita eri kemikaaliluokista. Yksikään kolmas osapuoli ei pystyisi kilpailemaan osapuolten tuotevalikoiman kanssa [luottamuksellinen arvio kehitteillä olevasta kilpailevasta tuotteesta].
(477) Edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista vihanneksilla esiintyvien hyönteisten lehtivaikutteisten torjunta-aineiden markkinoilla Ranskassa.
(478) Portugalin markkinat (markkina-arvo [...] miljoonaa euroa) kuuluvat pienimpiin vihanneksilla käytettävien torjunta-aineiden markkinoihin. Näillä markkinoilla osapuolten yhdistetty osuus on niiden oman arvion mukaan [80-90] prosenttia (Bayer: [20-30] prosenttia, ACS: [60-70] prosenttia). Syngenta on näillä markkinoilla ainoa monikansallinen kilpailija [0-10] prosentin markkinaosuudellaan. Geneerisiä tuotteita toimittavien yritysten yhdistetty markkinaosuus on [10-20] prosenttia.
(479) [Luottamuksellisia tietoja kilpailijoiden markkina-asemasta.] Näistä markkinoista osapuolten osuus on noin [60-70] prosenttia. [Luottamuksellisia tietoja kilpailijoiden markkina-asemasta.]
(480) Osapuolet ovat arvioineet, että niiden markkinaosuus imevien hyönteisten torjunta-aineiden segmentissä olisi [80-90] prosenttia ja purevien hyönteisten torjunta-aineiden segmentissä [70-80] prosenttia. [Luottamuksellisia tietoja kilpailijoiden markkina-asemasta.]
(481) Bayerin tärkein tuote näillä markkinoilla on imadaklopridi (Confidor). Bayer myy myös pyretroideihin kuuluvaa beta-syflutriinia (Bulldock SC) ja kolmea muuta tuotetta. ACS:n tärkeimmät tuotteet ovat deltametriini (Decis) ja endosulfaani (Thiodan). Sillä on näillä markkinoilla myös 9 muuta tuotetta.
(482) Osapuolet ovat väittäneet, että ehdotettu liiketoimi ei johda määräävän markkina-aseman muodostumiseen, vaikka sulautuneella yrityksellä onkin suuri markkinaosuus. Ne ovat väittäneet, että niiden yhdistetyn markkinaosuuden odotetaan laskevan, koska markkinoille ovat tulossa DuPontin indoksakarbi ja Dow'n spinosadi. Osapuolet ovat väittäneet myös, että suurin osa kolmansien osapuolten kanssa solmituista toimitussopimuksista irtisanotaan sen jälkeen, kun ilmoitettu liiketoimi on saatettu päätökseen. Edelleen osapuolet ovat väittäneet, että ACS:n formetanaattitoimiala, jonka markkinaosuus vuonna 2000 oli [0-10] prosenttia, on myyty [...], ja että [...] uudelleenrekisteröinti [...]. Tämän vuoksi osapuolet ovat ilmoittaneet, että niiden yhteenlaskettu myynti vähenee aivan lähiaikoina yli [10-20] prosenttia. Osapuolet ovat ilmoittaneet myös, että [...].
(483) Komissiolla ei ole todisteita siitä, että mikään kolmansien osapuolten toimitussopimuksista irtisanottaisiin tulevaisuudessa. Menettelyn myöhemmässä vaiheessa osapuolet ovat korjanneet endosulfaania koskevaa lausuntoaan ja vastanneet, että endosulfaani rekisteröidään uudelleen [...].
(484) Kehitteillä olevista kilpailevista tuotteista komissio on vahvistanut, että [luottamuksellisia tietoja kilpailijoiden tuotelanseerauksista] [...], ja tutkimuksen perusteella komissio katsoo, että uusien kilpailevien tuotteiden tulo markkinoille todennäköisesti pitää yllä kilpailua purevien hyönteisten torjunta-aineiden segmentissä.
(485) Imevien hyönteisten torjunta-aineiden segmentistä komissio toteaa, että [...]. [ACS:n luottamuksellista tietoa.](20)
(486) [Luottamuksellisia tietoja kehitteillä olevasta kilpailevasta tuotteesta] komissio toteaa, että [...], jos [luottamuksellisia tietoja kehitteillä olevasta kilpailevasta tuotteesta] on ilmoitettu rekisteröitäväksi Portugalissa, on rajoitetumpi kuin [...]. Kuten osapuolet itse ovat todenneet, kaikissa Euroopan maissa viljellään monentyyppisiä vihanneksia. Viljelijöiden on sen vuoksi suojeltava monenlaisia vihanneksia. Jotta kasvinsuojeluaineita valmistavat yritykset voisivat parhaiten tyydyttää loppuasiakkaan tarpeet ja menestyä markkinoilla, on niiden omien etujen mukaista markkinoida tuotteita, joita voidaan käyttää erilaisilla vihanneksilla. Tämä huomioon ottaen komissio katsoo, että koska osapuolilla jo on tuotevalikoimassaan yksi vahva neonikotinoidi, useammanlaisille vihanneksille sopivan [...] lisäys vahvistaa huomattavasti osapuolten markkina-asemaa imevien hyönteisten torjunta-aineiden segmentissä.
(487) Suurelta osin samoista syistä kuin Ranskankin markkinoiden kohdalla komissio katsoo, että osapuolet voivat myös jatkossa säilyttää suuren markkinaosuutensa. Tarkemmin sanottuna osapuolet olisivat ainoita, joilla on valikoimassaan [...] neonikotinoidia, joten ne voisivat markkinoida sellaisia integroidun tuholaistorjunnan ohjelmia, joita kilpailijat eivät voisi tarjota. Lisäksi neonikotinoidien yhdistäminen deltametriiniin, beta-syflutriiniin ja muita kemikaaliluokkia edustaviin tuotteisiin antaa osapuolille mahdollisuuden tarjota ainutlaatuisia integroidun tuholaistorjunann ohjelmia torjunta-aineiden vuorotteluun ja resistenssinhallintaan. Mahdollisuus tarjota näitä tuotteita houkuttelevina paketteina vaikuttaa kielteisesti kilpailijoiden markkina-asemaan, koska niillä ei ole yhtä laajaa valikoimaa kuin osapuolilla. Se vaikeuttaa myös markkinoille pääsyä.
(488) Osapuolten väitteestä, jonka mukaan vihanneksilla esiintyvien hyönteisten torjunta-aineiden Portugalin markkinoilla [...], komissio toteaa, että vaikutus on rajallinen ja että kokonaismyynti säilyy joka tapauksessa samassa yrityksessä.
(489) Edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista vihanneksilla esiintyvien hyönteisten lehtivaikutteisten torjunta-aineiden markkinoilla Portugalissa.
(490) Espanjan markkinoiden arvo oli [...] miljoonaa euroa vuonna 2000. Osapuolten yhdistetty markkinaosuus on niiden oman arvion mukaan [40-50] prosenttia (Bayer: [10-20] prosenttia, ACS: [20-30] prosenttia). Johtava kilpailija on Syngenta, jonka markkinaosuus on [30-40] prosenttia. Geneerisiä tuotteita toimittavien yritysten yhdistetty markkinaosuus on [20-30] prosenttia.
(491) [Luottamuksellisia tietoja kilpailijoiden markkina-asemasta.] Osapuolten markkinaosuus voisi siten olla hieman suurempi kuin ne ovat arvioineet.
(492) Osapuolet ovat arvioineet, että niiden markkinaosuus imevien hyönteisten torjunta-aineiden segmentissä on [50-60] prosenttia. Koska [luottamuksellisia tietoja kilpailijan myynnistä] ja koska osapuolten markkinaosuudesta [80-90] prosenttia perustuu imevien hyönteisten torjunta-aineiden myyntiin, komissio katsoo kuitenkin, että osapuolten markkinaosuus imevien hyönteisten torjunta-aineiden segmentissä voisi olla suurempi.
(493) Suurin osa Bayerin liikevaihdosta Espanjassa tulee imidaklopridista ([10-20] prosenttia Bayerin [10-20] prosentin markkinaosuudesta), jota markkinoidaan tuotenimellä Confidor. Bayer myy myös pyretroideihin kuuluvia syflutriinia (Baythroid SL) ja beta-syflutriinia (Bulldog SD) sekä useita muita tuotteita ([...]).
(494) Myös ACS:llä on näillä markkinoilla myynnissä useita tuotteita: [...]. Sen tuotteita ovat muun muassa pyretroideihin kuuluvat deltametriini, akrinatriini ja sypermetriini. Se myy näillä markkinoilla myös fiproniilia, jolla on suhteellisen pieni markkinaosuus. ACS:n liikevaihdosta vuonna 2000 noin [20-30] prosenttia kertyi formetanaatista (Dicarzol), johon liittyvä toimiala on myyty [...], joten ACS:n markkinaosuus laskee (tämän tuotteen myynti muodosti [0-10] prosenttia ACS:n vuoden 2000 markkinaosuudesta).
(495) Osapuolet ovat väittäneet, että niiden yhdistetty markkinaosuus laskee merkittävästi lähitulevaisuudessa, koska useita tuotteita poistuu markkinoilta, kolmansien osapuolten tuotteiden toimitussopimukset päättyvät ja formetanaattitoimiala on myyty. Osapuolet ovat ilmoittaneet myös, että [...]. Näistä syistä ja koska osapuolet odottavat Dow'n ja DuPontin tuovan Espanjan markkinoille uudet tuotteensa spinosadin ja indoksakarbin, ne olettavat yhdistetyn markkinaosuutensa pienenevän [20-30] prosenttiin vuonna 2004.
(496) Komissio toteaa ensinnäkin, että osapuolet eivät ole toimittaneet todisteita siitä, että kolmansien osapuolten tuotteiden jälleenmyynti loppuu. Väitteestä, jonka mukaan osapuolten tuotevalikoimasta poistuu tuotteita, komissio toteaa, että uudelleenrekisteröinti vaikuttaa myös kaikkiin kilpailijoihin. Lisäksi [...].
(497) Uusien tuotteiden lanseerauksista komissio on varmistanut, että [luottamuksellisia tietoja kilpailijoiden tuotelanseerauksista] torjuu myös imeviä hyönteisiä. [Luottamuksellisia tietoja kehitteillä olevasta kilpailevasta tuotteesta.]
(498) [...](21). [ACS:n luottamuksellista tietoa.] Imidaklopridi on rekisteröity [...]. [ACS:n luottamuksellista tietoa.]
(499) Koska Bayerilla tulee olemaan [...] neonikotinoidia tuotevalikoimassaan, osapuolten markkina-asema vahvistuu merkittävästi samoista syistä kuin Ranskan ja Portugalin markkinoilla.
(500) Edellä esitetyistä syistä ja siitä huolimatta, että [luottamuksellisia tietoja kilpailijan markkina-asemasta], komissio on päätellyt, että ehdotettu liiketoimi luo määräävän aseman tai vahvistaa sellaista vihanneksilla esiintyvien hyönteisten lehtivaikutteisten torjunta-aineiden markkinoilla Espanjassa.
(501) Tutkimuksen yhteydessä saadut luottamukselliset myyntitiedot osoittavat, että myös Italiassa luotaisiin määräävä markkina-asema. Italian markkinoiden arvo oli [...] miljoonaa euroa vuonna 2000. Osapuolet ovat esittäneet, että näillä markkinoilla niillä on [30-40] prosentin osuus (Bayer: [20-30] prosenttia, ACS: [10-20] prosenttia). Osapuolet ovat arvioineet, että suurin kilpailija on Syngenta [20-30] prosentin markkinaosuudellaan ja että BASFilla on [0-10] prosentin markkinaosuus. Osapuolet ovat väittäneet, että markkinoilla toimii runsaasti geneerisiä tuotteita toimittavia yrityksiä, joiden markkinaosuus on yhteensä [20-30] prosenttia. Osapuolet ovat arvioineet, että niiden markkinaosuus imevien hyönteisten torjunta-aineiden segmentissä on hieman suurempi, [40-50] prosenttia.
(502) [Luottamuksellisia tietoja kilpailijoiden markkina-asemasta.]
(503) Bayerilla on myynnissä kaikkiaan [...] tuotetta. Suurin osa Bayerin liikevaihdosta kertyy tuotenimellä Confidor myytävän imidaklopridin myynnistä. Bayerin toiseksi myydyin tuote on pyretroideihin kuuluva syflutriini (Baythroid EW). ACS:n päätuote näillä markkinoilla on deltametriini. ACS myy myös pyretroideihin kuuluvaa akrinatriinia ja amidiineihin kuuluvaa amitratsia sekä joitakin muita tuotteita.
(504) Komissio katsoo, että liiketoimi johtaa määräävän markkina-aseman luomiseen Italiassa samoista syistä kuin Ranskassa, Portugalissa ja Espanjassa. [...] [ACS:n luottamuksellista tietoa]. Imidaklopridilla on jo vahva markkina-asema ja yhdessä [...] kanssa se vahvistaa osapuolten asemaa sekä kokonaismarkkinoilla että imevien hyönteisten torjunta-aineiden segmentissä. Neonikotinoidien ja muihin kemikaaliluokkiin, varsinkin pyretroideihin, kuuluvien tehoaineiden yhdistelmät antavat osapuolille ainutlaatuisen aseman resistenssinhallinnassa. Mikään uusista kilpailevista markkinoille tuotavista tuotteista ei pysty vastaamaan uuden yrityksen markkinavoimaan.
(505) Edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista vihanneksilla esiintyvien hyönteisten lehtivaikutteisten torjunta-aineiden markkinoilla Italiassa.
Maavaikutteiset hyönteisten torjunta-aineet
(506) Osapuolet saavuttaisivat suuret markkinaosuudet maavaikutteisten torjunta-aineiden segmentissä Kreikassa ([40-50] prosenttia) ja Portugalissa ([70-80] prosenttia).
(507) Kreikassa (markkinoiden kokonaisarvo on [...] miljoonaa euroa) osapuolten yhdistetty markkinaosuus on [40-50] prosenttia (Bayer: [30-40] prosenttia, ACS: [0-10] prosenttia). Tärkeimpiä kilpailijoita ovat DuPont ([20-30] prosenttia), Syngenta ([10-20] prosenttia) ja BASF ([10-20] prosenttia).
(508) [Luottamuksellisia tietoja kilpailijan markkina-asemasta.] Osapuolten osuus näistä markkinoista olisi rekisteröidyn kokonaismyynnin perusteella [70-80] prosenttia [luottamuksellisia tietoja kilpailijan markkina-asemasta].
(509) Suurin osa Bayerin liikevaihdosta kertyy fenamifossin (Nemacur) myynnistä. Yksinomaan tällä viljelykasvilla käytettävän imidaklopridin myynti näillä markkinoilla on hyvin vähäistä. ACS myy näillä markkinoilla etoprofossia (Mocap).
(510) Osapuolet ovat ilmoittaneet, että [...]. Osapuolet ovat myös väittäneet, että niiden asema heikkenee, kun Syngenta tuo markkinoille fostiatsaatin. Tämän vuoksi osapuolet ovat väittäneet, että niiden yhdistetty markkinaosuus laskee [30-40] prosenttiin vuonna 2004 ja vihanneksilla esiintyvien hyönteisten lehtivaikutteisten torjunta-aineiden markkinat pysyvät Kreikassa keskittymättöminä.
(511) Komissio toteaa ensinnäkin, ettei sillä ole todisteita siitä, että [...]. Komissio toteaa myös, että [luottamuksellisia tietoja kilpailijoiden tuotelanseerauksista].
(512) Komissio katsoo, että toimenpide vahvistaa osapuolten kannustimia tuotteiden hintoja nostamiseen. Fenamifossi nimittäin muodostaa suurimman osan Bayerin myynnistä näillä markkinoilla ([...] miljoonaa euroa) samoin kuin perunalla esiintyvien hyönteisten torjunta-aineiden markkinoilla ([...] miljoonaa euroa). Etoprofossi on näillä markkinoilla ACS:n ainoa tuote. Perunalla esiintyvien hyönteisten torjunta-aineiden markkinoilla, joilla etoprofossia pääasiassa käytetään, se muodostaa noin [40-50] prosenttia ACS:n myynnistä ([...] miljoonaa euroa). Komissio katsoo, että osapuolten huomattava yhteenlaskettu myynti sekä vihanneksilla että perunalla esiintyvien hyönteisten torjunta-aineiden markkinoilla samoin kuin näillä markkinoilla liiketoimen seurauksena saavutettava suuri markkinaosuus voisivat johtaa näiden kahden tuotteen hintojen nostamiseen.
(513) Edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista vihanneksilla esiintyvien hyönteisten maavaikutteisten torjunta-aineiden markkinoilla Kreikassa.
(514) Portugalissa (markkinoiden arvo [...] miljoonaa euroa) osapuolten markkinaosuus on niiden oman arvion mukaan [70-80] prosenttia (Bayer: [30-40] prosenttia, ACS: [40-50] prosenttia). Geneerisiä tuotteita valmistavat yritykset jakavat markkinoiden jäljelle jäävän ([20-30] prosentin) osuuden.
(515) [Luottamuksellisia tietoja kilpailijoiden markkina-asemasta.] Vaikka oletettaisiinkin, että kilpailu geneeristen tuotteiden kanssa olisi voimakasta ([20-30] prosenttia), osapuolten markkinaosuus olisi ainakin noin [60-70] prosenttia.
(516) Koko Bayerin liikevaihto kertyy fenamifossin (Nemacur) myynnistä. ACS myy näillä markkinoilla etoprofossia (Mocap).
(517) Osapuolet ovat väittäneet, että etoprofossin myynti todennäköisesti vähenee lähivuosina. Bayerin fenamifossin myynti vähenee myös vähemmän myrkyllisten tuotteiden aiheuttaman kilpailupaineen takia. Osapuolet ovat lisäksi ilmoittaneet, että Syngenta tuo markkinoille fostiatsaatin. Osapuolet ovat myös väittäneet, että geneerisiä tuotteita valmistavien kilpailijoiden odotetaan vahvistavan asemaansa tulevaisuudessa ja lisäävän markkinaosuuttaan.
(518) Komissio toteaa, että kaikki markkinoilla olevat tuotteet edustavat vanhoja kemikaaleja, mukaan luettuna Syngentan fostiatsaatti [luottamuksellisia tietoja kilpailevasta tuotteesta]. Sen vuoksi komissio ei usko, että geneeristen tuotteiden valmistajat vähentäisivät erityisesti osapuolten myyntiä.
(519) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista vihanneksilla esiintyvien hyönteisten maavaikutteisten torjunta-aineiden markkinoilla Portugalissa.
Asetamipridin tulevat lanseeraukset
(520) Komissio toteaa, että asetamipridiä koskevat rekisteröintisuunnitelmat [...].
Yleinen päätelmä hyönteisten torjunta-aineista
(521) Tutkimus osoittaa, että monilla markkinoilla muodostuisi määräävä markkina-asema horisontaalisten päällekkäisyyksien takia sekä lehti- että maavaikutteisten torjunta-aineiden segmenteissä. Toimenpiteen jälkeen osapuolilla olisi laaja valikoima tuotteita, jotka edustavat vanhoja kemikaaliluokkia. Lisäksi liiketoimi lisäisi Bayerin tuotevalikoimaan ACS:ltä neonikotinoideihin kuuluvan asetamipridin ja pyratsoleihin kuuluvan fiproniilin (sekä etiprolin). Molemmat tuotteet vahvistaisivat ja laajentaisivat Bayerin nykyistä uusien kemikaalien valikoimaa. Osapuolilla olisi kaikkein laajin valikoima neonikotinoideja, ja ne olisivat ainoita, joiden tuotevalikoimaan kuuluu pyratsoli. Niillä olisi kaikkein vahvin tuotevalikoima uusimpia hyönteisten torjuntaan tarkoitettuja kemikaaleja peittausaineista maa- ja lehtivaikutteisiin torjunta-aineisiin.
(522) Osapuolet voisivat hyödyntää markkinavoimaansa resistenssinhallintaohjelmien ja jälleenmyyjille tarjottavien alennuspakettien avulla, niin että jälleenmyyjien olisi pidettävä myynnissä osapuolten neonikotinoideja ja fiproniilia. Millään kilpailijalla ei olisi tarjota vastaavanlaista tuotevalikoimaa. Liiketoimi nostaisi sen vuoksi hintoja ja sulkisi markkinat varsinkin geneerisiä tuotteita valmistavilta kilpailijoilta.
(523) Edellä esitetyn johdosta komissio katsoo, että ilmoitettu toimenpide loisi määräävän aseman tai vahvistaisi sellaista:
(524) - seuraavilla viljelykasveilla esiintyvien hyönteisten lehtivaikutteisten torjunta-aineiden markkinoilla: juurikkaat (Ranska ja Kreikka), viljakasvit (Italia ja Portugali), sitruspuut (Portugali), puuvilla (Kreikka), hedelmäpuut ja pähkinäpensaat (Belgia, Tanska, Saksa, Kreikka ja Portugali), viiniköynnökset (Saksa), peruna (Portugali ja Espanja), riisi (Portugali), tupakka (Kreikka ja Italia) ja vihannekset (Ranska, Portugali, Espanja ja Italia) sekä.
(525) - seuraavilla viljelykasveilla esiintyvien hyönteisten maavaikutteisten torjunta-aineiden markkinoilla: banaani (Espanja), juurikkaat (Belgia, Ranska, Yhdistynyt kuningaskunta ja Italia), koristekasvit (Italia), peruna (Kreikka ja Portugali), tupakka (Espanja) ja vihannekset (Kreikka ja Portugali).
B. NILVIÄISTEN TORJUNTA-AINEET
B.1 Merkitykselliset tuotemarkkinat
(526) Sekä Bayer että ACS tuottavat ja myyvät nilviäisten torjunta-aineita (rakeita), jotka on suunniteltu torjumaan etanoita ja muita nilviäisiä. Nilviäisten torjunta-aineet koostuvat yleensä kemiallisesti käsitellyistä houkuttimista, joita levitetään maahan.
(527) Nilviäisten torjunta-aineita ei voi korvata hyönteisten torjunta-aineilla, joten ne muodostavat erilliset tuotemarkkinat. Markkinatutkimus on vahvistanut, että nilviäisten torjunta-aineiden jaottelu kasvilajeittain ei ole tarkoituksenmukaista, koska näiden aineiden koostumus ei vaihtele niiden kasvien mukaan, joilla niitä käytetään.
(528) ETA:ssa on nilviäisten torjuntaan rekisteröity nykyään kolme keskeistä tehoainetta: metaldehydi, metiokarbi ja tiodikarbi. Neljäs nilviäisten torjunta-aineen tyyppi, joka perustuu patentoituun Fe(3)foospaattiin, on tuotu markkinoille Alankomaissa, Tanskassa ja Saksassa, ja sitä ollaan rekisteröimässä Ruotsissa, Italiassa, Belgiassa ja Ranskassa.
(529) Metaldehydi, joka on vanha tehoaine, vaikuttaa nilviäisiin lamauttamalla ne. Tätä ainetta valmistaa Lonza, jonka pääkonttori sijaitsee Sveitsissä. Fe(3)foospaattti, jota valmistaa saksalainen Neudorff GMBH, toimii samalla tavoin kuin metaldehydi. Metiokarbi ja tiodikarbi sen sijaan toimivat vatsamyrkkyinä, ja niitä valmistavat Bayer (metiokarbi) ja ACS (tiodikarbi). Fe(3)foospaattia lukuun ottamatta kaikkien näiden tehoaineiden patentit ovat rauenneet vuosia sitten. On todettava, että toisin kuin Bayer ja ACS, Lonza ei valmista nilviäisten torjunta-aineita vaan se vain myy tehoainetta, metaldehydiä, eri jäsenvaltioissa useille yrityksille, jotka valmistavat lopputuotetta omilla tuotemerkeillään.
(530) Kaikkiin edellä mainittuihin tehoaineisiin perustuvat nilviäisten torjunta-aineet kuuluvat samoille tuotemarkkinoille. Tutkimus on kuitenkin osoittanut, että Bayerin ja ACS:n tuotteet tehoavat paljon paremmin erityisen märissä oloissa ja että niiden hinnat ovat usein paljon korkeampia metaldehydipohjaisiin nilviäisten torjunta-aineisiin verrattuna.
B.2 Kilpailua koskeva arviointi
a) Markkinaolot
(531) Osapuolilla on suuret yhdistetyt markkinaosuudet seuraavissa maissa: Belgia (Bayer: [10-20] prosenttia, ACS: [80-90] prosenttia), Ranska (Bayer: [20-30] prosenttia, ACS: [10-20] prosenttia), Portugali (Bayer: [70-80] prosenttia, ACS: [0-10] prosenttia), Yhdistynyt kuningaskunta (Bayer: [30-40] prosenttia, ACS: [0-10] prosenttia), Irlanti (Bayer: [90-100] prosenttia, ACS: [10-20] prosenttia) ja Alankomaat (Bayer: [60-70] prosenttia, ACS: [20-30] prosenttia). Alankomaissa Bayer ei kuitenkaan ole enää rekisteröinyt metiokarbia käytettäväksi nilviäisten torjunta-aineissa, joten se lakkaa myymästä nilviäisten torjunta-aineitaan viimeistään [...]. Alankomaissa kilpailuongelmia ei näin ollen esiinny, koska ehdotettu liiketoimi ei aiheuttaisi horisontaalista päällekkäisyyttä. Ehdotettu liiketoimi ei aiheuta kilpailuongelmia myöskään Ranskassa, koska siellä markkinajohtaja on De Sangosse, jonka noin [...] prosentin markkinaosuudesta suurin osa kertyy sen metaldehydipohjaisen Metarex RG:n myynnistä.
(532) Bayer on ainoa yritys, joka toimii Ruotsissa, Suomessa ja Islannissa, joissa sillä on 100 prosentin markkinaosuus. ACS sen sijaan on ainoa Norjassa toimiva yritys. Ehdotettu liiketoimi ei kuitenkaan aiheuta Norjassa kilpailuongelmia, koska ACS:n monopoliasema johtuu siitä, että kansallisessa lainsäädännössä on jo useiden vuosien ajan kielletty sekä metiokarbiin että metaldehydiin perustuvat nilviäisten torjunta-aineet.
(533) Muissa ETA-maissa kilpailuongelmia ei esiinny seuraavista syistä: Itävallassa Bayerilla oli vuonna 2000 vain [0-10] prosentin markkinaosuus, kun taas ACS alkoi myydä nilviäisten torjunta-aineita vasta vuonna 2001 hyvin vähäisessä määrin. Bayerilla oli vuonna 2000 Tanskassa [50-60] prosentin markkinaosuus, mutta ACS ei toimi näillä markkinoilla. Saksassa osapuolilla on pieni yhdistetty markkinaosuus, sillä Bayer saavutti siellä [20-30] prosentin markkinaosuuden vuonna 2000, kun taas ACS:n markkinaosuus oli vain [0-10] prosenttia. Bayer ei toimi Kreikassa, jossa ACS lopetti nilviäisten torjunta-aineiden myynnin vuonna 2000. Italiassa osapuolilla on pieni yhdistetty markkinaosuus, sillä Bayer saavutti siellä [20-30] prosentin markkinaosuuden vuonna 2000, kun taas ACS:n markkinaosuus oli vain [0-10] prosenttia. ACS ei taas toimi Espanjassa, jossa Bayerin markkinaosuus vuonna 2000 oli vain [10-20] prosenttia.
(534) Tutkimus on osoittanut, että Bayerin metiokarbipohjaisen nilviäisten torjunta-aineen (jota myydään tuotenimellä Mesorul) ja ACS:n tiodikarbipohjaisen nilviäisten torjunta-aineen (jota myydään tuotenimellä Skipper) lisäksi jäljelle jäävät markkinaosuudet Ranskaa lukuun ottamatta eri ETA-maissa jakaantuvat useille riippumattomille kansallisille valmistajille, jotka valmistavat Lonzan toimittamasta tehoaineesta omilla tuotemerkeillään taloudellisempia mutta usein vähemmän tehokkaita paikallisia metaldehydipohjaisia nilviäisten torjunta-aineita. Paikalliset valmistajat ovat saavuttaneet Fe(3)foospaattipohjaisilla nilviäisten torjunta-aineilla jonkinlaisia markkinaosuuksia vain Alankomaissa, Saksassa ja Tanskassa.
(535) Metaldehydipohjaiset nilviäisten torjunta-aineet eivät perinteisesti ole olleet yhtä sateenkestäviä kuin Bayerin ja ACS:n metiokarbi- ja tiodikarbipohjaiset tuotteet. Vaikka osa paikallisista valmistajista on joillakin paikallisilla markkinoilla optimoinut metaldehydipohjaisten torjunta-aineiden sateenkestävyyden, jokainen valmistaja käyttää omaa reseptiään, joten sateenkestävyys voi vaihdella maittain tuotteen koostumuksen ja valmistusprosessin mukaan. Maissa, joissa olosuhteet ovat erityisen märät mutta nilviäisten torjunta-aineiden markkinat hyvin pienet, metaldehydipohjaisilla nilviäisten torjunta-aineilla ei ole ollut merkittävää markkinaosuutta.
(536) Markkinoille pääsy uusiin tehoaineisiin perustuvilla nilviäisten torjunta-aineilla on erittäin vaikeaa ja vaatii runsaasti voimavaroja. Tutkimus- ja kehitystyö ja EU-rekisteröinti voivat maksaa yli 100 miljoonaa euroa ja viedä jopa 10 vuotta. Äskettäin markkinoille on tuotu Alankomaissa, Saksassa ja Tanskassa uudentyyppinen nilviäisten torjunta-aine, joka perustuu Fe(3)foospaattiin. Rekisteröinti on meneillään Ruotsissa, Italiassa, Belgiassa ja Ranskassa. Seuraavien neljän vuoden aikana ei ole odotettavissa, että markkinoille tuodaan uusiin tehoaineisiin perustuvia uusia nilviäisten torjunta-aineita.
(537) Toisin kuin osapuolet ovat väittäneet, tutkimus on osoittanut, että sen paremmin Bayerin metiokarbipohjaisilla kuin ACS:n tiodikarbipohjaisilla nilviäisten torjunta-aineilla ei ole varsinaisia geneerisiä kilpailijoita. Vaikka metiokarbin ja tiodikarbin patentit ovat rauenneet vuosia sitten, näitä tehoaineita tuottaa koko maailmassa geneerisinä versioina tosiasiassa vain kaksi aasialaista valmistajaa: geneeristä metiokarbia valmistaa kiinalainen Ningbo Agro-Star Industrial ja geneeristä tiodikarbia valmistaa korealainen Ceryung (aiemmin Jin Heung Fine Chemical). Kumpikaan näistä yrityksistä ei kuitenkaan nykyään toimita kyseisiä tehoaineita Eurooppaan.
(538) Tutkimuksen yhteydessä osapuolet lisäksi myönsivät, että nilviäisten torjunta-aineiden Euroopan markkinat eivät kiinnosta aasialaisia geneeristen tuotteiden valmistajia, koska näillä markkinoilla voi tapahtua hyvin suuria vaihteluja, on epätodennäköistä, että markkinat kasvaisivat merkittävästi tulevaisuudessa ja marginaalit ovat näillä hyödykemarkkinoilla liian pienet. Osapuolet selittivät, että tämäntyyppiset markkinat eivät kiinnosta geneeristen tuotteiden valmistajia, koska kesäsäät ovat kriittinen tekijä, joten markkinoiden kokoa ei voida ennustaa luotettavasti kuin vasta noin kaksi kuukautta etukäteen, ja nilviäisten tehoaineiden tuottajien on oltava valmiita pitämään suuriakin varastoja mahdollisesti useiden vuosien ajan.
b) Kansalliset markkinat, joilla aiheutuu kilpailuongelmia
(539) Ehdotettu liiketoimi loisi määräävän aseman tai vahvistaisi sellaista edellä esitetyn perusteella ja jäljempänä esitettävistä syistä seuraavilla nilviäisten torjunta-aineiden kansallisilla markkinoilla: Yhdistynyt kuningaskunta, Belgia, Irlanti, Portugali, Ruotsi, Suomi ja Islanti.
(540) Yhdistyneessä kuningaskunnassa osapuolten yhdistetty markkinaosuus vuonna 2000 oli [40-50] prosenttia (Bayer: [30-40] prosenttia, ACS: [0-10] prosenttia). Liiketoimen toteutumisen jälkeen Bayerista tulisi markkinajohtaja nilviäisten torjunta-aineiden Yhdistyneen kuningaskunnan markkinoilla. Osapuolet väittävät, että Lonza pysyisi markkinajohtajana noin [50-60] prosentin markkinaosuudellaan. Kuten edellä on selitetty, Lonza ei kuitenkaan valmista nilviäisten torjunta-aineita vaan ainoastaan metaldehydiä, jota se toimittaa riippumattomille kansallisille metaldehydipohjaisten torjunta-aineiden valmistajille. Tällaisia valmistajia ovat (suluissa niiden arvioidut markkinaosuudet): De Sangosse ([10-20] prosenttia), Luxan ([0-10] prosenttia, Chiltern Farm Chemicals ([0-10] prosenttia), Doff Poortland ([0-10] prosenttia) ja Clartex ([0-10] prosenttia). Liiketoimen jälkeen Bayerin kilpailijoina on siten vain pieniä Yhdistyneessä kuningaskunnassa toimivia valmistajia, jotka valmistavat usein heikompilaatuisia nilviäisten torjunta-aineita, eikä yksi vahva toimija, kuten osapuolet ovat ilmoittaneet.
(541) Lisäksi on todettava, että Bayerin ja ACS:n tuotteet ovat Yhdistyneen kuningaskunnan markkinoilla myytävistä nilviäisten torjunta-aineista laadultaan parhaita. Osapuolten arvioiden mukaan Bayerin ja ACS:n nilviäisten torjunta-aineiden hinta Yhdistyneessä kuningaskunnassa on itse asiassa noin [...]/ha (Bayer) ja [ACS:n luottamuksellista tietoa] (ACS) eli yli [60-70] prosenttia korkeampi kuin Yhdistyneessä kuningaskunnassa myytävien heikkolaatuisten metaldehydipohjaisten torjunta-aineiden hinta ([...]/ha). Ainoa laadukas metaldehydipohjainen nilviäisten torjunta-aine vaikuttaa olevan De Sangossen Metarex.
(542) Suuri hintaero Bayerin ja ACS:n torjunta-aineiden ja metaldehydipohjaisten torjunta-aineiden välillä selittyy sillä, että niillä alueilla tai niinä vuodenaikoina, joille ovat ominaisia märät sääolot, metaldehydipohjaisia torjunta-aineita käytetään keskimäärin yli kaksi kertaa enemmän kuin Bayerin tai ACS:n tuotteita. Vakiomäärä viljelijöitä on sen vuoksi taipuvainen ostamaan Bayerin tai ACS:n tuotteita korkeampaan hintaan mieluummin kuin tuotteita, jotka ensin vaikuttavat halvemmilta mutta joista tulee käytännössä kalliimpia, koska niitä on käytettävä enemmän.
(543) Nykyään jonkinasteisen kilpailun nilviäisten torjunta-aineiden Yhdistyneen kuningaskunnan markkinoiden huippulaatusegmentissä takaa Bayerin, ACS:n ja De Sangossen tuotteiden välinen kilpailu. Ehdotetun liiketoimen jälkeen suurin osa tästä kilpailusta kuitenkin poistuisi. Ainoaksi vaihtoehdoksi sulautuneelle yritykselle nilviäisten torjunta-aineiden markkinoiden huippulaatusegmentissä jäisi De Sangosse, jolla on arviolta vain [10-20] prosentin markkinaosuus verrattuna sulautuneen yrityksen arvioituun [40-50] prosentin markkinaosuuteen. Jos siis Bayer päättäisi liiketoimen jälkeen nostaa kolmesta laadukkaimmasta ja Yhdistyneessä kuningaskunnassa tunnetuimmasta nilviäisten torjunta-aineesta kahden (Mesurolin ja Skipperin) hintaa, jäljelle jääneen laadukkaan tuotemerkin (Metarexin) tai heikompilaatuisten metaldehydipohjaisten torjunta-aineiden aiheuttama kilpailupaine ei riittäisi estämään sitä nostamasta hintoja.
(544) Tätä ongelmaa vahvistaa edelleen se, että osapuolet ovat myöntäneet, että ACS:n ja Bayerin tuotteilla on ominaisuuksia, jotka erottavat ne kilpailijoiden tuotteista, ja että hinta on vain yksi tekijä, jonka loppukäyttäjä ottaa huomioon tuotetta valitessaan.
(545) Osapuolet väittävät myös, että kysynnän keskittyminen Yhdistyneessä kuningaskunnassa takaa sen, ettei uusi sulautunut yritys saisi määräävää markkina-asemaa ehdotetun liiketoimen jälkeen, koska Yhdistyneen kuningaskunnan 10 suurimman jälleenmyyjän osuus kokonaismyynnistä näillä markkinoilla on noin [90-100] prosenttia ja niillä on siten merkittävää tasoittavaa neuvotteluvoimaa. Tästä huolimatta huomattava osa nilviäisten torjunta-aineiden käyttäjistä on Yhdistyneessä kuningaskunnassa valmis maksamaan Bayerin ja ACS:n tuotteista [60-70] prosenttia korkeamman hinnan kuin heikompilaatuisista metaldehydipohjaisista nilviäisten torjunta-aineista, ja he erittäin todennäköisesti jatkaisivat näiden tuotteiden ostamista, vaikka niiden hinta nousisi ennestään ehdotetun sulautuman seurauksena.
(546) Edellä esitetyn perusteella komissio on päätellyt, että liiketoimi loisi määräävän aseman tai vahvistaisi sellaista nilviäisten torjunta-aineiden markkinoilla Yhdistyneessä kuningaskunnassa.
(547) Belgiassa osapuolten yhdistetty markkinaosuus vuonna 2000 oli noin [90-100] prosenttia (Bayer: [10-20] prosenttia, ACS: [80-90] prosenttia), ja osapuolet odottavat säilyttävänsä markkina-asemansa tällä tasolla seuraavat kolme vuotta. Metaldehydipohjaisilla nilviäisten torjunta-aineilla on alle [0-10] prosentin osuus Belgian markkinoista. Belgiassa ollaan parhaillaan rekisteröimässä uudentyyppistä nilviäisten torjuntaan käytettävää tehoainetta, Fe(3)foospaattia. On kuitenkin epävarmaa, milloin rekisteröintiprosessi päättyy ja onnistuuko se.
(548) Osapuolet ilmoittavat, ettei liiketoimi rajoita kilpailua Belgian markkinoilla, koska Bayerin ja ACS:n myymien tuotteiden patentit ovat rauenneet ja uudet yritykset pääsisivät helposti Belgian markkinoille geneerisillä tuotteilla, jos sulautunut yritys pyrkisi nostamaan hintoja kilpailunvastaisesti. Kuten edellä on selitetty, geneeristä metiokarbia ja tiodikarbia valmistaa kuitenkin vain kaksi aasialaista yritystä, jotka eivät toimi Euroopassa ja jotka hyvin todennäköisesti eivät tulisi näille markkinoille ehdotetun liiketoimen jälkeenkään. Niiden tulo Belgian markkinoille olisi vielä epätodennäköisempää, kun otetaan huomioon näiden markkinoiden pieni koko ja osapuolten merkittävä markkina-asema.
(549) Osapuolet ilmoittavat lisäksi, että Neudorffin tulo Belgian markkinoille osoittaa selvästi, että kilpailevan tuotteen tuominen jopa Belgian kaltaisille pienille markkinoille voi olla houkuttelevaa eikä aasialaisten tuottajien mahdollisesti aikaansaamaa kilpailua siten tule jättää epätodennäköisenä ottamatta huomioon. Komissio toteaa kuitenkin, että Neudorff pyrkii näille markkinoille uudentyyppiseen tehoaineeseen (Fe(3)foospaatti) perustuvalla tuotteella, joka menestyessään erottuisi markkinoilla jo olevista vakiintuneista tuotteista. Aasialaiset tuottajat sitä vastoin eivät voisi laskea tällaisen tuotedifferoinnin varaan, jos ne toisivat tuotteitaan Euroopan markkinoille.
(550) Osapuolet vastaavat myös, että Lonza toimii jo Belgian markkinoilla ja että ETA:n johtavana nilviäisten torjunta-aineiden toimittajana se pystyisi laajentamaan toimintaansa Belgiassa ja siten vastaamaan yhdistyneen yrityksen mahdollisiin kilpailunvastaisiin toimiin. Kuten edellä on selitetty, Lonza ei kuitenkaan valmista nilviäisten torjunta-aineita vaan metaldehydiä, jota se toimittaa riippumattomille kansallisille valmistajille, jotka valmistavat siitä metaldehydipohjaisia nilviäisten torjunta-aineita.
(551) Belgiassa nilviäisten torjunta-aineiden sateenkestävyys on erityisen tärkeää. Bayerin ja ACS:n valmistamat nilviäisten torjunta-aineet ovat erityisen sateenkestäviä. Belgialaiset metaldehydipohjaisten torjunta-aineiden valmistajat eivät ole päässeet tuotteidensa sateenkestävyydessä samalle tasolle.
(552) Osapuolet arvioivat, että huippulaatuisten metaldehydipohjaisten torjunta-aineiden keskimääräinen brutto/nettotukkuhinta on noin [...]/ha, kun taas Bayerin torjunta-aineen hinta on noin [...]/ha ja ACS:n torjunta-aineen hinta [ACS:n luottamuksellista tietoa]. Sääolojen takia metaldehydipohjaisia torjunta-aineita on kuitenkin käytettävä keskimäärin yli kaksi kertaa enemmän kuin Bayerin tai ACS:n tuotteita. Loppukäyttäjät ovatkin taipuvaisia maksamaan enemmän Bayerin tai ACS:n tuotteista kuin tuotteesta, joka ensin vaikuttaa halvemmalta mutta josta tulee käytännössä kalliimpi, koska sitä on käytettävä enemmän.
(553) Tämän on vahvistanut belgialainen nilviäisten torjunta-aineiden tukkumyyjä, joka totesi yksiselitteisesti, että Bayerin ja ACS:n torjunta-aineet eivät ole korvattavissa metaldehydipohjaisilla torjunta-aineilla ja että, jos Bayerin ja ACS:n tuotteiden hintoja nostettaisiin pysyvästi 5-10 prosenttia, metaldehydipohjaisia torjunta-aineita siirtyisi käyttämään vain marginaalinen määrä loppukäyttäjiä. Kaksi tukkumyyjää totesi, että nämä kolme tuotetta ovat keskenään korvattavissa, mutta yksi tukkumyyjä selitti, että asiakkaiden valinta riippuu tuotteen sateenkestävyydestä ja asiakkaat ostaisivat yhä Bayerin ja ACS:n tuotteita niiden paremman sateenkestävyyden takia, vaikka niiden hintaa nostettaisiinkin.
(554) Edellä esitetyn perusteella komissio on päätellyt, että ehdotettu liiketoimi poistaisi ainakin lyhyellä aikavälillä Bayerin ainoan todellisen kilpailijan nilviäisten torjunta-aineiden markkinoilta Belgiassa, mikä loisi määräävän aseman tai vahvistaisi sellaista näillä markkinoilla.
(555) Irlannissa osapuolten yhdistetty markkinaosuus vuonna 2000 oli noin [90-100] prosenttia (Bayer: [80-90] prosenttia, ACS: [10-20] prosenttia), ja osapuolet odottavat säilyttävänsä markkina-asemansa tällä tasolla seuraavat kolme vuotta. Metaldehydipohjaisilla nilviäisten torjunta-aineilla on [0-10] prosentin osuus Irlannin markkinoista.
(556) Osapuolet ovat ilmoittaneet, että kolmannet osapuolet voisivat helposti päästä näille markkinoille. Tässä yhteydessä osapuolet ovat selittäneet, että ACS:llä ei ollut toimintaa Irlannin markkinoilla vuosina 1998 ja 1999 mutta se saavutti [10-20] prosentin markkinaosuuden vuonna 2000. Muiden yritysten ei kuitenkaan odoteta tulevan Irlannin markkinoille metaldehydipohjaisilla tai muihin tehoaineisiin perustuvilla nilviäisten torjunta-aineilla.
(557) Kuten Belgiassa, myös Irlannissa nilviäisten torjunta-aineiden sateenkestävyys on erityisen tärkeää. Bayerin ja ACS:n valmistamien torjunta-aineiden säänkestävyys on ollut ylivoimainen paikallisten valmistajien metaldehydipohjaisiin nilviäisten torjunta-aineisiin verrattuna. Kaikki neljä tukkumyyjää, jotka tutkimuksen aikana esittivät huomautuksia, vahvistivat, että metaldehydipohjaiset nilviäisten torjunta-aineet eivät ole yhtä tehokkaita kuin Bayerin metiokarbipohjaiset torjunta-aineet ja he ostaisivat Bayerin ja ACS:n tuotteita edelleen, vaikka niiden hinnat nousisivat 5-10 prosenttia. Yksi tukkumyyjistä totesi, että Bayerin metiokarbipohjainen nilviäisten torjunta-aine ei ole korvattavissa metaldehydipohjaisilla torjunta-aineilla esimerkiksi sokerijuurikasviljelmillä, joilla Bayerin tuotetta käytetään torjumaan etanoita ja vaaksiaisen toukkia. Vain yksi tukkumyyjä totesi, että jos hintoja nostettaisiin kyseisellä tavalla, hän harkitsisi vaihtoehtoisten hyönteisten torjunta-aineiden käyttöä metaldehydin yhteydessä. Kaksi tukkumyyjää ilmaisi huolestuneisuutensa siitä, että ehdotettu toimi voisi nostaa Bayerin ja ACS:n torjunta-aineiden hintoja.
(558) Osapuolet ilmoittivat myös, että niiden tuotteet voisivat jatkossa joutua kilpailemaan geneeristen tuotteiden kanssa. Kuten edellä on selitetty, geneeristä metiokarbia ja tiodikarbia valmistaa kuitenkin vain kaksi aasialaista yritystä, jotka eivät toimi Euroopassa eivätkä hyvin todennäköisesti tulisi näille markkinoille ehdotetun liiketoimen jälkeenkään. Niiden tulo Irlannin markkinoille olisi vielä epätodennäköisempää, kun otetaan huomioon näiden markkinoiden pieni koko ja osapuolten merkittävä markkina-asema.
(559) Edellä esitetyn perusteella komissio on päätellyt, että ehdotettu liiketoimi poistaisi nilviäisten torjunta-aineiden Irlannin markkinoilta Bayerin ainoan todellisen kilpailijan, mikä loisi määräävän aseman tai vahvistaisi sellaista näillä markkinoilla.
(560) Portugalissa osapuolten yhdistetty markkinaosuus vuonna 2000 oli noin [70-80] prosenttia (Bayer: [70-80] prosenttia, ACS: [0-10] prosenttia), ja osapuolet odottavat säilyttävänsä markkina-asemansa tällä tasolla seuraavat kolme vuotta. Jäljelle jäävä markkinaosuus jakautuu kahden tärkeimmän paikallisen metaldehydipohjaisten torjunta-aineiden valmistajan (Agroquisan, jonka markkinaosuus on noin [0-10] prosenttia, ja Permutadoran, jonka markkinaosuus on noin [20-30] prosenttia) sekä muiden pienten paikallisten valmistajien kesken.
(561) Osapuolet ovat ilmoittaneet, että ehdotettu liiketoimi ei vaikuta kilpailuun nilviäisten torjunta-aineiden Portugalin markkinoilla, koska ACS kasvattaa Bayerin markkinaosuutta vain pienellä prosenttiosuudella. Markkinatutkimus on kuitenkin osoittanut, että Portugalin markkinoilla vain ACS:n tiodikarbipohjaista nilviäisten torjunta-ainetta pidetään yhtä tehokkaana kuin Bayerin metiokarbipohjaista torjunta-ainetta. Kolme neljästä tukkumyyjästä totesi, että vaikka näiden kahden tuotteen hintoja nostettaisiin pysyvästi 5-10 prosenttia, useimmat loppukäyttäjät eivät siirtyisi käyttämään metaldehydipohjaisia nilviäisten torjunta-aineita. Yksi näistä tukkumyyjistä selitti, että Bayerin torjunta-aineen hinta on jo korkeampi kuin metaldehydipohjaisten torjunta-aineiden. Kaksi tukkumyyjää ilmaisi huolestuneisuutensa siitä, että ehdotettu liiketoimi voisi nostaa Bayerin ja ACS:n torjunta-aineiden hintoja.
(562) Osapuolet ovat lisäksi ilmoittaneet, että Lonza tai muut geneeristen tuotteiden toimittajat voisivat tulla markkinoille, jos sulautuneen yrityksen tuotteiden hintoja nostettaisiin kilpailunvastaisella tavalla. Kuten edellä on selitetty, Lonza ei kuitenkaan itse ole nilviäisten torjunta-aineiden valmistaja, vaan se vain toimittaa metaldehydiä paikallisille nilviäisten torjunta-aineiden valmistajille. Geneerisestä kilpailusta on edellä jo selitetty, että geneeristä metiokarbia ja tiodikarbia valmistaa vain kaksi aasialaista yritystä, jotka eivät toimi Euroopassa eivätkä hyvin todennäköisesti tulisi näille markkinoille ehdotetun liiketoimen jälkeenkään. Niiden tulo Portugalin markkinoille olisi vielä epätodennäköisempää, kun otetaan huomioon näiden markkinoiden pieni koko.
(563) Edellä esitetyn perusteella komissio on päätellyt, että ehdotettu liiketoimi poistaisi nilviäisten torjunta-aineiden Portugalin markkinoilta Bayerin ainoan todellisen kilpailijan, mikä loisi määräävän aseman tai vahvistaisi sellaista näillä markkinoilla.
(564) Ruotsissa, Suomessa ja Islannissa [90-100] prosentin markkinaosuudellaan Bayer on [...]. Ehdotettu liiketoimi poistaisi vahvan mahdollisen kilpailijan, joka näiden maiden ilmasto-olot huomioon ottaen voisi tulla näille markkinoille tuotteella, joka on yhtä tehokas kuin Bayerin tuote.
(565) Osapuolet toteavat, että Lonza tai geneeristen tuotteiden toimittajat pääsisivät Suomen markkinoille helposti. Lonza ei kuitenkaan ole nilviäisten torjunta-aineiden tuottaja, eikä se muutenkaan voisi toimittaa metaldehydiä paikallisille valmistajille Suomeen, koska metaldehydipohjaiset nilviäisten torjunta-aineet ovat olleet Suomessa kiellettyjä jo useita vuosia. Kuten edellä on geneeristen tuotteiden toimittajista esitetty, aasialaisilla tuottajilla ei olisi mitään kannustinta tulla näille suhteellisen pienille markkinoille.
(566) Ruotsissa ollaan parhaillaan rekisteröimässä uudentyyppistä nilviäisten torjuntaan käytettävää Neudorffin valmistamaa tehoainetta, Fe(3)foospaattia. On kuitenkin epävarmaa, milloin rekisteröintiprosessi päättyy ja onnistuuko se.
(567) Osapuolet ovat lisäksi ilmoittaneet, että ACS: [...], komissio on sitä mieltä, että ehdotettu liiketoimi poistaisi mahdollisen kilpailijan nilviäisten torjunta-aineiden kansallisilta markkinoilta Ruotsissa, Suomessa ja Islannissa.
(568) Osapuolet ovat ilmoittaneet, että jos on epävarmaa, pääseekö uusi Fe(3)foospaattipohjainen nilviäisten torjunta-aine Ruotsin markkinoille, on epäjohdonmukaista väittää, että ACS olisi mahdollinen kilpailija, koska ACS:n tuotetta ei edes olla rekisteröimässä Ruotsissa, Norjassa ja Islannissa. Komissio toteaa kuitenkin, että ensinnäkin ACS:n tuote on jo rekisteröity useimmilla kansallisilla markkinoilla ja toiseksi ACS on osoittanut pystyvänsä pääsemään nopeasti uusille kansallisille markkinoille, kuten osapuolet väittävät Irlannissa tapahtuneen.
(569) Edellä esitetyn perusteella komissio on päätellyt, että ehdotettu liiketoimi vahvistaisi Bayerin määräävää asemaa nilviäisten torjunta-aineiden kansallisilla markkinoilla myös Ruotsissa, Suomessa ja Islannissa.
Yleinen päätelmä nilviäisten torjunta-aineista
(570) Edellä esitetyn perusteella komissio on päätellyt, että ehdotettu liiketoimi loisi määräävän aseman tai vahvistaisi sellaista seuraavilla nilviäisten torjunta-aineiden kansallisilla markkinoilla: Yhdistynyt kuningaskunta, Belgia, Irlanti, Portugali, Ruotsi, Suomi ja Islanti.
C. RIKKAKASVIEN TORJUNTA-AINEET
(571) Sekä Bayer että ACS toimivat rikkakasvien torjunta-aineiden kehittämisen ja valmistamisen alalla. Rikkakasvien torjunta-aineet ovat kasvinsuojeluaineita, jotka estävät rikkakasvien leviämisen viljelmillä tai vähentävät niitä ja voivat siten korvata käsin suoritettavan kitkennän ja mekaanisen kasvinsuojelun tai vähentää tällaisten toimenpiteiden tarvetta.
(572) Bayerin arvion mukaan rikkakasvien torjunta-aineiden markkinoiden arvo ETA-alueella oli 2070 miljoonaa euroa vuonna 2000.
C.1 Merkitykselliset tuotemarkkinat
(573) Osapuolet noudattavat periaatteessa tuotemarkkinoiden määrittelemisessä lähestymistapaa, jota komissio käytti asiassa M.1806, AstraZeneca/Novartis.
(574) Ensiksikin voidaan erottaa toisistaan valikoivat kasvinsuojeluaineet ja muut kuin valikoivat kasvinsuojeluaineet. Muut kuin valikoivat kasvinsuojeluaineet ovat kasvinsuojeluaineita, joiden tarkoituksena on puhdistaa rikkakasvialueet sadonkorjuun jälkeen ennen seuraavan sadon kylvöä. Ne tehoavat monenlaisiin kasveihin muun muassa viljelykasveihin, jotka ne tuhoaisivat, jos niitä levitettäisiin näille kasveille. Valikoivien kasvinsuojeluaineiden avulla sen sijaan pyritään tuhoamaan ainoastaan rikkakasvit tuhoamatta kuitenkaan viljelykasvia, jolla niitä käytetään. Viljelijän näkökulmasta kasvilaji, jolla valikoivaa kasvinsuojeluainetta käytetään, on tärkein tekijä määriteltäessä tuotteiden välistä korvaavuutta. Tämän vuoksi osapuolet myöntävät, että valikoivat kasvinsuojeluaineet, jotka suojelevat erityyppisiä viljelykasvilajeja, muodostavat useimpien viljelykasvilajien kannalta erilliset merkitykselliset tuotemarkkinat.
(575) Valikoivat kasvinsuojeluaineet eivät ole kuitenkaan ainoa vaihtoehto pyrittäessä torjumaan rikkakasveja monivuotisten viljelykasvilajien, hedelmien ja pähkinöiden, sitrushedelmien ja viinirypäleiden viljelyn yhteydessä viljelykasvilajeja vahingoittamatta. Vaihtoehtona ovat niin sanotut puolikattavat rikkakasvien torjunta-aineet. Valikoivat ja muut kuin valikoivat kasvinsuojeluaineet ovat siten keskenään kilpailevia tuotteita edellä mainittujen viljelykasvilajien segmenteissä. Osapuolet myöntävät näin ollen, että näiden viljelykasvilajien osalta lisäjaottelu valikoivien ja muiden kuin valikoivien kasvinsuojeluaineiden välillä on tarpeeton. Tässä tapauksessa kysymys siitä, muodostavatko sitrushedelmät hedelmistä ja pähkinöistä erilliset tuotemarkkinat, voidaan jättää avoimeksi, koska se ei vaikuta kilpailua koskevaan arviointiin.
(576) Komission aikaisempien sulautumapäätösten mukaan rikkakasvien torjunta-aineiden sisältämät tehoaineet tehoavat joidenkin viljelykasvilajien osalta pääasiallisesti vain jompaankumpaan rikkakasvien kahdesta pääluokasta, joita ovat leveälehtiset rikkakasvit ja heinämäiset rikkakasvit. Koska tiettyjen viljelykasvilajien vaivana ovat useimmiten niin sanotut "sekarikkakasvipopulaatiot", jotka sisältävät sekä heinämäisiä että leveälehtisiä rikkakasveja, tarvitaan käsittelyjä, joilla voidaan tuhota kumpikin rikkakasvityyppi. Maanviljelijän käytettävissä on kaksi eri vaihtoehtoa. Hän voi hankkia joukon rikkakasvien torjunta-aineita, joilla on erityinen käyttöala, ja valmistaa seoksen itse esiintyvien rikkakasvien tyyppien mukaan. Vaihtoehtoisesti hän voi ostaa valmistuotteen, joka sisältää halutun tehoaineseoksen heinämäisten rikkakasvien ja leveälehtisten rikkakasvien torjumiseksi. Niin sanotut laajavaikutteiset rikkakasvien torjunta-aineet tehoavat kumpaankin rikkakasvityyppiin.
(577) Leveälehtisten rikkakasvien torjunta-aineet ja heinämäisten rikkakasvien torjunta-aineet eivät ole toisensa suoraan korvaavia tuotteita. Maanviljelijän, jonka viljelykasvipelloilla esiintyy heinämäisiä rikkakasveja, on käytettävä juuri niiden torjuntaan soveltuvia aineita. Sama koskee vastaavasti leveälehtisten rikkakasvien torjuntaa. Komissio on kuitenkin todennut aikaisemmissa päätöksissään, että rikkakasvien laajavaikutteisten torjunta-aineiden olemassaolo yhdistää nämä kaksi toisiaan täydentävää markkinasegmenttiä toisiinsa. Komission asiassa M.1806, AstraZeneca/Novartis, suorittama markkinatutkimus osoitti monien rikkakasvien torjunta-aineiden osalta, että merkittävä osa rikkakasvien laajavaikutteisten torjunta-aineiden myynnin arvosta muodostuu todellakin siitä, että niiden avulla voidaan torjua sekä heinämäisiä että leveälehtisiä rikkakasveja. Niin sanottu korvaavuusketjuvaikutus johtaa todelliseen kilpailupaineeseen markkinoilla, joilla heinämäisten rikkakasvien torjunta-aineet ja leveälehtisten rikkakasvien torjunta-aineet voidaan korvata laajavaikutteisilla rikkakasvien torjunta-aineilla. Tämä johtuu siitä, etteivät rikkakasvien laajavaikutteisten torjunta-aineiden toimittajat eivätkä heinämäisten rikkakasvien torjunta-aineiden tai leveälehtisten rikkakasvien torjunta-aineiden toimittajat, jotka toimittavat kyseisiä tuotteita osana tuotevalikoimaansa, voi nostaa hintoja ilman sitä vaaraa, että heidän asiakkaansa siirtyvät muihin tuotteisiin.
(578) Näistä syistä osapuolet esittävät, että leveälehtisten rikkakasvien torjunta-aineiden ja heinämäisten rikkakasvien torjunta-aineiden välinen jako ei ole tarkoituksenmukainen viljakasvien, maissin, riisin ja perunan osalta. Kaikissa näissä markkinasegmenteissä merkittävä osa rikkakasvien laajavaikutteisten torjunta-aineiden myynnin arvosta perustuu siihen, että niiden avulla voidaan torjua sekä heinämäisiä että leveälehtisiä rikkakasveja. Tämä lähestymistapa poikkeaa lähestymistavasta, jota komissio käytti asiassa M.1806, AstraZeneca/Novartis. Kyseisessä asiassa leveälehtisten rikkakasvien torjunta-aineiden ja heinämäisten rikkakasvien torjunta-aineiden välistä eroa sovellettiin myös perunaan sekä vihanneksiin, juurikkaisiin, öljykasveihin ja soijaan.
(579) Lisäksi komissio tarkasteli asiassa M.1806, AstraZeneca/Novartis, jakoa aikaisin käytettäviin tuotteisiin (ennen kylvöä tai ennen itämistä käytettävät torjunta-aineet) ja myöhään käytettäviin tuotteisiin (itämisen jälkeen käytettävät torjunta-aineet). Koska tällaisia rikkakasvien torjunta-aineiden tyyppejä käytetään samanlaisilla rikkakasveilla ja koska ne ovat yhtä tehokkaita, maanviljelijä voi valita käyttöajankohdan melko joustavasti ainakin ennen kylvöä. Ennen kylvöä tai jopa ennen itämistä käytettävät torjunta-aineet eivät korvaa itämisen jälkeen käytettäviä torjunta-aineita viljelmien myöhempien rikkakasviongelmien yhteydessä. Useimmissa tapauksissa, ainakin käytettäessä rikkakasvien torjunta-aineita varhaisvaiheessa, ennen itämistä käytettävät torjunta-aineet ja itämisen jälkeen käytettävät torjunta-aineet ovat kuitenkin toisensa korvaavia tuotteita.
(580) Komissio katsoi asiassa M.1806, AstraZeneca/Novartis, että viljan, maissin ja riisin rikkakasvien torjunta-aineiden markkinat muodostavat merkitykselliset tuotemarkkinat. Tämä päätelmä perustui laajavaikutteisten tuotteiden rooliin sekä ennen itämistä ja itämisen jälkeen käytettävien tuotteiden riittävään korvaavuuteen. Perunan, vihannesten, sokerijuurikkaiden, soijan ja öljykasvien rikkakasvien torjunta-aineiden markkinoiden osalta komissio erotti kuitenkin edelleen ennen itämistä käytettävät rikkakasvien torjunta-aineet ja itämisen jälkeen käytettävät heinämäisten rikkakasvien torjunta-aineet toistaan sekä määritteli itämisen jälkeen käytettävien heinämäisten rikkakasvien torjunta-aineille erilliset tuotemarkkinat. Tämä lähestymistapa vaikuttaa asianmukaiselta myös asiassa tehdyn markkinatutkimuksen perusteella, vaikkakin heinämäisten rikkakasvien torjunta-aineiden segmentin merkitys kasvaa viljan rikkakasvien torjunta-aineiden alalla, kun niin sanotut ongelmallisten heinämäisten rikkakasvien (erityisesti puntarpään, raiheinän ja villikauran) resistenssiongelmat lisääntyvät.
(581) Useiden markkinatoimijoiden mielestä ohra muodostaa viljan rikkakasvien torjunta-aineiden alalla erilliset tuotemarkkinat, koska monia viljan rikkakasvien torjunta-aineita ei voida käyttää ohraan. Sitä, muodostavatko ohran rikkakasvien torjunta-aineet erilliset tuotemarkkinat, ei ole kuitenkaan tarpeen ratkaista tarkasteltavana olevassa tapauksessa, koska vastaus ei vaikuta arviointiin.
C.2 Arviointi
(582) Osapuolten toiminta on osittain päällekkäistä kansallisella tasolla monien viljelykasvilajien ja monien jäsenvaltioiden osalta. CO-lomakkeessa esitettyjen tietojen mukaan vaikutusalaan kuuluu 44:t rikkakasvien torjunta-aineiden markkinat, joilla osapuolten yhdistetty markkinaosuus on vähintään 35 prosenttia. Näistä markkinoista osapuolten markkinaosuus on yli 40 prosenttia 39 markkinoilla ja yli 50 prosenttia 26 markkinoilla.
(583) Komissio katsoo tutkimuksen perusteella, etteivät kilpailuvaikutukset todennäköisesti ole kielteisiä 53 markkinoilla (tarkasteltaessa yhteensä 80 markkinoita). Tämä johtuu joko yhdestä tai useammasta jäljempänä luetellusta seikasta.
(584) Osapuolten yhdistetty markkinaosuus on pieni; osapuolten toiminnoissa ei ole päällekkäisyyttä joko siksi, että markkinaosuudet on määritelty virheellisesti, tai siksi, että päällekkäisyys on kadonnut muista syistä (esimerkiksi ulkopuolisten valmistajien tuotteita koskeva jakelusopimus on purettu); markkinaosuuden kasvu on hyvin vähäistä eikä toimenpide todennäköisesti vaikuta markkinoiden rakenteeseen; toimenpide ei todennäköisesti vaikuta markkinoiden rakenteeseen, koska se ei vaikuta osapuolten tuotteiden hinnoittelukannustimiin; osapuolet ovat yliarvioineet voimakkaasti markkina-asemaansa; on olemassa vahvoja kilpailijoita, jotka pystyvät todennäköisesti kilpailemaan tehokkaasti markkinoilla; kilpailijoiden uusien tuotteiden markkinoille tulo tulee todennäköisesti aiheuttamaan voimakasta kilpailupainetta osapuolten tuotteille lähitulevaisuudessa.
(585) Jäljempänä esitetyistä syistä komissio katsoo, että ehdotettu liiketoimi luo määräävän markkina-aseman tai vahvistaa sellaista rikkakasvien torjunta-aineiden markkinoilla kuuden viljelykasvilajin - juurikkaiden, viljakasvien, maissin, perunan, vihannesten ja puuvillan - sadonkorjuutukien osalta.
Juurikkaiden rikkakasvien torjunta-aineiden markkinat
(586) Juurikkaiden rikkakasvien torjunta-aineiden ETA:n laajuisten markkinoiden arvo oli noin 225,4 miljoonaa euroa vuonna 2000. Suurimpia juurikkaiden rikkakasvien torjunta-aineiden kansallisia markkinoita ovat Saksa ([...]), Ranska ([...]) ja Italia ([...]). Osapuolet arvioivat, että niiden osuus juurikkaiden rikkakasvien torjunta-aineiden ETA:n kokonaismarkkinoista on [50-60] prosenttia (Bayer: [20-30] prosenttia, ACS: [20-30] prosenttia), toisin sanoen suurempi kuin BASFilla ([0-10] prosenttia) ja DuPontilla ([0-10] prosenttia). Osapuolten yhdistetyt markkinaosuudet jäsenvaltioittain ovat seuraavat(22):
TAULUKON PAIKKA
(587) Komissio määritteli asiassa M.1806, AstraZeneca/Novartis, itämisen jälkeen käytettävien heinämäisten rikkakasvien torjunta-aineille erilliset markkinat. Näillä markkinoilla ei ole kuitenkaan minkäänlaisia kilpailuongelmia tarkasteltavana olevassa tapauksessa. Osapuolten yhdistetty markkinaosuus ETA-alueella on [50-60] prosenttia juurikkaiden rikkakasvien torjunta-aineiden kolmessa muussa markkinasegmentissä, toisin sanoen leveälehtisten rikkakasvien torjunta-aineiden, joita käytetään ennen itämistä ja itämisen jälkeen, samoin kuin ennen itämistä käytettävien torjunta-aineiden markkinoilla, jotka yhdessä muodostavat juurikkaiden rikkakasvien muiden torjunta-aineiden markkinat. Kansallisella tasolla markkinaosuudet ovat arvioiden mukaan [40-50] prosenttia Belgiassa ja [70-80] prosenttia Ruotsissa. Suuret markkinaosuudet kokonaismarkkinoilla johtuvat osapuolten vahvuudesta itämisen jälkeen käytettävien leveälehtisten rikkakasvien torjunta-aineiden segmentissä. Itämisen jälkeen käytettävien leveälehtisten rikkakasvien torjunta-aineiden markkinat ovat ehdottomasti suurin juurikkaiden rikkakasvien torjunta-aineiden kokonaismarkkinoiden segmentti ETA-alueella. Niiden arvo on 163,9 miljoonaa euroa ja niiden osuus 73 prosenttia. Osapuolten osuus tästä segmentistä on niiden arvion mukaan [50-60] prosenttia ETA:n tasolla. Kansallisella tasolla osapuolten markkinaosuus on [40-50] prosenttia Yhdistyneessä kuningaskunnassa ja [70-80] prosenttia Portugalissa. Sulautuneesta yrityksestä tulee arvioiden mukaan ehdottomasti suurin toimittaja kaikissa jäsenvaltioissa lukuun ottamatta Luxemburgia, jota koskevia tietoja ei ole käytettävissä. Osapuolten myyntiennusteiden perusteella tilanne pysyy olennaiselta osin samana vuonna 2004. Osapuolet ennakoivat yhdistetyn markkinaosuutensa alle [40-50] prosentiksi ainoastaan neljässä maassa, joissa osuus vaihtelisi kuitenkin [30-40] prosentin ja [40-50] prosentin välillä.
(588) Osapuolet esittävät useita syitä, joiden vuoksi ehdotettu liiketoimi ei näistä suurista markkinaosuuksista huolimatta aiheuta huolta määräävästä markkina-asemasta. Ne perustelevat väitettään ensisijaisesti sillä, että minkään näillä markkinoilla käytetyn neljän tehoaineen patentti ei ole voimassa, mikä johtaa voimakkaaseen kilpailuun geneeristen tuotteiden toimittajien välillä. Kuten jäljempänä osoitetaan, näiden markkinoiden hallinta perustuu kuitenkin pikemminkin tuotepatenttien avulla tapahtuvaan eri valmistetyyppien hallintaan kuin tehoaineisiin.
(589) Bayer myy metamitronia tuotenimellä Goltix tuottaen näillä markkinoilla [...] liikevaihdon kaikissa jäsenvaltioissa lukuun ottamatta Espanjaa ja Ruotsia, joissa se myy myös ulkopuolisten valmistajien tuotteita. Metamitroni on ennen itämistä ja itämisen jälkeen käytettävä laajavaikutteinen rikkakasvien torjunta-aine, joka tehoaa parhaiten leveälehtisiin rikkakasveihin. Metamitroni tuotiin markkinoille vuonna 1975, ja sen patentti raukesi jo vuonna 1993. Se kuuluu triatsiinien kemikaaliluokkaan. Tämä luokka on melko vanha, se otettiin käyttöön ensimmäisen kerran vuonna 1956. Sen katsotaan olevan patenttisuojaa, koska hyvin suuri osa siihen kuuluvista tuotteista on patentoimattomia. Tähän luokkaan kuuluvien tuotteiden myynti on vähentynyt vuodesta 1996(23). Goltixin myynti on vähentynyt kuitenkin alle [...]. Sen yleisen myyntisuuntauksen on ilmoitettu pysyvän ennallaan(24). Bayer pyrkii vakiinnuttamaan Goltixin uusilla valmistetyypeillä, kuten Goltix WG 90:llä, jonka myynnin se aloitti Euroopan suurimmissa maissa vuonna 2001 ja jolle on myönnetty rekisteröintitietojen suoja, ja uusilla seoksilla, kuten metamitronilla ja triflusulfuronilla.
(590) Itämisen jälkeen käytettävissä leveälehtisten rikkakasvien torjunta-aineissa ACS käyttää seuraavia tehoaineita: desmedifaami, etofumesaatti ja fenmedifaami. Fenmedifaami ja siihen läheisesti liittyvä desmedifaami tuotiin markkinoille vuonna 1968. Kumpikin tehoaine kuuluu karbamaattien kemikaaliluokkaan, ja ne ovat tämän luokan myydyimpiä tuotteita. Vaikka tämän luokan myynti todennäköisesti laskee 3 prosenttia vuodessa vuoteen 2005 asti, fenmedifaami säilyttää todennäköisesti markkinaosuutensa(25). Näitä tehoaineita myydään sekä seoksina että sekoittamattomina useimmiten Betanal-tuotenimellä. Sekä Bayerin että ACS:n kaikki tehoaineet ovat patentoimattomia. Osapuolet väittävät, että geneeristen tuotteiden toimittajien markkinaosuudet kasvavat tämän vuoksi Bayerin ja ACS:n kustannuksella.
(591) Esiseosten kehittäminen nykyisten seosten kanssa on edelleen tärkeää näillä markkinoilla. Esimerkiksi ACS saattoi markkinoille muun muassa Betanal Progress OF -yhdisteen ja kaikki sen kolme tehoainetta vuonna 1997. ACS:llä on hallussaan Betanal Progress -aineen tuotepatentti. ACS aikoo saattaa markkinoille kolmen tuotteensa useita uusia esiseoksia, jotka kaikki laajentavat Betanal- (toisin sanoen Betanal expert) tuoteryhmää, lähes kaikissa jäsenvaltioissa. Lisäksi markkinoille tuodaan uusia yhdisteitä, jotka sisältävät Bayerin metamitronia, muun muassa neliosainen seos (Betanal Quattro). Tämän strategian ansiosta osapuolet voivat laajentaa patenttisuojaa tuote- ja tavaramerkkisuojalla. Tämä on kannattava puolustusstrategia geneerisessä kilpailussa. Tekijänoikeuslakien mukaisella tietosuojalla on samankaltainen suojaa laajentava vaikutus tehoaineelle myönnetyn patentin voimassaolon päätyttyä. ACS on ainoa desmedifaamia koskevan tiedon haltija, ja sillä on fenmedifaamia [...] ja etofumesaattia käsittelevä työryhmä [...]. Bayerilla on koko Goltix-tuoteryhmää koskeva tietosuoja, jonka arvo on useita miljoonia euroja, [...] asti.
(592) Monet geneeristen tuotteiden alalla toimivat kilpailijat eivät valmista tuotetta itse. ACS toimittaa tuotteitaan muun muassa seuraaville yhtiöille: FCS, United Phosphorus, Griffin ja Sipcam. Tämä aiheuttaa riippuvuutta geneeristen tuotteiden toimittajista. Tämän ansiosta ACS voi saavuttaa mittakaavaetuja, jotka eivät ole minkään muun valmistajan ulottuvilla. [...].
(593) Lisäksi rekisterin ylläpito on kallista, rikkakasvien torjunta-aineiden jakeluun tarvitaan myyntiverkostoa, ja useimpien geneeristen tuotteiden toimittajien rahavarat ovat melko vähäiset. Lisäksi jotkut geneeristen tuotteiden toimittajat ovat tuotteidensa osalta riippuvaisia osapuolten tuotepatenteista. [...](26).
(594) Osapuolet ovat esittäneet ennusteita vuoden 2004 markkinaosuuksistaan, jotka ovat huomattavasti pienempiä kuin vuotta 2000 kuvaavat luvut. ACS arvioi suuntauksen olevan [...] vuoteen 2003 asti, ja [...] vuonna 2004. Bayer arvioi osuuksien laskevan ETA-alueella melko merkittävästi vuoteen 2004 asti, vaikka maailmanlaajuinen myynti pysyy ennusteiden mukaan ennallaan. Yhdistetty markkinaosuus ETA-alueella pysyy kuitenkin hyvin suurena. Kuten osapuolet mainitsevat, näin on siitä huolimatta, että viralliset ja hallituksista riippumattomat neuvonantajat sekä valtioiden organisaatiot ovat antaneet suosituksia käyttää geneerisiä tuotteita, joilla on kutakuinkin samat ominaisuudet kuin alkuperäisillä merkkituotteilla.
(595) Eräs toinen osapuolten peruste koskee hintakehitystä. Osapuolet väittävät, että niiden tuotteiden hinnat ovat laskeneet merkittävästi (lasku on [...] prosenttia Bayerin tuotteiden loppukäyttäjän hinnasta ja [...] prosenttia ACS:n tuotteiden loppukäyttäjän hinnasta). Muun muassa tehostuneen tuotannon ansiosta hintojen lasku ei ole kuitenkaan välttämättä osoitus marginaalien kaventumisesta [...](27).
(596) Ranskan markkinoiden osalta osapuolet väittävät, että suurin osa ACS:n myynnistä on ulkopuolisten valmistajien tuotteiden, muun muassa [...] metamitronin ja BASFin kloridatsonin, myyntiä. Vaikka ACS hankkii tuotteensa ulkopuolisilta valmistajilta, ACS:llä on lopputuotteen hinta-/kustannusmarginaalissa liikkumavaraa, jonka ansiosta se voi kilpailla Bayerin kanssa. Lisäksi se, että uusi yritys myy [...] - joka on [...] kilpailija näillä markkinoilla - omistamaa tehoainetta sisältävää tuotetta, luo rakenteellisen yhteyden, joka saattaa aiheuttaa ylimääräisiä kilpailuongelmia.
(597) Osapuolet väittävät myös, että kysyntä on hyvin keskittynyttä Tanskassa ja Ruotsissa. Tanskassa [90-100] prosenttia osapuolten myynnistä on kolmen asiakkaan varassa. Ruotsissa [90-100] prosenttia osapuolten myynnistä on neljän tärkeimmän asiakkaan varassa. Markkinaosuuden ollessa [50-60] prosenttia Tanskassa ja [70-80] prosenttia Ruotsissa neuvotteluasemat ovat kuitenkin jossain määrin epätasapainoiset. Lisäksi sekä Tanska että Ruotsi muodostavat suhteellisen pienet markkinat, jotka eivät ole yhtä merkityksellisiä Bayerille ja ACS:lle kuin asiakkaille.
(598) Komission markkinatutkimukseen vastanneet henkilöt ilmaisivat huolestuneisuutensa siitä, että osapuolet hallitsevat neljää tärkeintä molekyyliä ja tunnetuimpia tuotemerkkejä näillä markkinoilla, ja erityisesti niiden mahdollisuudesta yhdistää vapaasti leveälehtisten rikkakasvien kaikki neljä torjunta-ainetta. Näiden markkinatoimijoiden mukaan, jotta sokerijuurikkaiden rikkakasveja voitaisiin torjua riittävän tehokkaasti, kaikkia neljää tehoainetta pitäisi käyttää peräkkäin jaksottamalla ne. Bayer ja ACS suosittavat, että vähintään kolme neljästä tehoaineesta yhdistetään. Etofumesaatin, fenmedifaamin, desmedifaamin ja metamitronin erilaisista yhdisteistä on siten tullut yleinen käytäntö kaikkialla EU:ssa.
(599) Kaikista edellä mainituista syistä komissio on päätellyt, että ehdotettu liiketoimi luo määräävän aseman tai vahvistaa sellaista sokerijuurikkaiden rikkakasvien torjunta-aineiden (muut kuin itämisen jälkeen käytettävät heinämäisten rikkakasvien torjunta-aineet) markkinoilla kaikissa jäsenvaltioissa.
Viljan rikkakasvien torjunta-aineet
(600) Viljan rikkakasvien torjunta-aineiden markkinat ovat (arvoltaan) valikoivien kasvinsuojeluaineiden laajimmat markkinat. Viljan rikkakasvien torjunta-aineiden ETA:n laajuinen liikevaihto oli noin 826 miljoonaa euroa vuonna 2000. Osapuolet arvioivat, että niiden osuus oli [30-40] prosenttia (Bayer: [0-10] prosenttia, ACS: [30-40] prosenttia) viljan rikkakasvien torjunta-aineiden ETA:n laajuisista markkinoista, kun taas Syngentan osuus oli [10-20] prosenttia. Osapuolet ennakoivat vuoden 2004 markkinaosuudekseen [30-40] prosenttia (Bayer: [0-10] prosenttia, ACS: [30-40] prosenttia) ja Syngentan osuudeksi [10-20] prosenttia.
(601) Osapuolten yhdistetty markkinaosuus Belgiassa on [40-50] prosenttia (Bayer: [0-10] prosenttia, ACS: [30-40] prosenttia). Johtavista kilpailijoista mainittakoon Dow ([10-20] prosenttia), DuPont ([0-10] prosenttia), Syngenta ([10-20] prosenttia) ja BASF ([0-10] prosenttia). Bayerin myynti koostui vuonna 2000 yksinomaan ulkopuolisten valmistajien, muun muassa ACS:n, tuotteiden jälleenmyynnistä. Bayer korvaa kuitenkin ulkopuolisten valmistajien tuotteiden myynnin täysin vuoteen 2004 mennessä ja ottaa käyttöön omat uudet tuotteensa, joiden osuus on [0-10] prosenttia markkinoista. Osapuolet arvioivat, että niiden markkinaosuus kasvaa [40-50] prosenttiin vuonna 2004.
(602) Saksassa osapuolten yhdistetty markkinaosuus on [50-60] prosenttia (Bayer: [0-10] prosenttia, ACS: [50-60] prosenttia). Tärkeimpiä kilpailijoita ovat BASF ([10-20] prosenttia), DuPont ([10-20] prosenttia), Dow ([0-10] prosenttia) ja Syngenta ([0-10] prosenttia). Bayer tuotti noin [60-70] prosenttia liikevaihdostaan Saksan markkinoilla omalla Herold-tuotteellaan, joka on flufenasetin ja ACS:n diflufenikaanitehoaineen seos. Loput [40-50] prosenttia Bayerin näiden markkinoiden liikevaihdosta perustuu ulkopuolisten valmistajien tuotteisiin, joista eräs Dow'n toimittama tuote lopetetaan ehdotetun sulautuman seurauksena. Bayer aikoo kuitenkin korvata kaikki ulkopuolisten valmistajien tuotteet omilla tuotteillaan ja säilyttää [0-10] prosentin markkinaosuutensa vuonna 2004.
(603) Ruotsissa osapuolten yhdistetty markkinaosuus on [60-70] prosenttia (Bayer: [30-40] prosenttia, ACS: [20-30] prosenttia). Muita monikansallisia tuotekehitysyrityksiä ovat muun muassa BASF ([10-20] prosenttia), Monsanto ([0-10] prosenttia), Dow ([0-10] prosenttia), Syngenta ([0-10] prosenttia) ja DuPont ([0-10] prosenttia). Bayer ei myy omia viljan rikkakasvien torjunta-aineita Ruotsissa, vaan koko sen liikevaihto perustuu ulkopuolisten valmistajien tuotteisiin, joita sen tukkukauppaa harjoittava tytäryhtiö Gullviks jälleenmyy. Gullviks on yksi Ruotsin kolmesta tärkeimmästä tukkukauppaa harjoittavasta yrityksestä, joiden osuus kysynnästä on yhteensä [90-100] prosenttia. Osapuolet väittävät, että koska Bayer omistaa Gullviksin, muilla johtavilla jälleenmyyjillä on kannustin keskittyä osapuolten kilpailijoiden tuotevalikoimaan kilpaillakseen tehokkaammin jälleenmyyjinä. Osapuolet arvioivat kuitenkin vuoden 2004 markkinaosuudekseen [70-80] prosenttia, mikä merkitsee [0-10] prosenttiyksikön kasvua. Kasvu perustuu osittain Bayerin omaan uuteen "propoksikarbatsoni"-nimiseen tuotteeseen, jonka se aikoo ottaa käyttöön ja jonka markkinaosuudeksi arvioidaan [10-20] prosenttia. Näiden arvioiden mukaan osapuolten omistamien tuotteiden osuus markkinoista on [40-50] prosenttia. Väitetiedoksiantoon antamassaan vastauksessa ja uudessa vastineessa Bayer esitti joitakin todisteita siitä, että [...]., propoksikarbatsonin markkinaosuus on siten merkittävästi pienempi kuin (jo vuoden 2002 myynnin perusteella) alun perin ennakoitu [...]. Yhdistetty markkinaosuus olisi kuitenkin yhä yli 60 prosenttia, vaikka propoksikarbatsonia ei [...].
(604) Suuret markkinaosuudet näissä maissa voivat johtua osapuolten erityisestä vahvuudesta heinämäisten rikkakasvien torjunta-aineiden segmentissä (heinämäisten rikkakasvien torjunta-aineet sekä laajavaikutteiset torjunta-aineet). Markkinoilla on vain joitakin ainoastaan heinämäisten rikkakasvien torjuntaan tarkoitettuja aineita. Ehdotetun sulautuman jälkeen Bayer hallitsisi kuitenkin kahta tuotetta, edelleen patenttisuojattua fenoksaproppia ja flufenasetia. Kolmas merkittävä heinämäisten rikkakasvien torjunta-aine, klodinafoppi, on Syngentan omistama. Kun otetaan huomioon myös osapuolten laajavaikutteisten rikkakasvien torjunta-aineiden laaja valikoima, jolla ne hallitsevat myös heinämäisten rikkakasvien torjunta-aineiden markkinoita, osapuolten markkinaosuudet tässä segmentissä olivat vuonna 2000 seuraavat: Belgia [50-60] prosenttia (Bayer: [0-10] prosenttia, ACS: [50-60] prosenttia), Ranska [40-50] prosenttia (Bayer: [0-10] prosenttia, ACS: [30-40] prosenttia), Saksa [60-70] prosenttia (Bayer: [0-10] prosenttia, ACS: [60-70] prosenttia), Alankomaat [60-70] prosenttia (ei päällekkäisyyttä), Ruotsi [70-80] prosenttia (Bayer: [20-30] prosenttia, ACS: [40-50] prosenttia).
(605) Osapuolet arvioivat, että niiden yhdistetyt markkinaosuudet heinämäisten rikkakasvien torjunta-aineiden segmentissä kasvavat edelleen. Sen jälkeen kun Bayer on tuonut markkinoille uuden heinämäisten rikkakasvien torjunta-aineen propoksikarbatsonin ja ACS on tuonut markkinoille uuden tehoaineen mesosulfuronin, joka ei ole pelkkä heinämäisten rikkakasvien torjunta-aine, mutta tehoaa kuitenkin erittäin hyvin ongelmalliseen heinäkasviin puntarpäähän, sulautuneella yrityksellä on laajin ja nykyaikaisin heinämäisten rikkakasvien torjunta-aineiden valikoima. Valikoimaan sisältyvät myös flufenaseti, fenoksaproppi, diklofoppi ja isoproturoni erilaisina seoksina. Tämän johdosta vuoden 2004 ennakoidut markkinaosuudet nousevat arvioiden mukaan [60-70] prosenttiin (Bayer: [10-20] prosenttia, ACS: [50-60] prosenttia) Belgiassa, [40-50] prosenttia Ranskassa (Bayer: [0-10] prosenttia, ACS: [40-50] prosenttia) ja [70-80] prosenttia Alankomaissa (Bayer: [0-10] prosenttia, ACS: [60-70] prosenttia), lukuun ottamatta Saksaa, jossa markkinaosuus pysyy ennallaan [60-70] prosentissa.
(606) Osapuolten markkinaosuuden kasvun sekä heinämäisten rikkakasvien torjunta-aineiden segmentissä että kokonaismarkkinoilla voidaan katsoa johtuvan uusista tuotteista, jotka kumpikin osapuoli on saattanut markkinoille äskettäin tai on aikeissa saattaa markkinoille. Bayerin menestys perustuu kahteen uuteen tuotteeseen, joista kumpikin soveltuu erittäin hyvin heinämäisten rikkakasvien torjumiseen. Flufenaseti yhdistettynä diflufenikaaniin (tuotenimi Herold) on vanhempi näistä kahdesta, mutta sillä on yhä kasvupotentiaalia ja patenttisuoja vuoteen 2009 asti. Bayer aikoo lisätä flufenasetin myyntiään viljakasvien alalla [...] vuoteen 2004 mennessä. Bayerin viimeisimmällä molekyylillä propoksikarbatsonilla (MKH 6561, tuotenimi Attribut) on patenttisuoja [...]. Propoksikarbatsoni on ALS- (asetolaktaattisyntaasientsyymin) estäjä, joka tarjoaa vaihtoehtoisen vaikutustavan talvivehnälle, -rukiille ja -ruisvehnälle, mutta ei ohralle. [...]. Esimerkiksi Belgiassa Bayer ennakoi kummankin tuotteen markkinaosuudeksi [0-10] prosenttia vuonna 2004 (kummankin osuus oli [0-10] prosenttia vuonna 2000). Bayerin kehittämää kolmatta uutta tuotetta flukarbatsonia, jota myydään Pohjois-Amerikassa, ei kuitenkaan myydä ETA-alueella.
(607) ACS:llä on kaksi uutta tehoainetta. Jodosulfuroni on jo saatettu markkinoille joissakin jäsenvaltioissa. Sitä myydään sekoittamattomana, [...], patenttisuoja [...]), [...], patenttisuoja [...]), ja viimeisin uusi tehoaine mesosulfuroni, patenttisuojattu [...]. Sekä jodosulfuroni että mesosulfuroni ovat laajavaikutteisia rikkakasvien torjunta-aineita, joita voidaan käyttää heinämäisten rikkakasvien torjuntaan. ACS ilmoittaa mesosulfuronin (04 H) edustavan uutta normia puntarpäiden torjunnassa; heinämäisistä rikkakasveista nämä aiheuttavat luultavasti eniten resistenssiongelmia Euroopassa. Osapuolet ennakoivat sen markkinaosuudeksi [10-20] prosenttia Ruotsissa ja [10-20] prosenttia Belgiassa 2-3 vuoden kuluttua markkinoille saattamisesta.
(608) Lisäksi ACS saattaa markkinoille uusia [...] yhdisteitä. Saksassa ACS aikoo ottaa käyttöön esiseoksia, jotka sisältävät [...], [...] ja bromoksiniilia [...] [...]. Vaikka bromoksiniili on melko vanha yhdiste, sillä on yhä joitakin varsin hyödyllisiä ominaisuuksia, muun muassa se, ettei sen yhteydessä esiinny lainkaan torjunta-aineresistenssiä. Bromoksiniili on ollut patentoimaton 1980-luvun puolivälistä lähtien. ACS:llä on kuitenkin tätä seosta koskeva patentti. Koska osapuolten markkinaosuus Belgiassa, Saksassa ja Ruotsissa kasvaa vuoteen 2004 asti, nämä uudet sekoitukset sekä korvaavat osapuolten mukaan vanhat kemikaalit että auttavat vahvistamaan niiden asemaa.
(609) Osapuolilla olisi sekä viljan rikkakasvien torjunta-aineiden markkinoiden laajin tehoainevalikoima että tehokkaimmat molekyylit heinämäisten rikkakasvien torjuntaan - niiden valikoima kattaisi sekä yksinomaan heinämäisten rikkakasvien torjuntaan käytettävät aineet että laajavaikutteiset torjunta-aineet. Sulautuneella yrityksellä olisi sekä flufenasetia, joka on solunjakautumisen estäjä, että kaikki kolme tärkeintä heinämäisten rikkakasvien torjuntaan käytettävää vaikutustapaa valikoimassaan. Lisäksi sillä olisi kussakin ryhmässä jokin tärkeä tai tärkein molekyyli: PS-II-estäjät (isoproturoni), "ACC-ase"-vaikutustapa (fenoksaproppi) ja "ALS"-vaikutustapa (jodosulfuroni, mesosulfuroni ja propoksikarbatsoni). Useat markkinatoimijat ovat vahvistaneet tämän seikan osoittamalla, että kolme uutta tuotetta, jotka kaikki tehoavat heinämäisiin rikkakasveihin, lujittavat osapuolilla jo nyt olevaa määräävä asemaa.
(610) Väitetiedoksiantoon antamassaan vastauksessa osapuolet väittävät, että markkinaosuuksia menetetään erityisesti jodosulfuronin, mesosulfuronin ja propoksikarbatsonin osalta sisäisen kilpailun vuoksi muille tuotteille, koska näillä kaikilla kolmella uudella tuotteella on sama vaikutustapa (ALS). Osapuolet eivät ole kuitenkaan määritelleet tällaisen sisäisen kilpailun määrällisiä vaikutuksia. Vaikutustavan lisäksi kuitenkin myös kemikaaliluokka on tärkeä resistenssiongelmien hallinnan kannalta. Bayerin propoksikarbatsoni kuuluu eri kemikaaliluokkaan kuin jodosulfuroni ja mesosulfuroni.
(611) Muista yhtiöistä ainoastaan BASFilla on uusi tuote valmisteilla. Sen uusi tehoaine tritosulfuroni on kuitenkin leveälehtisten rikkakasvien torjunta-aine. Lisäksi aine tuodaan markkinoille vasta vuonna 2003, ja BASFin liiketoimintasuunnitelman mukaan se saavuttaa suurimman markkinaosuutensa Saksassa vuonna 2004, jolloin osuus on [... prosenttia]; [...]. BASF on ottanut äskettäin käyttöön uuden tehoaineen pikolinafeenin. Pikolinafeeni on itämisen jälkeen käytettävä leveälehtisten rikkakasvien torjunta-aine, jonka vaikutustapa on sama kuin diflufenikaanilla. Diflufenikaania voidaan kuitenkin käyttää myös ennen itämistä. Diflufenikaani on siten monikäyttöisempi, mistä on osoituksena myös se, että diflufenikaaniyhdisteitä on jo yli 30. [...](28). Tämän vuoksi on epätodennäköistä, että uusi pikolinafeeni pystyy valtaamaan merkittävästi viljan rikkakasvien torjunta-aineiden markkinoita. BASF arvioi vuoden 2004 osuudekseen Saksan markkinoilla omaan valikoimaansa kuuluvien pikolinafeenin ja pikolinafeenin esiseosten osalta [... prosenttia] [...]. Osapuolet ennakoivat itse, että BASFin markkinaosuus pysyy ennallaan tai että se jopa laskee Belgiassa, Ranskassa, Saksassa ja Ruotsissa vuonna 2004.
(612) Osapuolten mukaan DuPontin flupyrsulfuronimetyylillä (tuotenimi Lexus) on runsaasti potentiaalia heinämäisten rikkakasvien torjunnassa. Flupyrsulfuronimetyyli tehoaa kuitenkin vain yhteen heinäkasviin - puntarpäähän (alopecurus myosuroides). Lexus-tuotteen tärkeimpänä etuna on, että sitä voidaan käyttää puntarpään osoittautuessa resistentiksi. Lexus-tuotteen käyttö puntarpäähän on kuitenkin ajallisesti rajatumpaa kuin kilpailevilla tuotteilla, koska sitä on käytettävä puntarpään ollessa pieni (2-3 lehteä). Foppeja sen sijaan voidaan käyttää ajallisesti paljon laajemmin. Lisäksi ACS:n uuden mesosulfuronin arvioidaan tehoavan yhtä hyvin puntarpäähän kuin flupyrsulfuronimetyyli. On myös muita tuotteita, kuten fopit (Syngentan Topik ja ACS:n Puma), jotka molemmat ovat tehokkaampia ja joita voidaan käyttää laajemmin heinämäisten rikkakasvien torjumiseen. Lexus-tuotteen rajoituksena on myös se, ettei sitä voida käyttää ohraan.
(613) Monsanto toi markkinoille uuden sulfonyyliurean vuonna 1998. Sulfosulfuronia myydään tuotenimellä Monitor, ja se on Takedan omistama yhdiste, jolla on patenttisuoja vähintään vuoteen 2007 asti. Monitor on lehtivaikutteinen ja jäämän jättävä rikkakasvien torjunta-aine, jota valmistetaan veteen dispergoituvina rakeina ja joka sisältää 80 prosenttia (w/w) sulfosulfuronia. Monitoria suositellaan käytettäväksi kaikkilla vehnälajikkeilla keväisin itämisen jälkeen. Se on lähinnä heinämäisten rikkakasvien torjunta-aine, mutta sillä voidaan torjua myös joitakin leveälehtisiä rikkakasveja. Koska se rajoittuu vehnään, sen markkinaosuus ETA-alueella on korkeimmillaan ainoastaan [... %] Monsanton liiketoimintasuunnitelmien mukaan.
(614) Osapuolet väittävät, ettei ehdotetusta liiketoimesta aiheudu kilpailuongelmia millään edellä mainituilla markkinoilla. Bayerin asema on suhteellisen heikko, mistä ovat osoituksena sen alle [0-10] prosentin ja usein alle [0-10] prosentin markkinaosuudet. Kokonaismarkkinaosuudet ovat kuitenkin suuret Belgiassa, Saksassa ja Ruotsissa. ACS:n diflufenikaani on ollut myydyin viljan rikkakasvien torjunta-aineiden tehoaine viime vuosina, sen liikevaihto on ollut noin [...] miljoonaa euroa Euroopassa. Vaikka diflufenikaanin patenttisuoja päättyi vuonna 2001, sen markkina-asema tuskin heikentyy nopeasti, koska sitä ei myydä sekoittamattomana, vaan sitä myydään EU:ssa aina seoksina. Vaikka Makhteshim Agan ja muut geneeristen tuotteiden alan kilpailijat voivat rekisteröidä ja pitää kaupan diflufenikaania vuonna 2004, Makhteshim Aganin olisi tämän vuoksi muiden geneeristen tuotteiden valmistajien tavoin löydettävä kumppaneita seosten valmistamiseen. Osa viimeaikaisista diflufenikaaniyhdisteistä on kuitenkin patenttisuojattuja vuoteen 2004 (flurtamoni, ACS) tai jopa vuoteen 2009 asti (flufenaseti, Bayer).
(615) Kaikista edellä mainituista syistä komissio katsoo, että ehdotettu liiketoimi luo määräävän markkina-aseman tai vahvistaa sellaista viljan rikkakasvien torjunta-aineiden markkinoilla Belgiassa, Saksassa ja Ruotsissa.
Maissin rikkakasvien torjunta-aineet
(616) Euroopan maissin rikkakasvien torjunta-ainemarkkinoiden kokonaismarkkina-arvo on 361,3 miljoonaa euroa. Kolmen seuraavan valtion osuus maissin rikkakasvien torjunta-aineiden myynnistä ETA-alueella on noin [80-90] prosenttia: Ranska ([...] euroa), Saksa ([...] euroa) ja Italia ([...] euroa). Osapuolet arvioivat, että niiden osuus maissin rikkakasvien torjunta-aineiden kokonaismarkkinoista ETA-alueella olisi [20-30] prosenttia (Bayer: [10-20] prosenttia, ACS: [...] prosenttia) ja ne jättäisivät taakseen Syngentan [20-30] prosentin osuudella, BASFin ([10-20] prosenttia), Monsanton ([0-10] prosenttia), Du Pontin ([0-10] prosenttia) ja Dow'n ([0-10] prosenttia). Osapuolet arvioivat markkinaosuutensa kasvavan [20-30] prosenttiin vuonna 2004. Myöhemmin annetussa vastineessa tämä luku korjattiin kuitenkin [20-30] prosentiksi sen uuden MaisTer-tuotteen vähäisemmän myynnin vuoksi (katso jäljempänä).
(617) Ehdotettu liiketoimi vaikuttaisi kaksiin markkinoihin, joilla osapuolten markkinaosuudet olivat korkeat vuonna 2000. Belgiassa osapuolten yhdistetty markkinaosuus on [50-60] prosenttia (Bayer: [40-50] prosenttia, ACS: [0-10] prosenttia). Tärkein kilpailija on BASF, jonka markkinaosuus on [20-30] prosenttia. Belchimin, joka on Belgiassa sijaitsevien japanilaisten MC- ja ISK-yhtiöiden yksinmyyjä, osuus on noin [0-10] prosenttia. Suuri markkinaosuus perustuu paljolti Bayerin sulkotrionin myyntiin, jonka osuus kokonaismarkkinoista on [30-40] prosenttia. ACS:n markkinaosuus ([0-10] prosenttia) perustui suurimmaksi osaksi Syngentan Bropyr-tuotteen jälleenmyyntiin. Kyseinen jälleenmyyntisopimus on päättynyt tällä välin. ACS:llä ei ole tämän lisäksi muita tuotteita lukuun ottamatta isoksaflutolia (tuotenimi Merlin). Osapuolet arvioivat osuudekseen [60-70] prosenttia Belgian markkinoista vuonna 2004. Myöhemmässä vastineessa tämä luku korjattiin [30-40] prosentiksi. Tämä dramaattinen markkinaosuuden lasku verrattuna vuoteen 2000 johtuu osapuolten mukaan myynnin määrän [...] ja myynnin kannattavuuden [...] laskusta.
(618) Osapuolten yhdistetty markkinaosuus Alankomaissa on [50-60] prosenttia (Bayer: [40-50] prosenttia, ACS: [10-20] prosenttia). Syngentan markkinaosuus on [20-30] prosenttia. Bayer myy ainoastaan sulkotrionia, kun taas ACS myy nykyään enää isoksaflutolia (tuotenimi Merlin) Syngentan kanssa tehdyn Bropyriä koskevan jälleenmyyntisopimuksen päätyttyä. Bropyrin osuus markkinoista oli [10-20] prosenttia vuonna 2000. Osapuolet arvioivat osuudekseen [60-70] prosenttia vuonna 2004. Myöhemmässä vastineessa tämä arvio on korjattu [30-40] prosentiksi. Tämän vuoden 2000 [50-60] prosentista vuoden 2004 [30-40] prosenttiin tapahtuvan laskun syyksi mainitaan [...] markkinaosuuden lasku [40-50] prosentista [10-20] prosenttiin. Kuten Belgiassa, tärkein syy Bayerin sulkotrionin myynnin heikkenemiseen on se, että Syngenta tuo markkinoille "mesotrioni"-nimisen tuotteen, joka on samankaltainen mutta Bayerin mukaan parempi tuote. Lisäksi Bayer väittää, että sen sulkotrioniin sovelletaan kahta lainsäädännöllistä rajoitusta Alankomaissa, minkä vuoksi tuote on epäedullisessa asemassa mesotrioniin verrattuna. Alankomaiden viranomaiset ovat rajoittaneet tehoaineiden käytön 1000 grammaan hehtaaria kohtia. Koska sulkotrionia on käytettävä Alankomaissa suurempina annoksina kuin mesotrionia (määrät ovat 300 g ja 100 g), sulkotrionia ei voida käyttää yhtä usein kuin mesotrionia. Sulkotrionia ei voida myöskään käyttää maaperään, jonka pH-arvo on yli 6. Bayerin mukaan tämä estää sulkotrionin käytön 20-30 prosentilla Alankomaiden maissinviljelyalasta.
(619) Niillä alueilla, joilla sulkotrionia ei voida käyttää, kyseiset kaksi tuotetta eivät kuitenkaan kilpaile keskenään. Mesotrionin myynti kyseisellä alueella ei voi tämän vuoksi vaikuttaa sulkotrionin asemaan. Väitetiedoksiantoon antamassaan vastauksessa Bayer väittää, että Alankomaissa maanviljelijät eivät levitä rikkakasvien torjunta-aineita maissipelloille itse, vaan siitä vastaavat erityiset torjunta-aineiden levittäjät. Koska nämä huoltohenkilöt käsittelevät laajoja alueita, he käyttävät kaikkialle soveltuvaa tuotetta - Syngentan Callistoa. Torjunta-aineiden levittäjien muutoksen vaikutusta ei ole kuitenkaan arvioitu määrällisesti.
(620) Kun rajoitus on 1000 g, sulkotrionia voidaan levittää täysimääräisesti, eli 300 g/ha, kolmesti. Kuten osapuolet toteavat, maanviljelijät levittävät maissin rikkakasvien torjunta-aineet kuitenkin yleensä kerralla ja käyttävät samanaikaisesti kahden tai kolmen tuotteen säiliöseosta, kuten he itse toteavat. Mikadon tavanomaista annosmäärää pienennetään yleensä, kun sitä käytetään yhdisteissä. Kumpikaan tuote ei voi siten saavuttaa 1000 g:n/ha rajaa tavanomaisena kautena.
(621) Osapuolten mukaan Bayerin sulkotrionituote (tuotenimi Mikado), jonka Bayer osti Syngentalta vuonna 2000, voidaan korvata täysin Syngentan uudella mesotrionituotteella (tuotenimi Callisto). Osapuolten mukaan on siten odotettavissa, että Syngenta voi vahvistaa markkina-asemaansa, kun Callisto saatetaan markkinoille kaikissa niissä jäsenvaltioissa, joissa se on tarkoitus rekisteröidä, etenkin Belgiassa ja Alankomaissa. Ne arvioivat, että Syngenta voi saavuttaa vuonna 2004 vähintään sulautuneen yrityksen markkinaosuutta vastaavan markkinaosuuden.
(622) Mesotrioni ja sulkotrioni kuuluvat molemmat samaan triketonien kemikaaliluokkaan ja ovat tämän vuoksi kilpailijoita samoilla alamarkkinoilla. Koska molemmat tuotteet ovat samaa kemiallista alkuperää, tuotteiden biologiset ominaisuudet ovat hyvin samankaltaiset. Bayer väittää, että mesotrioni tehoaa paremmin useimpiin rikkakasveihin. Vaikka sulkotrionin avulla voidaan yleensä torjua tehokkaammin heinämäisiä rikkakasveja ja mesotrionin avulla taas joitakin leveälehtisiä rikkakasveja, vaikuttaa siltä, ettei niiden kahden välillä ole todellista tehokkuuseroa. Ehdotetun yritysoston seurauksena Bayer pääsee lisäksi ACS:n rikkakasvien torjunta-aineiden (foramsulfuroni, jodosulfuroni, isoksaflutoli ja bromoksiniili) markkinoille, jotka antavat sille mittavat ja vähintään Callistoa vastaavat mahdollisuudet leveälehtisten rikkakasvien torjumiseksi sulkotrioniseosten avulla.
(623) Koska Syngentan tuote saatettiin markkinoille vasta vuonna 2001, yhdisteitä on vasta alettu kehittää, ja niitä aletaan myydä aikaisintaan vuonna 2004. Tämän vuoksi vaikuttaa epätodennäköiseltä, että Callisto voisi heikentää sulkotrionin myyntiä näin voimakkaasti. Osapuolet arvioivat, että Syngentan osuus kasvaa 8 prosentista 15 prosenttiin Belgiassa ja 27 prosentista 34 prosenttiin Alankomaissa, mikä ei riitä korvaamaan Bayerin sulkotrionin valtavaa tappiota. Kuitenkin se, että Syngenta tuo markkinoille hyvin samankaltaisen tuotteen, jonka vaikutus on lähes samanlainen, vaikuttaa rajoittavasti Bayerin hinnoitteluun.
(624) Lisäksi osapuolet väittävät, että BASF kehittää uutta tuotetta. BASFin uusi tuote tritosulfuroni saatetaan kuitenkin markkinoille vuonna 2003, mutta sen myynti ei muodostu merkittäväksi Saksan ulkopuolella. Sen vuoden 2004 markkinaosuus Belgiassa ja Alankomaissa jää alle [... prosentin]. Osapuolet väittävät myös, että BASF rekisteröi s-dimetenamidin uudelleen, mikä suurentaa BASFin markkinaosuutta edelleen. BASFin mukaan s-dimetenamidi kuitenkin ainoastaan korvaa nykyisen dimetenamidin, siihen on siirryttävä ekologisten ominaisuuksien parantamiseksi. Lisäksi BASFilla on erään toisen patenttisuojatun sulfonyyliurean, nikosulfuronin, joka kuuluu japanilaiselle ISK-yhtiölle, jälleenmyyntioikeudet, mutta ainoastaan joissakin jäsenvaltioissa. ACS:llä oli jälleenmyyntioikeudet kolmessa jäsenvaltiossa - Ranskassa, Portugalissa ja Espanjassa - mutta ISK on poistanut ne kesästä 2002 alkaen.
(625) Kuten useat markkinatoimijat ovat maininneet, myös ACS aikoo saattaa uusia tuotteita markkinoille. ACS saattaa markkinoille sekoittamattoman foramsulfuronin ja foramsulfuroniyhdisteitä vuodesta 2002 alkaen. Markkinoille saatettava [...] on foramsulfuronin ja jodosulfuronin seos (tuotenimi MaisTer). Uusi tuote on laajavaikutteinen itämisen jälkeen käytettävä maissin rikkakasvien torjunta-aine, jonka vaikutusala on hyvin laaja. ACS:n mukaan sen avulla voidaan torjua 45:tä eri rikkakasvia yli 90 prosentin teholla ja 10:tä muuta rikkakasvia 80-90-prosenttisesti(29). Tämän uuden tuotteen erityisvahvuutena on sen isoksadifeenietyyliin perustuva aikaisempaa turvallisempi teknologia, jonka ansiosta tuotetta voidaan käyttää [...] maissilajikkeisiin.
(626) Lisäksi on pidettävä mielessä, että ACS:llä on kaksi muuta omaa patenttisuojattua molekyyliä. Isoksaflutoli on laajavaikutteinen maissin rikkakasvien torjunta-aine, joka kuuluu uuteen rikkakasvien torjunta-aineiden "isoksatsolit"-nimiseen luokkaan ja on patenttisuojattu [...] asti. Sitä myydään sekä sekoittamattomana että yhdistettynä muun muassa aklonifeeniin. ACS ennakoi isoksaflutolin myynnin kasvavan sekä Belgiassa että Alankomaissa vuoteen 2004 asti [...]. Bromoksiniili on melko vanha yhdiste, mutta sillä on edelleen joitakin kiinnostavia ominaisuuksia, muun muassa se, ettei sen yhteydessä esiinny lainkaan torjunta-aineresistenssiä. Bromoksiniili on ollut patentoimaton 1980-luvun puolivälistä alkaen. ACS:llä on kuitenkin erästä seosta koskeva patentti [...] asti.
(627) Lukuun ottamatta sulkotrionia Bayerin maissin rikkakasvien torjunta-ainevalikoima perustuu pääosin flufenasetiin. Flufenasetin kasvupotentiaali on edelleen merkittävä. Se on ennen itämistä ja pian itämisen jälkeen levitettävä heinämäisten rikkakasvien torjunta-aine, jota käytetään seosten pohjana. Bayerin kaksi tärkeintä flufenasetiseosta ovat flufenaseti yhdistettynä metosulaamiin ("Terano", joka on patenttisuojattu [...] asti) ja atrasiiniin ("Aspect", joka on patenttisuojattu [...] asti). Bayer tuo Aspectin markkinoille myös Belgiassa. Bayer väittää, että atrasiinikielto Euroopassa vähentää Aspectin myyntiä. Aspectia ei kuitenkaan myydä Alankomaissa. Lisäksi ACS (samoin kuin muut kilpailijat, joilla on hyviä leveälehtisten maissin rikkakasvien torjunta-aineita) saattavat hyötyä Euroopassa voimassa olevasta atrasiinikiellosta. Tällaiset ACS:n voitot saattavat ainakin tasoittaa Bayerin Aspectin myynnistä mahdollisesti aiheutuvia tappiota. Tätä tukee myös [...].
(628) Kaikista edellä mainituista syistä komissio katsoo, että ehdotettu liiketoimi luo määräävän markkina-aseman maissin rikkakasvien torjunta-aineiden markkinoilla Belgiassa ja Alankomaissa.
Perunan rikkakasvien torjunta-aineet
(629) Osapuolet arvioivat Euroopan perunan rikkakasvien torjunta-aineiden markkinoiden kokonaismarkkina-arvoksi 77 miljoonaa euroa. Perunan rikkakasvien torjunta-aineiden neljät suurimmat kansalliset markkinat ovat Saksassa ([...]), Ranskassa ([...]), Yhdistyneessä kuningaskunnassa ([...]) ja Alankomaissa ([...]).
(630) Osapuolet arvioivat, että niiden osuus ETA-alueen perunan rikkakasvien torjunta-aineiden kokonaismarkkinoista on [20-30] prosenttia (Bayer: [10-20] prosenttia, ACS: [0-10] prosenttia), mikä on vähemmän kuin Syngentan [30-40] prosenttia mutta enemmän kuin BASFin ([10-20] prosentin) ja Du Pontin ([0-10] prosentin) osuudet. Kreikassa osapuolilla on [50-60] prosentin osuus (Bayer: [30-40] prosenttia, ACS: [20-30] prosenttia), Portugalissa [40-50] prosenttia (Bayer: [30-40] prosenttia, ACS: [10-20] prosenttia) ja Ruotsissa [70-80] prosenttia (Bayer: [60-70] prosenttia, ACS: [0-10] prosenttia) markkinoista.
(631) Jos rikkakasvien torjunta-aineet jaotellaan ennen itämistä ja itämisen jälkeen käytettäviin aineisiin, päällekkäisyyttä esiintyy ainoastaan ennen itämistä käytettävien torjunta-aineiden alalla, koska ACS ei toimita itämisen jälkeen käytettäviä perunan rikkakasvien torjunta-aineita. Suuret markkinaosuudet perunan rikkakasvien torjunta-aineiden kokonaismarkkinoilla johtuvat pääosin osapuolten voimakkaasta asemasta ennen itämistä käytettävien torjunta-aineiden markkinoilla. Osapuolista tulisi markkinajohtaja näissä segmenteissä. Niiden markkinaosuudet olisivat vähintään [50-60] prosenttia seuraavissa jäsenvaltioissa: Suomi ([50-60] prosenttia), Kreikka ([50-60] prosenttia), Italia ([50-60] prosenttia), Portugali ([50-60] prosenttia) ja Ruotsi ([80-90] prosenttia). Päällekkäisyyttä on yli [10-20] prosenttia kaikilla näillä markkinoilla. Lisäksi markkinaosuuksien ennakoidaan säilyvän tässä segmentissä vuonna 2004 yli [50-60] prosentissa Suomessa ([50-60] prosenttia), Kreikassa ([50-60] prosenttia), Italiassa ([50-60] prosenttia) ja Ruotsissa ([70-80] prosenttia) sekä säilyvän Alankomaissa [50-60] prosentissa ja Espanjassa [40-50] prosentissa. Osuuden ennakoidaan laskevan ainoastaan Portugalissa [30-40] prosenttiin.
(632) Bayerillä on kaksi omaa päätuotetta perunan rikkakasvien torjunta-aineiden markkinoilla. Flufenaseti on heinämäisten rikkakasvien torjunta-aine ja metributsiini laajavaikutteinen rikkakasvien torjunta-aine, jota voidaan käyttää sekä ennen itämistä että itämisen jälkeen. Metributsiini, jota myydään tuotenimellä Sencor, on patentoimaton ja siihen kohdistuu geneeristä kilpailua muun muassa FCS:n taholta Saksassa. Bayer on kuitenkin saattanut äskettäin markkinoille metributsiinin ja flufenasetin seoksen, jota myydään tuotenimillä Artist, Bastille ja Cadou ja jolla on patenttisuoja vuoteen 2009 asti. Tämä tuote [...]. Esimerkiksi Saksassa Bayer ennakoi markkinaosuudeksi [10-20] prosenttia vuonna 2004, ainoastaan kolme vuotta markkinoille saattamisen jälkeen. [...] osapuolten yhdistetty markkinaosuus perunan rikkakasvien torjunta-aineiden kokonaismarkkinoilla Italiassa ja Espanjassa. Italiassa osapuolet arvioivat yhdistetyksi markkinaosuudekseen [40-50] prosenttia (Bayer: [30-40] prosenttia, ACS: [10-20] prosenttia) vuonna 2004 sen oltua vain [30-40] prosenttia vuonna 2000. Espanjan osalta vastaava luku on [40-50] prosenttia (Bayer: [30-40] prosenttia, ACS: [0-10] prosenttia) sen oltua vain [30-40] prosenttia vuonna 2000.
(633) Myöhemmässä vastineessa Bayer väitti, että uuteen flufenaseti-metributsiiniseokseen sovelletaan lajikekohtaisia ja käyttöä koskevia rajoituksia ja että sen teho on hyvin heikko kuivuudesta kärsivillä alueilla. Tämän vuoksi uusi patentoitu seos ei sen mukaan laajenna osapuolten valikoimaa merkittävästi. Osapuolten markkinaosuus olisi vuonna 2004 kuitenkin yli [40-50] prosenttia Kreikassa ja Ruotsissa myös ilman uutta seosta. Espanjassa heikentynyt myyntiennuste johtaa osapuolten mukaan [40-50] prosenttiin ennen itämistä käytettävien torjunta-aineiden segmentissä ja [30-40] prosenttiin kokonaismarkkinoilla vuonna 2004. Lisäksi Bayer aikoo saattaa markkinoille perunalla käytettävän metosulaamin vuonna 2004, mikä voimistaa Bayerin asemaa edelleen.
(634) ACS:llä on kaksi omaa päätuotetta: linuroni ja aklonifeeni. Ne ovat molemmat ennen itämistä käytettäviä leveälehtisten rikkakasvien torjunta-aineita. Bayerin metributsiinintuotteen tavoin sekä linuroni että aklonifeeni ovat patentoimattomia. Sekä Bayerin metributsiini- että ACS:n linuronituotteen myynti on heikentynyt merkittävästi ja jopa enemmän kuin kemikaaliluokan myynti kokonaisuudessaan vuosina 1995-2000. Aklonifeenin osalta onnistuttiin kuitenkin saavuttamaan muuta luokkaa parempi tulos(30). Lisäksi ACS on ainoa yritys, joka on ilmoittanut aklonifeenin uudelleenrekisteröinnistä vuonna 2004, ja sillä on myös [...] peruskemikaali triklooribentseeni. Vaikka se on patentoimaton, sulautunut yritys voisi tämän vuoksi hallita yksinään kahta tärkeintä tuotetta perunan rikkakasvien torjunta-aineiden markkinoilla.
(635) Kaikkien näiden maiden markkinat ovat hyvin pienet, niiden kokonaismarkkina-arvo on alle [...]. Tämän vuoksi nämä markkinat ovat osapuolten mukaan ainoastaan jälkimarkkinat, ja niille toimitettavien tuotteiden hinnoittelu tapahtuu muilla maantieteellisillä markkinoilla ja muissa viljelykasvilajien segmenteissä, joilla tehoaineita voitaisiin myös käyttää, erityisesti vihannesmarkkinoilla. Osapuolten mukaan tämä pitää paikkansa Bayerin päätuotteen metributsiinin osalta, jota myydään tuotenimellä Sencor. Sencoria käytetään myös itämisen jälkeen levitettävänä rikkakasvien torjunta-aineena ja vihannesten rikkakasvien torjunta-aineena. Osapuolten mukaan samankaltaista ajattelutapaa voidaan käyttää ACS:n myymiin tuotteisiin. Sekä tuotenimellä Afalon myytävää linuronia että aklonifeenia (Challenge) käytetään pääasiallisesti vihanneksilla, ja ne hinnoitellaan näin ollen vihannesmarkkinoiden kilpailutilanteen mukaan.
(636) Nämä perusteet soveltuvat ainoastaan Italiaan, Suomeen ja Alankomaihin. Italiassa Bayer myy metributsiinia yli viisi kertaa enemmän vihanneksille kuin perunalle. Osapuolten yhdistetty markkinaosuus vihanneksilla käytettävien rikkakasvien torjunta-aineiden markkinoilla Italiassa on ainoastaan [10-20] prosenttia. Suomessa ACS hinnoittelee linuroni- ja aklonifeenituotteensa vihannesten mukaan, joiden alalla sen myynti on huomattavasti suurempaa kuin perunan alalla mutta sillä on ainoastaan [20-30] prosenttia markkinoista. Tilanne on samankaltainen Alankomaissa, jossa ACS:llä on ainoastaan [20-30] prosenttia vihannesten rikkakasvien torjunta-aineiden markkinoista ja jossa Bayerilla ei ole toimintaa.
(637) Kaikista edellä mainituista syistä komissio katsoo, että ehdotettu liiketoimi luo määräävän markkina-aseman perunan rikkakasvien torjunta-aineiden markkinoilla Kreikassa, Portugalissa, Espanjassa ja Ruotsissa.
Vihannesten rikkakasvien torjunta-aineet
(638) Osapuolet arvioivat Euroopan vihannesten rikkakasvien torjunta-aineiden markkinoiden kokonaismarkkina-arvoksi 105,8 miljoonaa euroa. Vihannesten rikkakasvien torjunta-aineiden kolmet suurimmat kansalliset markkinat ovat Ranskassa ([...]), Yhdistyneessä kuningaskunnassa ([...]) ja Espanjassa ([...]).
(639) Osapuolet arvioivat, että niiden osuus vihannesten rikkakasvien torjunta-aineiden kokonaismarkkinoista ETA-alueella olisi [30-40] prosenttia (Bayer: [0-10] prosenttia, ACS: [20-30] prosenttia) ja ne jättäisivät taakseen BASFin ([20-30] prosenttia), Syngentan ([10-20] prosenttia) ja Dow'n ([0-10] prosenttia). Kansallisella tasolla osapuolten yhdistetty markkinaosuus on arvioiden mukaan [40-50] prosenttia Kreikassa (Bayer: [10-20] prosenttia, ACS: [30-40] prosenttia), [50-60] prosenttia Portugalissa (Bayer: [20-30] prosenttia, ACS: [30-40] prosenttia) ja [40-50] prosenttia Ruotsissa (Bayer: [10-20] prosenttia, ACS: [30-40] prosenttia). Nämä korkeat markkinaosuudet ovat osoitus osapuolten vahvuudesta leveälehtisten rikkakasvien ennen itämistä käytettävien torjunta-aineiden alasegmentissä.
(640) Leveälehtisten rikkakasvien ennen itämistä käytettävien torjunta-aineiden markkinoiden arvo on [...], ja ne ovat siten vihannesten rikkakasvien torjunta-aineiden kokonaismarkkinoiden tärkein segmentti. Leveälehtisten rikkakasvien ennen itämistä käytettävien torjunta-aineiden Kreikan markkinoiden arvo on suhteellisen vähäinen - [...]. Osapuolten yhdistetty markkinaosuus on [40-50] prosenttia (Bayer: [0-10] prosenttia, ACS: [30-40] prosenttia). Portugalissa osapuolten yhdistetty markkinaosuus on [70-80] prosenttia (Bayer: [30-40] prosenttia, ACS: [40-50] prosenttia). BASFin osuus on [10-20] prosenttia, Dow'n [0-10] prosenttia ja Syngentan [0-10] prosenttia markkinoista. Osapuolet arvioivat, että niiden yhdistetty markkinaosuus laskee, mutta on silti edelleen [50-60] prosenttia vuonna 2004. Ruotsin markkinoiden arvo on ainoastaan [...], ja se kuuluu siten pienimpiin kansallisiin markkinoihin. Osapuolten yhdistetty markkinaosuus on [60-70] prosenttia (Bayer: [20-30] prosenttia, ACS: [40-50] prosenttia). Bayer myy näillä markkinoilla ainoastaan yhtä tuotetta, Dow'n propytsamidia (Kerb). Kilpailijoista voidaan mainita BASF ([0-10] prosenttia), Dow ([0-10] prosenttia), Syngenta ([0-10] prosenttia) ja joukko kansallisia yhtiöitä, joiden yhdistetty markkinaosuus on [10-20] prosenttia.
(641) Bayerin toiminta vihannesten rikkakasvien torjunta-aineiden markkinoilla on ainoastaan hyvin vähäistä, sen osuus on [0-10] prosenttia ETA:n markkinoista. Bayerillä on ainoastaan yksi oma tuote, metributsiini, jota myydään tuotenimellä Sencor. Metributsiini on patentoimaton. Kaikki muut tuotteet ovat ulkopuolisten valmistajien tuotteita. Osapuolet väittävät siten, että huomattava osa Bayerin vihannesten rikkakasvien torjunta-aineiden markkinaosuudesta on ulkopuolisten toimittajien hallussa. Bayerillä on kuitenkin pitkäaikainen yksinoikeussopimus joihinkin näistä ulkopuolisten toimittajien tuotteista, minkä vuoksi juuri Bayerin voidaan katsoa hallitsevan tuotetta.
(642) Osapuolet väittävät, että useimmat vihannesten rikkakasvien torjunta-aineisiin käytettävät tehoaineet ovat patentoimattomia, minkä vuoksi geneerinen kilpailu on yleistä lähes kaikilla kansallisilla markkinoilla. ACS:n päätuote aklonifeeni on patentoimaton mutta silti hyvin menestyksekäs tuote. Ranskassa sen osuus on [10-20] prosenttia ja Saksassa, joka on yksi viidestä suurimmasta markkinamaasta, jopa [20-30] prosenttia markkinoista. ACS on ainoa yhtiö, joka on ilmoittanut aklonifeenin uudelleenrekisteröinnistä. Lisäksi ACS omistaa peruskemikaaleihin lukeutuvan triklooribentseenin [...]. Tämän tuotteen alalla ei siten esiinny geneeristä kilpailua.
(643) Lisäksi osapuolet väittävät, että vihannesten rikkakasvien torjunta-aineiden markkinat sisältävät laajan valikoiman tuotteita, joita käytetään joitakin vanhoja patentoimattomia tuotteita lukuun ottamatta pääasiallisesti muilla viljelykasvilajeilla, kuten viljakasveilla ja perunalla. Se, että samoja tuotteita käytetään useilla viljelykasvilajeilla, saattaa olla tae siitä, etteivät Bayer ja ACS voi helposti harjoittaa vihannesten viljelijöihin kohdistuvaa hintasyrjintää. Mitään osapuolten omista tuotteista ei kuitenkaan käytetä viljakasveilla. Lisäksi aklonifeenia käytetään Kreikassa vähemmän auringonkukkilla kuin vihanneksilla. Perunasta voidaan todeta, että osapuolet saavuttavat määräävän aseman myös perunan rikkakasvien torjunta-aineiden markkinoilla täsmälleen samoissa kolmessa maassa - Kreikassa, Portugalissa ja Ruotsissa. Tämä väite on paikkansapitävä ainoastaan dinitramiinituotteen ("Cobex") osalta, jota ACS jälleenmyy Wacker Chemielle Kreikassa. Dinitramiinia käytetään pääasiallisesti puuvillalla, jonka osalta osapuolet eivät saavuta määräävää asemaa. Lisäksi dinitramiinin rekisteröinti päättyy vihannesten osalta vuoden 2003 jälkeen. Tämän vuoksi ehdotettu liiketoimi ei johda määräävään asemaan Kreikassa.
Päätelmä vihannesten rikkakasvien torjunta-aineista
(644) Edellä mainituista syistä komissio katsoo, että ehdotettu liiketoimi luo määräävän aseman vihannesten rikkakasvien torjunta-aineiden kokonaismarkkinoilla Portugalissa ja Ruotsissa.
Puuvillan sadonkorjuutuet
(645) Puuvillan sadonkorjuutukia myönnetään joukolle tuotteita sadonkorjuun yksinkertaistamiseksi. Erityisen soveltamisalansa ja kemiallisten ominaisuuksiensa osalta sadonkorjuutukea saavat tuotteet jakautuvat kolmeen eri tuoteryhmään. Ensimmäiseen ryhmään kuuluvat lehtiä tuhoavat aineet, jotka helpottavat sadonkorjuuta tuhoamalla lehdet vaikuttamatta haitallisesti itse satoon. Lisäksi käytetään siemenkotien avaajia, joiden avulla kaikkien puuvillakasvien siemenkodat voidaan avata samanaikaisesti. Sadonkorjuutukea saavien tuotteiden kolmas ryhmä muodostuu uudelleenkasvun estäjistä, jotka estävät rikkakasvien uudelleenkasvun esimerkiksi odottamattoman sateen jälkeen. Valikoivista kasvinsuojeluaineista poiketen puuvillan sadonkorjuutukia ei ole tarkoitettu estämään tai vähentämään kasvien kasvua ja kehitystä haittaavia rikkakasveja, vaan pikemmin yksinkertaistamaan sadonkorjuuta, joten kyseisiä tukia saavat tuotteet muodostavat rikkakasvien torjunta-aineista erilliset tuotemarkkinat.
(646) Kreikka ja Espanja ovat ainoat maat, joissa molemmat osapuolet toimivat. Kreikassa osapuolten yhdistetty markkinaosuus on [80-90] prosenttia (Bayer: [10-20] prosenttia, ACS: [60-70] prosenttia). Espanjassa osapuolten yhdistetty markkinaosuus on [90-100] prosenttia (Bayer: [10-20] prosenttia, ACS: [80-90] prosenttia). Bayerin koko liikevaihto perustuu tribufossipohjaiseen DEF-tuotteeseen, jota voidaan käyttää ainoastaan puuvillan lehtien tuhoamiseen. Osapuolten mukaan tribufossitehoainetta ei rekisteröidä uudelleen neuvoston direktiivin 91/414/ETY mukaisesti, vaan tuotteesta luovutaan viimeistään vuonna 2003. ACS myy Dropp 50 WP -tuotetta, joka sisältää tidiatsuronia sekä etefoni- ja sylanilidipohjaista Finish-tuotetta. Dropp 50 WP:tä käytetään sekä uudelleenkasvun estämiseen että lehtien tuhoamiseen. Puuvillan lehtiä tuhoavissa aineissa on tämän vuoksi päällekkäisyyttä, mutta todennäköisesti vain tilapäisesti.
(647) Markkinatutkimukseen vastanneet ovat vahvistaneet, ettei asiakkailla ole käytännössä mitään vaihtoehtoja osapuolten tuotteille puuvillan lehtiä tuhoavien aineiden osalta. Näille markkinoille on tulossa ainoastaan yksi uusi tuote. FMC aikoo rekisteröidä rikkakasvien torjunta-aineensa karfentratsonin puuvillan lehtiä tuhoavaksi aineeksi. FMC:n tuote on todellinen rikkakasvien torjunta-aine, joka tuhoaa kasvin. Toisaalta Dropp- ja DEF-tuotteilla on hormonaalinen vaikutustapa (hormonaalinen lehtiä tuhoava aine). Rikkakasvien torjunta-aineella tehtävän käsittelyn jälkeen puuvilla, joka on monivuotinen viljelykasvilaji, alkaa kasvaa uudelleen, mikäli sääolosuhteet ovat suotuisat (muun muassa kosteus), ja lisäksi valkoiset kuidut värjäytyvät sadonkorjuun aikana. Hormonaalista tuhoajaa käytettäessä värjäytymistä ei tapahdu. Tämä on merkittävä ero. FMC aikoo saattaa tuotteensa markkinoille Espanjassa vuonna 2002 ja Kreikassa vuonna 2003. Se arvioi markkinaosuudekseen [...%] Espanjassa ja [...%] Kreikassa vuonna 2004. Tämä heikentäisi osapuolten asemaa vuosina 2002 ja 2003, kahtena viimeisenä vuonna, jolloin päällekkäisyys on Bayerin mukaan yli [70-80] prosentin luokkaa.
(648) Edellä mainituista syistä komissio katsoo, että ehdotettu liiketoimi luo määräävän aseman puuvillan lehtiä tuhoavien aineiden markkinoilla Kreikassa ja Espanjassa.
Rikkakasvien torjunta-aineita koskeva yleinen päätelmä
Komissio katsoo rikkakasvien torjunta-aineiden osalta, että ehdotettu liiketoimi luo tai vahvistaa määräävää asemaa juurikkaiden rikkakasvien torjunta-aineiden (muiden kuin itämisen jälkeen käytettävien heinämäisten rikkakasvien torjunta-aineiden) markkinoilla kaikkialla EU:ssa. Tilanne on tällainen viljan rikkakasvien torjunta-aineiden osalta Belgiassa, Saksassa ja Ruotsissa, maissin rikkakasvien torjunta-aineiden osalta Belgiassa ja Alankomaissa, perunan rikkakasvien torjunta-aineiden osalta Kreikassa, Portugalissa, Espanjassa ja Ruotsissa, vihannesten rikkakasvien torjunta-aineiden osalta Portugalissa ja Ruotsissa sekä puuvillan lehtiä tuhoavien aineiden osalta Kreikassa ja Espanjassa.
D. MAATALOUDESSA KÄYTETTÄVÄT SIENITAUTIEN TORJUNTA-AINEET
(649) Sekä Bayer että ACS kehittävät ja tuottavat sienitautien torjunta-aineita. Sienitautien torjunta-aineita käytetään estämään kasvien ja kasvituotteiden pilaantuminen sienitautien ja homeen vaikutuksesta ennen sadonkorjuuta ja sen jälkeen. Sienitautien torjunta-aineet ovat erityisesti sienien aiheuttamien kasvitautien torjumiseen käytettäviä aineita. Viljelmiä vaivaavat taudit vaihtelevat vuosittain istutettujen lajikkeiden, sääolosuhteiden ja viljelmän hoidon mukaan. Viljelmän alttius saada erilaisia tauteja, kuten härmäsieni, ruostesieni, Septoria tai silmätäplä, määräytyy viljalajikkeen perusteella. Sääolosuhteet vaikuttavat tartunnan tyyppiin ja voimakkuuteen. Viljelmän hoito saattaa vähentää tiettyjen tautien kehittymisen riskiä. Esimerkiksi asianmukainen vuoroviljely tai peltojen kyntäminen vähentävät tiettyjen tautien riskejä.
(650) Näiden ongelmien vuoksi on tavanomaista, että maanviljelijät käyttävät sumutusohjelmaa, jossa teho ja käytettävien tehoaineiden tyypit mukautetaan paikallisiin sääolosuhteisiin ja viljelmän tautialttiuteen. Tähän valintaan saattavat vaikuttaa myös jälleenmyyjät, tekniset asiantuntijat ja jäsenvaltioiden virkamiehet, joilla on yksityiskohtaista tietoa taudeista ja niiden epidemiologiasta sekä näiden tautien torjuntaan parhaiten soveltuvista sienitautien torjunta-aineista, jotka valitaan tautien ennakoitavissa olevan puhkeamisen (suojeleva valvonta) tai taudin viljelmällä esiintymisen perusteella (parantava valvonta).
(651) Useiden tautien esiintyessä samanaikaisesti ja mikäli yksi ainoa tehoaine ei riitä torjumaan niitä kaikkia, maanviljelijä käyttää joko usean yksittäisen tehoaineen säiliöseosta tai valmistetta, joka sisältää useita tehoaineita. Koska tautikirjo vaihtelee koko kauden ajan muuttuvien sääolosuhteiden mukaisesti, tuotteita vaihdellaan vallitsevien tautitilanteiden mukaisesti.
(652) Maanviljelijä pyrkii - usein paikallisten asiantuntijoiden antamien ohjeiden ja sienitautien torjunta-aineresistenssiä käsittelevän toimintakomitean (Fungicide Resistance Action Committee, FRAC) kaltaisten elinten antamien suositusten perusteella - myös estämään tehoaineresistenssin synnyn vaihtelemalla tehoaineita ja/tai yhdistämällä eri kemikaaliluokkiin kuuluvia tehoaineita kauden aikana, mikäli sama tauti esiintyy pitkän ajan kuluessa ja mikäli torjunta-aineita on levitettävä moneen otteeseen. Joissakin tapauksissa paikallisessa tautipopulaatiossa esiintyy jo resistenssiä tietyille tehoaineluokille, ja maanviljelijän on käytettävä tehoaineita, jotka tehoavat edelleen kyseistä tautikantaa vastaan.
(653) Monet erottavat toisistaan "sisävaikutteiset" sienitautien torjunta-aineet ja "kosketusvaikutteiset" eli "muut kuin sisävaikutteiset" sienitautien torjunta-aineet. Vaikka vaikuttaa siltä, ettei näiden käsitteiden määritelmistä ole sovittu yleisesti, käsitteiden yleinen merkitys on kohtalaisen hyvin hyväksytty. Sisävaikutteiset eli systeemiset sienitautien torjunta-aineet "kulkeutuvat" kasvin sisällä, kun taas kosketusvaikutteiset sienitautien torjunta-aineet jäävät kasvin pinnalle sumutuksen jälkeen. Sisävaikutteiset sienitautien torjunta-aineet voivat siten saavuttaa lehtisolukossa olevat taudinaiheuttajat, joihin kosketusvaikutteiset sienitautien torjunta-aineet eivät pysty vaikuttamaan. Yleisesti ottaen useimmat sisävaikutteiset tuotteet ovat tämän vuoksi parantavia, kun taas kosketustuotteita käytetään pääasiallisesti kasvinsuojeluaineina ennen tartunnan esiintymistä (eli ne ovat ehkäiseviä). Kasvinsuojeluaineet ovat yleensä melko edullisia. Sisävaikutteiset tuotteet ovat yleensä niitä kalliimpia luotettavamman tartunnanjälkeisen tehonsa ansiosta. Kosketusvaikutteiset sienitautien torjunta-aineet ovat useimmiten vanhoja (usein epäorgaanisia) patentoimattomia kemikaaleja, joita monet kilpailijat myyvät. Sisävaikutteiset sienitautien torjunta-aineet ovat useammin tuotekehitysyritysten alaa. Näitä sienitautien torjunta-aineiden kahta tyyppiä käytetään usein yhdessä resistenssiongelmien ratkaisemiseksi. Ehdotetun liiketoimen kilpailuvaikutusten erittelyssä keskitytään kuitenkin erityisesti uusien, useimmiten sisävaikutteisten sienitautien torjunta-aineiden segmenttiin.
(654) Osapuolet arvioivat sienitautien torjunta-aineiden markkinoiden arvoksi ETA-alueella 2246 miljoonaa euroa vuonna 2000. Bayerin sienitautien torjunta-aineiden markkinoiden liikevaihto EU:ssa oli [...] euroa vuonna 2000 ja ACS:n vastaava liikevaihto oli [...] euroa.
D.1 Merkitykselliset tuotemarkkinat
(655) Osapuolet noudattavat tuotemarkkinoiden määrittelemisessä lähestymistapaa, jota komissio käytti asiassa M.1806, AstraZeneca/Novartis. Kyseisen lähestymistavan mukaan sienitautien torjunta-aineiden alan arviointi kasvilajeittain on tarkoituksenmukainen lähtökohta, koska kasvitaudit vaihtelevat lajikohtaisesti (vaikkakin ovat osittain päällekkäisiä). Asiassa M.1806, AstraZeneca/Novartis, tehty markkinatutkimus osoitti kuitenkin, että markkinoiden jakaminen tietyn taudin mukaan saattaisi myös olla harkittavissa. Tarkasteltavana olevassa tapauksessa tehty markkinatutkimus vahvisti yleisesti, että arviointi kasvilajeittain on tarkoituksenmukainen lähtökohta. Monet vastaajat korostavat myös, kuinka tärkeää on, että tarkastellaan eri tauteja, kun arvioidaan liiketoimen vaikutusta kilpailuun sienitautien torjunta-aineiden segmentissä. Tämän päätöksen kannalta useimmilla markkinoilla ei ole kuitenkaan tarpeen jakaa markkinoita edelleen taudin mukaan.
(656) Poikkeuksen tästä päätelmästä muodostavat viinirypäleiden sienitautien torjunta-aineet. Asiassa M.1806, AstraZeneca/Novartis, komissio päätteli, että viinirypäleiden sienitautien torjunta-aineiden markkinoita oli arvioitava erikseen muista hedelmillä ja pähkinöillä käytettävistä sienitautien torjunta-aineista ja että jako on tehtävä viinirypäleitä yleisimmin uhkaavien tautien mukaan. Sienitautien torjunta-aineita oli tarkasteltava erillisinä tuotemarkkinoina lehtihomeen, härmäsienen ja harmaahomeen osalta. Tarkasteltavana olevassa tapauksessa osapuolet käyttävät ilmoituksessaan tätä markkinoiden määritelmää. Useimmat komission markkinatutkimukseen vastanneet kannattavat lähestymistapaa, jonka mukaan viinirypäleiden sienitautien torjunta-aineet jaetaan näihin kolmiin eri tuotemarkkinoihin. Komissio käyttää tämän vuoksi asiassa M.1806, AstraZeneca/Novartis, käytettyä markkinoiden määritelmää ja katsoo, että viinirypäleissä esiintyvän lehtihomeen, härmäsienen ja harmaahomeen torjuntatuotteiden markkinat ovat erilliset.
(657) Komissio löysi asiassa M.1806, AstraZeneca/Novartis, selkeitä merkkejä siitä, että viljan sienitautien strobiluriinipohjaiset torjunta-aineet muodostavat erilliset markkinat. Strobiluriineilla tarkoitetaan valmisteita, jotka sisältävät strobiluriinien kemikaaliluokkaan kuuluvan tehoaineen. Strobiluriinit saatettiin markkinoille vuonna 1996, ja niitä voidaan käyttää hyvin moniin viljelykasvilajeihin kaikkialla maailmassa. Euroopassa strobiluriineja on tuotu markkinoille ensisijaisesti viljalajien ja viinirypäleiden suojelun alalla. ACS ei valmista strobiluriinipohjaisia sienitautien torjunta-aineita, eikä se todennäköisesti saata markkinoille strobiluriinipohjaisia sienitautien torjunta-aineita lähivuosina. Bayer on ostanut äskettäin niin sanotun Flint-strobiluriinituoteryhmän Novartis-yhtiöltä (asiassa M.1806, AstraZeneca/Novartis, tehtyjen sitoumusten tuloksena). Koska Bayerin myymiä strobiluriinipohjaisia sienitautien torjunta-aineita rekisteröidään edelleen useimmissa EU:n jäsenvaltioissa, Bayerin markkina-asema tässä markkinasegmentissä on vielä suhteellisen heikko verrattuna sen tärkeimpiin kilpailijoihin BASFiin ja Syngentaan. Tämän vuoksi siihen, muodostavatko strobiluriinit erilliset tuotemarkkinat, ei osapuolten mukaan tarvitse ottaa kantaa.
(658) Koska päällekkäisyyttä on tarkasteltavana olevassa tapauksessa ainoastaan muiden kuin strobiluriinipohjaisten torjunta-aineiden segmentissä, tässä tapauksessa käytettävää markkinoiden määritelmää koskeva kysymys on, muodostavatko muut kuin strobiluriinipohjaiset torjunta-aineet erilliset merkitykselliset markkinat vai ovatko ne osa viljan sienitautien torjunta-aineiden kokonaismarkkinoita. Ainoat kansalliset markkinat, joilla kilpailuongelmat yksilöidään jonkin markkinoita koskevan määritelmän mukaan, ovat kuitenkin Italian markkinat, joilla osapuolten mukaan myydään ainoastaan muita kuin strobiluriinipohjaisia sienitautien torjunta-aineita. Tämän päätöksen yhteydessä ei näin ollen ole tarpeen päättää, muodostavatko muut kuin strobiluriinipohjaiset torjunta-aineet erilliset tuotemarkkinat.
(659) Hedelmien ja pähkinöiden osalta monet komission markkinatutkimukseen vastanneet ovat esittäneet, että Ruotsissa olisi määriteltävä erilliset markkinat mansikan sienitautien torjunta-aineille. Nämä vastaajat väittävät, että kaikki useille mansikkataudeille Ruotsissa rekisteröidyt sienitautien torjunta-aineet ovat osapuolten hallussa. Osapuolet eivät ole esittäneet todisteita siitä, että Ruotsissa olisi rekisteröity muita mansikan sienitautien torjunta-aineita. Komissio katsoo tämän vuoksi, että mansikan sienitautien torjunta-aineet muodostavat erilliset merkitykselliset tuotemarkkinat Ruotsissa.
D.2 Kilpailua koskeva arviointi
Yleiset huomiot
(660) Osapuolten toiminnassa on kansallisella tasolla päällekkäisyyttä monien viljelykasvilajien ja jäsenvaltioiden osalta. Ilmoituksessa esitettyjen tietojen mukaan ehdotettu liiketoimi vaikuttaa sienitautien torjunta-aineiden 69 markkinoihin. Komissio katsoo tutkimuksen perusteella, että liiketoimi loisi määräävän aseman tai vahvistaisi sellaista 19 kansallisilla markkinoilla. Näitä markkinoita tarkastellaan jäljempänä yksityiskohtaisesti.
(661) Komissio katsoo, ettei kilpailuongelmia synny muilla markkinoilla, joihin ehdotettu liiketoimi vaikuttaa. Komissio on tehnyt tämän päätelmän kaikilla näillä markkinoilla yhdestä tai useammasta seuraavasta syystä:
(662) Osapuolten yhdistetty markkinaosuus on pieni; osapuolten toiminnoissa ei ole päällekkäisyyttä joko siksi, että markkinaosuudet on määritelty virheellisesti, tai siksi, että päällekkäisyys on kadonnut muista syistä; markkinaosuuden kasvu on hyvin vähäistä eikä toimenpide todennäköisesti vaikuta markkinoiden rakenteeseen; toimenpide ei todennäköisesti vaikuta markkinoiden rakenteeseen, koska se ei vaikuta osapuolten tuotteiden hinnoittelukannustimiin; osapuolet ovat yliarvioineet voimakkaasti markkina-asemaansa; on olemassa vahvoja kilpailijoita, jotka pystyvät todennäköisesti kilpailemaan tehokkaasti markkinoilla; kilpailijoiden uusien tuotteiden markkinoille tulo tulee todennäköisesti aiheuttamaan voimakasta kilpailupainetta osapuolten tuotteille lähitulevaisuudessa.
(663) Komissio on eritellyt markkinat, joilla kilpailuongelmia esiintyy, seuraavasti:
a) Viljan sienitautien torjunta-aineet
(664) Komissio kuvaili asiassa M.1806, AstraZeneca/Novartis, viljakasveihin ilmaantuvia eri tauteja ja niiden torjumiseen käytettäviä tehoaineita. Kyseinen kuvaus on pääosin edelleen merkityksellinen.
(665) Vehnä ja ohra ovat tärkeimmät viljalajit. Niiden osuus on noin 87 prosenttia EU:n viljellystä viljakasvialueesta ja noin 95 prosenttia viljan sienitautien torjunta-aineiden kulutuksesta. Yleisimpiä vehnässä esiintyviä tauteja ovat silmätäplä, härmäsieni, ruskearuoste, keltaruoste, Septoria-laikkutauti, Septoria-lehtilaikku ja -tähkälaikku sekä Fusarium-sukuun kuuluvien sienten aiheuttama tähkätauti, punahome. Yleisimpiä ohratauteja ovat silmätäplä, härmäsieni, ruskearuoste, verkkolaikku ja lehti- eli rengaslaikku.
(666) Kukin tehoaine tehoaa viljatauteihin sille ominaisella tavalla, ja maanviljelijä tekee valintansa tämän vaikutustavan perusteella. Aineen vaikutus on sidoksissa tehoon, jolla se voi ehkäistä ja/tai parantaa taudin, sekä suojan kestoon (parantavien ainesosien osalta tämä liittyy siihen enimmäisajanjaksoon, jonka kuluessa tauti on jo esiintynyt viljelmällä mutta on vielä parannettavissa sienitautien torjunta-aineen avulla, suojelevien ainesosien osalta tämä liittyy jäljellä olevan suojan enimmäiskestoon). Lisäksi on otettava huomioon, voiko maanviljelijä sekoittaa asianomaisen tuotteen muita tehoaineita sisältävien muiden tuotteiden kanssa käyttäessään sumutesäiliötä.
(667) Viljan sienitautien torjunta-aineina tällä hetkellä käytettävät tehoaineet kuuluvat pääasiallisesti kolmeen eri kemikaaliluokkaan. Näistä luokista vanhimpia ovat morfoliinit, jotka saatettiin markkinoille vuonna 1969 ja jotka tehoavat pääasiallisesti härmäsieneen ja ovat tämän vuoksi edelleen osa nykyaikaisia seosvalmisteita. Niillä on jossain määrin parantava vaikutus. Vuonna 1976 markkinoille saatettiin triatsolien kemikaaliluokkaan kuuluvat tehoaineet. Markkinoilla on tällä hetkellä noin 15 tähän luokkaan kuuluvaa tehoainetta, joista osa on tuotu markkinoille vasta viime vuosina. Ne tehoavat parhaiten Septoriaan, ruostesieniin ja Fusariumiin. Uusin kemikaaliluokka - strobiluriinit - saatettiin markkinoille vuonna 1996, ja se sisältää laajavaikutteisia torjunta-aineita (härmäsieni, ruostesienet ja Septoria), samalla kun siihen kuuluvat aineet lisäävät satoa. Näiden kolmen luokan lisäksi on myös joitakin muita tehoaineita, joista tärkeimpiä ovat silmätäplään tehoava syprodiniili ja parhaiten härmäsieneen tehoava aine kinoksifeeni.
(668) Ylivertaisen vaikutuksensa ansiosta strobiluriinipohjaiset sienitautien torjunta-aineet korvaavat yhä useammin muut kuin strobiluriinipohjaiset sienitautien torjunta-aineet. Bayerin arvion mukaan strobiluriinisegmentin kokonaismyynti ETA-alueella vuonna 2000 oli 443,4 miljoonaa euroa, kun taas muiden kuin strobiluriinipohjaisten torjunta-aineiden markkinoiden arvo oli 451,4 miljoonaa euroa. Osapuolten arvioiden mukaan vuonna 2004 strobiluriinisegmentin arvo nousee 558,5 miljoonaan euroon, kun taas muiden kuin strobiluriinipohjaisten torjunta-aineiden segmentin myynti laskee todennäköisesti 350,4 miljoonaan euroon. ACS ei valmista strobiluriinipohjaisia sienitautien torjunta-aineita, eikä se todennäköisesti saata markkinoille strobiluriinipohjaisia sienitautien torjunta-aineita lähivuosina. Tämän vuoksi osapuolten toiminnassa strobiluriinimarkkinoilla tuskin on päällekkäisyyttä.
Viljan sienitautien torjunta-aineiden kokonaismarkkinat
(669) Viljan sienitautien torjunta-aineiden kokonaismarkkinoilla (strobiluriini ja muut kuin strobiluriinipohjaiset torjunta-aineet) liiketoimi johtaa osapuolten mukaan yli 25 prosentin yhdistettyyn markkinaosuuteen ainoastaan yksillä kansallisilla markkinoilla - Italiassa. Koska osapuolten myynti Italiassa koskee yksinomaan muita kuin strobiluriinipohjaisia torjunta-aineita, liiketoimen kilpailuvaikutuksen arviointo perustuu oletettuihin viljan sienitautien muiden kuin strobiluriinipohjaisten torjunta-aineiden markkinoihin, eikä viljan sienitautien torjunta-aineiden kokonaismarkkinoita arvioida tämän enempää.
Muiden kuin strobiluriinipohjaisten viljan sienitautien torjunta-aineiden markkinat
(670) Osapuolet esittävät, että niiden yhdistetty markkinaosuus ETA-alueella on [20-30] prosenttia (Bayer: [10-20] prosenttia, ACS: [10-20] prosenttia). Syngentan markkinaosuudeksi ne arvioivat [30-40] prosenttia, BASFin osuudeksi [20-30] prosenttia, DuPontin osuudeksi [0-10] prosenttia ja Dow'n osuudeksi [0-10] prosenttia. Osapuolten eniten myymiä tehoaineita ovat tebukonatsoli ja spiroksamiini (Bayer) sekä flukinkonatsoli, bromokonatsoli ja prokloratsi (ACS). Näitä tehoaineita myydään joko sekoittamattomina tai sekoitettuina muihin tehoaineisiin. Tebukonatsoli, flukinkonatsoli, bromokonatsoli ja prokloratsi ovat kaikki triatsoleja, kun taas spiroksamiini on morfoliinia muistuttava tuote, joka tehoaa hyvin härmäsieneen.
(671) Useat markkinatoimijat ovat ilmoittaneet, että Bayer kehittää parhaillaan uutta triatsolia, jonka väitetään tehoavan erittäin hyvin moniin tauteihin, muun muassa silmätäplään ja Fusariumiin. Asiassa M.1806, AstraZeneca/Novartis, tehdyn komission päätöksen mukaan ACS:n prokloratsi tehoaa tämänhetkisistä triatsoleista parhaiten silmätäplään ja ACS:n bromokonatsoli on jaetulla toisella sijalla.
(672) On kuitenkin otettava huomioon myös vallitseva ilmeinen yksimielisyys siitä, että BASFin epoksikonatsolitriatsoli on ehdottomasti myydyin muu kuin strobiluriinipohjainen viljakasveilla käytettävä torjunta-aine. Erään markkinatoimijan mukaan epoksikonatsoli yksinään muodostaa 48 prosenttia viljakasveilla käytettävien triatsolien EU:n kokonaismyynnistä. Kyseisen lähteen mukaan Bayerin tebukonatsoli, joka on kokonaisuudessaan (kaikkien viljelykasvilajien osalta) maailman myydyin triatsoli, on toisella sijalla EU:n viljakasvimarkkinoilla, joilla sen osuus on noin 16 prosenttia. Sama lähde arvioi osapuolten triatsolien kokonaismyynniksi noin 27 prosenttia EU:n markkinoista. Mikään ei viittaa siihen, että Bayerin uusi triatsoli olisi riittävän menestyksekäs, jotta uusi yritys voisi vakavasti uhata BASFin johtoasemaa triatsolisegmentissä yleensä. On myös syytä muistuttaa, että muiden kuin strobiluriinipohjaisten torjunta-aineiden markkinoihin kohdistuu jatkuva paine strobiluriinien taholta, jotka ovat korvaamassa niitä osittain useimmilla markkinoilla. Kuten markkinatutkimus on osoittanut, osapuolilla ei ole useimmissa jäsenvaltioissa sellaisia markkinaosuuksia (tai sellaisia markkinaosuuden lisäyksiä), joita voitaisiin pitää yleisesti huolestuttavina. Loput ongelmat koskevat yksinomaan yhtä jäsenvaltiota - Italiaa - joka sattuu olemaan myös yksi niistä jäsenvaltioista, joissa osapuolet eivät katso olevan lainkaan strobiluriinien myyntiä. Voimakas markkina-asema muilla kuin strobiluriinimarkkinoilla Italiassa on tämän vuoksi huolestuttavampi kuin se olisi ollut markkinoilla, joilla strobiluriinit menestyvät.
(673) Italiassa osapuolet arvioivat, että niiden yhdistetty markkinaosuus on [30-40] prosenttia (Bayer: [10-20] prosenttia, ACS: [10-20] prosenttia) ja niiden johtavat kilpailijat ovat Syngenta ([30-40] prosenttia), BASF ([10-20] prosenttia) ja DuPont ([0-10] prosenttia). Markkinatutkimus ei vahvistanut osapuolten markkinaosuusarvioita. Osapuolten yhdistetty markkinaosuus on todennäköisesti lähes [50-60] prosenttia(31). Markkinatutkimus osoitti myös, että osapuolten markkinaosuus olisi huomattavasti suurempi kuin millään muulla markkinatoimijalla.
(674) Bayer myy seuraavia tehoaineita: triadimenolia (tuotenimellä Bayfidan), triadimenolia sekoitettuna tebukonatsoliin (tuotenimellä Matador) ja tebukonatsolia (tuotenimellä Folicur). ACS myy pääasiallisesti prokloratsia ja fenpropimorfia tehoaineena sisältävää Stanza-tuotetta.
(675) Viljan sienitautien torjunta-aineet muodostavat melko pienet markkinat Italiassa. Sienitautien torjunta-aineita ei käytetä viljakasveilla samalla tavalla kuin Pohjois-Euroopassa. Viljely on laaja-alaisempaa kuin Pohjois-Euroopassa, ja sadot ovat tämän vuoksi huomattavasti pienempiä. Lämpimämmässä ilmastossa tautien uhka on vähäisempi, minkä vuoksi sienitautien torjunta-aineiden markkinat ovat melko vähäiset. Tämän vuoksi Italiassa on vähemmän tuotteita saatavilla kuin esimerkiksi paljon suuremmilla Ranskan markkinoilla. Koska viljelyyn käytetään enimmäkseen laajoja alueita, kustannusten valvonta on erittäin tärkeää Italian viljantuottajille. Tämän vuoksi uusia ja kalliita markkinoille saatettavia tuotteita ei hyväksytä yhtä nopeasti kuin muilla Länsi-Euroopan viljamarkkinoilla. Useimmat markkinatoimijat ovat yksimielisiä siitä, että Italian markkinat perustuvat muihin kuin strobiluriinipohjaisiin tuotteisiin. Italian tärkeimmäksi viljalajiksi on väitetty durumvehnää, jota uhkaavista taudeista Fusarium on yleisin, eivätkä strobiluriinit eivätkä BASFin myydyimmät tehoaineet triatsoli ja epoksikonatsoli kuulemma tehoa kyseiseen tautiin. Tämä tarjoaa selityksen sille, miksi strobiluriinien kaltaisia kalliita tuotteita ei juurikaan käytetä Italiassa ja miksi vaikuttaa siltä, ettei BASF ole rekisteröinyt epoksikonatsolia eikä strobiluriiniaan kreksomiinimetyyliä viljakasvien osalta Italiassa(32). Vaikuttaa siltä, ettei mitään lähitulevaisuudessa tapahtuvaa merkittävää uusien tuotteiden markkinoille saattamista ole suunniteltu näillä markkinoilla. Tämän vuoksi vaikuttaa edelleen siltä, että merkittävät tuotteet ovat osapuolten hallussa, joiden markkinaosuus on myös hyvin suuri.
(676) Osapuolten yhdistetty markkinaosuus on merkittävästi suurempi kuin niiden lähimpien kilpailijoiden markkinaosuudet, eikä voimakasta uutta kilpailua esiinny lähitulevaisuudessa. Tämän vuoksi komissio katsoo, että ehdotettu liiketoimi luo määräävän aseman tai vahvistaa sellaista viljan sienitautien torjunta-aineiden markkinoilla Italiassa.
b) Hedelmien ja pähkinöiden sienitautien torjunta-aineet
(677) Osapuolten mukaan hedelmä- ja pähkinämarkkinat sisältävät suhteellisen laajan valikoiman erityisesti vanhoja patentoimattomia tuotteita, kuten kuparituotteita ja ditiokarbamaatteja (mankotsebi, ziraami ja tiraami). Osapuolten mukaan geneeristen tuotteiden toimittajia on paljon erityisesti suurimmissa hedelmäntuottajamaissa (Espanja, Italia ja Ranska), jotka voivat helposti korvata osapuolten tuotteet ja vastata kaikkeen johtavien toimittajien kilpailunvastaiseen käyttäytymiseen. Osapuolten mukaan ei ole odotettavissa, että kyseiset patentoimattomat tuotteet voidaan korvata täysin uusilla strobiluriinipohjaisilla tuotteilla tai muilla innovatiivisilla kemikaaleilla. Resistenssivaaran kehittymisen pienentämiseksi hedelmien ja pähkinöiden käsittelyä strobiluriinipohjaisilla sienitautien torjunta-aineilla ja muilla erityisvaikutteisilla tuotteilla on osapuolten mukaan rajoitettava. Tämän vuoksi osapuolet väittävät, että jopa uusien tuotteiden, kuten strobiluriinipohjaisten sienitautien torjunta-aineiden (Bayerin trifloksistrobiini tai BASFin pyraklostrobiini) markkinoille tulo vaikuttaa vain vähän hedelmä- ja pähkinämarkkinoihin.
(678) Geneeristen tuotteiden valmistajien aseman osalta vastaajat ovat yhtä mieltä siitä, etteivät uudet tuotteet korvaa täysin vanhempia patentoimattomia tuotteita. Lisäksi vastaajat väittävät kuitenkin, etteivät vanhat tuotteet voi "helposti korvata" osapuolten tuotteita. Kuten eräs vastaaja totesi, miksi osapuolet kuluttaisivat miljoonia dollareita tutkimukseen keksiäkseen uusia tuotteita, mikäli ne eivät poikkea olennaisesti nykyisistä tuotteista, ja erityisesti vanhoista patentoimattomista tuotteista? On kuitenkin totta, että vanhojen patentoimattomien tuotteiden käyttö on laajaa Etelä-Euroopassa. Pohjois-Euroopassa se ei ole yhtä laajaa, ja osapuolilla on itse asiassa hyvin voimakas yhdistetty markkina-asema useissa Pohjois-Euroopan maissa.
(679) Lisäksi komission markkinatutkimukseen vastanneet arvioivat, että osapuolten asema lujittuu lähitulevaisuudessa, kun Bayerin Flint-tuote (trifloksistrobiini) saatetaan markkinoille. Osapuolten saatavilla olevien tuotteiden - Scala (pyrimetaniili), Vision (pyrimetaniili ja flukinkonatsoli), Folicur (tebukonatsoli) ja Euparen (diklofluanidi) - myötä osapuolten asema lujittuu. Lisäksi vastaajat arvioivat, että Bayerin äskettäin kehittämä harmaahomeen torjunta-aine Teldor (fenheksamidi) on vasta valtaamassa markkinoita ja vahvistaa osapuolten asemaa markkinoilla. Teldorin erityisominaisuudeksi on mainostettu sitä, että se soveltuu käytettäväksi eri viljelykasvilajeilla hyvin lähellä - vain nollasta kolmeen päivää ennen - sadonkorjuuajankohtaa. Tämä sienitautien torjunta-aineiden suuri määrä on osoitus laajasta valikoimasta erilaisiin vaikutustapoihin perustuvia tuotteita. Trifloksistrobiini on strobiluriinityyppinen sienitautien torjunta-aine, pyrimetaniili kuuluu anilinopyrimidiinien ryhmään, flukinkonatsoli ja tebukonatsoli ovat triatsoleja ja diklofluanidi on isosyklinen seos. Lisäksi Bayerin Bayleton-tuote (triadimefoni) erityisesti omenaisten hedelmien härmäsieneen käytettynä täydentää osapuolten asemaa. Väitetään, että osapuolilla on ehdottomasti laajin tuotevalikoima ja että näillä tuotteilla on monia erilaisia vaikutustapoja, joiden ansiosta osapuolet voivat käyttää resistenssin torjuntaan käytettäviä välineitä hyvin tehokkaasti hedelmien sienitautien torjunta-aineiden markkinoilla.
(680) Väitetiedoksiantoon antamassaan vastauksessa osapuolet yhtyvät näkemykseen, jonka mukaan Flint- ja Teldor-tuotteilla on edelleen kasvupotentiaalia hedelmien ja pähkinöiden sienitautien torjunta-aineiden markkinoilla. Ne katsovat kuitenkin, että [...]. Lisäksi niiden mukaan [...]. Ne esittävät myös, että Syngentan (syprodiniili-tehoaineeseen perustuvan) Chorus-tuotteen markkinoille lanseeraaminen ja tuotenimillä Discus, Stroby, Alliage ja Candit myytävät BASFin kresoksiimipohjaiset tuotteet kohdistavat jo voimakasta kilpailupainetta ACS:n Scala-tuotteeseen. Osapuolten mielestä ei ole myöskään odotettavissa, että Flint ja Teldor korvaavat täysin ne tappiot, joita osapuolille aiheutuu siitä, että Makhteshim saattaa markkinoille geneerisen tebukonatsolin, ja siitä, että Makhteshim ja Chimac saattavat markkinoille geneerisen pyrimetaniilin. Osapuolet väittävät myös, että Bayerin diklofluanidipohjaista Euparen-tuotetta ei rekisteröidä uudelleen neuvoston direktiivin 91/414/ETY mukaisesti, ja ettei korvaava (tolyylifluanidipohjainen) Euparen M -tuote todennäköisesti korvaa täysin myynnin heikkenemistä. Tämä johtuu siitä, että muut tuotteet saattavat täyttää tämän "vajeen" sen jälkeen, kun Euparenista on luovuttu ja ennen kuin Euparen M saatetaan markkinoille. Lisäksi BASF saattaa markkinoille todennäköisesti hyvin kilpailukykyisen laajavaikutteisen seosvalmisteen BAS 516:n (BAS 510 + BAS 500). Osapuolten mukaan BASFilla ja Syngentalla on molemmilla joko nyt tai myöhemmin samankaltaiset tai jopa laajemmat ja täydentävämmät valikoimat kuin yhdistetyllä yrityksellä. Valikoimat sisältävät strobiluriinit (kummankin), triatsolit (Syngenta: Hexaco, Difenoco ja Penconazole), anilinopyrimidiinit (Syngenta: syprodiniili), erityiset kasvinsuojeluaineet (BASF: ditianoni), fenyylipyrrolit (Syngenta: fludioksiniili) ja uudet innovatiiviset vaikutustavat, kuten SDI:t (BASF: BAS 510). Bayer ja ACS eivät kumpikaan pysty tarjoamaan fenyylipyrrolejä eivätkä SDI:tä. Osapuolet väittävät tämän vuoksi, että hedelmä- ja pähkinämarkkinoilla esiintyvä voimakas kilpailu vaikuttaa niihin jo nyt ja että kilpailu voimistuu entisestään, kun BASF saattaa markkinoille uusia tuotteita ja Syngenta ja BASF saattavat markkinoille innovatiivisia uusia vaikutustapoja. Osapuolten mukaan komissio ei ole ottanut markkinatilannetta "lainkaan" huomioon väitetiedoksiannossa esitetyssä eri markkinoita koskevassa arvioinnissaan.
(681) Komissio ei voi yhtyä näihin näkemyksiin. Se tutki väitetiedoksiannossa muun muassa osapuolten esittämiä väitteitä sellaisten uusien tuotteiden vaikutuksista, joita uusia tehoaineita käyttävät geneeristen tuotteiden valmistajat ja tutkimusta hyödyntävät kilpailijat saattavat markkinoille. Niiden tietojen perusteella, joita kilpailijat ovat antaneet siitä, missä ja milloin ne saattavat uusia tuotteita markkinoille ja millaiseksi ne arvioivat tällaisten tuotteiden myynnin, komissio katsoo niiden markkinoiden osalta, joista väitetiedoksiannossa tuotiin esiin kilpailuongelmia, että uusien tuotteiden markkinoille saattamisen vaikutus ei ole riittävän voimakas vaarantaakseen vakavasti osapuolten voimakkaan yhdistetyn markkina-aseman. Komissio huomauttaa [...], että Teldor on jo osoittautunut hyvin menestyksekkääksi joillakin niistä markkinoista, joille se on saatettu. Esimerkiksi Tanskassa Teldor saavutti osapuolten toimittamien tietojen mukaan [20-30] prosentin markkinaosuuden ensimmäisenä vuonna, jolloin sitä myytiin Tanskassa. Tässä yhteydessä yhteydessä on syytä mainita [...], että BASFin BAS 500, jota osapuolet väittävät merkittäväksi uutuudeksi hedelmä- ja pähkinäalan tuotevalikoimassa, on myös strobiluriini. Osapuolet ovat toimittaneet BASFilta peräisin olevia tietoja, joissa käsitellään muun muassa resistenssiongelmien hallintaa. BASF suosittaa BAS 500 -tuotteen käytön vuorottelua muiden sienitautien muihin tehoaineluokkiin kuuluvien torjunta-aineiden kanssa. [...].
(682) Liiketoimi johtaa huomattavaan päällekkäisyyteen jopa ETA:n laajuisilla markkinoilla, joilla osapuolet arvioivat osuudekseen [30-40] prosenttia (Bayer: [20-30] prosenttia, ACS: [10-20] prosenttia). Johtavien kilpailijoiden osuudet ne arvioivat seuraavasti: BASF ([10-20] prosenttia), Syngenta ([10-20] prosenttia), DuPont ([0-10] prosenttia) ja Dow ([0-10] prosenttia). Kansallisella tasolla osapuolten asema on vahva useissa maissa, erityisesti Tanskassa, Ranskassa ja Saksassa.
(683) Osapuolet arvioivat ilmoituksessaan, että Tanskassa niiden yhdistetty markkinaosuus on [40-50] prosenttia (Bayer: [40-50] prosenttia, ACS: [0-10] prosenttia) ja niiden johtavat kilpailijat ovat Dow ([30-40] prosenttia) ja Syngenta ([10-20] prosenttia)(33). Osapuolet ovat oikaisseet väitetiedoksiantoon antamassaan vastauksessaan joitakin Scala-tuotteen markkinaosuuksien virhearviointeja ja väittävät yhdistetyn markkinaosuutensa olevan [50-60] prosenttia. Tämän perusteella voidaan päätellä, että osapuolten arviot kilpailijoiden markkinaosuuksista ovat varmasti pienempiä kuin edellä esitetyt markkinaosuudet.
(684) Bayerin tuotteet ovat tärkeysjärjestyksessä Baycor (bitertanoli), Teldor (fenheksamidi), Euparen-M (tolyfluanidi) ja Folicur (tebukonatsoli). ACS puolestaan myy Aliette- (fosetyyli) ja Scala- (pyrimetaniili) tuotteita.
(685) Osapuolten mukaan ainoastaan [10-20] prosenttia Scala-tuotteen myynnistä liittyy hedelmä- ja pähkinäalaan, koska Scalaa käytetään pääasiallisesti vihanneksilla ja se hinnoitellaan siten vihannesmarkkinoiden kilpailutilanteen mukaan(34). Lisäksi osapuolet väittävät, että ainoastaan [50-60] prosenttia Alietten Tanskassa tapahtuvasta myynnistä voidaan katsoa liittyvän hedelmiin ja pähkinöihin. Loput [50-60] prosenttia myynnistä liittyy vihanneksiin. Osapuolet väittävät tämän vuoksi, ettei sulautunut yritys voisi mitenkään harjoittaa erityisesti hedelmien ja pähkinöiden kasvattajiin kohdistuvaa hintasyrjintää. Osapuolet eivät kuitenkaan selitä, kuinka tämä väite voisi päteä myös Bayerin tuotteisiin. Teldorista [90-100] prosenttia, Baycorista [90-100] prosenttia ja Euparen-M-tuotteesta [90-100] prosenttia myydään hedelmien ja pähkinöiden alalla. Ainoastaan Folicurin myynti on pääosin hedelmä- ja pähkinäalaan liittymätöntä.
(686) Osapuolet väittävät myös, että BASFin markkinaosuus kasvaa todennäköisesti, kun se tuo markkinoille erään hyvin kilpailukykyisen laajavaikutteisen seosvalmisteen (BAS 510 ja BAS 500). Osapuolet eivät ole kuitenkaan osoittaneet konkreettisesti, milloin tämä lanseeraus tapahtuu. Komissio on pyytänyt tosiasiallisia ja potentiaalisia kilpailijoita ottamaan kantaa osapuolten esittämiin väitteisiin ja on päätellyt, ettei tämä uusi kilpailu vaikuta kilpailutilanteeseen merkittävästi lähitulevaisuudessa(35).
(687) On syytä tuoda myös esiin, että Teldor (fenheksamidi) saatettiin Tanskan hedelmä- ja pähkinämarkkinoille vasta vuonna 2000 ja että se saavutti kyseisenä vuonna [...] markkinaosuuden. Osapuolten asema on tämän vuoksi todennäköisesti jopa vahvempi vuonna 2001 kuin se oli vuonna 2000.
(688) Kun edellä mainitun lisäksi otetaan huomioon osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, komission päättelee, että ehdotettu liiketoimi loisi määräävän aseman tai vahvistaisi sellaista hedelmien ja pähkinöiden sienitautien torjunta-aineiden markkinoilla Tanskassa.
(689) Osapuolet arvioivat ilmoituksessaan, että Ranskassa niiden yhdistetty markkinaosuus on [50-60] prosenttia (Bayer: [20-30] prosenttia, ACS: [20-30] prosenttia) ja niiden tärkeimmät kilpailijat ovat BASF ([10-20] prosenttia), Syngenta ([10-20] prosenttia) ja DuPont ([0-10] prosenttia). Lisäksi kilpailijoihin lukeutuu joukko kansallisia toimittajia, jotka myyvät pääasiallisesti kuparia (noin [10-20] prosenttia) ja sulfuuriseoksia. Osapuolet ovat myöhemmin oikaisseet yhdistetyn markkinaosuutensa [50-60] prosentiksi (Bayer: [30-40] prosenttia, ACS: [20-30] prosenttia). Väitetiedoksiantoon antamassaan vastauksessa ne oikaisivat tämän luvun jälleen kerran joidenkin Scala-tuotetta koskevien virheellisten markkinaosuusarvioiden vuoksi ja väittävät nyt osapuolten yhdistetyksi markkinaosuudeksi [50-60] prosenttia. Tämän perusteella voidaan päätellä, että osapuolten arviot kilpailijoiden markkinaosuuksista ovat todennäköisesti hieman pienempiä kuin edellä mainitut markkinaosuudet. Markkinatutkimus vahvisti, että osapuolten osuus on yli [50-60] prosenttia ja että niiden yhdistetty markkinaosuus on huomattavasti suurempi kuin millään kilpailijalla(36).
(690) ACS:n tuotevalikoima sisältää [...] tuotteet. Tärkein tehoaine on iprodioni, jota myydään kolmena erilaisena valmisteena (Kidan, Rovran 500 WP ja Rovran Aq 500 SC). Muita tärkeimpiä tehoaineita ovat tuotenimellä Sari myytävä pyrimetaniili ja flukinkonatsoli (Vision) sekä myklobutaniili (Systane). Bayerin päätuotteita ovat Horizon (tebukonatsoli), Euparen (tolyylifluanidi) ja Captan.
(691) Osapuolten mukaan Horizonia, jonka osuus on yli [30-40 prosenttia] hedelmien ja pähkinöiden sienitautien torjunta-aineiden markkinoilla tapahtuvasta Bayerin myynnistä, käytetään pääasiallisesti viljakasveilla, eivätkä osapuolet voi tämän vuoksi nostaa Horizon-tuotteen hintaa ilman, että niiden myynti viljakasvien markkinoilla heikkenee. Kuitenkin sekä Euparenia että Captania käytetään [90-100]-prosenttisesti hedelmillä ja pähkinöillä. ACS:n tuotteista Kidania käytetään [70-80]-prosenttisesti hedelmillä ja pähkinöillä, kun taas Sari- ja Vision-tuotteita käytetään niillä kumpaakin [90-100]-prosenttisesti, samoin kuin seuraavia ACS:n tuotteita: Octave (prokloratsi), Melprex (doniini), Aliette WG (fosetyyli), Indar (fenbukonatsoli), Rhodiasan Flash (tiraami), Aaprotec ja Carbazinc (ziraami).
(692) Osapuolet väittävät lisäksi, että geneeristen tuotteiden alan kilpailijat, erityisesti Makhteshim, tulevat markkinoille, koska tolyylifluanidin patentti on jo rauennut ja koska tebukonatsolin patentti raukeaa vuonna 2003. Osapuolten mukaan BASFin odotetaan saattavan markkinoille hyvin kilpailukykyisen laajavaikutteisen seosvalmisteen (BAS 510 ja BAS 500). Osapuolet arvioivat yhdistetyn markkinaosuutensa laskevan tämän vuoksi lähivuosina siten, että se on [40-50] prosenttia vuonna 2004. Osapuolet eivät ole kuitenkaan selittäneet, milloin tämä uusi kilpailu alkaa. Komissio on pyytänyt tosiasiallisia ja potentiaalisia kilpailijoita ottamaan kantaa osapuolten esittämiin väitteisiin. Komissio katsoo, ettei tämä uusi kilpailu vaikuta merkittävästi kilpailutilanteeseen lähitulevaisuudessa(37).
(693) Toisaalta Bayerin Flint-tuote saatettiin markkinoille vuonna 2001. Osapuolet arvioivat, että Flint saavuttaa [0-10] prosentin markkinaosuuden vuonna 2004. Osapuolten asema on tämän vuoksi todennäköisesti jopa vahvempi vuonna 2001 kuin se oli vuonna 2000. On myös syytä tuoda esiin, että Teldor (fenheksamidi) on saatettu Ranskan markkinoille vasta äskettäin. Sen menestyksen vuoksi, jonka Teldor on kokenut useiden muiden maiden hedelmä- ja pähkinämarkkinoilla, vaikuttaa aiheelliselta ottaa huomioon ulkopuolisten osapuolten väitteet, joiden mukaan Teldor on vasta valtaamassa näitä markkinoita.
(694) Kun edellä mainitun lisäksi otetaan huomioon osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, komission päättelee, että ehdotettu liiketoimi loisi määräävän aseman tai vahvistaisi sellaista hedelmien ja pähkinöiden sienitautien torjunta-aineiden markkinoilla Ranskassa.
(695) Osapuolet arvioivat, että Saksassa niiden yhdistetty markkinaosuus on [50-60] prosenttia (Bayer: [30-40] prosenttia, ACS: [10-20] prosenttia) ja niiden johtavat kilpailijat ovat BASF ([20-30] prosenttia) ja Syngenta ([0-10] prosenttia). Markkinatutkimus on vahvistanut osapuolten osuudeksi noin [50-60] prosenttia(38).
(696) ACS myy seuraavaa kolmea tuotetta: Vision (flukinkonatsoli ja pyrimetaniili), Scala (pyrimetaniili) ja Systhane (myklobutaniili). Bayerin päätuotteita ovat Euparen (diklofluanidi) ja Folicur (tebukonatsoli).
(697) Osapuolten mukaan diklofluanidia, jonka osuus on [40-50] prosenttia Bayerin myynnistä näillä markkinoilla ja jota myydään tuotenimellä Euparen, ei rekisteröidä uudelleen neuvoston direktiivin 91/414/ETY mukaisesti. Osapuolet väittävät kuitenkin, että Bayer: [...]. Tebukonatsolipohjainen Folicur-tuote on Bayerin toinen päätuote, mutta sen tärkeimpiä markkinoita ovat vilja- sekä öljy- ja valkuaiskasvien markkinat. Osapuolten mukaan tebukonatsolin patentti raukeaa vuonna 2003, jolloin siihen alkaa kohdistua geneeristä kilpailua. Osapuolet arvioivat tämän seikan johtavan Bayerin markkinaosuuksien pienentymiseen. Osapuolet katsovat myös, että BASFin markkinaosuus todennäköisesti kasvaa sen saattaessa markkinoille uuden pyraklostrobiinituotteensa (BAS 500). Lisäksi ne väittävät, että BASFin odotetaan saattavan markkinoille hyvin kilpailukykyisen laajavaikutteisen seosvalmisteen (BAS 510 ja BAS 500). Ne eivät ole kuitenkaan osoittaneet konkreettisesti, milloin näiden geneeristen tuotteiden valmistajien ja BASFin uusien tuotteiden saattaminen markkinoille tapahtuu. Komissio on pyytänyt tosiasiallisia ja potentiaalisia kilpailijoita ottamaan kantaa osapuolten esittämiin väitteisiin. Komissio katsoo, ettei tämä uusi kilpailu vaikuta merkittävästi kilpailutilanteeseen lähitulevaisuudessa(39).
(698) Toisaalta Bayerin Flint-tuote saatettiin markkinoille vuonna 2001, ja se on saavuttanut [0-10] prosentin markkinaosuuden. Osapuolet arvioivat Flintin vuoden 2004 markkinaosuudeksi [0-10] prosenttia. On syytä tuoda esiin, että Teldor (fenheksamidi) saatettiin hedelmien ja pähkinöiden markkinoille vasta vuonna 2000 ja että sen markkinaosuus oli kyseisenä vuonna [0-10] prosenttia. Osapuolten asema on tämän vuoksi todennäköisesti jopa vahvempi vuonna 2001 kuin se oli vuonna 2000.
(699) Kun edellä mainitun lisäksi otetaan huomioon osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, komission päättelee, että ehdotettu liiketoimi loisi määräävän aseman tai vahvistaisi sellaista hedelmien ja pähkinöiden sienitautien torjunta-aineiden markkinoilla Saksassa.
c) Mansikan sienitautien torjunta-aineet Ruotsissa
(700) Osapuolet arvioivat ilmoituksessaan, että Ruotsissa Bayerin markkinaosuus on [40-50] prosenttia hedelmien ja pähkinöiden kokonaismarkkinoista ja ACS:n osuus on [...]. Bayer myy seuraavia tuotteita: Baycor (bitertanoli), Bayleton (triadimefoni), Euparen-M (tolyfluanidi) ja Teldor (fenheksamidi).
(701) Väitetiedoksiantoon antamassaan vastauksessa osapuolet kuitenkin toteavat, että ACS:n tuotteet Scala, Rovral 75 WG ja Aliette 80 WG on virheellisesti jätetty pois hedelmiä ja pähkinöitä koskevista tiedoista. Näin pääsi käymään sen vuoksi, että ACS:n tuotteiden myynnistä ja jakelusta vastaa sen myyntiedustaja Nordisk Alkali.
(702) Komissio kiinnitti huomiota tähän ongelmaan, kun markkinatutkimukseen vastanneet henkilöt ilmoittivat, että ACS on rekisteröinyt mansikalla käytettäviä tuotteita ja että osapuolten asema mansikan sienitautien torjunta-aineiden markkinoilla on hyvin vahva, ne ovat todellakin ainoat yritykset, joilla on tiettyjen tautien käsittelemiseen soveltuvia tuotteita. Eräs vastaaja kirjoitti, että rekisteröintiä koskevan ruotsalaisen käsikirjan "Bekaempning i praktikken" mukaan Ruotsissa on rekisteröity ainoastaan neljä sellaista tuotetta, jotka soveltuvat mansikassa esiintyvän harmaahomeen (botrytis cinerea) torjumiseen. Nämä tuotteet ovat Euparen M 50 WG (diklofluanidi), Rovral Flo (iprodioni), Teldor (fenheksamidi) ja Scala (pyrimetaniili). Kaikki nämä tuotteet ovat joko Bayerin tai Aventis-yhtiön tuotteita. Ainoa tuote, jota suositellaan mansikassa esiintyvän puna- tai tyvimädän käsittelyyn, on Aventisin Aliette 80 WG (fosetyyli-Al). Tämän vuoksi voimme kyseisen vastaajan mukaan olettaa, että osapuolten osuus Ruotsin mansikkamarkkinoista on 100 prosenttia. Eräs toinen vastaaja kirjoitti, että Ruotsissa on rekisteröity seuraavat sienitautien torjunta-aineet mansikkaa varten: Bayleton Special (Bayer), Euparen M 50 WG (Bayer), Rovral 75 WG (Aventis), Scala (Aventis), Teldor 50 WG (Bayer) ja Topas (Syngenta, käyttö sallittu ainoastaan sadonkorjuun jälkeen). Tämän tuotevalikoiman ansiosta osapuolilla on kyseisen vastaajan mukaan hyvin vahva markkina-asema. Kolmas vastaaja kirjoittaa, että tiettyjen mansikassa esiintyvien tautien (esimerkiksi harmaahome sekä puna- ja tyvimätä) alalla uuden yrityksen osuus olisi lähes 100 prosenttia. Vastaajan mukaan hallitsevia tuotteita ovat Alliette, Bayleton Special, Euparen, Rovral, Scala ja Teldor. Kyseinen vastaaja mainitsee, että tämä seikka on itse asiassa hedelmien sienitautien torjunta-aineiden alan yleinen ongelma Ruotsissa. Vastaaja mainitsee seuraavat tuotteet: Euparen, Topsin (Aventis), Baycor (Bayer), Bayleton Special ja Scala.
(703) Osapuolet kirjoittivat asetuksen N:o 17 11 artiklan mukaiseen pyyntöön antamassaan vastauksessa, että kaikilla tärkeimmillä yhtiöillä on tai saattaa hyvin olla sienitautien torjunta-aineita, joita käytetään myös mansikalla (luettelossa esitettyjen) tautien parantamiseksi. Osapuolet eivät kuitenkaan täsmentäneet siinä yhteydessä, mitkä niiden luettelossa mainitut kilpailijoiden tuotteet on tosiasiallisesti rekisteröity Ruotsissa käytettäviksi mansikalla.
(704) Väitetiedoksiantoon antamassaan vastauksessa osapuolet esittivät luettelon - jonka lähteeksi ne ilmoittivat Ruotsin maataloushallinnon - mansikan sienitautien torjunta-aineiksi Ruotsissa vuonna 2002 rekisteröidyistä tuotteista. Luettelossa on 12 tuotetta, ja osapuolten mukaan ei ole mitään sellaista tautia, jota voitaisiin hoitaa ainoastaan osapuolten tuotteilla. Kuusi tuotetta kahdestatoista luettelossa mainitusta tuotteesta kuuluu osapuolille: Alliette 80 WG, Bayleton Special, Euparen M 50 WG, Rovral 75 WG, Scala ja Teldor WG 50. Osapuolet mainitsevat kaksi Syngentan tuotetta - Topas 100 EC ja Recop. Osapuolet ovat kuitenkin varustaneet Topas-tuotteen merkinnällä, jonka mukaan Bayer (Gullviks) jälleenmyy kyseistä tuotetta Ruotsissa. Rekisteröinnistä vastaavan Ruotsin valtion viraston (Kemikalieinspektionen) kotisivuilla esitettyjen tietojen mukaan Recopin rekisteröinti päättyi 31. joulukuuta 2001. Sama koskee myös luettelossa mainittua "Funguran-OH 300 SC" -nimistä tuotetta. Osapuolet mainitsevat myös Zence 40 -tuotteen (Svenska Predator). Kemikalieinspektionen-viraston kotisivuilla ei ole kuitenkaan minkäänlaista mainintaa kyseisestä tuotteesta. Osapuolten laatiman luettelon kaksi viimeistä tuotetta ovat sulfuuripohjainen Kumulus DF ja Binab TF WP, joka ei ole maatalouskemian, vaan maatalousbiologian alaan kuuluva tuote, jota voidaan käyttää tautien torjuntaan eri viljelykasvilajien yhteydessä.
(705) Osapuolten toimittaman luettelon mukaan Binab TF WP on ainoa sellainen harmaahomeeseen tehoava tuote, joka ei kuulu osapuolille. Osapuolilla on siten maatalouskemiaan liittyvistä tuotteista ainoat harmaahomeeseen tehoavat tuotteet, jotka ovat edellä luetellut Euparen, Rovral, Teldor ja Scala. Aliette on ainoa mansikan punamädän (phytophthora fragariae) ja tyvimädän (phytophthora cactorum) torjumiseen rekisteröity tuote. Se kolmansien osapuolien esittämä tieto, jonka mukaan osapuolilla on hallussaan kaikki tai lähes kaikki tuotteet, joita voidaan käyttää joidenkin mansikassa esiintyvien tautien torjumiseen, on siten osoitettu varsin hyvin paikkansapitäväksi. Komissiolle ei ole esitetty minkäänlaisia todisteita siitä, että tämä tilanne muuttuu olennaisesti lähitulevaisuudessa.
(706) Osapuolet kiistävät väitetiedoksiantoon antamassaan vastauksessa, että mansikan sienitautien torjunta-aineille olisi olemassa erilliset markkinat. Osapuolten mukaan mansikat ovat osa hedelmien ja pähkinöiden kokonaismarkkinoita. "Mansikan sienitautien torjunta-aineiden" markkinasegmentti on niiden mukaan liian pieni (noin [...] miljoonaa euroa vuonna 2000), jotta erillisiä tuotteita voitaisiin kehittää ja rekisteröidä ainoastaan mansikkaa varten. Osapuolten mukaan mansikalla käytettävät tuotteet ovat yleensä laajavaikutteisia sienitautien torjunta-aineita, jotka on rekisteröity ja joita käytetään sekä mansikalla Ruotsissa että muilla viljelykasvilajeilla myös Ruotsin ulkopuolella. Osapuolet eivät ole siten kertomansa mukaan sellaisessa asemassa, että ne voisivat harjoittaa erityisesti mansikanviljelijöihin kohdistuvaa hintasyrjintää Ruotsissa.
(707) Komissio myöntää, että joillakin markkinoilla voidaan hyväksyä väite, että markkinatoimijat eivät voi nostaa laajavaikutteisten sienitautien torjunta-aineiden hintoja jossakin tietyssä kapeassa markkinasegmentissä. Tämä on kuitenkin selvästi sidoksissa eri segmenteissä myytävien tuotteiden myynnin jakautumiseen. Juuri näin osapuolet ovat käyttäneet tätä perustetta muiden tuotemarkkinoiden osalta. Ne eivät ole kuitenkaan esittäneet sellaisia tietoja hedelmillä ja pähkinöillä - ja erityisesti mansikalla - Ruotsissa käytettävien tuotteidensa yhteydessä. On syytä mainita, että hedelmien ja pähkinöiden kokonaismarkkinoiden arvo Ruotsissa oli osapuolten mukaan [...] miljoonaa euroa vuonna 2000. Mansikkasegmentin arvo on näin ollen [40-50] prosenttia hedelmien ja pähkinöiden kokonaismarkkinoista. Lisäksi yhtäältä marjoihin ja toisaalta omenoihin, päärynöihin ja muihin hedelmiin hyvin tehoavien tuotteiden välillä on usein ero, joka saattaa hyvinkin kattaa huomattavan osan jäljelle jäävistä hedelmä- ja pähkinämarkkinoista. Osapuolet eivät näin ollen ole esittäneet vakuuttavia perusteita sille, miksi mansikka-alan monopoli tai monopolia läheisesti muistuttava tilanne ei olisi osoitus mahdollisesta kilpailun vastaisesta käyttäytymisestä.
(708) Näiden tietojen perusteella komissio pitää todennäköisenä, että Aventis-yhtiö toimii todellakin hedelmä- ja pähkinämarkkinoilla Ruotsissa ja päättelee, että ehdotettu liiketoimi loisi määräävän aseman tai vahvistaisi sellaista mansikan sienitautien torjunta-aineiden markkinoilla Ruotsissa.
d) Viinirypäleissä esiintyvän harmaahomeen torjunta-aineet
(709) Viinirypäletautien kolmista markkinoista harmaahomemarkkinat ovat (arvoltaan) pienimmät. Bayer arvioi ETA-alueella tapahtuneen myynnin arvon olleen noin [...] miljoonaa euroa vuonna 2000. Osapuolten mukaan Syngenta on markkinajohtaja ETA:n tasolla [30-40] prosentin markkinaosuudella ja sen jälkeen tulevat ACS ([20-30] prosenttia), BASF ([10-20] prosenttia), Bayer ([0-10] prosenttia) ja DuPont ([0-10] prosenttia).
(710) On syytä tuoda esiin, ettei Dow toimi kaikilla näillä markkinoilla ja että DuPontilla on ainoastaan vähäpätöinen asema muutamilla kansallisilla markkinoilla. Esimerkiksi DuPontilla ei ole lainkaan myyntiä ehdottomasti kaikkein suurimmilla markkinoilla Ranskassa. Lisäksi vaikuttaa siltä, että osapuolet yliarvioivat BASFin aseman. Mikäli ehdotettu liiketoimi toteutuisi ilmoitetulla tavalla, kaksi merkittävää toimijaa, Bayer/ ACS ja Syngenta, hallitsisivat markkinoita. Ne omistaisivat yhdessä noin [70-80] prosenttia ETA:n kokonaismarkkinoista, ja kolmas toimija BASF olisi huomattavasti pienempi kuin kumpikaan näistä kahdesta(40).
(711) Komissio totesi sulautuma-asetuksen 6 artiklan 1 kohdan c alakohdan mukaisessa päätöksessään, että osapuolet ovat aliarvioineet asemansa useilla kansallisilla markkinoilla. Tässä päätöksessä pitäydytään samassa toteamuksessa osapuolten vastalauseista huolimatta. Edellä mainittua sulautuma-asetuksen 6 artiklan 1 kohdan c alakohdan mukaista päätöstä koskevissa huomautuksissaan osapuolet tuovat uudelleen esiin näkemyksensä markkinaosuuksiaan koskevien arvioiden paikkansapitävyydestä. Osapuolten mukaan niiden markkinaosuusarviot perustuvat kyselytutkimuksista saatuihin tietoihin sekä asiantuntija-arvioihin kokonaismarkkinoiden koosta ja todellisista myyntiluvuista. Osapuolten mukaan markkinaosuusarvioita koskevat mahdolliset eroavuudet saattavat johtua siitä, ettei kolmansilla osapuolilla ole ehkä oikeaa käsitystä tiettyjen tuotteiden käytön jakautumisesta viinirypäleiden ja muiden viljelykasvilajien välillä. Koska useimpia ACS:n ja Bayerin tuotteita käytetään myös muilla viljelykasvilajeilla, osapuolet katsovat, että muiden markkinatoimijoiden on vaikeaa arvioida eri viljelykasvilajien osuutta myynnistä.
(712) Komissio myöntää, että näissä väitteissä saattaa olla jotakin perää. Se toteaa kuitenkin, että samoin kuin muiden markkinatoimijoiden saattaa olla vaikea arvioida oikein Bayerin ja ACS:n myyntiä, Bayerin ja ACS:n saattaa olla vaikea arvioida oikein kilpailijoidensa myyntiä. Totuudenmukaisin käsitys markkinoista voidaan tämän vuoksi saada kokoamalla eri markkinatoimijoilta niiden omaa myyntiä koskevia tietoja ja vertailemalla niitä. Komissio on muodostanut käsityksensä markkinaosuuksista tällä tavoin.
(713) Osapuolten mukaan harmaahomemarkkinat reagoivat hyvin herkästi resistenssin kehittymiseen. Estääkseen taudin resistenssin kehittymisen johonkin tiettyyn tuotteeseen, maanviljelijän on vaihdettava tuotteita tietyin väliajoin. Tämän vuoksi osapuolet väittävät, ettei edes menestyksekäs tuote voi säilyttää suurta markkinaosuutta kovin pitkään. Uusia tuotteita on saatettu markkinoille lyhyin väliajoin menneisyydessä, ja tällaista on odotettavissa myös lähitulevaisuudessa. Huomattakoon kuitenkin myös, että viinirypäleitä käsitellään monilla sumutteilla (komission asiassa M.1806, AstraZeneca/Novartis, tekemän päätöksen mukaan jopa 15 sumutteella kauden aikana). Osapuolten mainitsemat resistenssiongelmat ja sumutteiden suuri määrä ovat osoitus siitä, että viinirypäleiden sienitautien torjunta-aineiden osalta saattaa osoittautua hyvin vaikeaksi välttää ostamasta myös jonkin sellaisen yhtiön tuotteita, joka hallitsee hyvin pientä osaa markkinoista.
(714) Osapuolten tärkeimmät tehoaineet harmaahomemarkkinoilla ovat ACS:n pyrimetaniili ja iprodioni sekä Bayerin fenheksamidi ja diklofluanidi. Komission markkinatutkimukseen vastanneet ovat väittäneet, että ACS:llä on laaja valikoima harmaahomeen käsittelyyn soveltuvia tuotteita, jotka sisältävät pyrimetaniiliä ja iprodionia. Bayerin fenheksamidin etuna taas on se, että sitä voidaan käyttää hyvin lähellä sadonkorjuuaikaa. Tämän ansiosta viljelijät voivat todennäköisesti suunnitella sumutusohjelmansa vapaammin. Näiden neljän tehoaineen muodostama lisä olisi omiaan luomaan hyvin vahvan aseman näillä markkinoilla, erityisesti, kun otetaan huomioon, ettei pyrimetaniilin ja fenheksamidin, jotka molemmat saatettiin markkinoille 1990-luvulla, yhteydessä esiinny vielä kuulemma lainkaan resistenssiongelmia.
(715) Osapuolet vastustavat edellä mainittua sulautuma-asetuksen 6 artiklan 1 kohdan c alakohdan mukaista päätöstä koskevissa huomautuksissaan näkemystä, jonka mukaan yhdistetyllä yrityksellä on kilpailuetu muihin sienitautien torjunta-aineiden valmistajiin nähden.
(716) Osapuolten mukaan ACS:n iprodioni ja Bayerin diklofluanidi eivät ole kovin "houkuttelevia" aineita, koska ne ovat heikompitehoisia kuin parhaiksi luokiteltavat tuotteet, kuten Syngentan Switch-tuote. Ne väittävät, että [...] pidetään kaikkein heikkotehoisimpana kaikista dikarboksimideista verrattuna BASFin (vinklotsoliinipohjaiseen) Ronilan-tuotteeseen ja Sumitomon (prosymidonipohjaiseen) Sumislex-tuotteeseen. Osapuolten mukaan Syngentan Switch-tuotteen lisäetuna on, että se sisältää kaksi eri tehoainetta, joilla on kaksi eri vaikutustapaa. Tämän ansiosta joidenkin maiden maanviljelijät voivat käyttää tuotetta kaksi kertaa useammin kuin erityistuotteita (esimerkiksi osapuolten Scala- tai Teldor-tuotteita) käyttäessään säännöllistä sumutusohjelmaa. Lisäksi ne väittävät, että [...].
(717) Osapuolet myöntävät, että fenheksamidin ja pyrimetaniilin osalta resistenssitilanne on yleisesti ottaen kuvaillun kaltainen. Ne väittävät kuitenkin, että resistenssiä [...] on todettu kehittelykokeiden yhteydessä. Osapuolet eivät ole esittäneet minkäänlaisia todisteita siitä, että resistenssiongelmat saattavat vaikuttaa jotenkin Scala-tuotteen myyntiin ETA-alueella lähitulevaisuudessa. Niiden mukaan kumpaakin seosta käytetään pakkausmerkintöjensä mukaan vain rajoitettuihin tarkoituksiin. Ne väittävät, että käytännössä [...] käytetään vain [...] kaudessa ja että siihen kohdistuu ankaria kilpailupaineita muiden anilinopyrimidiinien taholta (Syngentan syprodiniilipohjainen Switch-tuote ja Sipcamin mepanipyriimipohjainen Frupica-tuote). Osapuolten mukaan vaihtoehtoisia tuotteita ovat muun muassa Syngentan (fludioksiniilipohjainen) Geoxe, Sumitomon dietofenkarbi- ja karbendatsiimipohjainen Sumico ja Syngentan (fluatsinaamipohjainen) Sekoya.
(718) Osapuolten mukaan se, että Bayerin Teldor-tuotetta voidaan käyttää hyvin lähellä sadonkorjuuajankohtaa, ei ole osapuolten kannalta merkittävä etu, koska harmaahomeen torjunta-aineita ei juuri koskaan käytetä kauden lopussa.
(719) Muut markkinatoimijat väittävät kuitenkin, että osapuolilla on alan laajin tuotevalikoima eri tehoaineiden ja vaikutustapojen suuren määrän vuoksi. Ainoa kilpailija, jonka valikoima on jotenkin rinnastettavissa osapuolten valikoimaan, on niiden mukaan Syngenta.
(720) Osapuolet toistavat edellä esitetyt väitteet väitetiedoksiantoon antamassaan vastauksessa. Kolmansien osapuolien mukaan osapuolet ovat kuitenkin ainoa yhtiö, jonka käytettävissä on sellaisia harmaahomeen torjunta-aineita, joiden tehoaineilla on neljä erilaista vaikutustapaa. Eräs markkinatutkimuksen vastaaja väittää, että tämän ansiosta osapuolet voivat vastata yksinään kauden koko sumutusohjelmasta, koska harmaahomeen torjunnassa sovelletaan yleensä kolmen, mutta joillakin harmaahomeen esiintymisalueilla neljän käyttökerran menettelytapaa. Näin ollen osapuolilla väitetään olevan ainutlaatuinen sumutusjärjestelmä, jossa käytetään ensin pyrimetaniilia, toisella kerralla iprodionia, kolmannella kerralla diklofluanidia ja kauden lopussa fenheksamidia. Erään toisen vastaajan mukaan käsittelyjä tarvitaan periaatteessa neljä, mutta käytännössä tyydytään yleensä kahteen tai kolmeen käsittelyyn. Champagnen alue, jossa on tapana tehdä vähintään kolme käsittelyä, muodostaa kuitenkin poikkeuksen. Näiden huomioiden nojalla se, että Scala-tuotetta käytetään vain kerran kauden aikana, ei vaikuta voimakkaalta perusteelta, sillä osapuolilla olisi neljään erilaiseen vaikutustapaan perustuvia tehoaineita.
(721) Muut markkinatoimijat myöntävät, että iprodionin ja diklofluanidin kaltaiset vanhat kemikaalit eivät välttämättä ole teknisesti yhtä houkuttelevia, mutta tämä on otettu huomioon niiden hinnoissa, ja niitä käyttö jaksotetaan tämän vuoksi muiden tehoaineiden, kuten fenheksamidin ja pyrimetaniilin, kanssa.
(722) Muut markkinatoimijat, joita pyydettiin ottamaan kantaa väitteeseen, jonka mukaan Teldorin soveltuvuus käytettäväksi hyvin lähellä sadonkorjuuajankohtaa ei ole merkittävä etu, kiistivät tämän väitteen. Teldorin pakkausmerkinnöissä mainitaan nimenomaisesti, että tuotetta voidaan käyttää viinirypäleisiin vielä vähän ennen sadonkorjuuta. Eräs markkinatutkimuksen vastaaja mainitsee, että tämä on erittäin merkittävä etu syötäviksi tarkoitettujen viinirypäleiden segmentissä.
(723) Lisäksi osapuolten mukaan [...]. Niiden mukaan iprodioniin kohdistuu geneeristä kilpailua, minkä lisäksi siihen liittyy myös tiettyjä resistenssiongelmia. Osapuolet eivät maininneet iprodionipohjaisia tuotteita ETA-alueella myyvien yhtiöiden nimiä, eivätkä ne ole myöskään kuvailleet tarkemmin, mitä ne tarkoittavat "tietyillä resistenssiongelmilla". Komissio ei voinut tämän vuoksi varmistaa, ovatko edellä mainitut lausunnot merkityksellisiä osapuolten aseman arvioimiseksi(41).
(724) Väitetiedoksiantoon antamassaan vastauksessa osapuolet esittävät luettelon yhtiöistä, jotka osapuolten mukaan toimittavat geneeristä iprodionia Italiassa. Italia ei kuitenkaan lukeudu niihin markkinoihin, joilla komissio on todennut kilpailuongelmia. On syytä tuoda esiin myös, etteivät kilpailijat kertomansa mukaan ole tietoisia geneerisestä iprodionista EU:ssa.
(725) Erään markkinatoimijan mukaan geneerinen kilpailu on yleensä todennäköisesti vähemmän merkityksellistä harmaahomemarkkinoiden uusien tuotteiden kohdalla kuin joillakin muilla markkinoilla. Syyksi on esitetty laajalle levinneet resistenssiongelmat, jotka lyhentävät tuotteiden elinkaarta.
(726) Osapuolten mukaan BASF kehittää parhaillaan uutta harmaahomeen vastaista BAS 510-tuotettaan, joka saatetaan markkinoille joko vuonna 2002 tai 2003. Useimmat markkinatoimijat uskovat todellakin, että BASFin BAS 510-tuote tulee menestymään. Markkinatoimijat väittävät kuitenkin, että tämän yhden tuotteen mahdollinen menestys ei muuta kokonaistilannetta näillä markkinoilla, joilla osapuolilla on ehdottomasti paras valikoima(42).
(727) Osapuolten mukaan liiketoimi vaikuttaa seitsemiin kansallisiin markkinoihin. Näistä ehdottomasti suurimmat ovat Ranskan markkinat, joiden arvo on 32 miljoonaa euroa. Seuraavaksi suurimmat ovat Italian markkinat, joiden arvo on 15 miljoonaa euroa. Kilpailuongelmia esiintyy Ranskassa, Saksassa, Kreikassa ja Portugalissa.
(728) Osapuolet arvioivat ilmoituksessaan, että Ranskassa niiden yhdistetty markkinaosuus on [40-50] prosenttia (Bayer: [10-20] prosenttia, ACS: [20-30] prosenttia) ja niiden johtavat kilpailijat ovat Syngenta ([30-40] prosenttia) ja BASF ([0-10] prosenttia). Osapuolet ovat myöhemmin korjanneet arvionsa [40-50] prosentiksi (Bayer: [10-20] prosenttia, ACS: [20-30] prosenttia). Markkinatutkimus vahvisti pitkälti osapuolten näkemyksen tärkeimpien kilpailijoiden asemista(43). Se osoitti, että kahden suurimman kilpailijan etumatka kolmanteen toimijaan BASFiin on pitkä.
(729) ACS:n liikevaihdosta lähes 90 prosenttia on peräisin sen Scala-tuotteen (pyrimetaniili) myynnistä, kun taas Bayerin ainoa tuote on Teldor (fenheksamidi). Kuten edellä todettiin, sekä pyrimetaniili että fenheksamidi ovat suhteellisen uusia tehoaineita. Bayerin myynti Ranskan harmaahomemarkkinoilla on siten noussut [...] eurosta (vuonna 1998 ja 1999) [...] euroon (vuonna 2000). Osapuolten mukaan Scalan ja Teldorin markkinaosuus on yhteensä [40-50] prosenttia.
(730) Osapuolten menestyksekkäiden tehoaineiden yhdistelmän, niiden uusien tuotteiden kasvupotentiaalin ja osapuolten suuren markkinaosuuden vuoksi komissio päätelee, että ehdotettu liiketoimi loisi määräävän aseman tai vahvistaisi sellaista viinirypäleissä esiintyvän harmaahomeen torjunta-aineiden markkinoilla Ranskassa.
(731) Osapuolet arvioivat, että Saksassa niiden yhdistetty markkinaosuus on [30-40] prosenttia (Bayer: [10-20] prosenttia, ACS: [20-30] prosenttia) ja niiden johtavat kilpailijat ovat Syngenta ([30-40] prosenttia) ja BASF ([10-20] prosenttia). Markkinatutkimuksen perusteella osapuolten osuus vaikuttaa olevan yli [30-40] prosenttia, todennäköisesti noin [40-50] prosenttia, ja niiden yhdistetty markkinaosuus huomattavasti suurempi kuin Syngentalla(44).
(732) Saksan markkinoilla viinirypäleiden suojelemiseksi harmaahomeelta myytävä Bayerin päätuote on Teldor (fenheksamidi). ACS:n markkinaosuus perustuu seuraaviin tuotteisiin: Scala (pyrimetaniili), Rovral (iprodioni) ja Sumico (karbendatsiimi ja dietofenkarbi).
(733) Osapuolten menestyksekkäiden tehoaineiden yhdistelmän, niiden uusien tuotteiden kasvupotentiaalin ja osapuolten suuren markkinaosuuden vuoksi komissio päättelee, että ehdotettu liiketoimi loisi määräävän aseman tai vahvistaisi sellaista viinirypäleissä esiintyvän harmaahomeen torjunta-aineiden markkinoilla Saksassa.
(734) Osapuolet arvioivat, että Kreikassa niiden yhdistetty markkinaosuus on [20-30] prosenttia (Bayer: [10-20] prosenttia, ACS: [10-20] prosenttia) ja niiden johtavat kilpailijat ovat Syngenta ([30-40] prosenttia), BASF ([10-20] prosenttia) ja DuPont ([0-10] prosenttia). Muut markkinatoimijat arvioivat osapuolten markkinaosuuden huomattavasti suuremmaksi ([50-60] prosentista [80-90] prosenttiin). Markkinatutkimus on itse asiassa osoittanut, että osapuolten asema on todennäköisesti huomattavasti vahvempi kuin osapuolet arvioivat ja että osapuolten yhdistetty markkinaosuus on paljon suurempi kuin millään niiden kilpailijalla(45).
(735) Bayer myy Teldoria (fenheksamidi) ja ACS myy seuraavia tuotteita: Rovral (iprodioni), Scala (pyrimetaniili) ja Ronilan Flow (vinklotsoliini), jonka osuus on lähes [50-60] prosenttia ACS:n myynnistä näillä markkinoilla.
(736) Osapuolten menestyksekkäiden tehoaineiden yhdistelmän, niiden uusien tuotteiden kasvupotentiaalin ja osapuolten suuren markkinaosuuden vuoksi komissio päättelee, että ehdotettu liiketoimi loisi määräävän aseman tai vahvistaisi sellaista viinirypäleissä esiintyvän harmaahomeen torjunta-aineiden markkinoilla Kreikassa.
(737) Osapuolet arvioivat, että Portugalissa niiden yhdistetty markkinaosuus on [50-60] prosenttia (Bayer: [10-20] prosenttia, ACS: [30-40] prosenttia) ja niiden johtavat kilpailijat ovat DuPont ([10-20] prosenttia), Syngenta ([10-20] prosenttia) ja BASF ([0-10] prosenttia). Markkinatutkimus on yleisesti ottaen vahvistanut sen, että osapuolten yhdistetty markkinaosuus olisi suuri, todennäköisesti yli [50-60] prosenttia, ja huomattavasti suurempi kuin millään kilpailijalla(46).
(738) Bayer myy Euparenia (diklofluanidi) ja ACS myy Scalaa (pyrimetaniili) ja Rovralia (iprodioni). Bayer aikoo saattaa markkinoille [...]. Molempien markkinaosuuksien arvioidaan kasvavan suuriksi vuoteen 2004 mennessä.
(739) Osapuolten menestyksekkäiden tehoaineiden yhdistelmän, niiden uusien tuotteiden kasvupotentiaalin ja osapuolten suuren markkinaosuuden vuoksi komissio päättelee, että ehdotettu liiketoimi loisi määräävän aseman tai vahvistaisi sellaista viinirypäleissä esiintyvän harmaahomeen torjunta-aineiden markkinoilla Portugalissa.
e) Humalan sienitautien torjunta-aineet
(740) Osapuolten mukaan ainoa maa, jonka markkinoihin liiketoimi vaikuttaa, on Saksa. Osapuolet arvioivat, että Saksassa niiden yhdistetty markkinaosuus on [30-40] prosenttia (Bayer: [0-10] prosenttia, ACS: [20-30] prosenttia) ja niiden johtavat kilpailijat ovat BASF ([40-50] prosenttia), Syngenta ([0-10] prosenttia) ja Dow ([0-10] prosenttia). Markkinatutkimus on vahvistanut, että näillä markkinoilla olisi kaksi päätoimijaa - Bayer/ACS ja BASF - Syngentan ja Dow'n ollessa huomattavasti heikompia(47). On syytä tuoda esiin, että Bayer osti strobiluriini- ja trifloksistrobiinipohjaisen Flint-tuotteen vuoden 2000 lopussa. Tuote saatettiin Saksan markkinoille vuonna 2000, ja jo vuonna 2001 sen markkinaosuus oli [0-10] prosenttia(48). Osapuolet arvioivat Flintin saavuttavan [10-20] prosentin markkinaosuuden vuoteen 2004 mennessä.
(741) Bayer myy pääasiallisesti Bayfidania (triadimenoli), jonka avulla voidaan torjua härmäsientä. ACS myy ainoastaan Aliette WG -tuotetta (fosetyyli). Osapuolten mukaan tämä tuote on tarkoitettu ensisijaisesti viinirypäleiden suojelemiseen lehtihomeelta. Lisäksi ne väittävät yleisesti, että humalan suojelemiseen käytettävät tuotteet soveltuvat moniin tarkoituksiin, ja niitä käytetään ensisijaisesti muiden viljelykasvilajien suojelemiseen. Niiden mukaan osapuolten olisi vaikea harjoittaa jonkin tietyn kasvilajin viljelijöihin kohdistuvaa hintasyrjintää sen vuoksi, että samaa lopputuotetta ja samoja tehoaineita käytetään useilla viljelykasveilla. Osapuolet ilmoittavat myös, että Saksassa 100 prosenttia Aliette WG:n käytöstä kohdistuu humalaan. Osapuolten tärkeintä tuotetta Saksassa ei siten käytetä monella viljalajilla, vaan ainoastaan humalalla.
(742) Kolmannet osapuolet yhtyvät yleisesti ottaen osapuolten väitteeseen, jonka mukaan humala muodostaa ainoastaan pienet markkinat sienitautien torjunta-aineiden alalla eikä mikään yhtiö kehitä tuotteita yksinomaan tähän kasvilajiin. Tällä on kuitenkin myös se merkittävä seuraus, että vahva asema humalamarkkinoilla on varsin todennäköisesti myös kestävä, koska markkinoille ei ole yhtä helppoa tulla kuin sellaisten muiden viljelykasvilajien kohdalla, joita varten sienitautien torjunta-aineita myydään enemmän.
(743) Osapuolten mukaan niiden markkinaosuus todennäköisesti laskee, kun taas BASFin markkinaosuus kasvaa. Tämä arvio perustuu siihen, että BASFin odotetaan saattavan markkinoille vuonna 2003 uuden BAS 500 -tuotteensa, joka on "pyraklostrobiini"-niminen strobiluriini. Osapuolten mukaan BAS 500 on ankara kilpailija Bayerin "Flint"-nimiselle strobiluriinille (trifloksistrobiini). Osapuolet väittävät myös, että Flint todennäköisesti ainoastaan tasoittaa Bayerin myynnin laskua sellaisten muiden tuotteiden osalta, joiden myynti todennäköisesti tyrehtyy ([...]) tai laskee merkittävästi ([...]). Ne kiistävät tämän vuoksi väitteen, jonka mukaan Flintin odotettu markkinoille saattaminen ei muuta merkittävästi tämänhetkistä markkinatilannetta. Komissio huomauttaa, että Flint on jo saatettu markkinoille menestyksekkäästi. Komissio ei voi käyttää näitä markkinoita koskevan arviointinsa perustana osapuolten esittämiä väitteitä, joiden mukaan joidenkin niiden tuotteiden myynti tyrehtyy. Osapuolet eivät ole perustelleet arviotaan [...] myynnin laskusta lyhyellä aikavälillä. Väitetiedoksiantoon antamassaan vastauksessa osapuolet väittävät myös, ettei niiden tuotteisiin kohdistu kilpailupaineita Syngentan taholta Ridomil Granular -tuotteen rekisteröinnin tai Amistarin odotettavissa olevan rekisteröinnin vuoksi. Markkinatutkimus, uusien tuotteiden markkinoille saattamista koskeva arviointi mukaan luettuna, ei ole tukenut osapuolten esittämiä väitteitä, joiden mukaan Flintin saattaminen markkinoille ei lujita niiden asemaa, eikä niiden väitteitä kilpailijoiden tuotteiden markkinoille saattamisen tärkeydestä(49).
(744) Kun edellä mainitun lisäksi otetaan huomioon osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, komission päättelee, että ehdotettu liiketoimi loisi määräävän aseman tai vahvistaisi sellaista humalan sienitautien torjunta-aineiden markkinoilla Saksassa.
f) Öljy- ja valkuaiskasvien sienitautien torjunta-aineet
(745) Osapuolet arvioivat ETA:n öljykasvimarkkinoiden kokonaismarkkina-arvoksi [...] miljoonaa euroa vuonna 2000. Tästä määrästä osapuolten osuus on [20-30] prosenttia (Bayer: [10-20] prosenttia, ACS: [10-20] prosenttia), Syngentalla ja BASFilla on kummallakin [10-20] prosenttia ja DuPontilla on [10-20] prosenttia. Koska ACS toimii ainoastaan joissakin ETA-maissa, osapuolet ilmoittavat toimintansa olevan päällekkäistä ainoastaan kolmessa maassa.
(746) Osapuolet arvioivat, että Saksassa niiden yhdistetty markkinaosuus on [50-60] prosenttia (Bayer: [30-40] prosenttia, ACS: [20-30] prosenttia) ja BASF on johtava kilpailija [40-50] prosentin osuudellaan. Markkinatutkimus on vahvistanut laajasti osapuolten näkemyksen markkinaosuuksista, toisin sanoen sen, että osapuolten yhdistetty markkinaosuus on hyvin suuri ja että BASF, jonka markkinaosuus on hyvin suuri, on ainoa kilpailija(50).
(747) ACS:n liikevaihdosta noin [60-70] prosenttia perustuu sen Folicur-tuotteeseen, jonka tehoaineena käytetään Bayerin toimittamaa tebukonatsolia. Bayer myy ainoastaan Folicuria. ACS:n Derosal- (karbendatsiimi) ja Verisan- (iprodioni) tuotteet muodostavat loput [40-50] prosenttia ACS:n myynnistä näillä markkinoilla.
(748) Osapuolet väittävät, että koska ACS myy jo nyt Bayerin toimittamia tuotteita, liiketoimi ei muuta merkittävästi nykyistä markkinarakennetta. Komissio päinvastoin katsoo, että ehdotettu liiketoimi estää tebukonatsolituotteiden suoran kilpailun. Kolmansien osapuolten mukaan näiden tuotteiden osuus on noin [50-60] prosenttia Saksan markkinoista eli vähemmän kuin vuonna 1997, jolloin vastaava osuus oli noin [70-80] prosenttia.
(749) Osapuolet arvioivat yhdistetyn markkinaosuutensa laskevan merkittävästi - vain [30-40] prosenttiin - vuoteen 2004 mennessä. Osapuolet kertovat BASFin aiheuttavan niille voimakkaita kilpailupaineita. Niiden mukaan BASF pystyy parantamaan markkina-asemaansa Saksan markkinoilla sienitautien torjuntaan käytettävän Metconazole-tuotteensa ansiosta. Osapuolten mukaan BASFin markkinaosuus on kasvanut viime vuosina erityisesti tämän tuotteen ansiosta, kun taas osapuolten osuus on pienentynyt saman ajanjakson kuluessa. Osapuolten mukaan siitä, että BASFin odotetaan saattavan pyraklostrobiinin markkinoille vuosina 2002-2003, aiheutuu ylimääräisiä kilpailupaineita sulautuneelle yritykselle. Osapuolet väittävät lisäksi, että Syngenta aikoo saattaa markkinoille difenokonatsolipohjaisen sienitautien torjunta-aineen tuotenimellä Eria, ja osapuolet arvioivat sen saavuttavan yli [10-20] prosentin markkinaosuuden. Lisäksi Bayerin tebukonatsolin patentti raukeaa osapuolten mukaan vuonna 2003, ja geneeristen tuotteiden markkinoille tulo edistää osaltaan voimakkaan kilpailun syntymistä öljy- ja valkuaiskasvien sienitautien torjunta-aineiden markkinoilla Saksassa. Osapuolten mukaan ensisijaisesti Makhteshim aiheuttaa tällaista geneeristä kilpailua. Markkinatutkimus ei ole vahvistanut osapuolten väitteitä näiden eri tuotteiden lähitulevaisuudessa tapahtuvan markkinoille saattamisen merkityksestä(51).
(750) Kun edellä mainitun lisäksi otetaan huomioon osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, komission päättelee, että ehdotettu liiketoimi loisi määräävän aseman tai vahvistaisi sellaista öljy- ja valkuaiskasvien sienitautien torjunta-aineiden markkinoilla Saksassa.
g) Vihannesten sienitautien torjunta-aineet
(751) Bayer arvioi, että vuonna 2000 vihannesten sienitautien torjunta-aineiden ETA:n laajuisten markkinoiden arvo oli [...] miljoonaa euroa. Osapuolet olisivat ETA:n tasolla markkinajohtajia [30-40] prosentin markkinaosuudella ennen Syngentaa ([20-30] prosenttia), BASFia ([10-20] prosenttia), DuPontia ([0-10] prosenttia) ja Dow'ta ([0-10] prosenttia). Osapuolten mukaan liiketoimi vaikuttaisi 12 maan kansallisiin markkinoihin.
(752) Osapuolet väittävät, että vihanneskasvien segmenttiin kuuluu suuri määrä erilaisia kasveja, joihin liittyy monenlaisia ongelmia. Niiden mukaan, vaikka vihanneskasveja on noin 30, niitä vaivaavat taudit ja tautien hoitoon käytettävät tuotteet ovat hyvin samankaltaisia. Toisaalta taas erilaisia kasveja vaivaavien tautien moninaisuuden takia vihanneskasvien suojelu edellyttää sellaisten tuotteiden käyttöä, joiden teho on hyvin laaja-alainen ja joita voidaan käyttää muidenkin kasvien suojeluun.
(753) Bayerin myymät tuotteet ovat pääasiallisesti valmisteita, joissa on tehoaineina tebukonatsolia, propinebiä, triadimenolia ja diklofluanidia, kun taas ACS:n myymät sienitautien torjunta-aineet perustuvat iprodioniin ja fosetyyliin. Tebukonatsoli on sisävaikutteinen sienitautien torjunnassa käytettävä tehoaine, jota käytetään sumutteena tuotenimillä Folicur ja Horizon sekä siementen peittaukseen. Osapuolet väittävät, että tehoaine tehoaa useisiin tauteihin, jotka vaivaavat viljakasveja (Fusarium, Septoria ja Puccinia), maapähkinöitä (Mycosphaerella, Puccinia, Sclerotinia, Rhizoctonia), viinirypäleitä (Uncinula), rapsia (Pyrenopeziza, Alternaria, Leptosphaeria), banaaneja, kahvia, hedelmiä ja vihanneksia. Osapuolet väittävät samaten, että propinebiä, jota myydään tuotenimellä Antracol, käytetään useilla kasveilla, muun muassa vihanneksilla, perunalla, tupakalla, koristekasveilla, hedelmillä ja joillakin alueilla myös riisillä, humalalla ja kahvilla. Lopuksi triadimenoli, jota myydään sumutteena tuotenimellä Bayfidan ja peittausaineena tuotenimellä Baytan, tehoaa härmäsieniin, ruostesieniin ja erilaisiin lehtilaikkuihin etenkin viljakasveilla, kahvilla, viinirypäleillä, hedelmillä ja vihanneksilla.
(754) Osapuolet väittävät käyvänsä voimakasta kilpailua muiden kansainvälisten ja kansallisten yhtiöiden kanssa, joista joillakin (mm. Syngentalla ja BASFilla) on vahva asema lähes kaikilla kansallisilla markkinoilla. Osapuolten mukaan BASFin odotetaan tuovan markkinoille vuonna 2003 strobiluriinipohjaiset sienitautien torjunta-aineet Dimoxystrobin ja Pyraclostrobin sekä BAS 510:n, ja sen markkinaosuuden voidaan siten odottaa kasvavan. Lisäksi osapuolet väittävät, että koska suurimmalla osalla vihanneskasvien sienitautien torjunta-aineissa käytettävistä tehoaineista ei ole enää patenttia, markkinoilla esiintyy paljon geneerisillä tuotteilla käytävää kilpailua. Osapuolet mainitsevat esimerkkinä Bayerin triadimenolin, jota osapuolten mukaan valmistavat Makhteshim ja useat kiinalaiset toimittajat (esim. Seven Continents Agriculture) ja jota myydään EU:ssa. Niiden mukaan sama koskee propinebiä, jota tuodaan ETA-alueelle Kiinasta. Bayerin tehoaineen tebukonatsolin patentti raukeaa vuonna 2003. Osapuolet väittävät, että geneerisiä tuotteita valmistava Makhteshim pystyy myymään tebukonatsolia ETA-alueella heti, kun patenttisuoja raukeaa, sillä se valmistaa jo kyseistä tehoainetta omassa tuotantolaitoksessaan Brasiliassa. Lopuksi, samalla tavoin kuin hedelmien ja pähkinöiden sienitautien torjunta-aineiden markkinoilla, Bayer ja ACS tuottavat osan liikevaihdostaan kolmansien osapuolten tuotteilla, ja ne tulevat todennäköisesti lopettamaan joidenkin tällaisten tuotteiden hankinnat, sillä kolmansien osapuolten tuotteet häiritsevät Bayerin ja ACS:n yhdistettyä tuotevalikoimaa.
(755) Komissio kirjoitti väitetiedoksiannossa, että nämä väitteet ovat suurimmaksi osaksi niin yleisluonteisia, että komission on vaikea antaa niille paljon painoarvoa markkinoiden arvioinnissa. Osapuolet eivät esittäneet konkreettisia esimerkkejä kolmansien osapuolten tuotteista, joiden hankinnat lopetetaan. Ne eivät myöskään selittäneet, millä markkinoilla geneeristen tuotteiden valmistajat myyvät triadimenolia ja propinebiä tai milloin ja millä markkinoilla ne odottavat kohtaavansa geneeristä kilpailua tebukonatsolin alalla(52). Komission markkinatutkimus osoitti myös, ettei osapuolten BASFin tuleville tuotteille antamaa merkitystä voida täysin vahvistaa(53).
(756) Väitetiedoksiantoon antamassaan vastauksessa osapuolet esittivät ensimmäisen kerran luetteloita Makhteshimin geneerisen triadimenolin rekisteröintitilanteesta; Ne viittasivat jälleen tebukonatsoliin, mainitsivat, että geneeristä propinebiä tuottaa Agrimont Italiassa ja SPRJ Kiinassa, ja nimesivät toimijoita, joiden kanssa ne väittävät käyvänsä geneeristä kilpailua useiden tuotteiden alalla Belgiassa. Osapuolet eivät yrittäneetkään määrittää tämän kilpailun vaikutuksia tai selittää, myydäänkö rekisteröityjä tuotteita tosiasiallisesti (ja kuinka paljon). Komissio ei voi näin niukkojen ja myöhäisessä vaiheessa menettelyä toimitettujen tietojen pohjalta muuttaa yleistä näkemystään siitä, että geneerisillä tuotteilla näillä markkinoilla käytävä kilpailu ei uhkaa vakavasti osapuolten vahvaa yhdistettyä asemaa.
(757) Päinvastoin on väitetty, että samoin kuin hedelmien sienitautien torjunta-aineiden alalla osapuolten asema vahvistuu lähitulevaisuudessa, kun Bayer tuo markkinoille Flint- (trifloksystrobiini) tuotteensa. Se vahvistaa osapuolten asemaa yhdessä niiden jo saatavilla olevien tuotteiden, Scalan (pyrimetaniili), Visionin (pyrimetaniili ja flukinkonatsoli), Folicurin (tebukonatsoli) ja Euparenin (dikolfluanidi), kanssa. On myös väitetty, että Bayerin hiljattain kehittämä harmaahomeen torjunta-aine Teldor (fenheksamidi) on yhä markkinoille tulon vaiheessa ja tukee osapuolten läsnäoloa markkinoilla. Niin ikään on väitetty, että osapuolilla on muitakin tuotteita kehitteillä, kuten BAY 14120 (triatsoli prosidi) ja Dioaxastrobin(54). Lisäksi Bayerin iprovalikarbin ja ACS:n fenamidonin väitetään olevan valtaamassa markkinoita.
(758) Osapuolet myöntävät, että ACS aikoo tuoda markkinoille uuden [...] sienitautien torjunta-aineen, josta käytetään nimeä [...]. Tuotteen odotetaan valtaavan useissa maissa huomattavia markkinaosuuksia, joista suurin olisi [...].
(759) Väitetiedoksiantoon toimittamassaan vastauksessa osapuolet väittävät, että ACS:n uusi tuote, [...], ainoastaan korvaa nykyisen [...] tuotteen, [...]. Sama koskee [...], joka korvaa Rovral WP:n. Komissio ei kiistä, että tämä saattaa pitää jossain määrin paikkansa. Tämä ei kuitenkaan ole koko tarina joissakin maissa. Esimerkiksi Saksassa osapuolet odottavat [...] saavan [10-20] prosentin markkinaosuuden vuonna 2004, kun taas Previcurin markkinaosuus oli vain [0-10] prosenttia vuonna 2000. Lisäksi on syytä tuoda esiin, että silloinkin, kun korvaava tuote ei kasvata markkinaosuutta, siitä seuraa, että osapuolet voivat puolustaa markkinaosuuttaan uudella tuotteella.
(760) Sienitautien torjunta-aineiden suuri määrä muodostaa laajan valikoiman, joka kattaa erilaisia vaikutustapoja. Trifloksystrobiini on strobiluriinityyppinen sienitautien torjunta-aine, pyrimetaniili kuuluu anilinopyrimidineihin, flukinkonatsoli ja tebukonatsoli ovat triatsoleja ja dikolfluanidi on isosyklinen yhdiste. Tämän suuren vaikutustapojen määrän on väitetty tarjoavan osapuolille mahdollisuuden tarjota resistenssin torjuntaan tehokkaita välineitä vihannesten sienitautien torjunta-aineiden markkinoilla.
(761) Osapuolet arvioivat, että Itävallassa niiden yhdistetty markkinaosuus on [30-40] prosenttia (Bayer: [10-20] prosenttia, ACS: [20-30] prosenttia) ja niiden johtavat kilpailijat ovat Syngenta ([30-40] prosenttia), BASF ([0-10] prosenttia), DuPont ([0-10] prosenttia) ja Dow ([0-10] prosenttia). Osapuolten mukaan Syngentan markkinaosuus on kasvanut merkittävästi viime vuosina, kun taas osapuolten markkinaosuus on laskenut. Komission markkinatutkimus osoitti, että osapuolten markkinaosuus on todennäköisesti huomattavasti suurempi kuin osapuolet väittävät. Etenkin osapuolten arvio markkinoiden kokonaiskoosta vaikuttaa liian korkealta, mikä tarkoittaisi, että osapuolten markkinaosuus on paljon yli [40-50] prosenttia(55).
(762) ACS myy Rovralia (iprodioni) ja Previcuria (propamokarbi), kun taas Bayerin ainoa tuote on Bayfidan (triadimenoli). Uuden [...] -tuotteen odotetaan saavan [0-10] prosentin ja Flintin (trifloksystrobiini) [0-10] prosentin markkinaosuuden vuoteen 2004 mennessä. On syytä mainita, että Flint tuotiin markkinoille jo vuonna 2001, ja sen pitäisi siis olla jo saavuttamassa markkinaosuuksia.
(763) Osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, ovat saaneet komission päättelemään, että ehdotettu liiketoimi loisi määräävän aseman vihannesten sienitautien torjunta-aineiden markkinoilla Itävallassa.
(764) Osapuolet arvioivat, että Belgiassa niiden yhdistetty markkinaosuus on [30-40] prosenttia (Bayer: [10-20] prosenttia, ACS: [20-30] prosenttia) ja niiden johtavat kilpailijat ovat Syngenta ([20-30] prosenttia) ja BASF ([20-30] prosenttia). Markkinatutkimus osoitti, että osapuolten markkinaosuus on todennäköisesti huomattavasti suurempi kuin osapuolet väittävät. Etenkin osapuolten arvio markkinoiden kokonaiskoosta vaikuttaa liian korkealta, mikä tarkoittaisi, että osapuolten markkinaosuus on paljon yli [40-50] prosenttia. Bayerilla oli lisäksi vuonna 2001 ylimääräinen [0-10] prosentin markkinaosuus Alto SL 100:n myynnistä. Kyseinen syprokonatsolipohjainen tuote kuuluu "Flint-pakettiin", jonka Bayer hankki Syngentan sulautuman johdosta tehtyjen yritysmyyntien tuloksena.
(765) ACS:n tuotevalikoima koostuu 11 erilaisesta tuotteesta, kun taas Bayer myy lähinnä Horizonia (tebukonatsoli) ja Baycoria (bitertanoli). Uuden [...] -tuotteen odotetaan saavan [0-10] prosentin, Flintin (trifloksystrobiini) [0-10] prosentin ja uuden iprodionipohjaisen valmisteen [0-10] prosentin markkinaosuuden vuoteen 2004 mennessä. On syytä mainita, että Flint tuotiin markkinoille jo vuonna 2000.
(766) Osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, ovat saaneet komission päättelemään, että ehdotettu liiketoimi loisi määräävän aseman tai vahvistaisi sellaista vihannesten sienitautien torjunta-aineiden markkinoilla Belgiassa.
(767) Osapuolet arvioivat ilmoituksessaan, että Ranskassa niiden yhdistetty markkinaosuus on [30-40] prosenttia (Bayer: [0-10] prosenttia, ACS: [30-40] prosenttia) ja niiden tärkeimmät kilpailijat ovat Syngenta ([30-40] prosenttia) ja BASF ([20-30] prosenttia). Osapuolet korjasivat luvun myöhemmin [30-40] prosentiksi (Bayer: [0-10] prosenttia, ACS: [30-40] prosenttia), mutta väitetiedoksiantoon antamassaan vastauksessa ne korjasivat sen uudelleen [30-40] prosentiksi. Markkinatutkimus osoitti, että osapuolet ovat todennäköisesti yliarvioineet merkittävästi markkinoiden kokonaiskoon ja että niiden yhdistetty markkinaosuus on todennäköisesti lähempänä [50-60] prosenttia(56).
(768) ACS:n tärkeimmät tuotteet pohjautuvat iprodioniin (jota myydään erilaisina valmisteina tuotenimellä Rovral), fosetyyliin (jota myydään tuotenimillä Aliette ja Rhodax), pyrimetaniilin (jota myydään tuotenimillä Scala ja Walabi), propamokarbiin (jota myydään tuotenimellä Previcur) ja klorotaloniiliin. Bayerin tärkeimmät tuotteet ovat Horizon, joka pohjautuu tebukonatsoliin, sekä tebukonatsolin ja ACS:n karbendatsiimin seos, jota myydään tuotenimellä Libero.
(769) Uuden [...] tuotteen odotetaan saavan [0-10] prosentin ja Flintin (trifloksystrobiini) [0-10] prosentin markkinaosuuden vuoteen 2004 mennessä. On syytä mainita, että Flint tuotiin markkinoille jo vuonna 2001, ja sen pitäisi siis olla jo saavuttamassa markkinaosuuksia. Lisäksi myös Teldor (fenheksamidi) on tuotu hiljattain näille markkinoille.
(770) Osapuolet väittävät väitetiedoksiantoon antamassaan vastauksessa, että Flint tuodaan vihannesten alalla Ranskassa markkinoille vasta vuonna 2002 ja että tästä tiedotettiin komissiolle aiemman vastineen liitteessä. Saman vastineen toisessa liitteessä todetaan kuitenkin, että tuote saatettiin markkinoille jo vuonna 2001. Se, tuotiinko se markkinoille vuonna 2001 vai tuleeko se vasta vuonna 2002, ei kuitenkaan muuta merkittävästi arviota tuotteen vaikutuksista. Olennaista on, että tuote löytyy markkinoilta välittömästi eikä vasta muutaman vuoden kuluttua.
(771) Osapuolet väittävät, ettei ehdotettu sulautuma muuta markkinoiden rakennetta Ranskassa, sillä Bayer kasvattaa ACS:n markkinaosuutta vain hyvin pienellä prosenttiosuudella. Flint ja Teldor kasvattavat kuitenkin Bayerin markkinaosuutta, ja Flint yhdessä ACS:n tuotevalikoiman kanssa vahvistaa osapuolten mahdollisuutta tarjota resistenssin torjuntaan erittäin tehokkaita välineitä vihannesten sienitautien torjunta-aineiden markkinoilla.
(772) Osapuolet väittävät väitetiedoksiantoon antamassaan vastauksessa, että [...]. Flintin markkinoille tulo vahvistaa näin ollen osapuolten mahdollisuutta tarjota resistenssin torjuntaohjelmaa.
(773) Osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, ovat saaneet komission päättelemään, että ehdotettu liiketoimi loisi määräävän aseman tai vahvistaisi sellaista vihannesten sienitautien torjunta-aineiden markkinoilla Ranskassa.
(774) Osapuolet arvioivat ilmoituksessa, että Saksassa niiden yhdistetty markkinaosuus on [30-40] prosenttia (Bayer: [30-40] prosenttia, ACS: [0-10] prosenttia) ja niiden johtavat kilpailijat ovat BASF ([30-40] prosenttia) ja Syngenta ([20-30] prosenttia). Väitetiedoksiantoon antamassaan vastauksessa osapuolet korjaavat yhdistetyn markkinaosuuden [30-40] prosentiksi. Markkinatutkimus osoitti, että osapuolet ovat todennäköisesti yliarvioineet merkittävästi markkinoiden kokonaiskoon ja että niiden yhdistetty markkinaosuus on todennäköisesti lähempänä [60-70] prosenttia(57). Päätelmä perustuu kilpailijoiden ilmoittamien tosiasiallisten myyntilukujen vertaamiseen ja kilpailijoiden arvioihin markkinoiden kokonaiskoosta. Osapuolten yhdistetty markkinaosuus on joka tapauksessa paljon suurempi kuin yhdenkään niiden kilpailijan.
(775) Osapuolten markkina-asema perustuu tebukonatsolin ja triadimenolin (Bayer) sekä iprodionin, propamokarbin ja pyrimetaniilin (ACS) myyntiin.
(776) Uuden [...] -tuotteen odotetaan saavan [10-20] prosentin ja Flintin (trifloksystrobiini) [0-10] prosentin markkinaosuuden vuoteen 2004 mennessä. On syytä mainita, että Flint tuotiin markkinoille jo vuonna 2001, ja sen pitäisi siis olla jo valtaamassa markkinaosuuksia.
(777) Osapuolet väittävät väitetiedoksiantoon antamassaan vastauksessa, että Flint tuodaan vihannesten alalla markkinoille Saksassa vasta vuonna 2002 ja että tästä tiedotettiin komissiolle aiemman vastineen liitteessä. Saman vastineen toisessa liitteessä todetaan kuitenkin, että tuote saatettiin markkinoille vuonna 2001. Tässä yhteydessä on syytä tuoda esiin, että osapuolet ovat ilmoittaneet, että samaa tuotetta (Flint 50 WG) myytiin humalan alalla Saksassa jo vuonna 2001. Se, tuotiinko se markkinoille vuonna 2001 vai tuleeko se vasta vuonna 2002, ei kuitenkaan muuta merkittävästi arviota tuotteen vaikutuksista. Olennaista on, että tuote löytyy markkinoilta välittömästi eikä vasta muutaman vuoden kuluttua.
(778) Osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, ovat saaneet komission päättelemään, että ehdotettu liiketoimi loisi määräävän aseman tai vahvistaisi sellaista vihannesten sienitautien torjunta-aineiden markkinoilla Saksassa.
(779) Osapuolet arvioivat, että Kreikassa niiden yhdistetty markkinaosuus on [30-40] prosenttia (Bayer: [10-20] prosenttia, ACS: [20-30] prosenttia) ja niiden johtavat kilpailijat ovat Syngenta ([10-20] prosenttia), BASF ([10-20] prosenttia), DuPont ([0-10] prosenttia) ja Dow ([0-10] prosenttia). Markkinatutkimus osoitti, että osapuolet ovat todennäköisesti yliarvioineet markkinoiden kokonaiskoon ja että niiden yhdistetty markkinaosuus on todennäköisesti lähempänä [50-60] prosenttia. Markkinatutkimus osoitti myös, että osapuolilla on selkeästi vahvin asema ja että niiden yhdistetty markkinaosuus on monta kertaa suurempi kuin niiden lähimmän kilpailijan(58).
(780) ACS:n tärkeimmät tuotteet vuonna 2000 olivat Afugan (pyratsofossi), Previcur (propamokarbi) ja Rovral (iprodioni). Bayerin tärkeimmät tuotteet ovat Antracol (propinebi), Antracol-Kombi (triadimefoni ja propinebi), Baycor (bitertanoli) ja Teldor (fenheksamidi). Uuden [...] -tuotteen odotetaan saavan [0-10] prosentin ja muiden uusien tuotteiden 8 prosentin markkinaosuuden vuoteen 2004 mennessä. Toisaalta osapuolet väittävät, ettei Afugania ole myyty Kreikassa vuoden 2000 jälkeen eikä Kreikassa ole enää varastoja, jotka voitaisiin myydä.
(781) Osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, ovat saaneet komission päättelemään, että ehdotettu liiketoimi loisi määräävän aseman tai vahvistaisi sellaista vihannesten sienitautien torjunta-aineiden markkinoilla Kreikassa.
(782) Osapuolet arvioivat, että Alankomaissa niiden yhdistetty markkinaosuus on [40-50] prosenttia (Bayer: [0-10] prosenttia, ACS: [30-40] prosenttia) ja niiden johtavat kilpailijat ovat Syngenta ([30-40] prosenttia) ja BASF ([10-20] prosenttia). Markkinatutkimus osoitti, että osapuolet ovat todennäköisesti yliarvioineet markkinoiden kokonaiskoon ja että niiden yhdistetty markkinaosuus on todennäköisesti paljon yli 50 prosenttia. Markkinatutkimus osoitti myös, että osapuolilla on selkeästi vahvin asema ja että niiden yhdistetty markkinaosuus on monta kertaa suurempi kuin niiden lähimmän kilpailijan(59).
(783) Osapuolet ilmoittavat väitetiedoksiantoon antamassaan vastauksessa luottavansa omiin markkinoiden kokonaiskokoa koskeviin tietoihinsa, jotka perustuvat riippumattomiin tutkimustietoihin. Kilpailijoidenkin markkinoiden kokonaiskokoa koskevat arviot perustuvat kuitenkin riippumattomiin tutkimustietoihin. Kaikki kilpailijat ovat arvioineet näiden markkinoiden kokonaiskoon huomattavasti pienemmäksi kuin osapuolet. Komissio katsoo näin ollen, että kokonaismarkkinat ovat todennäköisesti merkittävästi pienemmät kuin osapuolet ovat väittäneet.
(784) Bayer myy Baycoria (bitertanoli) ja Euparenia (tolylfluanidi). ACS:n liikevaihdon tuottavat pääosin Previcur (propamokarbi), Rovral (iprodioni) sekä Sporgon ja Sportak (molemmissa tehoaineena prokloratsi). Uuden [...] -tuotteen odotetaan saavan [10-20] prosentin, Flintin (trifloksystrobiini) [0-10] prosentin ja Bayerin muiden uusien tuotteiden [0-10] prosentin markkinaosuuden vuoteen 2004 mennessä.
(785) Osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, ovat saaneet komission päättelemään, että ehdotettu liiketoimi loisi määräävän aseman tai vahvistetaisi sellaista vihannesten sienitautien torjunta-aineiden markkinoilla Alankomaissa.
(786) Osapuolet arvioivat, että Portugalissa niiden yhdistetty markkinaosuus on [30-40] prosenttia (Bayer: [0-10] prosenttia, ACS: [30-40] prosenttia) ja niiden johtavat kilpailijat ovat Syngenta ([20-30] prosenttia) ja BASF ([0-10] prosenttia). Markkinatutkimus osoitti, että osapuolet ovat todennäköisesti yliarvioineet markkinoiden kokonaiskoon ja että niiden yhdistetty markkinaosuus on todennäköisesti lähempänä [50-60] prosenttia. Markkinatutkimus osoitti myös, että osapuolilla on selkeästi vahvin asema ja niiden yhdistetty markkinaosuus on monta kertaa suurempi kuin niiden lähimmän kilpailijan(60).
(787) ACS:n tärkeimmät tuotteet ovat Rubigan (fenarimoli) ja Baktane (myklobutaniili). Uuden [...] -tuotteen odotetaan saavan [0-10] prosentin ja Flintin (trifloksystrobiini) [0-10] prosentin markkinaosuuden vuoteen 2004 mennessä.
(788) Osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, ovat saaneet komission päättelemään, että ehdotettu liiketoimi loisi määräävän aseman tai vahvistaisi sellaista vihannesten sienitautien torjunta-aineiden markkinoilla Portugalissa.
(789) Osapuolet arvioivat, että Ruotsissa niiden yhdistetty markkinaosuus on [50-60] prosenttia (Bayer: [40-50] prosenttia, ACS: [10-20] prosenttia) ja niiden johtavat kilpailijat ovat Syngenta ([30-40] prosenttia) ja BASF ([0-10] prosenttia). Markkinatutkimus vahvisti, että osapuolilla on ainutlaatuinen asema Ruotsissa ja ne vastaavat suuresta osasta tuotetutkimukseen panostavien yhtiöiden kokonaismyynnistä. Markkinatutkimus osoitti myös, että osapuolilla on selkeästi vahvin asema ja niiden yhdistetty markkinaosuus on monta kertaa suurempi kuin niiden lähimmän kilpailijan(61).
(790) ACS myy pääasiallisesti iprodionipohjaisia tuotteita. Osapuolet väittävät, että Bayerin markkinaosuus perustuu lähes yksinomaan kolmansien osapuolten tuotteiden myyntiin sen tytäryhtiö Gullviksin kautta ja että Bayer myy vain hyvin pieniä määriä sen fenheksamidipohjaista Teldoria. Muita Gullviksin myymiä tuotteita ovat atsoksystrobiinipohjainen Amistar ja metalaksyylipohjainen Ridomil, joita molempia toimittaa Syngenta. Komissio ei kuitenkaan voi katsoa, että nämä väitteet riittäisivät poistamaan ehdotetun liiketoimen Ruotsin markkinoilla aiheuttamat kilpailuongelmat. Liiketoimi vähentää merkittävästi kilpailua Ruotsin markkinoilla, eikä ole mitään syytä uskoa, että yhdistetyn yrityksen vahvaa asemaa voitaisiin uhata.
(791) Osapuolet toistavat, ettei komissio ole arvioinut oikein Gullviksin vaikutusta Ruotsissa. Ne väittävät etenkin, että Gullviksin valikoima, toisin kuin kilpailijoiden valikoimat, rajoittuu kasvinsuojelutuotteisiin, jotka kattavat vain pienen osan maanviljelijöiden kokonaistarpeista. Osapuolten mukaan maanviljelijät ovat jatkossakin riippuvaisia Gullviksin kilpailijoista, maanviljelijöiden osuuskunnista, muun muassa maatalouskoneiden, rakennusmateriaalien myynnin, lannoitteiden ja siementen osalta.
(792) Komissio ei usko näiden väitteiden ehkäisevän kilpailun vastaisen käyttäytymisen esiintymistä markkinoilla, joilla osapuolilla olisi oman ilmoituksensa mukaan lähes [50-60] prosentin yhdistetty markkinaosuus. Osapuolilla olisi Gullviksin kautta ainutlaatuinen valikoima vihannesten sienitautien torjunta-aineita, ja ne myisivät omien tuotteidensa lisäksi myös Syngentan tuotteita. Ei ole mitään syytä olettaa, että maanviljelijöillä olisi paljon muita vaihtoehtoja kuin ostaa Gullviksilta, riippumatta siitä, kuinka paljon koneita ja rakennusmateriaaleja he ostavat osuuskunnilta.
(793) Lisäksi uuden [...] -tuotteen odotetaan saavan [0-10] prosentin ja ACS:n toisen uuden iprodionipohjaisen tuotteen [0-10] prosentin markkinaosuuden vuoteen 2004 mennessä.
(794) Osapuolten valmiiksi vahva asema, se, että yhdessä ne ovat paljon suurempi kuin yksikään niiden lähimmistä kilpailijoista, osapuolten uusien ja tulevien tuotteiden kasvupotentiaali sekä se, ettei lähitulevaisuudessa ole odotettavissa uutta voimakasta kilpailua, ovat saaneet komission päättelemään, että ehdotettu liiketoimi loisi määräävän aseman tai vahvistaisi sellaista vihannesten sienitautien torjunta-aineiden markkinoilla Ruotsissa.
Yleinen päätelmä sienitautien torjunta-aineista
(795) Komissio on päätellyt sienitautien torjunta-aineiden osalta, että ehdotettu liiketoimi luo määräävän aseman tai vahvistaa sellaista viljakasvien sienitautien torjunta-aineiden markkinoilla Italiassa, hedelmien ja pähkinöiden sienitautien torjunta-aineiden markkinoilla Tanskassa, Ranskassa ja Saksassa, mansikan sienitautien torjunta-aineiden markkinoilla Ruotsissa, viinirypäleissä esiintyvän harmaahomeen torjunta-aineiden markkinoilla Ranskassa, Saksassa, Kreikassa ja Portugalissa, humalan sienitautien torjunta-aineiden markkinoilla Saksassa, öljy- ja valkuaiskasvien sienitautien torjunta-aineiden markkinoilla Saksassa sekä vihannesten sienitautien torjunta-aineiden markkinoilla Itävallassa, Belgiassa, Ranskassa, Saksassa, Alankomaissa, Portugalissa ja Ruotsissa.
E. SIEMENTEN PEITTAUS
(796) Siemeniä uhkaavat siemen- ja/tai maaperäiset taudit sekä maaperän ja/tai varhaiskauden hyönteiset. Jotta varmistettaisiin kunnollinen itäminen ja vältyttäisiin sienten tai hyönteisten aiheuttamilta taimien menetyksiltä tai vahingoittumisilta, siemenet käsitellään usein sekä sienitautien että hyönteisten torjunta-aineilla, usein samanaikaisesti. Peittaustuotteiden toimittajat eivät yleensä peittaa itse siemeniä, vaan toimittavat tuotteet muille yrityksille, joilla on asianmukaiset peittauslaitokset.
(797) Peittausmarkkinoita pidetään yhä tärkeämpinä. Peittaus on erittäin tehokasta ja ympäristöystävällistä. Monet komission markkinatutkimukseen vastanneista odottavat peittauksen merkityksen kasvavan, koska arvokkaiden siementen, etenkin geneettisesti paranneltujen siementen, suojelun kysyntä tulee lisääntymään, kun halutaan varmistaa runsas taimelle tulo ja suojella siemeniä tehokkaasti kasvun varhaisessa vaiheessa.
(798) Bayer arvioi ETA-alueen peittausmarkkinoiden kokonaiskooksi [...] miljoonaa euroa vuonna 2000 ja uskoo sen kasvavan. Vuonna 2000 Bayerin liikevaihto ETA-alueella peittauksen segmentissä oli [...] miljoonaa euroa ja ACS:n [...] miljoonaa euroa.
(799) Komission sulautuma-asetuksen 6 artiklan 1 kohdan c alakohdan mukaisen päätöksen johdosta esittämissään huomautuksissa osapuolet väittävät, ettei peittauksen markkina-arvon odoteta kasvavan merkittävästi, koska segmentissä esiintyy voimakasta kilpailua, edullisia geneerisiä tuotteita on yhä enemmän saatavilla - etenkin sienitautien torjunta-aineiden segmentissä - ja kansallisella ja kansainvälisellä tasolla toimivista siemenyrityksistä ja peittausyrityksistä koostuva kysyntäpuoli kohdistaa voimakasta kilpailupainetta, koska sillä on vahva neuvotteluasema.
(800) Suurin osa komission markkinatutkimukseen vastanneista ei yhdy tähän näkemykseen markkinoiden kehityksestä. Se vaikuttaisi lisäksi olevan ristiriidassa osapuolilta saatujen sisäisten asiakirjojen kanssa. Esimerkiksi vuoden 1999 lopulla pidetyssä ACS:n sisäisessä esityksessä [ACS:n luottamuksellista tietoa].
(801) Bayer on maailmanlaajuinen markkinajohtaja peittauksen alalla. ETA:n tasolla osapuolilla olisi hallussaan [60-70] prosenttia peittaustuotteiden kokonaismyynnistä (Bayer: [40-50] prosenttia, ACS: [20-30] prosenttia). Euroopassa on vain kaksi muuta merkittävää toimijaa peittauksen alalla: Syngenta ja huomattavasti pienempi Uniroyal. Tutkimukseen panostavista maatalouskemian yrityksistä BASF, Dow ja DuPont eivät myy juuri lainkaan peittaustuotteita ja Monsanto on vasta hiljattain tuonut markkinoille tuotteen erästä tiettyä mutta tärkeää viljakasvien tautia (mustatyveä) vastaan.
(802) Markkinatoimijat kuvailevat peittausmarkkinoita yleisesti markkinoina, jotka asettavat erityisiä vaatimuksia yhtiöille, jotka haluavat toimia niillä. Yhtiöllä on tietenkin oltava hallussaan tehoainetta, joka soveltuu erityisesti peittaukseen. Hyönteisten torjunta-aineiden alalla osapuolten tehoaineet imidaklopridi ja fiproniili ovat menestyneet erityisen hyvin, sillä ne vaikuttavat pitkään. On jopa väitetty, että nämä uudet kemikaalit edustavat edistysaskelta peittauksessa. Sienitautien torjunta-aineiden alalla tehoaineiden on oltava erityisen tehokkaita tiettyjä maaperäisiä tauteja vastaan, jotka voivat vaihdella eri viljelykasveilla.
(803) Asianmukaisten tehoaineiden hallussapidon lisäksi useat vastaajat ovat maininneet muitakin tekijöitä, joita tarvitaan menestymiseen peittauksen alalla. Näitä ovat tekninen ja markkinointia koskeva asiantuntemus, peittaustuotteiden yhteinen tarjoaminen ja peittauksessa käytettävä erityinen koneisto sekä tunnettuus tällä erityisalalla.
(804) Sulautuma-asetuksen 6 artiklan 1 kohdan c alakohdan mukaisesti tehdyn päätökseen johdosta esittämissään huomautuksissa osapuolet väittävät, että ne ainoastaan tarjoavat peittausvalmisteita, mutta ne eivät valmista tai tarjoa sovellusteknologiaa (koneita). Ainoana poikkeuksena oli niiden mielestä Yhdistynyt kuningaskunta, jossa mm. Bayer ja Uniroyal tarjoavat myös koneita viljakasvien peittaukseen. Asetuksen N:o 17 11 artiklan mukaiseen kirjeeseen myöhemmin antamassaan vastauksessa kuitenkin [ACS:n luottamuksellista tietoa].
(805) Osapuolet väittävät, ettei se, että markkinoilla on vain muutama toimija, tarjoa niille valmistajille, joilla on riittävästi markkinavoimaa, mahdollisuutta korottaa hintoja ja estää kilpailua näillä markkinoilla. Osapuolten mukaan tämä johtuu ensinnäkin siitä, että peittausaineiden ostajat ovat valistuneita asiakkaita, joilla on merkittävää neuvotteluvoimaa. Toiseksi osapuolet väittävät, että kaikilla suurilla kilpailijoilla on tuotekehitysvalmiudet ja riittävästi taloudellista voimaa päästäkseen Euroopan markkinoille ja/tai kasvattaakseen myyntiään ja markkinaosuuttaan, jos joku markkinoilla jo toimivista johtavista toimittajista yrittäisi nostaa hintoja. Osapuolten mukaan myös geneerisiä tuotteita valmistavien yhtiöiden taholta voidaan odottaa voimakasta kilpailua, eivätkä osapuolet usko säilyttävänsä markkina-asemaansa.
(806) Useimmat komission markkinatutkimukseen vastanneista eivät yhdy näihin väittämiin. Niiden mukaan peittausmarkkinat ovat teknisesti monimutkaiset ja edellyttävät erityistä asiantuntemusta. ACS:n sisäisessä esityksessä vuoden 1999 lopulta todetaan, että [ACS:n luottamuksellista tietoa]. Tämä näkemys vaikuttaisi olevan yhdenmukaisempi komission markkinatutkimukseen vastanneiden näkemyksen kanssa kuin väitteet, joita osapuolet ovat esittäneet tutkimuksen yhteydessä.
(807) Osapuolet väittävät vielä, että yhtäältä peittaustuotteiden ja toisaalta sienitautien ja hyönteisten torjunta-aineiden välillä on tiettyä korvaavuutta. Tässä yhteydessä osapuolet väittävät, että peittausaineiden merkittävä hinnankorotus saisi maanviljelijät vaihtamaan sienitautien tai hyönteisten torjunta-aineisiin, joita levitetään kylvön jälkeen sen sijaan, että he kylväisivät esikäsiteltyjä siemeniä.
(808) Osapuolet eivät kuitenkaan ole kiistäneet, että peittaus muodostaa erilliset markkinat. Komission markkinatutkimukseen vastanneet ovat väittäneet, että vaikka esimerkiksi peittauksessa käytettävien hyönteisten torjunta-aineiden lisääntynyt käyttö saattaakin vähentää varhaisvaiheen "tavallisten" hyönteisten torjunta-aineiden tarvetta, tämän ei pidä katsoa tarkoittavan, että kyseiset tuotteet kuuluvat samoille merkityksellisille markkinoille.
(809) Tutkimuksessa ilmeni lisäksi, että lehti- ja maavaikutteisia tuotteita voidaan korvata peittaustuotteilla, silloin kun se on mahdollista, mutta sama ei päde toiseen suuntaan. Tutkimus ei tue osapuolten väitettä, jonka mukaan hintojen korottaminen saisi maanviljelijät vaihtamaan takaisin kylvön jälkeen levitettäviin sienitautien tai hyönteisten torjunta-aineisiin, sen sijaan, että he kylväisivät esikäsiteltyjä siemeniä. Kuten edellä on esitetty, peittausta tullaan suosimaan ETA-alueella yhä enemmän, sillä se ei rasita ympäristöä yhtä paljon kuin hyönteisten ja sienitautien torjunta-aineiden perinteinen levittäminen, se on käyttäjän kannalta turvallisempaa ja se on helpompaa.
E.1 Merkitykselliset tuotemarkkinat
(810) Asiassa M.1806, AstraZeneca/Novartis, komissio totesi, että peittaus muodostaa erilliset tuotemarkkinat sen sijaan, että se olisi vain hyönteisten ja sienitautien torjunta-aineiden erityinen käyttötapa. Komissio totesi, että peittaustuotteiden kohteena olevat hyönteiset ja taudit eroavat niistä, joita hoidetaan sumuttamalla, peittauksessa käytettävät tuotteet on rekisteröitävä erikseen ja peittaustuotteita ostavat eri asiakkaat kuin hyönteisten ja sienitautien torjunta-aineita, sillä suurin osa peittaustuotteista myydään siemententuottajille ja -kasvattajille eikä maanviljelijöille. Komissio päätteli, ettei hyönteisten tai sienitautien torjunta-aineiksi rekisteröityjen tuotteiden ja peittaustuotteiksi rekisteröityjen tuotteiden välillä ole korvaavuutta tarjontapuolella.
(811) Osapuolet yleisesti ottaen yhtyvät ilmoituksessaan komission asiassa M.1806, AstraZeneca/Novartis, ehdottamaan markkinoiden määritelmään, ja myöntävät, että peittaus muodostaa erilliset tuotemarkkinat. Niiden mukaan peittaukseen myytävillä tuotteilla on erityisiä ominaisuuksia, jotka erottavat ne maaperään tai sumuttamalla levitettävistä hyönteisten ja sienitautien torjunta-aineista. Peittaustuotteet perustuvat pääasiallisesti samoihin tehoaineisiin kuin hyönteisten ja sienitautien torjunta-aineet, mutta niissä on erityisiä lisäaineita, joilla varmistetaan, että peitattu siemen pysyy suojassa hyönteisten ja sienitautien aiheuttamilta vahingoilta. Osapuolet väittävät, että peittaustuotteet suojaavat tietyiltä taudeilta sumutusohjelmia paremmin, sillä ne levitetään siemeniin suoraan ennen vahinkojen ilmaantumista. Joitakin viljakasveja erityisesti vaivaavia maa- ja siemenperäisiä tauteja voidaan torjua vain peittauksella.
(812) Osapuolet väittävät kuitenkin, että yleensä niin sanotut arvokkaat ja vähäarvoiset viljelykasvit on syytä erottaa toisistaan. Osapuolten mukaan arvokkaisiin viljelykasveihin kuuluvat sokerijuurikas, rapsi ja maissi, kun taas vähäarvoisia kasveja ovat esimerkiksi viljakasvit.
(813) Osapuolet väittävät, että arvokkaiden viljelykasvien peittaustuotteet myydään hyönteisten tai sienitautien torjunta-aineina erikoistuneille peittauksen ammattilaisille, jotka peittaavat siemenet asianmukaisilla tuotteilla. Siemenet myydään joko suoraan tai tavallisen jakelukanavan kautta (tukkukauppiaat, vähittäismyyjät). Peittauksen toteuttaa pääasiallisesti rajallinen määrä maailmanlaajuisesti, mutta myös paikallisesti toimivia siemenyhtiöitä, joihin kuuluvat Pioneer (DuPont), Monsanto Seeds, Syngenta Seeds ja KWS. Nämä yhtiöt sekoittavat yleensä hyönteisten ja sienitautien torjunta-aineet, jotka on kehitetty erityisesti peittaukseen, ja käsittelevät niillä siemenet siten, että ne suojataan täydellisesti sekä hyönteisiltä että sienitaudeilta.
(814) Ilmoituksessa osapuolet esittävät vielä, että vähäarvoisten siementen peittausaineet ovat yleensä valmiita hyönteisten ja sienitautien torjunta-aineiden sekoituksia. Niitä toimitetaan jakelukanavaan, jota käytetään myös muihin kasvinsuojeluaineisiin, kuten sienitautien torjunta-aineisiin, hyönteisten torjunta-aineisiin ja rikkakasvien torjunta-aineisiin. Osapuolten mukaan vähäarvoisten siementen peittauksen tekee jälleenmyyjä tai maanviljelijä, jolla on asianmukaiset laitteet määritellyn tuotteen levittämiseen tietylle viljelykasville.
(815) Osapuolet esittivät ilmoituksessa tietoja kustakin viljelykasvista erikseen, paitsi viljakasveista ja riisistä, joita käsitellään yksinä tuotemarkkinoina, koska näiden viljelykasvien käsittelyyn käytetään samoja tuotteita. Monet komission 1. vaiheen markkinatutkimukseen vastanneista väittivät kuitenkin, että viljakasvit pitäisi erottaa riisistä.
(816) Komission sulautuma-asetuksen 6 artiklan 1 kohdan c alakohdan mukaisesti tekemään päätökseen antamassaan vastauksessa osapuolet väittivät, että viljakasvit ja riisi kuuluvat samaan "perheeseen" ja että riisin peittaukseen käytetään samoja tuotteita kuin muiden viljojen peittaukseen. Osapuolet esittivätkin ilmoituksessaan riisin peittausta koskevat tiedot samassa taulukossa kuin viljan peittausta koskevat tiedot. Osapuolet väittivät lisäksi, että riisin peittauksen markkinat ovat hyvin pienet (noin 100000 hehtaaria ja noin 250000 euroa). Bayer ei toimi näillä markkinoilla lainkaan, ja ACS myy sienitautien torjunta-aineita vain erittäin vähän (0,05 miljoonaa euroa). Osapuolten mukaan kumpikaan osapuolista ei toimi riisin peittauksessa käytettävien hyönteisten torjunta-aineiden alalla ja noin [90-100] prosenttia riisin peittauksen markkinoista on geneerisiä tuotteita valmistavien yhtiöiden hallussa. Osapuolet väittävät näin ollen, ettei riisin peittaustuotteiden myynti vaikuta lainkaan osapuolten viljan peittaustuotteiden markkinaosuuksiin, ja kysymys siitä, onko riisille käytettäville peittaustuotteille määriteltävä erilliset markkinat, voidaan jättää avoimeksi.
(817) Hyönteisten torjunta-aineiden osalta edellä esitetty kysymys voidaan jättää avoimeksi, koska ilmoitettu toimenpide loisi määräävän aseman riippumatta siitä, katsotaanko viljakasvien muodostavan erilliset merkitykselliset tuotemarkkinat vai katsotaanko viljakasvien ja riisin muodostavan yhdessä merkitykselliset tuotemarkkinat.
(818) Sienitautien torjunta-aineiden alalla osapuolten tuotevalikoima viittaisi siihen, ettei viljakasveille ja riisille ole yksiä tuotemarkkinoita ja oikeastaan viljakasveillekaan ei ole yksiä tuotemarkkinoita, sillä osapuolilla on erilaisia tuotteita eri viljalajeille. Ohra vaikuttaisi olevan syytä erottaa vehnästä, rukiista ja ruisvehnästä. Esimerkiksi Saksassa Bayerin tuotevalikoimassa on ohran sienitautien torjunta-aineiden alalla seuraavat tuotteet: Raxil S FS 040 (tebukonatsoli ja triatsoksidi), Baytan Universal FS 094 (triadimenoli, fuberidatsoli ja imatsaliili), Solitär FS 060 (fludioksoniili, syprodiniili ja tebukonatsoli). Vehnän alalla Bayerin tuotteita ovat: Landor CT (fludioksoniili, difenkonatsoli ja tebukonatsoli) ja Arena C FS 030 (fludioksoniili ja tebukonatsoli). Samaten Ranskassa Bayerilla on kaksi erilaista yhdistelmätuotetta, jotka pohjautuvat imidaklopridiin: Gaucho Orge (imidaklopridi, tebukonatsoli ja triatsoksidi) ja Gaucho Blé (imidaklopridi, bitertanoli ja antrakinoni). Sienitautien torjunta-aineiden alalla Bayer myy vain Sibutol A FS 325:ttä (bitertanoli ja antrakinoni), jota käytetään vehnälle muttei ohralle. Bayerin näissä kahdessa segmentissä myymät tuotteet ovat täysin erilaisia, ja siksi liiketoimea arvioidaan kaksien erillisten tuotemarkkinoiden pohjalta, eli ohran ja vehnän (ruis ja ruisvehnä mukaan luettuina) tuotemarkkinoiden pohjalta.
(819) Peittauksessa käytettävien hyönteisten torjunta-aineiden alalla edellä esitetty kysymys voidaan jättää avoimeksi, koska se ei vaikuttaisi asian arviointiin.
(820) Osapuolet eivät tehneet ilmoituksessaan eroa peittauksessa käytettävien hyönteisten ja sienitautien torjunta-aineiden välillä. Useat komission 2. vaiheen markkinatutkimukseen vastanneista ehdottivat kuitenkin näiden torjunta-aineiden erottamista toisistaan. Kolmannet osapuolet esittivät, että peittaustuotteiden valmistajat myivät aikaisemmin laajavaikutteisia valmisteita (sienitautien torjunta-aineita, hyönteisten torjunta-aineita ja lintujen karkotteita), jotka pohjautuivat enimmäkseen geneerisiin kemikaaleihin. Kun eri valmistajat alkoivat kehittää yhä monimutkaisempia ja arvokkaampia tuotteita hyönteisten torjunta-aineiden markkinoilla (osapuolten tuotteet: imidaklopridi ja fiproniili ja Syngentan teflutriini) ja vähemmässä määrin sienitautien torjunta-aineiden markkinoilla (Syngentan fludioksoniili ja ACS:n tritikonatsoli), peittausvalmisteita alettiin kuitenkin myydä ja toisinaan käyttää erikseen. Tästä syystä hyönteisten ja sienitautien torjunta-aineiden on väitetty kuuluvan eri segmentteihin.
(821) Komission sulautuma-asetuksen 6 artiklan 1 kohdan c alakohdan mukaisesti tekemään päätökseen antamassaan vastauksessa osapuolet väittivät, että valtaenemmistö osapuolten ja niiden kilpailijoiden viljan peittaustuotteiden markkinoilla myymistä tuotteista on erilaisten sienitautien torjunta-aineiden tai sienitautien ja hyönteisten torjunta-aineiden yhdistelmiä, joilla on tarkoitus torjua laajaa valikoimaa sieniä ja tuhoeläimiä. Vain ACS tarjoaa vähäisessä määrin Ranskassa viljan peittaukseen yksinomaista hyönteisten torjunta-ainetta, josta ollaan luopumassa markkinoiden pienen koon takia. Osapuolet ovatkin esittäneet viljakasveja koskevia tietoja yksinomaan sienitautien torjunta-aineiden, yksinomaan hyönteisten torjunta-aineiden sekä hyönteisten ja sienitautien torjunta-aineiden yhdistelmätuotteiden osalta.
(822) Viljakasvien osalta osapuolet esittivät ilmoituksessaan lisäksi, että tuotteille, joilla viljakasveja suojellaan Gaeumannomyces Graminis -taudilta (mustatyvi), pitäisi määritellä erillinen markkinasegmentti. Viljakasvit ovat yksi tämän taudin tärkeimmistä isäntäkasveista. Tällä hetkellä on saatavilla vain kahta tuotetta, jotka suojaavat mustatyveltä: toinen on ACS:n kehittämä flukinkonatsolipohjainen tuote, jota myydään tuotenimellä Jockey, toinen on Monsanton hiljattain markkinoille tuoma vastaavanlainen Latitude. Nämä tuotteet ovat erityisiä uusia tuotteita mustatyven torjuntaan, joten niitä ei voida korvata millään muulla tehoaineella. Osapuolten mukaan Jockey ja Latitude kilpailevat kuitenkin muiden peittauksessa käytettävien sienitautien torjunta-aineiden kanssa, sillä ne tehoavat muihinkin tauteihin kuin mustatyveen. Tämä on esimerkki "yksisuuntaisesta korvaavuudesta". Useimmat komission 1. vaiheen markkinatutkimukseen vastanneista vahvistavat, että vain Jockey ja Latitude voivat suojata mustatyveltä. He tuovat kuitenkin myös esiin, että Latitude tehoaa vain mustatyveen, kun taas Jockey tehoaa useampaan tautiin. Yksisuuntainen korvaavuus koskee siis oikeastaan vain Jockeytä muttei Latitudea. Mustatyveen tehoavien tuotteiden markkinoiden määrittely voidaan kuitenkin jättää avoimeksi.
(823) Tarkasteltavana olevan toimenpiteen arvioinnissa lähdetään siis siitä, että peittauksessa käytettäville hyönteisten ja sienitautien torjunta-aineille on viljelykasvikohtaiset erilliset markkinat. Sienitautien torjunta-aineiden alalla tarkastellaan kaksia erillisiä viljamarkkinoita: ohramarkkinoita sekä vehnä-, ruis- ja ruisvehnämarkkinoita.
E.2 Kilpailua koskeva arviointi
Yleisiä huomioita
(824) Ilmoituksessa osapuolet esittivät väitteensä sen pohjalta, että peittauksessa käytettävät hyönteisten ja sienitautien torjunta-aineet kuuluvat samoihin peittauksen kokonaismarkkinoihin. Tältä pohjalta osapuolten toiminnoissa on päällekkäisyyttä useiden viljelykasvien alalla ja useissa jäsenvaltioissa. Ilmoituksen tietojen perusteella toimenpide vaikuttaisi 18 kansallisiin peittausmarkkinoihin. Kuten edellä esitettiin, komission markkinatutkimus osoitti kuitenkin, että osapuolten ehdottama tuotemarkkinoiden määritelmä on liian laaja. Liiketoimi vaikuttaa näin ollen suurempaan määrään markkinoita, kuin osapuolet esittivät ilmoituksessaan. Tutkimuksensa perusteella komissio katsoo, että liiketoimi loisi määräävän aseman tai vahvistaisi sellaista 27 kansallisilla markkinoilla, 14:illä hyönteisten torjunta-aineiden markkinoilla ja 13:illa sienitautien torjunta-aineiden markkinoilla. Nämä markkinat analysoidaan jäljempänä yksityiskohtaisesti.
(825) Komissio katsoo, ettei kilpailuongelmia ilmene muilla vaikutusalaan kuuluvilla markkinoilla. Komissio on kullakin näistä markkinoista päätynyt tähän johtopäätökseen yhdestä tai useasta seuraavista syistä:
(826) Osapuolten yhdistetty markkinaosuus on pieni; osapuolten toiminnoissa ei ole päällekkäisyyttä joko siksi, että markkinaosuudet on määritelty virheellisesti, tai siksi, että päällekkäisyys on kadonnut muista syistä; markkinaosuuden kasvu on hyvin vähäistä eikä toimenpide todennäköisesti vaikuta markkinoiden rakenteeseen; toimenpide ei todennäköisesti vaikuta markkinoiden rakenteeseen, koska se ei vaikuta osapuolten tuotteiden hinnoittelukannustimiin; osapuolet ovat yliarvioineet voimakkaasti markkina-asemaansa; on olemassa vahvoja kilpailijoita, jotka pystyvät todennäköisesti kilpailemaan tehokkaasti markkinoilla; kilpailijoiden uusien tuotteiden markkinoille tulo tulee todennäköisesti aiheuttamaan voimakasta kilpailupainetta osapuolten tuotteille lähitulevaisuudessa.
(827) Komissio on analysoinut seuraavasti markkinoita, joilla kilpailuongelmia esiintyy:
E.2.1 Peittauksessa käytettävät hyönteisten torjunta-aineet
Johdanto
(828) Peittauksessa käytettävät hyönteisten torjunta-aineet ovat ACS:n fiproniilin ja Bayerin imidaklopridin menestyksekkäimpiä sovelluksia. Imidaklopridi on johtava peittaustuote ETA-alueella. Imidaklopridin myynti tähän tarkoitukseen ylsi vuonna 2000 yhteensä [...] miljoonaan euroon. Osapuolten mukaan imidaklopridipohjaisten peittauksessa käytettävien hyönteisten torjunta-aineiden myynnin osuus oli oikeastaan noin [70-80] prosenttia kokonaisliikevaihdosta, jonka Bayer toteutti imidaklopridipohjaisten tuotteiden myynnistä ETA-alueella lehti- ja maavaikutteisten torjunta-aineiden sekä peittausvalmisteiden alalla, ja [50-60] prosenttia imidaklopridipohjaisten tuotteiden myynnistä ETA-alueella kaikkien valmisteiden alalla (mukaan luettuina koti- ja puutarhatuotteet, pieneläinten ulkoloisten torjunta-aineet, ammattimainen tuholaistorjunta ja ympäristöön liittyvät terveydelliset tekijät). Fiproniilipohjaisten peittauksessa käytettävien hyönteisten torjunta-aineiden osuus kaikkien lehti- ja maavaikutteisten torjunta-aineiden sekä peittausvalmisteiden alalla oli noin [ACS:n luottamuksellista tietoa], ja niiden osuus kokonaisliikevaihdosta, jonka ACS toteutti fiproniilituotteiden tai fiproniilipohjaisten tuotteiden myynnistä ETA-alueella, oli [ACS:n luottamuksellista tietoa].
(829) Bayerin neonikotinoidi nimeltä "imidaklopridi" ja ACS:n pyratsoli nimeltä "fiproniili" ovat käytännössä katsoen ainoat tehoaineet, joita ETA-alueella käytetään nykyään maissinsiementen hyönteisten torjunta-aineissa. Viljakasvien ja riisin peittauksessa käytettävissä hyönteisten torjunta-aineissa ainoat ETA-alueella nykyään käytössä olevat tehoaineet ovat ACS:n fiproniili ja Syngentan teflutriini, jota Bayer myy Yhdistyneessä kuningaskunnassa. [...]. Komissio panee myös merkille, että ACS:llä on valikoimassaan toinenkin pyratsoli, etiproli. Tätä tuotetta ei myydä nykyään ETA-alueella. [...]. ACS on myös esittänyt, että [ACS:n luottamuksellista tietoa]. ACS on lisäksi esittänyt, että [ACS:n luottamuksellista tietoa]. Komissio on näin ollen ottanut huomioon vain [...] peittausmarkkinoiden arvioinnissa.
(830) Ehdotetun liiketoimen täytäntöönpanon jälkeen sulautuneella yrityksellä olisi hallussaan [...] peittauksen tehoainetta - imidaklopridi, fiproniili [...] - ja ainoalla kilpailijalla, Syngentalla, olisi hallussaan vain kaksi peittauksen tehoainetta, teflutriini ja tiametoksaami. On kuitenkin syytä panna merkille, että teflutriini edustaa niin sanottuja vanhoja kemikaaleja verrattuna uusiin kemikaaleihin, neonikotinoideihin ja pyratsoleihin. Peittauksessa teflutriinia käytetään vain viljoille ja riisille, ja Bayer myy sitä nykyään Yhdistyneessä kuningaskunnassa. Tutkimuksensa perusteella komissio katsoo, että Syngentalla on tosiasiallisesti vain yksi peittaustuote, joka vastaa teknisesti osapuolten tuotteita, neonikotinoidi tiametoksaami, jota ei ole vielä saatettu markkinoille Euroopassa, vaikka sitä myydäänkin jo Yhdysvalloissa.
(831) Osapuolet ovat väittäneet, että Syngentan tiametoksaami tullaan rekisteröimään lukuisilla markkinoilla ja sillä tulee olemaan voimakas vaikutus osapuolten markkinaosuuteen. Osapuolet ovat esittäneet, että tiametoksaami on parempaa kuin imidaklopridi, sillä paitsi että näillä tuotteilla on samanlaiset vaikutustavat ja käyttökohteet, tiametoksaamia voidaan annostella pienempiä määriä kuin imidaklopridia. Osapuolet ovat myös väittäneet, ettei fiproniili vahvista merkittävästi osapuolten markkina-asemaa.
(832) Tutkimuksensa perusteella komissio ei katso, että tiametoksaamia voitaisiin pitää osapuolten tuotteita parempana. Tutkimuksessa ilmeni ensinnäkin, että [luottamuksellinen vertailu [...] ja tiametoksaamin ominaisuuksien välillä maissin ja viljakasvien alalla]. Tiametoksaamin ja [...] käyttömäärät [luottamuksellinen vertailu [...] ja tiametoksaamin ominaisuuksien välillä].
(833) Toiseksi maissin ja viljakasvien alalla osapuolten komission pyynnöstä toimittamat lisätiedot sen enempää kuin Syngentaltakaan saadut tiedot eivät tue osapuolten väitettä, jonka mukaan tiametoksaami on parempi tuote kuin imidaklopridi. Syngentan toimittamien tietojen perusteella [luottamuksellinen vertailu imidaklopridin, [...], fiproniilin ja tiametoksaamin tehokkuuteen ja käyttömääriin liittyvien ominaisuuksien välillä maissin ja viljakasvien alalla].
(834) Maissin alalla [luottamuksellinen vertailu imidaklopridin, [...], fiproniilin ja tiametoksaamin tehokkuuteen ja käyttömääriin liittyvien ominaisuuksien välillä maissin alalla].
(835) Edellä esitetyn perusteella komission uskoo, että imidaklopridin, [...] ja fiproniilin yhdistelmä tarjoaa osapuolille mahdollisuuden säilyttää määräävä markkina-asema suhteessa tiametoksaamiin.
(836) Osapuolet ovat esittäneet lukuisia tutkimuksia, joissa kuvaillaan tiametoksaamin erityispiirteitä. Komissio panee kuitenkin merkille, että suurin osa osapuolten mainitsemista tutkimuksista ei koske maissia tai viljakasveja. Tiametoksaamin kemodynaamista käyttäytymistä koskevassa tutkimuksessa, jossa käsitellään maissia, ei esitetä mitään vertailuja osapuolten tuotteisiin. Brasiliassa on tehty toinen tutkimus, jossa verrattiin tiametoksaamin ja imidaklopridin tehoa maissin korsia tuhoavaan toukkaan (Elasmopalpus lignosellus), jota komission tietojen mukaan sekä osapuolten ja Syngentan esittämien tuholaiskuvausten perusteella ei juurikaan esiinny ETA-alueella tai joka ei ainakaan ole taloudellisesti merkittävä ETA-alueella. Ainoa viljakasveja koskeva tutkimus on tehty Brasiliassa, ja se koskee vain kirvoja ja erästä perhosta, Diloboderus abderusta, jota ei löydy Euroopasta. Tutkimuksessa ei käsitellä ETA-alueen tärkeintä tuholaista, juurimatoa. Komissio ei siis pidä näitä tutkimuksia merkityksellisinä ETA-alueen markkinoiden tai tarkasteltavan tapauksen tutkinnan kannalta merkityksellisten markkinoiden arvioinnissa.
(837) Komissio katsoo lisäksi, että tiametoksaami on uusi tuote ja se joutuu kilpailemaan niiden kahden olemassa olevan tuotteen kanssa, joita kolmannet osapuolet pitävät parhaina markkinoilla olevina tuotteina. Gaucho (imidaklopridi) ja Regent (fiproniili) ovat vakiintuneita tuotenimiä. Nämä tuotteet ovat erittäin tunnettuja, ja niitä toimittavien yritysten ammattitaitoa arvostetaan markkinoilla. Bayer on käytännössä katsoen luonut peittausmarkkinat imidaklopridilla, ja sillä on näin ollen merkittävää asiantuntemusta ja hyvä maine peittauksessa käytettävien hyönteisten torjunta-aineiden markkinoilla. Molemmilla osapuolilla on vakiintunut asiakaspohja ja pitkä kokemus yhteistyöstä siemen-, pinnoitus- ja pelletointiyritysten ("kasvattajien") kanssa peittauksessa käytettävien hyönteisten torjunta-aineiden alalla. Komissiolle on esitetty, että peittausmarkkinat ovat "erittäin tekniset" ja niille pääsemiseksi tarvitaan muun muassa pitkällä aikavälillä kerääntynyttä asiantuntemusta. Komission tutkimuksessa ilmeni, että asiakkaat eivät vaihda helposti toimittajaa peittausmarkkinoilla. Peittausyrityksen vastuulla on myydä pinnoitettuja siemeniä, joilla on täysi itämisvoima ja jotka ovat täysin suojattuja hyönteisiltä ja taudeilta. Komissiolle on ilmoitettu, ettei yksikään siementenvalmistaja ottaisi riskiä ja siirtyisi äkisti yhdestä tehoaineesta toiseen, koska tämä voisi vaarantaa tuotemerkin maineen. Tässä yhteydessä on esitetty, että vaihtaminen toiseen tehoaineeseen edellyttäisi ainakin kolmen vuoden testaamisen. Lisäksi on esitetty, että siemenet on peitattava useaan otteeseen hyvin lyhyen ajan sisällä, eivätkä yritykset ota mielellään sitä riskiä, että ne epäonnistuisivat uuden toimittajan kanssa. Komission lukemissa osapuolten sisäisissä asiakirjoissa myönnetään myös, että peittausmarkkinoille on vaikea päästä.
(838) Vaikka onkin totta, että Syngenta toimii markkinoilla, se toimii niillä lähinnä peittauksessa käytettävien sienitautien torjunta-aineiden toimittajana. Peittauksessa käytettävien hyönteisten torjunta-aineiden alalla osapuolten vakiintuneet tuotemerkit ja maine vaikeuttavat Syngentan pääsyä markkinoille. Komissio katsoo, että siemenmarkkinoilla tarvittava asiantuntemus ja markkinoille pääsyn korkeat esteet voivat osaltaan selittää, miksi fiproniilia ei ole juurikaan tuotu millekään niistä markkinoista, joilla myydään imidaklopridia ja joilla fiproniililla torjutaan taloudellisesti merkittäviä tuholaisia (esim. maissi). Se selittäisi myös osittain, miksifiproniililla on pienempi markkinaosuus niillä markkinoilla, joilla on jo imidaklopridia.
(839) Osapuolet ovat esittäneet markkinoista esimerkkejä, jotka todistavat niiden mielestä, että Syngenta pyrkii saamaan jalansijaa peittauksessa käytettävien hyönteisten torjunta-aineiden alalla tiametoksaamin avulla. On huomionarvoista, että osapuolet ovat onnistuneet löytämään vain yhden esimerkin Euroopassa, Suomen. Suomen markkinat koskevat kuitenkin vain juurikkaiden hyönteisten torjunta-aineita, eivätkä siksi ole suoraan merkitykselliset tarkasteltavan asian kannalta, koska fiproniilia ei voida käyttää juurikkaisiin, joten tarkasteltavassa asiassa ei käsitellä juurikkaiden hyönteisten torjunta-aineita. Suomen markkinat ovat lisäksi siksikin poikkeukselliset, että maanviljelijöiden on lain nojalla lopetettava imidaklopridin käyttö neljän vuoden kuluttua. Tämä selittää, miksi tiametoksaami on saanut vallattua markkinaosuuksia imidaklopridilta. Komissio ei ole tietoinen samankaltaisista rajoituksista imidaklopridin käytölle muilla peittausmarkkinoilla. Osapuolet ovat maininneet sekä Yhdysvallat että Kanadan esimerkkeinä tiametoksaamin menestyksekkäästä markkinoille tulosta. Syngentan toimittamista tiedoista ilmenee kuitenkin, että [luottamuksellista tietoa tiametoksaamin markkina-asemasta]. Turkin osalta Syngentan toimittamista tiedoista ilmenee, että [luottamuksellista tietoa tiametoksaamin markkina-asemasta]. On joka tapauksessa syytä tuoda esiin, ettei fiproniilia ole millään osapuolten mainitsemilla markkinoilla. Tiedot eivät siis ole vertailukelpoisia ETA-alueen tilanteen kanssa eivätkä etenkään Ranskan ja Italian maissi- ja viljamarkkinoiden kanssa.
(840) On myös tärkeää tuoda esiin, että [luottamuksellista tietoa tiametoksaamin ominaisuuksista](62). Näin ollen osapuolten väite, jonka mukaan [...] saatetaan markkinoille huomattavasti myöhemmin kuin tiametoksaami, ei välttämättä pidä paikkaansa.
(841) [...]. Komissio katsoo, että tämä on epätodennäköistä viljakasvien alalla Ranskassa, jossa imidaklopridia on markkinoilla vain yhdistelmätuotteiden muodossa. Maissin osalta [...] komissio katsoo, että markkinoilla olevien kolmen tuotteensa avulla osapuolet voivat puolustaa markkina-asemaansa esimerkiksi tarjoamalla siemenyhtiöille alennuspaketteja kyseisistä kolmesta tuotteesta.
(842) Lopuksi osapuolet ovat väittäneet komission ylimääräiseen väitetiedoksiantoon toimittamassaan vastauksessa, että Syngentalla on turvatut yhteydet tuotantoketjun loppupään siemenmarkkinoihin, koska se toimii myös siemenyhtiönä. Osapuolet ovat väittäneet, että Syngenta on yksi maailman suurimmista siemenyhtiöistä, se on nykyään kolmanneksi suurin maailmanlaajuisessa myynnissä heti DuPont/Pioneerin ja Monsanton jälkeen. Kun otetaan kuitenkin huomioon, että komission tietojen mukaan kahdella johtavalla siemenyhtiöllä ei ole kytköksiä Syngentaan ja että osapuolilla on vakiintuneet yhteydet näihin yrityksiin, komissio ei katso, että osapuolet eivät löytäisi ostajaa tuotteilleen, jos Syngenta tulisi markkinoilla. Kun otetaan vielä huomioon osapuolten vahva tuotetarjonta, niillä tulee olemaan ainutlaatuinen mahdollisuus tarjota siemenyhtiöille alennuspaketteja.
(843) Edellä mainituista syistä komissio päättelee, ettei ole mitään näyttöä siitä, että tiametoksaami olisi yleisesti katsoen parempi tuote kuin osapuolten tuotteet. Komissio päättelee myös, että peittauksessa käytettävien hyönteisten torjunta-aineiden markkinoille pääsylle on korkeat esteet ja on epätodennäköistä, että tiametoksaami pystyisi horjuttamaan uuden yrityksen markkinavoimaa. Komissio panee myös merkille, että [luottamuksellista tietoa tiametoksaamin ominaisuuksista]. Ilmoitetulla toimenpiteellä vähennettäisiin joka tapauksessa markkinatoimijoiden määrää kolmesta (Bayer, ACS ja Syngenta) kahteen. Tämä tarkoittaa, että jos ja kun Syngentasta tulisi varteenotettava kilpailija, toimijoiden määrän väheneminen kolmesta kahteen estäisi tehokkaiden kilpailuolojen säilymisen näillä markkinoilla. Osapuolet ovat väittäneet, että ne sopivat patenttikiistan Syngentan kanssa sen jälkeen, kun komissio oli tuonut sulautuma-asetuksen 6 artiklan 1 kohdan c alakohdan mukaisessa päätöksessään esiin kilpailuongelmia. Joistakin komission saamista sisäisistä asiakirjoista ilmenee kuitenkin, että Bayer oletti Syngentan voittavan patenttikiistan ETA-alueella. Komissio katsoo näin ollen, että ilman tarkasteltavana olevaa liiketoimea Euroopan peittausmarkkinoilla toimisi todennäköisesti kolme yhtiötä.
a) Viljakasvien ja riisin peittauksessa käytettävät hyönteisten torjunta-aineet
(844) Viljakasvien ja riisin sekoittamattomien hyönteisten torjunta-aineiden alalla Bayer on nykyään ainoa toimija Yhdistyneessä kuningaskunnassa, jossa sillä on markkinoilla teflutriinia (Evict CS 010), tuotetta, jota Syngenta toimittaa pitkäaikaisella toimitussopimuksella. [...]. ACS on ainoa toimija Ranskassa, jossa se myy fiproniilipohjaisia tuotteita tuotenimillä Metis ja Texas.
(845) Ranskan sekoittamattomien viljatuotteiden markkinoiden arvo oli [...] miljoonaa euroa vuonna 2000. Peittauksessa käytettävien yhdistelmätuotteiden alalla (hyönteis- ja sienitautien torjunta-aineet) markkinoiden arvo oli noin [...] miljoonaa euroa vuonna 2000. Yhdessä näiden markkinoiden arvo oli noin [...] miljoonaa euroa.
(846) Bayer vaikuttaa päätyneen siihen, että se tuo imidaklopridin viljamarkkinoille ensin yhdistelmätuotteina. Bayer myy tällaisia yhdistelmätuotteita Ranskassa, Yhdistyneessä kuningaskunnassa ja Belgiassa. Ranskassa osapuolten toiminnassa on merkittävää päällekkäisyyttä: Bayer toimii Ranskan markkinoilla yhdistelmätuotteilla (Gaucho blé FS 337,5 ja Gaucho orge FS 375) [...]. ACS myy yhdistelmätuotetta Zoom ja on ainoa sekoittamattoman hyönteisten torjunta-aineen toimittaja (fiproniili) näillä markkinoilla. Bayerin ja ACS:n toiminnassa on siis nykyään päällekkäisyyttä ja niiden tuotteet kilpailevat keskenään. Jäljempänä osoitetaan, että asiakas, joka haluaa käyttää viljakasveihin peittauksessa käytettäviä hyönteisten torjunta-aineita, joutuu pitkälti valitsemaan osapuolten tuotteen, joko yhdistelmätuotteen tai sekoittamattoman hyönteisten torjunta-aineen.
(847) Ranskan viljakasvien kokonaismarkkinoilla (vehnä, ruis, ruisvehnä ja ohra), Bayerilla olisi [70-80] prosenttia yhdistelmätuotteista ja ACS:llä [0-10] prosenttia, ja Syngentalle jäisi [20-30] prosenttia näistä markkinoista. ACS:llä on [90-100] prosentin osuus peittauksessa käytettävien sekoittamattomien hyönteisten torjunta-aineiden alalla. Hypoteettisilla kokonaismarkkinoilla, joihin kuuluisivat sekä sekoittamattomat hyönteisten torjunta-aineet että yhdistelmätuotteet, Bayerilla olisi [70-80] prosenttia ja ACS:llä [0-10] prosenttia. Jos tarkastellaan vain hyönteisten torjunta-aineiden markkinoita (ts. sekoittamattomia hyönteisten torjunta-aineita ja yhdistelmätuotteiden hyönteisten torjunta-aineita) osapuolilla on todennäköisesti vielä suurempi markkinaosuus, koska kokonaismarkkinoihin kuuluvat myös sienitautien torjunta-aineet, ACS myy myös sekoittamattomia hyönteisten torjunta-aineita, ja osapuolilla on hallussaan uusimmat kemikaalit markkinoilla. Jos vehnää ja ohraa tarkastellaan erikseen, päällekkäisyyttä esiintyy ohran segmentissä: tässä segmentissä osapuolilla olisi [60-70] prosenttia (Bayer: [40-50] prosenttia, ACS: [10-20] prosenttia). Jos edelleenkin tarkastellaan vain hyönteisten torjunta-aineita, osapuolten markkinaosuus on todennäköisesti vielä suurempi, koska kokonaismarkkinoihin kuuluvat myös sienitautien torjunta-aineet, ACS myy myös sekoittamattomia hyönteisten torjunta-aineita, ja osapuolilla on hallussaan uusimmat kemikaalit markkinoilla. Osapuolet väittivät komission ylimääräiseen väitetiedoksiantoon toimittamassaan vastauksessa, että, kun guatsatiinitoimiala myydään Makhteshimille, mahdolliset päällekkäisyydet poistuvat näiltä markkinoilta. Komissio tuo esiin, että vaikka guatsatiinitoimiala myytäisiin Makhteshimille, osapuolet eivät ole ilmoittaneet, että ACS:n Zoon-tuote myytäisiin. Osapuolet voisivat tulevaisuudessa hankkia guatsatiinia Zoon-tuotettaan varten.
(848) Ehdotetun liiketoimen täytäntöönpanon jälkeen sulautuneella yrityksellä olisi hallussaan [...] riisin ja viljakasvien peittauksessa käytettävien hyönteisten torjunta-aineiden tehoainetta ETA-alueella: imidaklopridi ja fiproniili, jotka ovat jo markkinoilla, [...]. Ainoalla kilpailijalla, Syngentalla, olisi hallussaan vain tiametoksaami, jota ei ole vielä tuotu markkinoille, ja teflutriini, joka on kuitenkin vanha kemikaali verrattuna uusiin neonikotinoideihin ja pyratsoleihin. Komissio katsoo tutkimuksen pohjalta, että teflutriini ei aiheuta riittävää kilpailupainetta osapuolten neonikotinoideille ja pyratsoleille. Tästä todistaa teflutriinin melko pieni markkinaosuus Ranskan viljamarkkinoilla, joskin osapuolten mukaan teflutriini tuotiin markkinoille vuonna 1986 ja imidaklopridi vasta neljä vuotta myöhemmin vuonna 1990.
(849) Osapuolet ovat väittäneet, että Syngentan neonikotinoidi tiametoksaami aiheuttaa kilpailupainetta uudelle yritykselle ja että mitään kilpailuongelmia ei esiintyisi. Edellä esitetyistä syistä komissio katsoo kuitenkin, että Syngenta tuskin pystyisi lähitulevaisuudessa toimimaan vastapainona uuden yrityksen markkinavoimalle. Mitä tulee kysymykseen siitä, lakkaisiko ACS liiketoimen myötä olemasta mahdollinen kilpailija Yhdistyneessä kuningaskunnassa, jossa Bayer on nykyään ainoa toimija kolmannen osapuolen tuotteella [...], osapuolet ovat väittäneet, että fiproniilia käytetään Ranskassa kirsikärpäsen torjuntaan, eikä kirsikärpäsellä on taloudellista merkitystä Yhdistyneessä kuningaskunnassa. Osapuolet väittävät näin ollen, ettei ACS ole koskaan kehittänyt fiproniilia viljakasvien peittaukseen Yhdistyneessä kuningaskunnassa eikä sillä ole aikomustakaan tehdä niin.
(850) Komissio katsoo näin ollen, että fiproniilin yhdistämisellä [...] on kielteisiä vaikutuksia kilpailuun. Komissio on näistä syistä päätellyt, että ehdotettu liiketoimi luo määräävän aseman tai vahvistaa sellaista viljakasvien ja riisin peittauksessa käytettävien hyönteisten torjunta-aineiden markkinoilla Ranskassa. Edellä esitetty päätelmä ei muuttuisi olennaisesti, jos viljakasveja ja riisiä tarkasteltaisiin erikseen, koska kumpikaan osapuoli ei toimi riisin peittauksessa käytettävien hyönteisten torjunta-aineiden alalla Ranskassa.
b) Maissin peittauksessa käytettävät hyönteisten torjunta-aineet
(851) Bayer pitää maissia yhtenä nopeimmin kasvavista peittauksessa käytettävien hyönteisten torjunta-aineiden markkinoista. ACS ja Bayer ovat nykyään ainoat merkittävät toimijat peittauksessa käytettävien hyönteisten torjunta-aineiden markkinoilla Ranskassa (Bayer: [70-80] prosenttia, ACS: [10-20] prosenttia) ja ainoat toimijat näillä markkinoilla Italiassa (Bayer: [60-70] prosenttia, ACS: [30-40] prosenttia). Toisin kuin väitetiedoksiannossa ilmoitettiin osapuolten toimittamien tietojen virheellisen tulkinnan takia, ACS ei nykyään toimi maissin peittauksessa käytettävien hyönteisten torjunta-aineiden markkinoilla Alankomaissa. Osapuolet ovat selittäneet, että nämä siemenet viedään Ranskaan(63). Kun Bayerin neonikotinoidia imidaklopridia ja ACS:n pyratsolia fiproniilia pidetään yleisesti parhaina ETA-alueella käytettävinä tehoaineina maissin peittauksessa käytettävien hyönteisten torjunta-aineiden alalla, ACS on nykyään Bayerin potentiaalinen kilpailija kaikilla niillä ETA-alueen kansallisilla markkinoilla, joilla Bayerilla on toimintaa.
(852) Maissin peittausmarkkinoiden arvoksi ETA-alueella arvioitiin [...] miljoonaa euroa vuonna 2000, ja tästä Ranskan osuus oli kyseisenä vuonna [...] ja Italian [...] miljoonaa euroa. Ranskan ja Italian markkinoiden osuus on yhteensä yli [...] prosenttia koko ETA:n laajuisista markkinoista maissin peittauksessa käytettävien hyönteisten torjunta-aineiden alalla.
(853) ACS myy fiproniilia tuotenimellä Regent sekä Ranskassa että Italiassa. Bayer myy imidaklopridia tuotenimellä Gaucho molemmissa maissa(64). [...]. Kolmannet osapuolet ovat ilmoittaneet, ettei osapuolten imidaklopridi- ja fiproniilituotteille ole nykyään korvikkeita.
(854) Osapuolet ovat väittäneet, että Syngentan valmisteilla oleva tiametoksaamituote tulee kohdistamaan voimakasta kilpailupainetta uuteen yritykseen. Edellä esitetyistä syistä komissio katsoo kuitenkin, ettei tiametoksaami pysty toimimaan vastapainona uuden yrityksen markkinavoimalle. [Luottamuksellista tietoa tiametoksaamin myyntiennusteista].
(855) Komissio on näin ollen päätellyt, että liiketoimi luo määräävän aseman tai vahvistaa sellaista maissin peittauksessa käytettävien hyönteisten torjunta-aineiden markkinoilla Ranskassa ja Italiassa. Liiketoimella lisäksi poistetaan fiproniili potentiaalisena kilpailijana kaikilta niiltä markkinoilta, joilla imidaklopridia on nykyään ja joilla [...] saatetaan markkinoille, eli Itävallassa, Belgiassa, Saksassa, Kreikassa, Alankomaissa, Portugalissa ja Espanjassa.
Muiden viljelykasvien siementen peittaus
(856) Komissio katsoo, että kilpailu rajoittuisi sekä niillä alueilla, joilla osapuolten toiminnassa on nykyään päällekkäisyyttä, että niillä viljelykasvien aloilla, joilla toinen osapuolista toimii nykyään, koska toimenpiteellä poistettaisiin potentiaalinen kilpailija tällaisilta markkinoilta.
(857) Perunoiden alasta voidaan todeta, että vaikka osapuolet ovat väittäneet, ettei fiproniili sovellu perunanmukuloiden käsittelyyn, osapuolilta saaduista tiedoista ilmenee, että fiproniili tehoaa hyvin perunoita tuhoavaan juurimatoon. Näin ollen ei voida sulkea pois sitä mahdollisuutta, että ilman sulautumaa fiproniilia olisi kehitetty näille arvokkaille markkinoille, joilla imidaklopridi on nykyään ainoa tehokas kilpailija Espanjassa ja Alankomaissa.
(858) [...]. Osapuolet eivät ole esittäneet näyttöä, joka todistaisi, ettei imidaklopridia voitaisi kehittää näille arvokkaille markkinoille. Komissio katsoo näin ollen, että Bayer lakkaisi toimenpiteen jälkeen olemasta potentiaalinen kilpailija näissä maissa.
(859) Osapuolet ovat ilmoittaneet komission ylimääräiseen väitetiedoksiantoon toimittamassaan vastauksessa, että rapsin alalla tärkeimpiä torjuttavia tuholaisia ovat kirpat, Phyllotreta spp. Osapuolet ovat väittäneet, että fiproniili tehoaa vain hyvin heikosti tähän tuholaiseen eikä sitä ole näin ollen koskaan kehitetty tai rekisteröity tähän käyttötarkoitukseen. Osapuolet ovat ilmoittaneet, ettei fiproniilia voida käyttää kaikkiin viljelykasveihin. Potentiaalisesta kilpailusta ei näin ollen pitäisi aiheutua ongelmia näillä markkinoilla.
(860) Edellä esitetyn perusteella komissio päättelee, että potentiaalisen kilpailijan poistuminen markkinoilta johtaisi määräävän aseman saamiseen tai vahvistamiseen perunan peittausmarkkinoilla Espanjassa ja Alankomaissa sekä vihannesten peittausmarkkinoilla Ranskassa ja Benelux-maissa.
Päätelmä peittauksessa käytettävistä hyönteisten torjunta-aineista
(861) Tutkimus on osoittanut, että sulautumalla luotaisiin kaikista voimakkain yhtiö peittauksessa käytettävien hyönteisten torjunta-aineiden alalla. Ainoat kaksi tuotetta, joita kaikki kolmannet osapuolet pitävät merkityksellisinä peittauksessa ja jotka kilpailevat nykyään keskenään, kuuluisivat samalle yritykselle. Osapuolten tuotteet vahvistaisivat yrityksen asemaa sekä siten, että niillä torjutaan samoja tuholaisia, että siten, että ne täydentävät toisiaan. Imidaklopridin ja fiproniilin sanotaan muodostavan ihanteellisen yhdistelmän voimakkaimman markkina-aseman saavuttamiseksi peittauksen alalla. [...]. Edellä esitetyistä syistä komissio ei katso, että Syngetan tiametoksaami pystyisi toimimaan vastapainona uuden yrityksen markkinavoimalle. Vaikka Syngenta tulisikin markkinoille, liiketoimi vähentäisi kilpailua markkinoilla, koska se vähentäisi toimijoiden määrän kolmesta kahteen.
(862) Edellä esitetyn perusteella komissio katsoo, että liiketoimi loisi määräävän aseman tai vahvistaisi sellaista peittauksessa käytettävien hyönteisten torjunta-aineiden markkinoilla viljakasvien ja riisin alalla Ranskassa sekä maissin alalla Ranskassa, Italiassa, Itävallassa, Belgiassa, Saksassa, Alankomaissa, Portugalissa ja Espanjassa. Toimenpide myös loisi määräävän aseman tai vahvistaisi sellaista peittauksessa käytettävien hyönteisten torjunta-aineiden markkinoilla perunan alalla Espanjassa ja Alankomaissa sekä vihannesten alalla Ranskassa ja Benelux-maissa, koska sen myötä markkinoilta poistuisi potentiaalinen kilpailija.
(863) Lähes kaikki komission kuulemat kolmannet osapuolet ovat ilmaisseet vakavaa huolta liiketoimen johdosta ja ilmoittaneet, että toimenpide rajoittaisi vakavasti kilpailua peittausmarkkinoilla.
E.2.2 Peittauksessa käytettävät sienitautien torjunta-aineet
(864) Peittauksessa käytettävien sienitautien torjunta-aineiden markkinoilla on havaittu ongelmia vain viljakasvien alalla ohran ja vehnän (ruis ja ruisvehnä mukaan luettuina) markkinoilla sekä perunan markkinoilla.
a) Viljakasvien ja riisin peittaus
(865) Osapuolet arvioivat, että vuonna 2000 viljakasvien peittauksessa käytettävien sienitautien torjunta-aineiden kokonaismarkkinoiden arvo ETA-alueella oli ohran osalta 34 miljoonaa euroa ja vehnän osalta [...] miljoonaa euroa. Osapuolet arvioivat, että näillä markkinoilla niiden yhdistetty markkinaosuus on ohran alalla [60-70] prosenttia (Bayer: [30-40] prosenttia, ACS: [20-30] prosenttia) ja vehnän alalla [20-30] prosenttia (Bayer: [10-20] prosenttia, ACS: [10-20] prosenttia). Osapuolten mukaan Syngenta on tärkein kilpailija [20-30] prosentin (ohra) ja [40-50] prosentin (vehnän) osuudella kokonaismarkkinoista.
Ohra
(866) Ohran alalla Bayer myy tebukonatsolia sekoittamattomana ja erilaisissa seoksissa tuotenimellä Raxil: Raxil ES 015 (sekoittamaton tebukonatsoli), Raxil S FS 040 (tebukonatsoli ja triatsoksiidi) ja Raxil IM ES 035 (tebukonatsoli ja imatsaliili). Se myy myös triadimenolia erilaisissa seoksissa tuotenimellä Baytan: Baytan DS 17,5 (triadimenoli ja imatsaliili) ja Baytan Universal FS 094 (triadimenoli, fuberidatsoli ja imatsaliili). Lopuksi se myy fludioksoniilia seoksissa tuotenimellä Solitär FS 060 (fludioksoniili, syprodiniili ja tebukonatsoli).
(867) ACS myy tritikonatsolia erilaisissa seoksissa tuotenimillä Premis Delta (tritikonatsoli ja iprrodioni), Kinto TS ja Seman (tritikonatsoli, prokloratsi ja antrakinoni). Se myy prokloratsia seoksissa, joissa on muitakin tehoaineita, tuotenimillä Abavit UF ja Abavit UT (prokloratsi ja karboksiini), Abavit Universal AB ja Prelude Universal (prokloratsi, karboksiini ja antrakinoni) ja Rubin (prokloratsi, pyrimetaniili ja flutriafoli). Se myy guatsatiinia sekoittamattomana ja erilaisissa seoksissa tuotenimillä Pallas, Ravine, Panoctine 35 ja Panoctine 70 (sekoittamaton guatsatiini), Panoctine, Panoctine Aqua ja Panoctine Plus (guatsatiini ja imatsaliili), Panoctine GF (guatsatiini, fenfuraami ja imatsaliili). Se myy iprodionia seoksissa tuotenimillä Germipro (iprodioni ja karbendatsiimi) ja Geriko Biop (iprodioni, dinikonatsoli ja antrakinoni). Lopuksi se myy imatsaliilia sekoittamattomana tuotenimellä Fungazil.
(868) ACS myi guatsatiinitoimialan vuonna 2001 Makhteshimille. ACS kuitenkin säilytti useissa maissa jakeluoikeudet guatsatiinipohjaisiin tuotteisiin, ja toisissa maissa se myy jatkossakin guatsatiinia sisältäviä seoksia, kun taas Makhteshim myy sekoittamattomia guatsatiinituotteita. Yritysmyynnin vaikutuksia on näin ollen analysoitava kunkin jäsenvaltion erityistilanteen valossa. On kuitenkin syytä tuoda esiin, että yritysmyyntiä koskevissa sisäisissä asiakirjoissa [ACS:n luottamuksellista tietoa]. Guatsatiinitoimialan myynnin merkitystä tarkastellaan näiden väitteiden pohjalta.
(869) Osapuolten toimittamien tietojen mukaan vaikutusalaan kuuluvia markkinoita esiintyy seuraavissa jäsenvaltioissa: Itävalta ([20-30] prosenttia), Saksa ([60-70] prosenttia), Irlanti ([60-70] prosenttia), Italia ([60-70] prosenttia) ja Yhdistynyt kuningaskunta ([80-90] prosenttia). Komissio on päätellyt, että ehdotettu liiketoimi luo määräävän aseman tai vahvistaa sellaista ohran peittauksessa käytettävien sienitautien torjunta-aineiden markkinoilla Saksassa, Irlannissa, Italiassa ja Yhdistyneessä kuningaskunnassa.
(870) Vuonna 2000 Saksan markkinoiden arvo oli [...] miljoonaa euroa, ja osapuolet odottavat sen kasvavan hieman 16 miljoonaan euroon vuoteen 2004 mennessä. Osapuolet arvioivat, että Saksassa niiden yhdistetty markkinaosuus on [60-70] prosenttia (Bayer: [30-40] prosenttia, ACS: [30-40] prosenttia) ja tärkein kilpailija on Syngenta [30-40] prosentin markkinaosuudella.
(871) Bayerin tärkein tuote on Baytan Universal FS 094 (triadimenoli, fuberidatsoli ja imatsaliili), jonka jälkeen tulevat Raxil S FS 040 (tebukonatsoli ja triatsoksidi) ja Solitär FS 060 (fludioksoniili, syprodiniili ja tebukonatsoli). ACS myy pääasiallisesti prokloratsia muita tehoaineita sisältävissä seoksissa: Abavit UF ja Abavit UT (prokloratsi ja karboksiini) sekä Rubin (prokloratsi, pyrimetaniili ja flutriafoli). ACS myy myös Panoctine GF:ää (guatsatiini, fenfurami ja imatsaliili).
(872) Osapuolet väittävät, että ACS tulee menettämään markkinaosuuksia, koska se myi guatsatiinitoimialan, mukaan luettuna Panoctine GF -tuotteen Saksassa, Makhteshim Aganille vuonna 2001. Panoctine GF:n osuus oli vain [0-10] prosenttia ACS:n [30-40] prosentin markkinaosuudesta Saksassa, joten tämä ei muuta olennaisesti arviointia. Osapuolet väittävät lisäksi, että [...] toimittaa fludioksoniilia Bayerille. Osapuolten mukaan ne eivät odota, että [...]. Osapuolet eivät kuitenkaan ole esittäneet mitään näyttöä siitä, että näin tulee tosiasiallisesti tapahtumaan. Toisaalta on syytä panna merkille, että ACS:n Rubin tuotiin markkinoille vasta vuonna 1999, ja se onnistui saamaan [10-20] prosentin markkinaosuuden vuoteen 2000 mennessä.
(873) Väitetiedoksiantoon toimittamassaan vastauksessa osapuolet väittävät, ettei komissio ole ottanut riittävästi huomioon sitä, että osapuolet odottavat markkinaosuuksiensa pienenevän geneerisen tebukonatsolin luoman kilpailupaineen takia. Niiden mukaan komissio ei myöskään ole ottanut huomioon sitä, että [...]. Bayer ilmoittaa, ettei sen uuden tuotteen [...] odoteta korvaavan täysin Solitärin lakkauttamisesta ja geneerisen tebukonatsolin todennäköisesti aiheuttamasta paineesta seuraavia markkinaosuuksien menetyksiä. Osapuolet väittävät lisäksi, ettei komissio ota huomioon voimakasta kilpailupainetta, jota Syngenta, Monsanto ja guatsatiinin hankinnan jälkeen Makhteshim kohdistavat osapuoliin viljakasvien peittaukseen käytettävien sienitautien torjunta-aineiden alalla. Syngentan markkinaosuuden odotetaan kasvavan, koska sen tuotteet ovat teknisesti ylivertaisia. Syngentan tuotevalikoimaan kuuluvat sienitautien torjunta-aineiden tehoaineet difenokonatsoli ja fludioksoniili. Syngentan nykyiset sienitautien torjunta-aineet (tuotenimillä Celest, Celest Gold ja Beret Gold myytävät tuotteet) ovat kaikkein tehokkaimpia etenkin fusarioosia (punahometta) vastaan, ja ne ovat näin ollen täysin ylivertaisia suhteessa kilpailijoiden tuotevalikoimiin kuuluviin sienitautien torjunta-aineisiin. Osapuolet kiinnittävät lisäksi huomiota siihen, että Monsanto tuo markkinoille uuden tuotteen tuotenimellä Latitude.
(874) Komissio ei voi yhtyä näihin osapuolten esittämiin näkemyksiin. Geneeristen tuotteiden tebokonatsolin alalla aiheuttamasta kilpailupaineesta voidaan todeta, ettei komissio ole saanut mitään näyttöä siitä, että tällainen kilpailupaine rajoittaisi tehokkaammin osapuolten kilpailukäyttäytymistä kuin se on tehnyt muilla markkinoilla. Niin erikoistuneilla markkinoilla kuin peittausmarkkinoilla, geneerisillä tuotteilla käytävä kilpailu vaikuttaa todennäköisesti vielä tavallistakin heikommin. [...]. Mitä taas tulee väitteeseen, jonka mukaan Syngentan tuotteet olisivat teknisesti parempia ja sillä olisi kilpailijoihin nähden ylivertainen tuotevalikoima, komissio tuo esiin, että kumpikin osapuoli on saavuttanut Saksassa suuremman markkinaosuuden kuin Syngenta. Nämä kaksi erillistä markkina-asemaa on nyt tarkoitus yhdistää, ja on vaikea uskoa, että Syngentalla olisi toimenpiteen jälkeen "ylivertainen tuotevalikoima". Latituden markkinoille tulon vaikutuksista taas voidaan todeta, että kyse on erikoistuneesta tuotteesta, joka kilpailee lähinnä ACS:n Jockey-tuotelinjan kanssa, joka on Latituden ohella ainoa tuote kyseisen taudin torjuntaan. Osapuolten toimittamien tietojen mukaan ACS ei myy Jockeytä ohran alalla Saksassa. Näin ollen Monsanton olisi vaikea viedä osapuolilta myyntiosuuksia näillä markkinoilla.
(875) Osapuolilla on hyvin vahva asema ohran peittauksessa käytettävien sienitautien torjunta-aineiden markkinoilla Saksassa. Mikään ei viittaa siihen, että yksikään kilpailija pystyisi uhkaamaan vakavasti tätä vahvaa asemaa. Markkinoilla esiintyvä kilpailu rajoittuisi kahteen yritykseen, uuteen yritykseen ja Syngentaan, joista Syngentalla olisi huomattavasti heikompi asema.
(876) Irlannin markkinoiden arvo oli [...] miljoonaa euroa vuonna 2000, ja osapuolet odottavat sen pysyvän 0,8 miljoonassa eurossa vuonna 2004. Osapuolet arvioivat, että Irlannissa niiden yhdistetty markkinaosuus on [60-70] prosenttia (Bayer: [20-30] prosenttia, ACS: [40-50] prosenttia), ja loput markkinoista jää tarkentamattomille "muille toimijoille".
(877) Bayerin myymät tuotteet ovat Raxil ES 015 (sekoittamaton tebukonatsoli) ja Raxil IM ES 035 (tebukonatsoli ja imatsaliili), ja ACS:n myymät tuotteet ovat Fungazil (sekoittamaton imatsaliili) ja Panoctine Plus (guatsatiini ja imatsaliili).
(878) Osapuolet väittävät, että Panoctine Plus myytiin Makhteshimille vuonna 2001. ACS on kuitenkin säilyttänyt Panoctine Plus -tuotteen jakeluoikeudet Irlannissa [...] asti. Osapuolten voidaan näin ollen olettaa säilyttävän lähitulevaisuudessa erittäin vahvan asemansa Irlannin markkinoilla.
(879) Italian markkinoiden arvo oli [...] miljoonaa euroa vuonna 2000, ja osapuolet odottavat sen kasvavan hieman [...] miljoonaan euroon vuoteen 2004 mennessä. Osapuolet arvioivat, että Italiassa niiden yhdistetty markkinaosuus on [60-70] prosenttia (Bayer: [20-30] prosenttia, ACS: [30-40] prosenttia), ja loput markkinoista jää tarkentamattomille "muille toimijoille".
(880) Bayerin myymiä tuotteita ovat Raxil IM ES 035 (tebukonatsoli ja imatsaliili), ja ACS:n myymiä tuotteita ovat Premis Delta (tritikonatsoli ja iprodioni) ja Panoctine 70 (sekoittamaton guatsatiini).
(881) Osapuolet väittävät, että ACS myi vuonna 2001 Makhteshimille guatsatiinitoimialan, mukaan lukien Panoctine 70 -tuotteen Italiassa. Tämä tuote vastasi suurimmasta osasta ACS:n myyntiä näillä markkinoilla vuonna 2000. Osapuolet kuitenkin arvioivat myös, että Premis Deltalla tulee olemaan vuonna 2004 [40-50] prosentin markkinaosuus, kun taas Raxil IM ES 035 [...] [20-30] prosentin markkinaosuutensa. Osapuolet odottavat näin ollen parantavansa jo erittäin vahvaa asemaansa Italiassa siitä huolimatta, että guatsatiinitoimiala myytiin Makhteshimille.
(882) Yhdistyneen kuningaskunnan markkinoiden arvo oli [...] miljoonaa euroa vuonna 2000, ja osapuolet uskovat sen säilyvän tällä tasolla vuonna 2004. Osapuolet arvioivat, että Yhdistyneessä kuningaskunnassa niiden yhdistetty markkinaosuus on [80-90] prosenttia (Bayer: [70-80] prosenttia, ACS: [0-10] prosenttia) ja niiden tärkein kilpailija on Syngenta [10-20] prosentin markkinaosuudella. Bayerin myymä tuote on Raxil S FS 040 (tebukonatsoli ja triatsoksidi), ja ACS:n Ravine (sekoittamaton guatsatiini).
(883) Myös näiden markkinoiden yhteydessä osapuolet tuovat esiin sen, että ACS myi guatsatiinitoimialan Makhteshim Aganille vuonna 2001. ACS kuitenkin säilyttää Ravinen jakeluoikeudet Yhdistyneessä kuningaskunnassa [...] asti. Osapuolet väittävät odottavansa Bayerin markkinaosuuden laskevan nykyisestä [70-80] prosentista [50-60] prosenttiin vuoteen 2004 mennessä. Ne eivät kuitenkaan ole selittäneet syitä tälle [...] laskulle. Komissio katsoo näin ollen, että Bayerilla on määräävä asema ohran peittauksessa käytettävien sienitautien torjunta-aineiden markkinoilla Yhdistyneessä kuningaskunnassa.
(884) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista ohran peittauksessa käytettävien sienitautien torjunta-aineiden markkinoilla Saksassa, Irlannissa, Italiassa ja Yhdistyneessä kuningaskunnassa.
Vehnä, ruis ja ruisvehnä
(885) Vehnän, rukiin ja ruisvehnän alalla Bayer myy bitertanolia erilaisissa seoksissa tuotenimellä Sibutol: Sibutol FS 398, Sibutol LS 298 ja Sibutol FS 199 (kaikissa bitertanolia ja fuberidatsolia), Sibutol A FS 325 (bitertanoli ja antrakinoni), Sibutol Morkit FS 375 (bitertanoli, fuberidatsoli ja antrakinoni). Se myy tebukonatsolia sekoittamattomana ja erilaisissa seoksissa tuotenimellä Raxil: Raxil ES 015 ja Raxil ES 025 (sekoittamaton tebukonatsoli), sekä Raxil T FS 515 (tebukonatsoli ja tiraami). Se myy myös triadimenolia tuotenimellä Baytan: Baytan DS 17,5 (triadimenoli ja imatsaliili). Lopuksi se myy fludioksoniilia erilaisissa seoksissa tuotenimillä Landor CT FS 050 (fludioksoniili, difenokonatsoli ja tebukonatsoli) ja Arena C FS 030 (fludioksoniili ja tebukonatsoli).
(886) ACS myy tritikonatsolia sekoittamattomana ja erilaisissa seoksissa tuotenimillä Premis, Real (sekoittamaton tritikonatsoli), Legat, Premis, Premis Blé, Premis Geta ja Real Geta (kaikissa tritikonatsolia ja guatsatiinia), Kinto TS ja Seman (tritikonatsoli, prokloratsi ja antrakinoni) sekä Rubin (prokloratsi, pyrimetaniili ja flutriafoli). Se myy prokloratsia muita tehoaineita sisältävissä seoksissa tuotenimillä Abavit UF ja Abavit UT (prokloratsi ja karboksiini), Abavit Universal AB ja Prelude Universal (prokloratsi, karboksiini ja antrakinoni). Se myy flukinkonatsolia sekoittamattomana ja erilaisissa seoksissa tuotenimillä Jockey Flexi (sekoittamaton flukinkonatsoli), Jockey ja Jockey Plus AB (flukinkonatsoli ja prokloratsi), Jockey Plus AB (flukinkonatsoli, prokloratsi ja antrakinoni). Se myy iprodionia seoksissa tuotenimellä Germipro (iprodioni ja karbendatsiimi). Se myy guatsatiinia sekoittamattomana ja erilaisissa seoksissa tuotenimillä Pallas, Panoctine, Panoctine 30, Panoctine 35, Panoctine 70 ja Panoctine 400 (sekoittamaton guatsatiini), Panoctine, Panoctine Aqua ja Panoctine Plus (guatsatiini ja imatsaliili), Lotus (guatsatiini ja flutriafoli) sekä Panoctine GF (guatsatiini, fenfurami ja imatsaliili). Lopuksi se myy karboksiinia sekoittamattomana tuotenimellä Vitavax.
(887) Myös näiden markkinoiden yhteydessä osapuolet tuovat esiin, että ACS myi gutsatiinitoimialan vuonna 2001 Makhteshimille. Ohramarkkinoiden yhteydessä esitetyt huomiot pätevät tässäkin.
(888) Osapuolten toimittamien tietojen mukaan vaikutusalaan kuuluvia markkinoita esiintyy seuraavissa jäsenvaltioissa: Itävalta ([50-60] prosenttia), Belgia ([30-40] prosenttia), Suomi ([30-40] prosenttia), Ranska ([30-40] prosenttia), Saksa ([60-70] prosenttia), Irlanti ([40-50] prosenttia), Italia ([80-90] prosenttia), Ruotsi ([70-80] prosenttia), Yhdistynyt kuningaskunta ([40-50] prosenttia). Komissio on päätellyt, että ehdotettu liiketoimi luo määräävän aseman tai vahvistaa sellaista vehnän, rukiin ja ruisvehnän peittauksessa käytettävien sienitautien torjunta-aineiden markkinoilla Saksassa, Italiassa, Ruotsissa ja Yhdistyneessä kuningaskunnassa.
(889) Saksan markkinoiden arvo oli [...] miljoonaa euroa vuonna 2000, ja osapuolet odottavat sen kasvavan hieman [...] miljoonaan euroon vuoteen 2004 mennessä. Osapuolet arvioivat, että Saksassa niiden yhdistetty markkinaosuus on [60-70] prosenttia (Bayer: [20-30] prosenttia, ACS: [40-50] prosenttia) ja niiden tärkein kilpailija on Syngenta [30-40] prosentin markkinaosuudella. Osapuolet arvioivat, että vuonna 2004 niiden yhdistetty markkinaosuus on [50-60] prosenttia, Syngentan markkinaosuus pysyy [30-40] prosentissa ja Monsanto valtaa markkinoista [0-10] prosenttia. Bayer tuottaa koko liikevaihtonsa näillä markkinoilla fludioksoniililla, jota myydään seoksissa, joissa on muitakin tehoaineita, kuten tebukonatsolia, difenokonatsolia ja siprodiniilia. ACS myy lähinnä prokloratsia seoksina muiden tehoaineiden kanssa.
(890) Osapuolet väittävät, että ACS tulee menettämään markkinaosuuksia, koska se myi guatsatiinitoimialansa, mukaan luettuna Panoctine GF -tuotteen Saksassa, Makhteshim Aganille vuonna 2001. Panoctine GF:n osuus oli kuitenkin vain [0-10] prosenttia ACS:n [40-50] prosentin markkinaosuudesta Saksassa, joten tämä ei muuta arviointia olennaisesti. ACS aikoo lisäksi myydä Legatin (tritikonatsoli ja guatsatiini), jonka markkinaosuus on [0-10] prosenttia.
(891) Osapuolet väittävät lisäksi, että [...] toimittaa Bayerille fludioksoniilia toimitussopimuksella, joka päättyy [...] lopulla. [...]. Osapuolet eivät kuitenkaan ole esittäneet mitään näyttöä siitä, että näin tulee todellakin tapahtumaan. Toisaalta on syytä mainita, että ACS:n Rubin ja Jockey tuotiin markkinoille vasta vuonna 1999 ja niistä ensimmäinen on onnistunut saamaan [...] prosentin ja jälkimmäinen [...] prosentin markkinaosuuden vuoteen 2000 mennessä.
(892) Osapuolet väittävät myös, että Monsanto aikoo tulla markkinoille Latitude-tuotteellaan, joka tulee osapuolten mukaan saamaan [...] prosenttia vehnän peittauksessa käytettävien sienitautien torjunta-aineiden kokonaismarkkinoista. Tässä yhteydessä on syytä tuoda esiin, että Latitudella torjutaan vain mustatyveä eikä se näin ollen kilpaile suoraan useimpien muiden sienitautien torjunta-aineiden kanssa. Mustatyveä torjutaan lisäksi ainoastaan ACS:n Jockey-tuotteilla, joilla torjutaan kuitenkin myös muita tauteja kuin mustatyveä.
(893) Italian markkinoiden arvo oli [...] miljoonaa euroa vuonna 2000, ja osapuolet odottavat sen kasvavan [...] miljoonaan euroon vuoteen 2004 mennessä. Osapuolet arvioivat, että Italiassa niiden yhdistetty markkinaosuus on [80-90] prosenttia (Bayer: [10-20] prosenttia, ACS: [60-70] prosenttia) ja tärkein kilpailija on Syngenta [10-20] prosentin markkinaosuudella. Bayerin myymiä tuotteita ovat Raxil ES 025 (sekoittamaton tebukonatsoli) ja Raxil T FS 515 (tebukonatsoli ja tiraami), ja ACS:n myymiä tuotteita ovat Panoctine 70 (guatsatiini) ja Real Geta (tritikonatsoli ja guatsatiini).
(894) ACS myi guatsatiinitoimialansa, mukaan lukien Panoctine 70 -tuotteen jakeluoikeudet Italiassa, Makhteshim Aganille vuonna 2001. Vuonna 2000 noin [60-70 prosenttia] ACS:n myynnistä Italiassa oli peräisin Panoctine 70:n myynnistä ja loput tulivat Real Getan myynnistä. Real Geta tuotiin markkinoille vuonna 1999, ja vuoteen 2000 mennessä se oli saanut [20-30] prosentin markkinaosuuden. Tässä yhteydessä on syytä pitää mielessä, että ACS säilytti guatsatiinin jakeluoikeudet, jotka [ACS:n luottamuksellista tietoa]. Näin ollen vaikuttaa melko epätodennäköiseltä, että vuonna 2004 ACS:n markkinaosuus olisi vain [10-20] prosenttia, kuten osapuolet ovat ennakoineet.
(895) Ruotsin markkinoiden arvo oli [...] miljoonaa euroa vuonna 2000, ja osapuolet odottavat sen laskevan hieman [...] miljoonaan euroon vuoteen 2004 mennessä. Osapuolet arvioivat, että Ruotsissa niiden yhdistetty markkinaosuus on [70-80] prosenttia (Bayer: [30-40] prosenttia, ACS: [30-40] prosenttia) ja tärkein kilpailija on Syngenta [20-30] prosentin markkinaosuudella. Bayer myy Sibutol LS 298 -tuotetta (bitertanoli ja fuberidatsoli), kun taas ACS:n myi Ruotsissa vuonna 2000 vain guatsatiinia, joko sekoittamattomana tai yhdessä imatsaliilin kanssa.
(896) Osapuolet mainitsevat jälleen sen, että ACS myi guatsatiinitoimialansa Makhteshim Aganille vuonna 2001. Vaikka ACS myikin guatsatiinitoimialansa vuonna 2001, se kuitenkin säilyttää jakeluoikeudet Ruotsisssa [...] asti. Osapuolet säilyttävät näin ollen hallinnassaan valtaenemmistön myynnistä Ruotsin markkinoilla ainakin [...] asti.
(897) Yhdistyneen kuningaskunnan markkinoiden arvo oli [...] miljoonaa euroa vuonna 2000, ja osapuolet odottavat sen kasvavan [...] miljoonaan euroon vuoteen 2004 mennessä. Aiemmissa vastineissaan osapuolet arvioivat, että Yhdistyneessä kuningaskunnassa niiden yhdistetty markkinaosuus on [40-50] prosenttia (Bayer: [20-30] prosenttia, ACS: [20-30] prosenttia) ja tärkein kilpailija on Syngenta [30-40] prosentin markkinaosuudella. Osapuolet korjasivat markkinaosuuttaan koskevaa lukua väitetiedoksiantoon antamassaan vastauksessa [50-60] prosenttiin (Bayer: [30-40] prosenttia, ACS: [20-30] prosenttia), koska ne olivat jättäneet laskuista Bayerin Baytan-tuotteen. Bayer myy myös Sibutol LS 298 -tuotetta (bitertanoli ja fuberidatsoli), kun taas ACS:n myymiä tuotteita ovat Jockey (flukinkonatsoli ja prokloratsi), Ravine (guatsatiini) ja Premis (tritikonatsoli ja guatsatiini).
(898) Myös näiden markkinoiden yhteydessä osapuolet väittävät, että se, että ACS myi guatsatiinitoimialansa Makhteshim Aganille vuonna 2001, tulee pienentämään niiden markkinaosuutta. Yksinomaan Ravinen myynnin osuus oli kuitenkin [0-10] prosenttia ACS:n [20-30] prosentin markkinaosuudesta vuonna 2000, ja ACS säilyttää joka tapauksessa jakeluoikeudet Yhdistyneessä kuningaskunnassa [...] asti.
(899) Osapuolet vetoavat myös siihen, että Monsanto on tulossa markkinoille Latitude-tuotteellaan. Tässä yhteydessä on syytä tuoda esiin, että Latitudella torjutaan vain mustatyveä eikä se näin ollen kilpaile suoraan useimpien muiden sienitautien torjunta-aineiden kanssa. Mustatyveä torjutaan lisäksi ainoastaan ACS:n Jockey-tuotteilla, joilla torjutaan kuitenkin myös muita tauteja kuin mustatyveä. Vaikka Latitude saattaa viedä osan ACS:n Jockey-tuotteen myynnistä, tämä tuote ei uhkaa osapuolten yleisesti katsoen vahvaa asemaa.
(900) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista vehnän, rukiin ja ruisvehnän peittauksessa käytettävien sienitautien torjunta-aineiden markkinoilla Saksassa, Italiassa, Ruotsissa ja Yhdistyneessä kuningaskunnassa.
b) Perunan peittaus
(901) Osapuolet arvioivat, että perunan peittauksessa käytettävien sienitautien torjunta-aineiden ETA:n laajuisten markkinoiden arvo oli yhteensä [...] miljoonaa euroa vuonna 2000. Osapuolet arvioivat, että näillä markkinoilla niiden yhdistetty markkinaosuus on [70-80] prosenttia (Bayer: [40-50] prosenttia, ACS: [20-30] prosenttia). Osapuolten mukaan niiden tärkein kilpailija on Syngenta, jonka osuus kokonaismarkkinoista on [0-10] prosenttia.
(902) Bayer myy pensykuronia sekoittamattomana (Monceren DS 12,5 ja Monceren FS 250) sekä sekoitettuna imatsaliiliin (Monceren IM DS 13,3). ACS myy tiabendatsolia sekoitettuna imatsaliiliin (Fungaflor TZ), flutolaniilia (Iota, Symphonie ja Monarch), meproniilia (Basitac), sekoittamatonta imatsaliilia (Fungazil) ja validamysiiniä (Solacol). Kaikki tehoaineet ovat kolmansien osapuolten omistuksessa, imatsaliilin omistaa Janssen ja muut kuuluvat japanilaisille yhtiöille.
(903) Useat komission markkinatutkimukseen vastanneet hollantilaiset väittävät, että osapuolilla olisi erittäin vahva asema (90-100 prosenttia) Rhizoctonia-sienen perunassa aiheuttaman taudin torjunnan markkinoilla Alankomaissa. Asetuksen N:o 17 11 artiklan mukaiseen pyyntöön toimittamassaan vastauksessa osapuolet väittivät, että ongelma liittyy perunan peittaukseen. Osapuolten mukaan Rhizoctania on tärkein perunaa vahingoittava tauti Alankomaiden lisäksi kaikissa muissakin ETA-maissa. Tautia voidaan torjua käsittelemällä perunanmukuloita, joten sitä on pidettävä peittauksena. Osapuolten mukaan kaikki perunanmukuloiden käsittelyssä käytettävät tuotteet on suunniteltu Rhizoctonian torjuntaan. Niiden mukaan kaksi tärkeintä tehoainetta, joilla Rhizoctoniaa torjutaan, ovat Bayerin pensykuroni ja kolmannen osapuolen flutolaniili, jota [...] toimittaa ACS:lle. Muita Rhizoctonian torjuntaan käytettäviä tehoaineita ovat muun muassa imatsaliili, jota [...] toimittaa Bayerille ja ACS:lle, sekä meproniili [...].
(904) Vaikka kolmannet osapuolet ovatkin samaa mieltä siitä, että Rhizoctonia on tärkein perunaa vahingoittava tauti Alankomaissa ja kaikissa muissakin ETA-maissa, ne eivät hyväksy osapuolten väitettä tehoaineista, joilla Rhizoctoniaa voidaan torjua tehokkaasti. Esimerkiksi imatsaliilin ja tiabendatsolin väitetään olevan täysin tehottomia Rhizoctoniaan. Kolmannet osapuolet korostavat, että pensykuroni ja flutolaniili ovat kaksi tärkeintä tehoainetta kyseisen taudin torjunnassa, ja niitä on näin ollen pidettävä toistensa lähimpinä korvaajina.
(905) Osapuolet väittävät myös, että pensykuroni on patentoimaton ja siihen kohdistuu yhä voimakkaampaa kilpailupainetta geneeristen tuotteiden taholta. Osapuolet eivät kuitenkaan ole maininneet yhdenkään sellaisen kilpailijan nimeä, joka myisi pensykuronipohjaisia tuotteita peittaukseen Euroopassa. Kun osapuolilta kysyttiin, missä pensykuroni kilpailee geneeristen tuotteiden kanssa, ne vastasivat, että geneeristä pensykuronia tuotetaan (ja myydään) nykyään Taiwanissa ja Koreassa. Osapuolet eivät ole tietoisia yhdestäkään yrityksestä, joka myisi geneeristä pensykuronia ETA-alueella. Osapuolet ovat tosiasiassa kaikkien edellä mainittujen, Rhizoctonian torjunnassa käytettävien neljän tehoaineen (pensykuroni, flutolaniili, imatsaliili ja meproniili) suurimpia myyjiä ETA-alueella.
(906) Asetuksen N:o 17 11 artiklan mukaiseen kirjeeseen 1. vaiheen tutkinnan yhteydessä toimittamassaan vastauksessa osapuolet väittävät, että perunan peittauksen markkinoilla käydään jo voimakasta kilpailua Syngentan tuotua viime vuosina markkinoille kaksi uutta tehoainetta Rhizoctonian torjuntaan: fenpikloniilin (jota myydään tuotenimillä Gambet, Galbas ja Beret) sekä fludioksoniilin (jota myydään tuotenimillä Maxim, Celest ja Beret gold). Lisäksi osapuolet väittävät, että Syngenta on kehittämässä atsoksistrobiinia, jota tullaan myymään tuotenimellä Amistar.
(907) Vastauksessaan 1. vaiheen asetuksen N:o 17 11 artiklan mukaiseen kirjeeseen osapuolet väittävät myös, että seuraavia kahta tehoainetta ollaan kehittämässä tai rekisteröimässä: Dow'n kehittämää tiflutsamiidia, jota tullaan myymään tuotenimellä Pulsan, ja Sumitomon kehittämää furametpyria, jota tullaan myymään tuotenimellä Limber. Sulautuma-asetuksen 6 artiklan 1 kohdan c alakohdan mukaisen päätöksen johdosta esittämissään huomautuksissa osapuolet väittävät jälleen, että Dow'n lisäksi nyt myös DuPontin odotetaan kehittävän uusia peittaustuotteita perunalle, ja nämä tuotteet tulevat kasvattamaan yhdistettyyn yritykseen kohdistuvaa kilpailupainetta. Osapuolet eivät selitä, milloin ne odottavat kyseisten uusien tuotteiden tulevan markkinoille. Kuten edellä on osoitettu, osapuolet eivät kuitenkaan vaikuta uskovan, että näiden uusien tuotteiden lanseeraus vaikuttaisi voimakkaasti osapuolten yhdistettyyn asemaan vuonna 2004 verrattuna vuoteen 2000.
(908) Komissio pyysi markkinatutkimuksessaan kolmansia osapuolia kommentoimaan osapuolten väitteitä uusista tuotteista, joiden osapuolet väittävät tulleen hiljattain markkinoille tai olevan tuotantovaiheessa. Syngenta on kertonut poistaneensa fenpikloniilin kaikkien ETA-maiden markkinoilta vuonna 1999 ja lopettaneensa kyseisen tehoaineen valmistamisen. Sillä ei myöskään ole mitään aikomusta palauttaa fenpikloniilia myyntiin. Syngenta ei myöskään vahvista, että fludioksoniili-tehoaine olisi tuotu markkinoille perunalla käytettäväksi missään ETA-maassa. Markkinatutkimus on lisäksi osoittanut, ettei minkään uuden tuotteen voida odottaa uhkaavan vakavasti osapuolten asemaa lähitulevaisuudessa(65).
(909) Osapuolten mukaan vaikutusalaan kuuluvia markkinoita esiintyy seuraavissa jäsenvaltioissa: Belgia ([70-80] prosenttia), Ranska ([80-90] prosenttia), Irlanti ([50-60] prosenttia), Alankomaat ([80-90] prosenttia) ja Yhdistynyt kuningaskunta ([70-80] prosenttia). Osapuolten toimittamien markkinaosuustietojen mukaan Bayerilla on lisäksi melko vahva markkina-asema useissa jäsenvaltioissa: Tanskassa ([60-70] prosenttia), Saksassa ([50-60] prosenttia), Italiassa ([40-50] prosenttia), Espanjassa ([40-50] prosenttia) ja Ruotsissa ([50-60] prosenttia). On merkille pantavaa, ettei näillä markkinoilla toimi monikansallisia yrityksiä lukuun ottamatta Syngentaa, jolla on [10-20] prosentin markkinaosuus Saksassa ja Italiassa, ja osapuolten mukaan [40-50] prosenttia markkinoista kuuluu paikallisille ja geneerisille yrityksille. Kolmannet osapuolet ovat esittäneet, että Bayerin markkina-asema saattaa todellisuudessa olla ilmoitettua vahvempi joissakin näistä maista. Bayerilla on esimerkiksi kerrottu olevan hallussaan [80-90] prosenttia Saksan markkinoista.
(910) Belgian markkinoiden arvo oli [...] miljoonaa euroa vuonna 2000, ja sen odotetaan kasvavan hieman. Osapuolet arvioivat, että Belgiassa niiden yhdistetty markkinaosuus on [70-80] prosenttia (Bayer: [20-30] prosenttia, ACS: [50-60] prosenttia) ja niiden tärkein kilpailija on Syngenta [20-30] prosentin markkinaosuudella. Osapuolet arvioivat, että vuonna 2004 niiden yhdistetty markkinaosuus tulee olemaan [60-70] prosenttia. Bayer myy pensykuronia (Monceren DS 12,5), kun taas ACS myy flutolaniilia (Symphonie) ja meproniilia (Basitac).
(911) Ranskan markkinoiden arvo oli [...] miljoonaa euroa vuonna 2000, ja sen odotetaan kasvavan hieman. Osapuolet arvioivat, että niiden markkinaosuus on [80-90] prosenttia (Bayer: [30-40] prosenttia, ACS: [50-60] prosenttia) ja Syngentan osuus markkinoista on [10-20] prosenttia. Osapuolet arvioivat, että vuonna 2004 niiden yhdistetty markkinaosuus tulee olemaan [70-80] prosenttia. Bayer myy pensykuronia (Monceren DS 12,5 ja Monceren FS 250), kun taas ACS:n tärkein tuote on tiabendatsolin ja imatsaliilin seos (Fungaflor TZ). Tämän tuotteen osuus ACS:n myynnistä kyseisillä markkinoilla on [30-40] prosenttia. Muut tuotteet pohjautuvat flutolaniiliin (Iota ja Symphonie) ja meproniiliin (Basitac).
(912) Irlannin markkinoiden arvo oli [...] miljoonaa euroa vuonna 2000, eikä sen odoteta kasvavan. Osapuolet arvioivat, että niiden markkinaosuus on [50-60] prosenttia (Bayer: [20-30] prosenttia, ACS: [20-30] prosenttia) ja Syngentan osuus on [30-40] prosenttia. Osapuolet arvioivat, että vuonna 2004 niiden yhdistetty markkinaosuus tulee säilymään [50-60] prosentissa. Näillä markkinoilla Bayer myy pensykuronin ja imatsaliilin seosta (Monceren IM DS 13,3), ja ACS myy sekoittamattomaan imatsaliiliin pohjautuvaa tuotetta (Fungazil).
(913) Alankomaiden markkinoiden arvo oli [...] miljoonaa euroa vuonna 2000, eikä arvon odoteta kasvavan. Osapuolet arvioivat, että niiden yhdistetty markkinaosuus on [80-90] prosenttia (Bayer: [60-70] prosenttia, ACS: [20-30] prosenttia). Syngenta ei toimi näillä markkinoilla, ja kilpailijoina on kansallisia ja paikallisia yrityksiä, joiden yhdistetty markkinaosuus on [10-20] prosenttia. Osapuolet ennakoivat, että vuonna 2004 niiden yhdistetty markkinaosuus on [70-80] prosenttia. Bayer myy pensykuronia erilaisina valmisteina (Monceren DS 12,5 ja Monceren FS 250). ACS:n tuotevalikoimaan kuuluu flutolaniilia (Symphonie ja Monarch) ja validamysiiniä (Solacol).
(914) Yhdistyneen kuningaskunnan markkinoiden arvo oli [...] miljoonaa euroa vuonna 2000, ja sen odotetaan laskevan hieman. Osapuolet arvioivat markkinaosuudekseen [70-80] prosenttia (Bayer: [40-50] prosenttia, ACS: [20-30] prosenttia). Osapuolet ilmoittavat, että ne kilpailevat lähinnä paikallisten toimittajien kanssa, joiden yhdistetty markkinaosuus on [20-30] prosenttia. Syngentalla on vain [0-10] prosenttia markkinoista. Osapuolet ennakoivat, että vuonna 2004 niiden yhdistetty osuus on [70-80] prosenttia. Bayer myy pensykuronia sekoittamattomana (Monceren DS 12,5 ja Monceren FS 250) ja seoksena imatsaliiliin kanssa (Monceren IM DS 13,3) kun taas ACS myy sekoittamatonta imatsaliilia (Fungazil).
(915) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista perunan peittauksessa käytettävien sienitautien torjunta-aineiden markkinoilla Belgiassa, Ranskassa, Irlannissa, Alankomaissa ja Yhdistyneessä kuningaskunnassa.
Päätelmä peittauksessa käytettävistä sienitautien torjunta-aineista
(916) Kaikista edellä esitetyistä syistä komissio on päätellyt, että ehdotettu liiketoimi luo määräävän aseman tai vahvistaa sellaista ohran peittauksessa käytettävien sienitautien torjunta-aineiden markkinoilla Saksassa, Irlannissa, Italiassa ja Yhdistyneessä kuningaskunnassa, vehnän, rukiin ja ruisvehnän peittauksessa käytettävien sienitautien torjunta-aineiden markkinoilla Saksassa, Italiassa, Ruotsissa ja Yhdistyneessä kuningaskunnassa sekä perunan peittauksessa käytettävien sienitautien torjunta-aineiden markkinoilla Belgiassa, Ranskassa, Irlannissa, Alankomaissa ja Yhdistyneessä kuningaskunnassa.
F. TEHOAINEET
F.1 Merkitykselliset markkinat
(917) Tehoaineet ovat avainraaka-aineita viljelykasvien suoja-aineiden valmistuksessa. Viljelykasvien suoja-aineiden valmistamisessa on kolme vaihetta: tehoaineiden valmistaminen, valmisteiden valmistaminen tehoaineista ja valmisteiden pakkaaminen. Bayer ja ACS ovat vertikaalisesti integroituneita yrityksiä, jotka valmistavat tehoaineita lähinnä omaan käyttöönsä, omien lopputuotteidensa valmistamista varten.
(918) Asiassa M.737, Ciba-Geigy/Sandoz, komissio päätteli, ettei tehoaineita voi oikeastaan korvata toisillaan vaan ne muodostavat erilliset tuotemarkkinat. Jokaisella tehoaineella on omat ainutlaatuiset ominaisuutensa, ja ne on tarvittaessa patentoitu. Osapuolet yhtyvät komission määritelmään.
(919) Maantieteellisten markkinoiden osalta osapuolet väittävät, että tehoaineiden markkinat tuotantoketjun alkupäässä ovat ainakin ETA:n laajuiset elleivät jopa maailmanlaajuiset, koska tehoaineet rekisteröidään direktiivin 91/414/ETY nojalla Euroopan laajuisesti, eivätkä kansalliset lupavaatimukset näin ollen rajoita markkinoille pääsyä, myynti ja jakelu tapahtuu nykyään maailmanlaajuisesti ja lopuksi kuljetuskustannukset ovat merkityksettömät. Komissio yhtyy tähän näkemykseen.
F.2 Kilpailua koskeva arviointi
Bayerin toimittamat tehoaineet
(920) Bayer myy lukuisia tehoaineita, joita käytetään rikkakasvien torjunta-aineissa: aminotriatsolia, diuronia, flufenasetia ja metamitronia. Ne ovat kaikki patentoimattomia lukuun ottamatta flufenasetia, jota toimitetaan [...] rajallinen määrä, jonka arvo oli [...] miljoonaa euroa vuonna 2000. Sienitautien torjunta-aineissa käytettävistä tehoaineista, joita myydään kolmansille osapuolille, Bayer toimittaa nykyään [...] tebukonatsolia, jota käytetään lähinnä viljojen sienitautien torjunta-aineissa. Tuotantoketjun loppupään hyönteisten torjunta-aineiden markkinoilla käytettävien tehoaineiden alalla Bayerin myynti kolmansille osapuolille rajoittuu oksidemetoni-metyylin myyntiin [...] ([...] miljoonaa euroa) ja fentitrotionin myyntiin [...] ([...] miljoonaa euroa).
ACS:n toimittamat tehoaineet
(921) Vain muutama niistä ACS:n tehoaineista, joita käytetään viljelykasvien suoja-aineissa, kuten hyönteisten torjunta-aineissa, sienitautien torjunta-aineissa ja rikkakasvien torjunta-aineissa, on patentoitu. Tällaisia ovat diflufenikaani, isoksaflutoli, fenproksimaatti, glufosinaatti, propamokarbi ja fosetyyli. Kaikki nämä patentoidut tuotteet myydään Bayerille lukuun ottamatta fosetyylin vähäistä myyntiä [...] ja diflufenikaanin vähäistä myyntiä [...].
(922) Suunniteltu sulautuma ei muuta nykyistä markkinarakennetta minkään tehoaineen alalla, jolla liiketoimesta ei seuraa päällekkäisyyttä.
(923) Kaikista Bayerin ja ACS:n viljelykasvien suoja-aineita varten myymistä tehoaineista patentoimaton diuroni on ainoa, jota molemmat osapuolet myyvät. Diuronin myynnin ETA:n laajuisten markkinoiden arvo on noin [...] miljoonaa euroa, ja osapuolten yhdistetty markkinaosuus näillä markkinoilla on selkeästi alle [10-20] prosenttia.
(924) Edellä esitetyn johdosta komissio päättelee, ettei ehdotettu liiketoimi luo tai vahvista määräävää asemaa tehoaineiden eri markkinoilla.
(925) ACS:n muita kuin maanviljelytuotteita varten, kuten pieneläinten ulkoloisten torjunta-aineita, kotipuutarhureiden käyttämiä tuholaisten torjunta-aineita ja kotitalouksien hyönteisten torjunta-aineita varten myymien tehoaineiden osalta viitataan niitä koskevissa kohdissa esitettyihin tietoihin.
G. TEOLLINEN RIKKAKASVIEN TORJUNTA
G.1 Merkitykselliset markkinat
Tuotemarkkinat
(926) Kuten komissio totesi asiassa Hoechst/Rhône-Poulenc, teollisten rikkakasvien torjunta-aineiden markkinoihin kuuluvat tuotteet, joita käytetään rikkakasvien tuhoamiseen lukuisissa muissa ympäristöissä kuin maatiloilla, kuten teollisuustonteilla, rautatiekiskoilla, sähköjohtojen ympärillä, pysäköintialueilla ja vesiympäristöissä. Teollisia rikkakasvien torjuntatuotteita myydään erilaisina valmisteina kuin maataloudessa käytettäviä rikkakasvien torjunta-aineita ja erilaisille asiakkaille.
Maantieteelliset markkinat
(927) Osapuolet ilmoittavat, että teollisten rikkakasvien torjuntatuotteiden merkitykselliset maantieteelliset markkinat ovat ETA:n laajuiset. Tätä näkemystä tukee se, että on olemassa monikansallisia toimittajia, keskustuotantolaitoksia ja matalat kuljetuskustannukset. Lopullinen markkinoiden määritelmä voidaan kuitenkin jättää avoimeksi, koska, vaikka merkitykselliset tuotemarkkinat onkin määriteltävä kapealta pohjalta kansallisiksi, liiketoimi ei aiheuta huolta määräävästä asemasta markkinoilla.
G.2 Kilpailua koskeva arviointi
Osapuolten tarjonta
(928) Bayerin toiminta keskittyy Saksan markkinoille, joilla se myy glyfosaattia tuotenimellä Tender sekä Ustinex G -rikkakasvien torjunta-ainetta, jonka tehoaineina ovat glyfosaatti ja diuroni. Glyfosaattituotteita Bayerille toimittavat [...] ja [...] toimitussopimuksilla, jotka eivät ole yksinomaisia.
(929) ACS myy valmisteita teollisen rikkakasvien torjunnan markkinoilla joko suoraan loppukäyttäjille tai eri jäsenvaltioissa toimivien jälleenmyyjien kautta. ACS myy tuotteitaan ja/tai palvelujaan rautatieyrityksille. Sillä on palvelusopimus [...] ja [...] kanssa (Ranskassa).
Markkina-asema
(930) Osapuolten lukujen mukaan markkinoiden arvo on ETA-alueella arviolta [...] miljoonaa euroa. Sulautuneen yrityksen markkinaosuus olisi [20-30] prosenttia (Bayer: [0-10] prosenttia, ACS: [10-20] prosenttia).
(931) Osapuolet käyvät ETA-alueella voimakasta kilpailua etenkin Monsanton kanssa (noin [10-20] prosenttia) mutta myös muiden kansainvälisten toimijoiden kanssa (Dow ja BASF) sekä lukuisien kansallisten toimittajien kuten Spiess Uranian ja Feinchemien kanssa. Lisäksi Bayer kasvattaa vain vähän ACS:n markkinaosuutta, joten liiketoimi ei muuta merkittävästi markkinoiden rakennetta.
(932) Ainoa jäsenvaltio, jossa osapuolten tuotteissa on päällekkäisyyttä ja jossa toimenpide vaikuttaa markkinoihin, on Saksa. Osapuolten yhdistetty markkinaosuus Saksan markkinoilla on [20-30] prosenttia (Bayer: [10-20] prosenttia, ACS: [10-20] prosenttia). Spiess Urania säilyy noin [50-60] prosentin markkinaosuudellaan selkänä markkinajohtajana vielä liiketoimen jälkeenkin. Toinen vahva kilpailija on Monsanto, jonka markkinaosuus on [10-20] prosenttia. Lisäksi on lukuisia muita paikallisia toimittajia, kuten Lauff ja Evers, joiden yhdistetty markkinaosuus on [10-20] prosenttia.
(933) Lisäksi sekä Bayerin että ACS:n liikevaihto teollisen rikkakasvien torjunnan alalla Saksassa perustuu lähes yksinomaan niiden myyntiin yhdelle tietylle asiakkaalle, joka on [...].
Päätelmä teollisesta rikkakasvien torjunnasta
(934) Edellä esitetyn johdosta komissio päättelee, ettei liiketoimi luo tai vahvista määräävää asemaa teollisen rikkakasvien torjunnan markkinoilla.
H. AMMATTIMAINEN TUHOLAISTORJUNTA (HYÖNTEISTEN TORJUNTA-AINEET, JYRSIJÖIDEN TORJUNTA-AINEET)
H.1 Merkitykselliset tuotemarkkinat
(935) Ammattilaisten tuholaistorjuntatuotteet ovat hyönteisten torjunta-aineita, jotka on suunniteltu erityisesti ammattimaisten tuholaistorjujien, teollisuusasiakkaiden sekä paikallisten viranomaisten ja kuntien käyttöön. Tuotteiden pakkaukset, jälleenmyynti ja koostumus ovat erilaiset kuin tuotteissa, joita myydään kotitalousasiakkaille.
(936) Ammattimaisessa tuholaistorjunnassa käytettävät hyönteisten torjunta-aineet tehoavat kaikenlaisiin hyönteisiin, kuten kärpäsiin, torakoihin ja muurahaisiin. Osapuolten mukaan suurin osa tuotteista on tarkoitettu useiden hyönteisten torjuntaan. Osapuolet esittävät, että ammattimaisen tuholaistorjunnan markkinat voidaan jakaa monikäyttöisiin hyönteisten torjunta-aineisiin, jyrsijöiden torjunta-aineisiin ja kärpäs-, punkki- ja kirpputuotteisiin. Monikäyttöisiin hyönteisten torjunta-aineisiin kuuluu nestemäisiä ja sumutettavia tuotteita (lähinnä pinta- ja tilasumutteita) erilaisia ryömiviä ja lentäviä hyönteisiä vastaan.
(937) Hyönteisten torjunta-aineisiin, jotka on suunniteltu vain tiettyjen hyönteisten torjuntaan, kuuluu yhä enemmän "passiivisia" torjunta-aineita, kuten geelejä ja houkuttimia torakoiden ja muurahaisten torjuntaan. Valmisteen tehokkuus riippuu siitä, kuinka hyvin tehoaine soveltuu nautittavaksi suun kautta, kuinka hyvältä tuote maistuu, sillä sen on houkuteltava hyönteisiä, vaikka tarjolla olisi runsaasti muutakin ruokaa, sekä siitä, että houkutinansa on suunniteltu kunnolla.
Osapuolet väittävät, etteivät geeli tai houkuttimet, joita käytetään torakoiden torjunnassa, muodosta erillisiä markkinoita
(938) Osapuolet väittävät, että erityisiä hyönteisiä vastaan tarkoitetut tuotteet, jotka pohjautuvat geeliin ja houkuttimiin, eivät muodosta erillisiä tuotemarkkinoita, koska monikäyttöiset hyönteisten torjunta-aineet korvaavat tehokkaasti hyönteiskohtaiset geelit ja houkuttimet.
(939) Osapuolten komission päätöksen johdosta esittämien kirjallisten huomautusten mukaan "ei ole tarkoituksenmukaista määritellä erillisiä markkinoita torakoiden torjuntaan käytettäville geeleille tai houkuttimille, vaan torakoiden torjunta-aineiden markkinat on määriteltävä siten, että niihin kuuluvat sekä sumutteet ja aktiiviset torjunta-aineet että passiivisessa torjunnassa käytettävät geelit ja houkuttimet". Väite perustuu siihen näkemykseen, että sumutteet eroavat geeleistä ja houkuttimista ainoastaan sen tavan perusteella, jolla niitä kohdistetaan hyönteisiin (aktiivinen vs. passiivinen torjunta), mutta ne tehoavat yhtä hyvin kohde-eläimeen.
Vastaajat väittävät, että geelin tai houkuttimien käyttö tarjoaa huomattavia tehokkuusetuja
(940) Vastaajat, niin asiakkaat kuin kuluttajatkin, olivat tutkimuksessa yhtä mieltä siitä, että sekä sumutteet että geeli tehoavat torakoihin. Sumutteet sopivat laajan vaikutusalansa ja nopean vaikutusaikansa johdosta runsaan hyönteismäärän tuhoamiseen, joka on tehtävä kerralla. Geeli ja houkuttimet on tarkoitettu erityisesti torakoille, eivätkä ne tehoa välittömästi, vaikka ne vaikuttavatkin yleensä pitkään. Ne vaikuttavat soveltuvan torakoiden säännölliseen torjuntaan ja tapauksiin, joissa vaikutukset on kohdennettava tarkkaan (esim. eläintarhoissa).
(941) Vaikka jotkut vastaajista katsovatkin molempien tuotteiden tehoavan yhtä hyvin torakoihin, geelin tai houkuttimien käytöllä on ilmoitettu olevan kieltämättömiä tehokkuusetuja.
(942) Erityisesti vastaajat ovat tuoneet johdonmukaisesti esiin, että geeliin tai houkuttimiin perustuva torjunta tarjoaa ympäristöhyötyjä, joiden kanssa sumutteet eivät voi kilpailla. Geelin tai houkuttimien käytöstä ei esimerkiksi aiheudu myrkkylaskeumaan liittyviä ongelmia, joita sumutteet voivat aiheuttaa.
(943) Geeliin tai houkuttimiin liittyvän jäännösmyrkkyjen puuttumisen takia tämä teknologia tarjoaa huomattavia etuja sisätilojen käsittelyssä ja yleensä sellaisten tilojen käsittelyssä, joissa oleskelee jatkuvasti ihmisiä tai lemmikkieläimiä. Lisäksi sumutteisiin pohjautuva torjunta häiritsee jonkin verran arkielämää, minkä takia sumutteet eivät sovellu kovin hyvin esimerkiksi sairaaloiden, koulujen tai ravintoloiden käsittelyyn.
(944) Lisäksi geelin ja houkuttimien levittäminen ei edellytä yhtä paljon suojatoimenpiteitä ja laitteita kuin sumutteilla toteutettava torjunta. Tämä seikka on tuotu esiin myös käytännön tason hyötynä tuholaistorjujien näkökulmasta.
(945) Edellä mainittujen etujen ohella geeliä ja houkuttimia pidetään kalliimpina kuin sumutteita. Myös osapuolet ovat todenneet, että geelin ja houkuttimien käyttö on lisääntynyt viime vuosina.
Päätelmä
(946) Ammattimaiset tuholaistorjujat samoin kuin tuholaistorjunnan lopulliset edunsaajat katsovat, että geeliin ja houkuttimiin liittyvät ympäristö- ja turvallisuushyödyt ovat tuotteiden merkityksellisiä ominaisuuksia. Geeliä ja houkuttimia pidetään uuden sukupolven tuotteina, joiden teknologia on ympäristön kannalta turvallista ja helppokäyttöistä.
(947) Tuholaistorjujat ja lopulliset edunsaajat ottavat nämä ominaisuudet huomioon tuotteen tehokkuuden lisäksi.
(948) Näin ollen ei voida sanoa, että geeli ja houkuttimet olisivat vain kaksi levitysmuotoa ja että sumutteet olisivat hoitomuoto, ja geelit ja houkuttimet ehkäisymuoto. Kuten edellä on mainittu, ympäristöhyötyihin, turvallisuuteen ja käytännöllisyyteen liittyvät ominaisuudet ovat geelin ja houkuttimien huomattavia etuja.
(949) Kyseisten kahden tuotteen välisestä taloudellisesta suhteesta voidaan todeta, että ne vaikuttavat täydentävän toisiaan torakoiden torjunnassa pitkällä aikavälillä, koska sekä aktiiviset että passiiviset torjuntamuodot ovat todennäköisesti tarpeellisia.
(950) Lyhyellä aikavälillä niiden välillä vaikuttaisi olevan tiettyä yksisuuntaista korvaavuutta. Geelillä ja houkuttimilla ei voida korvata sumutteita silloin, kun tarvitaan yleistä "puhdistusta", koska niiden vaikutusala on kapeampi eivätkä ne vaikuta yhtä nopeasti.
(951) Toisaalta taas sumutteilla voidaan korvata geeli ja houkuttimet, koska sumutteet tehoavat torakoihin. Korvaavuus on kuitenkin rajallista, koska se ei päde tilanteissa, joissa tarvitaan geelin ja houkuttimien käytön tarjoamia käytännön etuja.
(952) Edellä mainitut ylimääräiset ominaisuudet ja edut, jotka tekevät geelistä ja houkuttimista uuden sukupolven tuotteita sumutteisiin nähden, sekä sumutteiden rajallinen kyky korvata tehokkaasti geeli ja houkuttimet, saavat komission päätymään siihen, että geeli ja houkuttimet, jotka on tarkoitettu torakoiden torjuntaan, muodostavat erilliset tuotemarkkinat.
(953) Ammattimaisen tuholaistorjunnan markkinoiden määritelmä voidaan muilta osin jättää avoimeksi, koska ilmoitettu toimenpide ei aiheuttaisi kilpailuongelmia, vaikka käytettäisiin kapeinta määritelmää.
H.2 Kilpailua koskeva arviointi
H.2.1 Monikäyttöiset hyönteisten torjunta-aineet
(954) Monikäyttöisten hyönteisten torjunta-aineiden ETA:n laajuisten markkinoiden arvo on noin [...] miljoonaa euroa. Bayer ja ACS toimivat markkinoilla pyretroidi- ja karbamaattivalmisteilla. Kaikki tehoaineet ovat patentoimattomia. Suurimpia kilpailijoita markkinoilla ovat Dow, joka tarjoaa geneeriseen tehoaineeseen, klorpyrifossiin, pohjautuvia valmisteita, BASF, joka tarjoaa alfa-sypermetriinipohjaisia tuotteita, Sumitomo ja Syngenta. Osapuolten yhdistetty markkinaosuus olisi [20-30] prosenttia. Syngentan tarjoamien tuotteiden markkinaosuus olisi arviolta [10-20] prosenttia ja Dow'n [10-20] prosenttia.
(955) Kansallisella tasolla toimenpide vaikuttasi seuraavien jäsenvaltioiden markkinoihin: Itävalta, Belgia, Tanska, Ranska, Italia ja Alankomaat.
(956) Itävallassa osapuolten yhdistetty markkinaosuus on [20-30] prosenttia (Bayer: [10-20] prosentti, ACS: [10-20] prosenttia). Selkeä markkinajohtaja on Dow, jonka markkinaosuus on arviolta [50-60] prosenttia. Markkinoilla toimii myös paikallisia toimittajia ([20-30] prosenttia).
(957) Belgiassa osapuolten yhdistetty markkinaosuus on [20-30] prosenttia (Bayer: [0-10] prosenttia, ACS: [10-20] prosenttia). Osapuolten kanssa kilpailevat Syngenta ([40-50] prosenttia) ja Dow ([10-20] prosenttia). Paikallisten toimittajien markkinaosuus on [20-30] prosenttia.
(958) Tanskassa osapuolten yhdistetty markkinaosuus on [30-40] prosenttia (Bayer: [20-30] prosenttia, ACS: [0-10] prosenttia). Tanskan markkinoilla on suuri määrä paikallisia toimittajia, joiden yhdistetty markkinaosuus on [60-70] prosenttia.
(959) Ranskassa osapuolten yhdistetty markkinaosuus on [20-30] prosenttia (Bayer: [0-10] prosenttia, ACS: [20-30] prosenttia). Ne käyvät voimakasta kilpailua useiden monikansallisten yhtiöiden kanssa, kuten Dow'n ([10-20] prosenttia), Syngentan ([10-20] prosenttia), FMC:n ([0-10] prosenttia), BASFin ([0-10] prosenttia) ja Sumitomon ([0-10] prosenttia) kanssa, sekä paikallisten toimittajien kanssa, joiden yhdistetty markkinaosuus on [20-30] prosenttia.
(960) Italiassa osapuolten yhdistetty markkinaosuus on [20-30] prosenttia (Bayer: [0-10] prosenttia, ACS: [20-30] prosenttia). Osapuolten kanssa kilpailee useita monikansallisia yhtiöitä, kuten Dow, jonka markkinaosuus on [10-20] prosenttia, Sumitomo ([10-20] prosenttia) ja Syngenta ([10-20] prosenttia). Kilpailuun osallistuu myös paikallisia toimittajia, kuten Leica ([10-20] prosenttia) ja Copyr ([0-10] prosenttia).
(961) Alankomaissa osapuolten yhdistetty markkinaosuus on [40-50] prosenttia (Bayer: [20-30] prosenttia, ACS: [10-20] prosenttia). Syngentalla on paljon toimintaa näillä markkinoilla, joilla sen osuus on noin [30-40] prosenttia.
Päätelmä
(962) Kaikilla edellä mainituilla markkinoilla on niin varteenotettavia kilpailijoita, että asiakkailla on riittävästi vaihtoehtoja. Komissio päättelee näin ollen, ettei ehdotettu toimenpide luo tai vahvista määräävää asemaa ammattimaisen tuholaistorjunnan - monikäyttöisten hyönteisten torjunta-aineiden markkinoilla Itävallassa, Belgiassa, Tanskassa, Ranskassa, Italiassa ja Alankomaissa.
H.2.2 Torakoiden ammattimainen tuholaistorjunta
a) Osapuolten tarjonta
(963) ACS toimii torakoiden segmentissä fiproniilipohjaisella tuotteellaan nimeltä Goliath ja hydrametylnonipohjaisella tuotteellaan nimeltä Maxforce, jota toimittaa Yhdysvaltoihin sijoittautunut yritys, Clorox. Bayer myy kahta imidaklopridipohjaista tuotetta (Premise ja Proficid).
(964) Kaikki näillä markkinoilla käytettävät tehoaineet ovat patentoimattomia, lukuun ottamatta osapuolten imidaklopridia ja fiproniilia.
(965) Fiproniilia pidetään yleisesti johtavana ja tehokkaimpana tehoaineena tällä alalla, koska se on tehokasta pieninä annoksina ja se vaikuttaa nopeasti. Myös hydrametylnonin vaikutustapa eroaa perinteisistä hyönteisten torjunta-aineista. Vaikka hydrametylnoni on patentoimaton, BASF American Cyanamid on nykyään sen ainoa valmistaja maailmassa.
(966) On syytä mainita, että Bayerin myynti ja markkinaosuus ovat kasvaneet voimakkaasti hiljattain lanseeratun Premise-tuotteen ansiosta. Osapuolten esittämien lukujen perusteella Bayerilla ei ollut lähes mitään toimintaa ETA:n markkinoilla vuonna 1998, ja vuonna 1999 sen markkinaosuus oli vain [0-10] prosenttia, mutta vuonna 2000 sen markkinaosuus ylsi [0-10] prosenttiin. Osapuolet ennakoivat, että Bayerin markkinaosuus kasvaa [10-20] prosenttiin vuonna 2004.
Maxforcen hankinta
(967) Komissio sai tutkimuksen aikana selville, että Clorox ja ACS kävivät keskenään neuvotteluja. Neuvottelujen aiheena oli ammattimaisessa tuholaistorjunnassa ensisijaisesti ja yksinomaisesti käytettävän omaisuuden siirtäminen Cloroxilta ACS:lle. Neuvottelun kohteena olevaan omaisuuteen kuuluu Maxforce-tuotetta koskeva aineeton omaisuus.
(968) ACS:n myöhemmin toimittamien tietojen mukaan sopimus on tehty ja ACS:stä tulee Maxforce-tuotenimen ja siihen liittyvien patenttien, teknisen asiantuntemuksen ja liikearvon omistaja. Tämä aineeton omaisuus ja siihen liittyvät oikeudet siirtyisivät sulautuman seurauksena Bayerille.
(969) Clorox on on tähän mennessä jo sisällyttänyt fiproniilin tehoaineena tuotteen koostumukseen Yhdysvaltojen markkinoilla, mutta ei ETA-alueella. Kuten osapuolet ovat vahvistaneet, fiproniili on hydrametylnonia tehokkaampaa. Osapuolet myöntävät myös, ettei tehoaineen kustannuksella ole suurta merkitystä lopputuotteen kannalta ja että tuotantokustannukset ovat näin ollen hyvin samankaltaiset riippumatta siitä, pohjautuuko Maxforce fiproniiliin vai hydrametylnoniin. Osapuolet ilmoittavat myös, että loppukuluttajan maksama hinta on molemmissa tapauksissa hyvin samankaltainen.
(970) ACS:n ja Cloroxin välisen liiketoimen seurauksena ACS:n markkina-asema muuttuu laadullisesti, sillä Maxforce esitetään valikoimassa yhtiön omana tuotteena eikä yhtiön jälleenmyymänä kolmannen osapuolen tuotteena. Lisäksi Maxforceen liittyvien oikeuksien uuden sisällön johdosta olisi järkevää laittaa fiproniili tehoaineeksi tuotteeseen. Tehokkuusetujen lisäksi tuotteen muuttaminen poistaisi riippuvuuden hydrametylnonista, tehoaineesta, joka on viime kädessä samassa segmentissä kilpailevan BASFin hallussa.
b) Kilpailijoiden tarjonta
(971) Muista suurista toimijoista BASF tarjoaa Faslane-tuotetta, joka pohjautuu hydrametylnoniin.
c) Markkina-asema
(972) ETA-alueella ja osapuolten lukujen mukaan torakoiden ammattimaisessa tuholaistorjunnassa käytettävien tuotteiden kokonaismarkkinoiden arvo oli [...] miljoonaa euroa vuonna 2000. Bayerin ja ACS:n osuus näistä markkinoista olisi [50-60] prosenttia (Bayer: [0-10] prosenttia, ACS: [40-50] prosenttia). Suurin kilpailija on BASF ([10-20] prosenttia). Osapuolet väittävät, että markkinat eivät ole kovin avoimet. Tämä seikka on vahvistettu tutkimuksessa.
(973) Ehdotetussa sulautumassa syntyvä yritys olisi näin ollen johtavassa asemassa. Osapuolet väittävät, ettei mitään kilpailuongelmia kuitenkaan ilmaantuisi, koska Bayer kasvattaa ACS:n markkinaosuutta yleensä vain pienellä prosenttiosuudella.
(974) On myös väitetty, että markkinoilla toimii kansainvälisiä yhtiöitä, kuten Dow ja BASF, jotka voivat vastata sulautuneen yrityksen kaikenlaiseen kilpailua rajoittavaan toimintaan. Komissiolle on kuitenkin tutkimuksessa selvinnyt, että Dow on poistanut tuotteensa, organofosfaattipohjaisen Swatin, markkinoilta vuonna 2000, eikä se näin ollen toimi enää kyseisillä markkinoilla. On myös vahvistettu, ettei Syngenta valmista, myy tai jälleenmyy suoraan tai välillisesti mitään torakoiden torjunnassa käytettävää geeliä tai houkutinta.
(975) Avoimuuden puutteen takia on yleensä vaikea määritellä pienten kilpailijoiden myyntiä ja markkinaosuuksia.
d) Arviointi
(976) Sulautumaa edeltävässä tilanteessa ETA-alueella on näin ollen vain kolme suurta maatalouskemian alan toimijaa: ACS, BASF ja Bayer. Kuten edellä on osoitettu, ACS on selkeästi johtava toimija näillä markkinoilla, ja sen tuotteita pidetään korkealaatuisina valmisteina, jotka pohjautuvat johtavaan tehoaineeseen. Bayer ja BASF tarjoavat nykyään tuotteita, jotka sisältävät tehokkaita tehoaineita, ensimmäinen imidaklopridia ja jälkimmäinen hydrametylnonia, jotka eivät kuulu vanhoihin kemikaaleihin.
(977) Yhdistetty yritys pystyisi tarjoamaan useita tuotteita, jotka pohjautuvat markkinoiden kahteen ainoaan tehoaineeseen, joilla on patenttisuoja. ETA-alueelle jäisi vain yksi suuri toimija, BASF, joka tarjoaisi tuotetta, jonka tehoaine, hydrametylnoni, ei kuulu vanhoihin kemikaaleihin.
(978) Patentoimattomiin tehoaineisiin liittyvien yksinoikeuksien ansiosta sulautunut yritys on ainoa, joka pystyy tarjoamaan tuholaiskäsittelyn, jossa vuorottelevat nykyaikaiset tehoaineet. Tämä tarjoaa erinomaisen kilpailuedun mahdollisen resistenssin käsittelemisessä.
(979) Vaihtoehtoisesti, kun otetaan huomioon, ettei fiproniilille ja imidaklopridille ole vielä ilmennyt resistenssiä, sulautuneella yrityksellä olisi se järkevä vaihtoehto, että se yksinkertaisesti lakkauttaisi Bayerin nykyiset tuotteet.
(980) Osapuolilla on suuret yhdistetyt markkinaosuudet useilla kansallisilla markkinoilla: Itävallassa ([30-40] prosenttia), Belgiassa ([60-70] prosenttia), Ranskassa ([60-70] prosenttia), Saksassa ([50-60] prosenttia), Alankomaissa ([40-50] prosenttia) ja Espanjassa ([40-50] prosenttia).
(981) Itävallassa markkinoiden arvoksi arvioitiin [...] miljoonaa euroa ja osapuolten yhdistetyksi markkinaosuudeksi [30-40] prosenttia vuonna 2000 (Bayer: [0-10] prosenttia, ACS: [30-40] prosenttia). Markkinaosuutta ei pidetä riittävän suurena, jotta osapuolet voisivat haitata kilpailua. Komissio on näin ollen päätellyt, ettei ehdotettu liiketoimi luo määräävää asemaa torakoiden torjunnassa käytettävien geelien ja houkuttimien markkinoilla Itävallassa.
(982) Myöskään Belgian markkinoilla, joiden arvoksi arvioidaan [...] miljoonaa euroa, ei ole yhtään suurta toimijaa. Osapuolten yhdistetty markkinaosuus olisi ollut [60-70] prosenttia vuonna 2000 (Bayer: [40-50] prosenttia, ACS: [20-30] prosenttia).
(983) Ranskan markkinat ovat Euroopan suurimmat, niiden arvo on [...] miljoonaa euroa. Osapuolten yhdistetty markkinaosuus olisi arviolta [60-70] prosenttia (Bayer: [0-10] prosenttia, ACS: [60-70] prosenttia). Osapuolet arvioivat, että BASF toimisi markkinoilla ja sillä olisi niillä [10-20] prosentin markkinaosuus. Vaikka Bayerin markkinaosuus on huomattavasti pienempi kuin osapuolten, uusi yritys voisi hyödyntää edellä mainittuja mahdollisuuksia tuotteiden hallinnassa, koska sillä on laajempi tuotevalikoima. On jälleen syytä korostaa edellä esitettyjä laadullisia etuja, joita seuraisi johtavan tuotteen ja tärkeimmän kasvavan kilpailijan yhdistämisestä.
(984) Tilanne on samankaltainen Saksassa, jonka markkinoiden arvo on [...] miljoonaa euroa. Osapuolten yhdistetyn markkinaosuuden arvioidaan olevan [50-60] prosenttia (Bayer: [0-10] prosenttia, ACS: [40-50] prosenttia). BASFin markkinaosuus on noin [10-20] prosenttia.
(985) Alankomaiden markkinoiden arvo on [...] miljoonaa euroa. Osapuolten yhdistetty markkinaosuus olisi [40-50] prosenttia (Bayer: [0-10] prosenttia, ACS: [30-40] prosenttia). Ainoa markkinoilla vuonna 2000 toiminut kansainvälinen kilpailija oli Dow, jonka markkinaosuus oli [0-10] prosenttia. Kuten edellä on mainittu, Dow on poistunut näiltä markkinoilta. Jäljelle jäävän markkinaosuuden jakavat pienemmät toimittajat.
(986) Espanjassa, jonka markkinoiden koko on [...] miljoonaa euroa, yhdistetyn yrityksen markkinaosuus olisi [40-50] prosenttia (Bayer: [10-20] prosenttia, ACS: [30-40] prosenttia). BASF toimii Espanjan markkinoilla, joilla sen markkinaosuus on [10-20] prosenttia. Paikallisten toimittajien markkinaosuus on yhteensä [40-50] prosenttia, tosin niiden identiteetin ja markkinaosuuksien tarkistaminen on ongelmallista.
Päätelmä
(987) Kun otetaan huomioon osapuolten tuotevalikoima, ehdotettu toimenpide johtaa ACS:n tehokkaimpien tuotteiden ja Bayerin lupaavan ja menestyksekkäästi lanseeratun tuotteen yhdistämiseen. Yksikään muu toimija ei pysty kilpailemaan sulautuneen yrityksen tuotekehitysvalmiuksien kanssa. Kun otetaan lisäksi huomioon sulautuneen yrityksen suuret markkinaosuudet, komissio katsoo, että ehdotettu liiketoimi luo määräävän aseman torakoiden torjunnassa käytettävien geelien ja houkuttimien markkinoilla Belgiassa, Ranskassa, Saksassa, Alankomaissa ja Espanjassa.
(988) On huomionarvoista, että joissakin maissa, joiden osuus on yhteensä [20-30] prosenttia ETA-alueen kokonaismarkkinoista, ACS:llä on nykyään verraton asema ilman, että markkinoilla olisi yhtään kansainvälistä toimijaa. Osapuolten toimittamien tietojen mukaan tällainen tilanne vallitsee Kreikassa (ACS: [60-70] prosenttia), Italiassa (ACS: [50-60] prosenttia), Portugalissa (ACS: [50-60] prosenttia) ja Yhdistyneessä kuningaskunnassa (ACS: [30-40] prosenttia). Bayerin ei näin ollen tarvitsisi nähdä vaivaa tuodakseen uuden tuotteensa markkinoille, koska ehdotetun liiketoimen myötä se voisi hankkia tuotevalikoiman, joka olisi jo valmiiksi johtavassa asemassa.
H.2.3 Kärpästen, punkkien ja kirppujen ammattimainen tuholaistorjunta
(989) Kärpästen, punkkien ja kirppujen ammattimaisessa tuholaistorjunnassa käytettävien tuotteiden ETA:n laajuisten kokonaismarkkinoiden arvo oli [...] miljoonaa euroa vuonna 2000. Osapuolten yhdistetty markkinaosuus on [0-10] prosenttia (Bayer: [0-10] prosenttia, ACS: [0-10] prosenttia). Syngenta on markkinajohtaja [40-50] prosentin markkinaosuudella, ja myös Dow toimii näillä markkinoilla, sen osuus on [0-10] prosenttia.
(990) Toimenpide vaikuttaisi ainoastaan Ranskan markkinoihin, joilla osapuolten yhdistetty markkinaosuus on [10-20] prosenttia. Osapuolet kilpailevat markkinoita selkeästi johtavan Syngentan ([60-70] prosenttia) kanssa ja Dow'n ([20-30] prosenttia) kanssa.
(991) Komissio katsoo edellä esitetyistä syistä, ettei ehdotettu toimenpide luo määräävää asemaa kärpästen, punkkien ja kirppujen ammattimaisen tuholaistorjunnan markkinoilla Ranskassa.
H.2.4 Ammattimainen tuholaistorjunta - jyrsijöiden torjunta-aineet
(992) ETA-alueen jyrsijöiden torjunta-aineiden markkinoiden arvo oli noin [...] miljoonaa euroa vuonna 2000. Osapuolten yhdistetty markkinaosuus on [10-20] prosenttia (Bayer: [0-10] prosenttia, ACS: [0-10] prosenttia). Syngenta johtaa markkinoita noin [20-30] prosentin markkinaosuudella. Markkinoilla toimivat myös Lipha ([10-20] prosenttia), Sorex ([0-10] prosenttia) ja BASF ([0-10] prosenttia).
(993) Jäsenvaltioita, joiden markkinoihin toimenpide vaikuttaa, ovat Belgia ja Saksa.
(994) Belgiassa osapuolten yhdistetty markkinaosuus on [30-40] prosenttia (Bayer: [0-10] prosenttia, ACS: [30-40] prosenttia). Kilpailuoloja ylläpitävät BASF ja Syngenta, joiden molempien markkinaosuus on [20-30] prosenttia, sekä Lipha, jonka markkinaosuus on [0-10] prosenttia.
(995) Saksassa osapuolten yhdistetty markkinaosuus on [10-20] prosenttia (Bayer: [0-10] prosenttia, ACS: [10-20] prosenttia). Markkinoilla on riittävästi vaihtoehtoisia toimittajia, kuten Syngenta ([10-20] prosenttia), Frowein ([10-20] prosenttia) Lipha ([0-10] prosenttia), Killgem, Hygan, Sorex ja BASF, joilla on jokaisella [0-10] prosentin markkinaosuus.
(996) Komissio katsoo edellä esitetyistä syistä, ettei ilmoitettu toimenpide luo määräävää asemaa jyrsijöiden torjunta-aineiden markkinoilla Belgiassa eikä Saksassa.
Yleinen päätelmä ammattimaisesta tuholaistorjunnasta
(997) Komissio on päätellyt ammattimaisen tuholaistorjunnan alalla, että ehdotettu liiketoimi luo määräävän aseman torakoiden torjunnassa käytettävien geelien ja houkuttimien markkinoilla Belgiassa, Ranskassa, Alankomaissa ja Espanjassa.
I. MAATALOUDEN ULKOPUOLISET VILJELYKASVIEN SUOJELUAINEET KOTEJA JA PUUTARHOJA VARTEN
I.1 Merkitykselliset tuotemarkkinat
(998) Osapuolet ovat ilmoittaneet, että maatalouden ulkopuoliset viljelykasvien suoja-aineet koteja ja puutarhoja varten (jäljempänä "koti- ja puutarhakasvien suojeluaineet") muodostavat maataloustuotteista erilliset markkinat, koska näitä tuotteita myydään toisenlaisina valmisteina ja eri asiakkaille. Osapuolet väittävät lisäksi, että rikkakasvien torjunta-aineille, sienitautien torjunta-aineille ja hyönteisten torjunta-aineille on määriteltävä erilliset markkinat, mutta näitä markkinoita ei ole tarkoituksenmukaista jakaa edelleen kasvilajien mukaan, koska useimpien tuotteiden merkinnät ovat yleisluonteisia ja niitä voidaan käyttää monenlaisten kasvien suojeluun.
(999) Komission tutkimuksessa on pitkälti vahvistettu tämä markkinoiden määritelmä. Tämän alan arviointia varten ei kuitenkaan ole tarpeellista määritellä täsmällisesti merkityksellisiä tuotemarkkinoita ja maantieteellisiä markkinoita, koska markkinamääritelmästä riippumatta ehdotettu yrityskauppa ei aiheuta kilpailuongelmia.
I.2 Kilpailua koskeva arviointi
a) Nykyinen markkinarakenne
(1000) Bayer toimii koti- ja puutarhakasvien suojeluaineiden alalla puutarhanhoidon ja ammattilaistuotteiden osastonsa (Garden/Professional Care Division, GPC) kautta. GPC-osastolla on Euroopassa toimintaa vain kotitalous- ja puutarha-alalla, eikä se myy tuotteita ammattitarkoituksiin.
(1001) ACS ei ole toimittanut valmisteita koti- ja puutarhakasvien suojeluaineiden alalla sen jälkeen, kun se myi entisen Rhône-Poulenc Jardinin Scottsille vuonna 1998. Osapuolten toiminnassa ei näin ollen ole horisontaalisia päällekkäisyyksiä tällä alalla. Vertikaalinen kytkös on kuitenkin olemassa siltä osin, että ACS valmistaa ja jälleenmyy tehoaineita koti- ja puutarhakasvien suojeluaineiden valmistajille, muun muassa Bayerin suurimmalle kilpailijalle Scottsille.
(1002) Scotts on kotitalouksia ja puutarhoja varten tarkoitettujen kulutushyödykkeiden alan kansainvälinen yritys, joka toimittaa erilaisia lannoitteita, kasvualustoja ja valvontatuotteita kaikilla maailman suurimmilla markkinoilla.
b) Ehdotetun yritysoston seurauksena Bayerin ja Scottsin välille muodostuvat kytkökset
(1003) Scotts hankki vuonna 1998 Rhône-Poulencin nurmikko- ja puutarhatoimialan. Pian tämän liiketoimen jälkeen Rhône-Poulenc yhdistyi AgrEvon kanssa ACS:ksi. Osana Scottsin ja Rhône-Poulencin välistä liiketoimea [...].
(1004) Scottsin ja ACS:n välisistä sopimuksista Bayerille seuraavien seikkojen takia Bayerin ja Scottsin välille muodostuu kytköksiä. Tärkeimpiä sopimuksia ovat (i) [...]. Muut sopimukset liittyvät jollain tavoin kahteen aiempaan sopimukseen.
i) Toimitussopimus
(1005) ACS:n ja Scottsin väliseen toimitussopimukseen sisältyy [...].
(1006) Komission tutkimus on osoittanut, että ehdotetun yritysoston jälkeen Bayerin toimitukset eivät muodostaisi merkittävää osaa Scottsin tehoaineiden kokonaisostoista ja että selkeästi suurin osa näistä tehoaineista on patentoimattomia. Toimitettavia tehoaineita käytetään lisäksi erilaisten tuotteiden valmistamiseen ilman, että keskityttäisiin mihinkään tiettyyn tuotealaan. Komissio ei katso näiden tekijöiden riittävän aiheuttamaan kilpailuongelmia tällä alalla, joten komissio ei ole huolestunut toimitussopimuksen kilpailuvaikutuksista.
ii) Tuotekehityssopimus
(1007) Suurten maatalouskemian yritysten, kuten Bayerin ja ACS:n, tuotekehityskustannukset muodostavat suuren osan kokonaiskustannuksista, joten vaikuttaa epätodennäköiseltä, ettei niiden tuotekehityslaitoksia pitkälti yhdistettäisi voittojen kasvattamiseksi ja asiantuntemuksen jakamiseksi. Komissio onkin tutkinut, missä määrin ehdotettu yritysosto vaikeuttaisi Bayerin ja ACS:n kehitystyön tulosten erottamista toisistaan, ja käyttäisivätkö alan kaksi suurta toimijaa tulevien tuotteidensa pohjana jossain määrin samaa tuotekehitystä, mikä voisi vähentää Bayerin ja Scottsin välistä kilpailua.
(1008) Osapuolet ovat kuitenkin osoittaneet komissiolle, ettei Bayerilla ja Scottsilla olisi käytössään yhteistä tuotekehitysliittoumaa ja että Bayerin uudet tehoaineet voidaan erottaa niistä, jotka kuuluvat ACS:lle. [...]. Tuotekehityssopimuksella ei näin ollen luoda tilannetta, jossa Bayerin ja Scottsin välinen kilpailu poistuisi, koska niillä ei tule olemaan käytössään yhteistä tuotekehitysliittoumaa.
Päätelmä
(1009) Kaikki edellä mainitut väitteet huomioon ottaen komissio päättelee, ettei ehdotettu yritysosto luo tai vahvista määräävää asemaa koti- ja puutarhakasvien suojeluaineiden markkinoilla.
J. PIENELÄINTEN ULKOLOISTEN TORJUNTA-AINEET
J.1 Merkitykselliset tuotemarkkinat
(1010) Bayerilla on toimintaa pieneläinten ulkoloisten torjunta-aineiden eli pienten lemmikkieläinten, kuten koirien ja kissojen, kirppujen ja/tai punkkien torjunnassa käytettävien tuotteiden tuotannon ja myynnin alalla. Bayerin tärkein ulkoloisten torjunta-aineiden tuotenimi on Advantage, joka on koirien ja kissojen kirppujen torjunta-aine. ACS:llä ei ole toimintaa ulkoloisten torjunta-aineiden tuotannon ja myynnin alalla. ACS kuitenkin valmistaa fiproniili-tehoainetta, jota se myy Merialille, Aventis Agriculture S.A:n ja Merck & Co. Incin puoliksi omistamalle yhteisyritykselle. Merial valmistaa fiproniilista Frontlinea, koirille ja kissoille tarkoitettua kirppujen ja punkkien torjunta-ainetta.
(1011) Samoin kuin asiassa Ciba-Geigy/Sandoz(66), tämän asian tutkinnassa on ilmennyt, etteivät ulkoloisten torjunta-aineet muodosta homogeenisiä markkinoita. Tutkinnassa on etenkin ilmennyt, että ulkoloisten torjunta-aineet pitäisi jakaa kolmeen tuoteryhmään: (i) täysikasvuisten hyönteisten torjunta-aineet, jotka tappavat täysikasvuisia kirppuja, (ii) hyönteisten kasvunsäätelijät, jotka tehoavat kirppujen muniin, toukkiin ja koteloihin, sekä (iii) yhdistelmätuotteet, jotka tehoavat sekä täysikasvuisiin hyönteisiin että hyönteisten kasvuun.
(1012) Täysikasvuisten hyönteisten torjunta-aineet ja hyönteisten kasvunsäätelijät eivät ole toisiaan korvaavia tuotteita. Täysikasvuisten hyönteisten torjunta-aineet ovat hoitavia tuotteita (ne tappavat olemassa olevan kirppukannan, kun sellainen on todettu, ja voivat ehkäistä uusien kirppujen ilmaantumista muutaman viikon ajan), hyönteisten kasvunsäätelijät ovat pitkäaikaisia ehkäiseviä tuotteita (ne estävät kirppujen lisääntymisen tappamalla munat ja ehkäisevät siten kirppujen kehittymisen täysikasvuisiksi), mutta ne eivät tehoa täysikasvuisiin loisiin. Yhdistelmätuotteissa yhdistyvät täysikasvuisten hyönteisten torjunta-aineiden ja hyönteisten kasvunsäätelijöiden vaikutukset. Täysikasvuisten hyönteisten torjunta-aineiden ja yhdistelmätuotteiden sekä toisaalta hyönteisten kasvunsäätelijöiden ja yhdistelmätuotteiden välillä vaikuttaisi näin ollen olevan tiettyä korvaavuutta.
(1013) Valtaosa huomioita esittäneistä ulkoloisten torjunta-aineiden tukkukauppiaista oli selkeästi sitä mieltä, ettei hyönteisten kasvunsäätelijöillä voida korvata täysikasvuisten hyönteisten torjunta-aineita. Tämä johtuu siitä, että kun lemmikkieläimen omistaja huomaa koirassaan tai kissassaan aikuisia kirppuja, hän haluaa päästä niistä eroon välittömästi, ja ainoat tuotteet, jotka tehoavat nopeasti kirppuihin, ovat täysikasvuisten hyönteisten torjunta-aineet, jotka tappavat täysikasvuiset kirput vuorokaudessa. Hyönteisten kasvunsäätelijät sitä vastoin eivät tapa täysikasvuisia hyönteisiä, eikä kirppuja saada yleensä hallintaan ennen kuin näitä tuotteita on käytetty usean viikon ajan. Eräs tukkukauppias ilmoitti, että yhdistelmätuotteilla voidaan korvata täysikasvuisten hyönteisten torjunta-aineet.
(1014) Samaten kaikki kilpailijat, jotka esittivät kantansa tutkimuksen aikana, olivat sitä mieltä, ettei hyönteisten kasvunsäätelijöillä voida korvata täysikasvuisten hyönteisten torjunta-aineita kirppujen nopeassa tuhoamisessa ja että jos täysikasvuisten hyönteisten torjunta-aineiden hintoja korotettaisiin vähän mutta pysyvästi, vain äärimmäisen harva, jos yksikään, asiakas siirtyisi hinnankorotuksen takia käyttämään hyönteisten kasvunsäätelijöitä. Jotkin kilpailijat ilmoittivat, että hyönteisten kasvunsäätelijät ja täysikasvuisten hyönteisten torjunta-aineet ovat toisiaan täydentäviä mutta eivät korvaavia tuotteita, koska tehokkaaseen kirppujen torjuntaan on käytettävä molempia tai yhdistelmätuotetta.
(1015) Osapuolet eivät kiistä näitä tuloksia. Osapuolet oikeastaan toteavat ilmoituksessaan, että ne yhtyvät komission ratkaisuun asiassa Ciba-Geigy/Sandoz ja että näin ollen "ehdotettu toimenpide ei vaikuta lainkaan hyönteisten kasvunsäätelijöiden segmenttiin".
(1016) Tutkimus on osoittanut, että merkityksellisten tuotemarkkinoiden määrittelemiseksi kissojen ja koirien kirppujen torjunta-aineita ei ole tarpeen erotella jakelukanavien mukaan eli sen mukaan, myydäänkö niitä käsikaupassa vai eläinlääkäreiden kautta, koska ostajat voivat käyttää molempia jakelukanavia, joiden kautta myydään pitkälti samanlaisia tuotteita. Tutkimus on samaten osoittanut, ettei kissojen ja koirien kirppujen torjunta-aineita tarvitse erotella annostelumuodon perusteella (valeluliuokset, sumutteet, tabletit, ruiskeet) merkityksellisten tuotemarkkinoiden määrittelemiseksi.
(1017) Edellä esitetyn johdosta komissio päättelee, että tarkasteltavana olevan keskittymän ulkoloisten torjunta-aineiden alalla aiheuttamien kilpailuvaikutusten arvioinnin kannalta merkitykselliset tuotemarkkinat ovat täysikasvuisten hyönteisten torjunta-aineiden ja yhdistelmätuotteiden tuotannon ja myynnin markkinat.
J.2 Kilpailua koskeva arviointi
a) Ulkoloisten torjunta-aineiden alan yleiset olot
(1018) Ulkoloisten torjunta-aineiden ala on ollut viime vuosikymmeninä yksi nopeimmin kasvaneista aloista eläinten terveydenhoidossa. Markkinoiden kasvua on johtanut erityisesti kolme tuotetta: (i) Frontline, Merialin valmistama täysikasvuisten hyönteisten torjunta-aine, jota levitetään valeluliuoksena, joka tappaa täysikasvuiset hyönteiset ja estää uusien ilmaantumisen yli kuukauden ajan ja joka tappaa myös punkit; (ii) Advantage, Bayerin valmistama täysikasvuisten hyönteisten torjunta-aine, jota levitetään paikallisesti ja joka tappaa täysikasvuiset hyönteiset ja estää uusien ilmaantumisen noin kuukauden ajan; (iii) Program, Novartisin valmistama hyönteisten kasvunsääntelijä, jota annetaan tablettina kerran kuukaudessa ja joka estää tehokkaasti kirppujen munien, toukkien ja koteloiden kehittymisen kuukauden ajan. Näitä tuotteita käyttävät lemmikkieläinten omistajat voivat tehokkaasti tappaa kirput ja estää niiden paluun.
(1019) Ulkoloisten torjunta-aineiden markkinat ovat kuitenkin saavuttamassa kypsän asteen, ja niiden kasvun odotetaan hidastuvan huomattavasti lähivuosina. Bayerin mukaan ulkoisten torjunta-aineiden markkinoiden kasvu tulee olemaan huomattavasti vähäisempää seuraavien neljän vuoden aikana kuin se oli kuluneiden neljän vuoden aikana. Jos inflaatiota ei oteta huomioon, Bayer ennakoi markkinoiden kasvavan vuosina 2000-2004 vain [0-10] prosenttia [...] miljoonasta eurosta noin [...] miljoonaan euroon. Bayer odottaa ulkoloisten torjunta-aineiden kokonaismyyntinsä laskevan [10-20] prosentista [10-20] prosenttiin, ja Merialin myynnin kasvavan [40-50] prosentista [40-50] prosenttiin.
b) Täysikasvuisten hyönteisten torjunta-aineiden ja yhdistelmätuotteiden markkinat
(1020) Bayerin arvioiden mukaan täysikasvuisten hyönteisten torjunta-aineiden ja yhdistelmätuotteiden markkinoiden kokonaisarvo ETA-alueella oli noin [...] miljoonaa euroa vuonna 2000, mikä on noin [90-100] prosenttia koko pieneläinten ulkoloisten torjunta-aineiden markkinoista. Hyönteisten kasvunsääntelijöiden markkinoiden kokonaisarvo ETA-alueella oli noin [...] miljoonaa euroa vuonna 2000.
(1021) Yhdistelmätuotteissa yhdistyvät täysikasvuisten hyönteisten torjunta-aineiden ja hyönteisten kasvunsääntelijöiden vaikutukset, ja ne tarjoavat käyttäjille kokonaisvaltaisen keinon torjua kirppuja. Bayer arvioi, että vuonna 2000 yhdistelmätuotteiden osuus ETA-alueen kansallisista täysikasvuisten hyönteisten torjunta-aineiden ja hyönteisten kasvunsääntelijöiden markkinoista oli vielä vähäpätöinen, yleensä alle [0-10] prosenttia. Yhdistelmätuotteiden odotetaan kuitenkin kasvattavan markkinaosuuttaan ja korvaavan lähivuosina vähitellen täysikasvuisten hyönteisten torjunta-aineet.
(1022) Vaikka ETA-alueen kansallisilla täysikasvuisten hyönteisten torjunta-aineiden ja hyönteisten kasvunsääntelijöiden markkinoilla on useita erilaisia tuotenimiä, Merialin täysikasvuisten hyönteisten torjunta-aine Frontline ja Bayerin täysikasvuisten hyönteisten torjunta-aine Advantage ovat selkeät markkinajohtajat, joskin Frontlinella on Advantagea suuremmat markkinaosuudet useimmilla ETA-alueen markkinoilla. Näiden kahden tuotenimen menestys johtuu niiden innovatiivisista tehoaineista: imidaklopridista (Advantage) ja fiproniilista (Frontline), joilla on patenttisuoja ETA-alueella lähinnä [...].
(1023) Vanhoihin molekyyleihin verrattuna sekä fiproniili että imidaklopridi vaikuttavat tehokkaasti ja nopeasti täysikasvuisiin kirppuihin, ja niillä on pitkä vaikutusaika siten, että ne suojaavat uusien hyönteisten ilmaantumiselta jatkuvasti, imidaklopridi noin kuukauden ajan ja fiproniili vielä pitempään. Lisäksi ne ovat kohtuullisen myrkyttömiä sekä ihmisille että lemmikkieläimille. Näille kahdelle tuotteelle ei tähän mennessä ole todettu resistenssiä kohteena olevissa loislajeissa. Fiproniili tehoaa myös punkkeihin, ja sen suoja-aika kirppuja vastaan voisi olla pitempi kuin imidaklopridin. Myös oikeanlaiset koostumukset ja ulkoasut ovat avaintekijöitä Frontlinen ja Advantagen menetyksessä.
Täysikasvuisten hyönteisten torjunta-aineiden ja yhdistelmätuotteiden tärkeimmät tuotenimet ETA-alueella
(1024) Johtavan Advantage-tuotteen lisäksi Bayer myy seuraavia täysikasvuisten hyönteisten torjunta-aineita: "Sebacil Wash", joka pohjautuu foksiimiin, "Kiltix Collar", joka pohjautuu flumetriiniin ja propoksuuriin, "Tivugon spot-on", joka pohjautuu fentioniin, "Bolfo - powder/shampoo/spray/collar", joka pohjautuu propoksuuriin, sekä "Asuntol Powder", joka pohjautuu kumafossiin. Kaikkia tuotenimiä ei myydä kaikissa maissa.
(1025) Merial myy seuraavia kirppuihin tehoavia täysikasvuisten hyönteisten torjunta-aineita kaikissa ETA:n jäsenvaltioissa: Frontline Spot On Dog, Frontline Spot On Cat, ja Frontline Spray. Kaikissa näissä tuotteissa on tehoaineena fiproniilia.
(1026) Muut tärkeimmät täysikasvuisten hyönteisten torjunta-aineet, joita Bayerin ja Merialin kilpailijat myyvät ETA-alueen erilaisilla kansallisilla markkinoilla, ovat: EXspot, koirien kirppuja ja punkkeja torjuva valeluliuos, joka pohjautuu permetriiniin ja jota myy Schering-Plough, Behaphar, jota samanniminen yritys myy erilaisina valmisteina ja joka pohjautuu diatsinoniin ja permetriiniin, Defendog, jota Virbac myy erilaisina valmisteina ja joka pohjautuu useisiin tehoaineisiin, sekä Frento, jota SaraLee myy erilaisina valmisteina ja joka pohjautuu useisiin tehoaineisiin. Jotkin pienet kilpailijat myyvät vähemmän tunnettuja tuotenimiä tai kauppiaiden omia merkkejä vain muutamilla kansallisilla markkinoilla. Tällaisia ovat esimerkiksi Emax OTC, jolla on toimintaa vain Alankomaissa, ja Crisco, jolla on toimintaa vain Tanskassa.
(1027) Tärkeimmät ETA-alueella myytävät yhdistelmätuotteet ovat: Stronghold, Pfizerin myymä valelulious, joka pohjautuu selamektiiniin, ja Duowin, jota Virbac myy valeluliuoksena ja sumutteena ja joka pohjautuu pyriproksifeeniin ja permetriiniin. Bayerin tärkein yhdistelmätuote on "Fleegard Environment Spray", täysikasvuisten hyönteisten torjunta-aineen ja hyönteisten kasvunsääntelijän yhdistelmä, jolla torjutaan kirppuja ja niiden toukkia eläinten vuoteissa ja ympäristössä ja joka pohjautuu pyriproksifeeniin ja syflutriiniin.
Markkinaosuudet
(1028) Useimmat EU:n kansallisista täysikasvuisten hyönteisten torjunta-aineiden ja yhdistelmätuotteiden markkinoista ovat erittäin keskittyneitä. Kuten seuraavasta taulukosta ilmenee, vuonna 2000 Merialin ja Bayerin yhdistetty markkinaosuus oli 60-80 prosenttia yhdeksillä kansallisilla markkinoilla (Belgia, Tanska, Kreikka, Irlanti, Italia, Alankomaat, Portugali, Ruotsi ja Yhdistynyt kuningaskunta) ja 50-60 prosenttia neljillä kansallisilla markkinoilla (Itävalta, Ranska, Saksa ja Espanja). Useimmilla näistä kansallisista markkinoista jäljelle jäävän myynnin jakavat yksi tai kaksi suurinta kilpailijaa, joilla on merkittävät markkinaosuudet, sekä muutama hyvin pieni kilpailija tai kauppiaan oma merkki, joilla on kullakin erittäin pieni tai merkityksetön markkinaosuus.
TAULUKKO 1
Osapuolten arviot arvossa mitatuista markkinaosuuksista EU:n tärkeimmillä täysikasvuisten hyönteisten torjunta-aineiden ja yhdistelmätuotteiden markkinoilla (vuonna 2000)
TAULUKON PAIKKA
(1029) Bayerin ja Merialin yhdistetyn aseman näillä markkinoilla ei odoteta muuttuvan merkittävästi seuraavina kolmena vuonna. Vuosina 2000-2004 Bayer odottaa oikeastaan ulkoloisten torjunta-aineiden kokonaismyyntinsä jopa laskevan [10-20] prosentista [10-20] prosenttiin ja Merialin myynnin kasvavan [40-50] prosentista [40-50] prosenttiin. Kun otetaan huomioon, että täysikasvuisten hyönteisten torjunta-aineiden ja yhdistelmätuotteiden kokonaismyynnin osuus on - kuten edellä selitettiin - noin 90 prosenttia ulkoloisten torjunta-aineiden kokonaismarkkinoista, vaikuttaa kohtuullisesta olettaa, että vuonna 2004 Bayerin ja Merialin yhdistetty asema erilaisilla täysikasvuisten hyönteisten torjunta-aineiden ja yhdistelmätuotteiden kansallisilla markkinoilla pysyy kaiken kaikkiaan olennaisilta osin muuttumattomana.
Markkinoille tulo
(1030) Täysikasvuisten hyönteisten torjunta-aineiden ja yhdistelmätuotteiden markkinoille tulo voi tapahtua geneeristen tai innovatiivisten tuotteiden kautta. Geneeriset tuotteet pohjautuvat patentoimattomiin tehoaineisiin. Patentoimattomiin tehoaineisiin pohjautuvia tuotteita on jo jonkin verran erilaisilla täysikasvuisten hyönteisten torjunta-aineiden ja yhdistelmätuotteiden kansallisilla markkinoilla. Nämä tuotteet eivät kuitenkaan ole yhtä tehokkaita kuin Bayerin ja Merialin johtavat tuotteet, jotka pohjautuvat innovatiivisiin ja patentoituihin tehoaineisiin, fiproniiliin ja imidaklopridiin. Tämä selittää, miksi Merialin ja Bayerin yhdistetty markkinaosuus on kasvanut viime vuosina ja sen odotetaan säilyvän ennallaan ellei jopa kasvavan tulevina vuosina. Geneeristen tuotteiden potentiaalinen markkinoille tulo ei näin ollen aiheuta kilpailupainetta innovatiivisille tuotteille kuten Frontlinelle ja Advantagelle.
(1031) Innovatiivisilla tuotteilla markkinoille tulo on hyvin vaikeaa ja vaatii paljon voimavaroja. Tuotekehitys- ja rekisteröintiohjelmien kustannukset vaihtelevat voimakkaasti, mutta innovatiivisten tuotteiden osalta kustannukset voivat olla yli 100 miljoonaa euroa ja aikaa saattaa kulua yhteensä yli 10 vuotta. Tähän ei vaikuta se, onko kyseessä täysikasvuisten hyönteisten torjunta-aine vai hyönteisten kasvunsääntelijä. Yhdistelmätuotteet saattavat vaatia vielä enemmän työtä ja aikaa, koska ne sisältävät kahta tehoainetta. Muita näille markkinoille pääsyn esteitä ovat tarve rakentaa tuotemerkki, kouluttaa myyntihenkilöstö ja luoda tiiviit suhteet eläinlääkäreihin.
(1032) Tutkimuksen perusteella vaikuttaa siltä, että sen jälkeen, kun Advantage ja Frontline tuotiin ETA:n markkinoille yli kuusi vuotta sitten, ainoat yritykset, jotka ovat tulleet täysikasvuisten hyönteisten torjunta-aineiden ja yhdistelmätuotteiden markkinoille innovatiivisilla tuotteilla, ovat Pfizer yhdistelmätuotteellaan Stronghold, jonka tehoaineena on selamektiini, ja Novartis täysikasvuisten hyönteisten torjunta-aineellaan Capstar, jonka tehoaineena on nitempyraani. Kumpikaan yritys ei kuitenkaan odota tuotteensa muuttavan merkittävästi Bayerin ja Merialin markkina-asemaa lähivuosina.
(1033) Markkinoille ei odoteta tulevan viiteen vuoteen mitään innovatiiviseen tehoaineeseen pohjautuvaa täysikasvuisten hyönteisten torjunta-ainetta, eikä uusien yritysten odoteta tulevan markkinoille patentoimattomiin tehoaineisiin pohjautuvilla täysikasvuisten hyönteisten torjunta-aineilla, koska nämä tuotteet eivät voisi vallata merkittävää markkinaosuutta.
(1034) [...]. Vaikka markkinoille voisikin tulla lähivuosina muita yhdistelmätuotteita, jotka pohjautuvat olemassa oleviin tehoaineisiin, on hyvin epätodennäköistä, että ne voisivat uhata johtavaa asemaa, jonka Bayer ja Merial ovat vakiinnuttaneet täysikasvuisten hyönteisten torjunta-aineiden ja yhdistelmätuotteiden markkinoilla innovatiivisilla ja nykyään erittäin tunnetuilla merkkituotteillaan.
c) Arviointi
(1035) Kuten edellä esitetystä ilmenee, täysikasvuisten hyönteisten torjunta-aineiden ja yhdistelmätuotteiden markkinoilla on oligopolististen markkinoiden ominaispiirteet. Tutkimus on osoittanut, että nämä markkinat ovat lähes kypsät, ne ovat erittäin keskittyneet, niitä hallitsee kaksi johtavaa yritystä (Bayer ja Merial), joiden yhdistetty markkinaosuus on [50-60] - [80-90] prosenttia useimmilla kansallisilla markkinoilla, näiden yritysten odotetaan säilyttävän yhdistetyn asemansa jokseenkin muuttumattomana lähivuosina ja markkinoille on vaikea päästä.
(1036) Tutkimuksessa on tullut myös esiin, että näillä markkinoilla kilpailu tapahtuu lähinnä tuotekehityksen ja markkinoinnin tasolla. Kuluttajat eivät kiinnitä huomiota hintaan. He tekevät valintansa tuotteen tehokkuuden ja tuotemerkin tunnettuuden perusteella.
(1037) Uusia tuotteita voidaan menestyksekkäästi saattaa markkinoille, ja ne voivat saada kohtuullisen suuren markkinaosuuden vain, jos niiden tehoaine tuhoaa loisia tehokkaammin kuin nykyisten tuotteiden tehoaineet, jos ne eivät ole liian myrkyllisiä, jos lemmikkien omistajien mielestä niitä on helppoa ja turvallista antaa lemmikkieläimille ja jos tuotemerkkiä on markkinoitu onnistuneesti. Bayer ja Merial ovat saaneet täysikasvuisten hyönteisten torjunta-aineiden ja yhdistelmätuotteiden markkinoilla vahvan aseman juuri siksi, että niiden tuotteet Advantage ja Frontline täyttävät kaikki edellä mainitut ehdot. Se, että Frontline on menestynyt Advantagea paremmin useilla kansallisilla markkinoilla, johtuu siitä, että Frontline tehoaa paitsi täysikasvuisiin kirppuihin myös punkkeihin. Tehokas kilpailu tuotekehityksessä ja markkinoinnissa on näin ollen ratkaisevan tärkeää, jotta kilpailu säilyisi täysikasvuisten hyönteisten torjunta-aineiden ja yhdistelmätuotteiden markkinoilla.
(1038) Merialin asema täysikasvuisten hyönteisten torjunta-aineiden ja yhdistelmätuotteiden markkinoilla on toistaiseksi turvattu fiproniilin lisenssi- ja toimitussopimuksilla, jotka se on tehnyt ACS:n kanssa. [ACS:n luottamuksellista tietoa]. [...]. [ACS:n luottamuksellista tietoa].
(1039) Ehdotetun liiketoimen täytäntöönpanon jälkeen Bayer ryhtyisi toimittamaan ja lisensoimaan fiproniilia Merialille, mutta sen lisäksi Bayerista tulisi ACS:n ja Merialin tulevia tuotteita koskevan tutkimus- ja lisenssisopimuksen osapuoli. Bayerin ja Merialin välille muodostuisi sellaisia vertikaalisia kytköksiä, että herää vakava huoli siitä, että ehdotettu liiketoimi voisi johtaa yhteisen määräävän aseman luomiseen tai vahvistamiseen täysikasvuisten hyönteisten torjunta-aineiden ja yhdistelmätuotteiden markkinoilla.
(1040) Ensinnäkin se, että Bayer valvoisi Merialin tärkeimmän tuotteen (Frontlinen) tehoainetta, voisi kannustaa Bayeria rajoittamaan Merialin käyttäytymistä esimerkiksi alentamalla tai uhkaamalla alentaa fiproniilitoimitusten laatua tai määrää.
(1041) Komission väitetiedoksiantoon toimittamassaan vastauksessa osapuolet ovat väittäneet, että kun ACS:n toimitusvelvoitteet Merialia kohtaan siirtyvät Bayerille, Bayerilla ei ole mitään syytä painostaa Merialia sen tarvitsemien fiproniilimäärien osalta [...].
(1042) Osapuolten väitteestä, jonka mukaan Merial voisi vaatia tuomioistuimessa vahingonkorvauksia, jos Bayer rikkoisi sopimusta, komissio katsoo, että Bayerilla olisi sulautuman jälkeen mahdollisuus ja syy haitata Merialia sulkemalla se markkinoiden ulkopuolelle tai uhkaamalla tehdä niin. [ACS:n luottamuksellista tietoa].
(1043) Lisäksi, kuten edellä on selitetty, Bayerilla olisi ehdotetun liiketoimen jälkeen hallinnassaan myös ACS:n eläinten terveydenhoitoon liittyvät tutkimustoiminnat, joita toteutetaan nykyään yksinomaan Merialin hyväksi. Näin ollen ehdotetun liiketoimen jälkeen sekä Merialin että Bayerin/ACS:n eläinten terveydenhoitotoimialoilla olisi mahdollisuus hyödyntää sulautuneen yrityksen kasvintutkimuksen tuloksia, joita voitaisiin käyttää innovatiivisten tuotteiden tuottamiseen täysikasvuisten hyönteisten torjunta-aineiden ja yhdistelmätuotteiden markkinoille.
(1044) Tämän seurauksena ehdotetun liiketoimen täytäntöönpanon jälkeen täysikasvuisten hyönteisten torjunta-aineiden ja yhdistelmätuotteiden markkinoiden kaksi johtavaa yritystä jakaisi nämä sulautuneen yrityksen kasvintutkimuksen tulokset. Kasvintutkimuksen alalla tehtävä yhteistyö johtaisi todennäköisesti siihen, että kaksi markkinajohtajaa sovittaisi yhteen käyttäytymisensä täysikasvuisten hyönteisten torjunta-aineiden ja yhdistelmätuotteiden tuotantoketjun loppupään markkinoilla.
(1045) Tässä yhteydessä on huomionarvoista, että Bayerin/ACS:n ja Merialin suunnitellun sopimuksen luonnoksessa, joka esitettiin komissiolle tutkinnan aikana, todetaan otsakkeen "Marketing JV Agreement" alla, että [ACS:n luottamuksellista tietoa].
(1046) Osapuolet ovat väittäneet, ettei Merialin ja sulautuneen yrityksen välinen tutkimussopimus poistaisi kahden täysikasvuisten hyönteisten torjunta-aineiden ja yhdistelmätuotteiden markkinoiden johtajan kannustimia keskinäiseen kilpailuun.
(1047) Osapuolet ovat erityisesti väittäneet, ettei kasvintutkimus ole välttämätöntä täysikasvuisten hyönteisten torjunta-aineiden ja yhdistelmätuotteiden kehittämiseksi ja että lääketutkimuksen merkitys tulee kasvamaan tällä alalla. Tästä todistaa osapuolten mukaan se, että [ACS:n luottamuksellista tietoa].
(1048) Komissio myöntää, ettei kasvintutkimus vaikuta olevan välttämätöntä innovatiivisten täysikasvuisten hyönteisten torjunta-aineiden ja yhdistelmätuotteiden kehittämiseksi. Tämän todellakin todistaa se, että [ACS:n luottamuksellista tietoa] ja että Pfizerin yhdistelmätuote Stronghold pohjautuu tehoaineeseen, selamektiiniin, joka ei ole tulosta kasvintutkimuksesta. Tutkinnassa on kuitenkin ilmennyt, että kasvialalla tehtävä tutkimus saattaa silti olla olennaista uusien täysikasvuisten hyönteisten torjunta-aineiden ja yhdistelmätuotteiden kehittämisen kannalta. Näin ollen, vaikka on varmastikin mahdollista, että innovatiivisia täysikasvuisten hyönteisten torjunta-aineita ja yhdistelmätuotteita tullaan jatkossa kehittämään muun kuin kasvintutkimuksen pohjalta, on yhä olemassa vakava huoli siitä, että jos Bayer ja Merial jakaisivat saman kasvintutkimustoiminnan täysikasvuisten hyönteisten torjunta-aineiden ja yhdistelmätuotteiden kehittämiseksi, niillä olisi voimakkaita kannustimia sovittaa yhteen käyttäytymistään markkinoilla, joilla ne ovat jo kaksi johtavaa toimijaa.
(1049) Osapuolet ovat myös väittäneet, että vaikka Merialin ja Bayerin eläinten terveydenhoito-osasto jakaisikin tiedon sulautuneen yrityksen kasvintutkimuksessa kehitetystä uudesta menestyksekkäästä molekyylistä, nämä kaksi yritystä säilyttäisivät täyden itsenäisyyden lopputuotteiden kehitystoimintojen alalla. Nämä kehitystoiminnat, jotka ovat osapuolten mukaan erittäin kalliita, sisältävät testejä elänten terveydelle pitkällä aikavälillä aiheutuvasta myrkytysvaarasta, kattavia kenttätutkimuksia, sekä kohteen laajentamista ja yhdistelmiä koskevaa tukimusta jne.
(1050) Komission mielestä tämä ei kuitenkaan poista sitä tosiseikkaa, että kaikenlaisen kehitystoiminnan ennakkoedellytyksenä on uusien molekyylien löytäminen ja että sulautuman jälkeen täysikasvuisten hyönteisten torjunta-aineiden ja yhdistelmätuotteiden markkinoiden kaksi hallitsevaa toimijaa jakaa sulautuneen yrityksen kasvintutkimuksessa tehdyt löydöt.
(1051) Osapuolet ovat myös väittäneet, että sulautunut yritys ja Merial kilpailisivat jatkossakin sellaisilla aloilla kuten tuotemerkit ja mainonta ja että Merial ja Bayer tuskin tekisivät mitään yhteistä markkinointisopimusta samaan molekyyliin pohjautuvasta tuotteesta.
(1052) Komission mukaan kuitenkin [ACS:n luottamuksellista tietoa].
(1053) Lopuksi osapuolet ovat väittäneet, että joissakin maissa on paljon kilpailukykyisiä yrityksiä. Komission mielestä se, että joissakin maissa (kuten Itävallassa, Saksassa, Belgiassa tai Tanskassa) jotkin Bayerin ja Merialin kilpailijat ovat saaneet yli [10-20] prosentin markkinaosuuksia ja Itävallassa Sara Lee on saanut jopa yli [30-40] prosentin markkinaosuuden, ei kuitenkaan tarkoita, että nämä kilpailijat pystyisivät kohdistamaan merkittävää kilpailupainetta Merialin ja Bayerin sulautuman jälkeen yhteensovittamaan käyttäytymiseen, kun otetaan huomioon Frontlinen ja Advantagen innovatiiviset ominaisuudet, Merialin tulevaisuudessa markkinoille tuoma yhdistelmätuote (jonka kanssa esimerkiksi Sara Lee ja Schering-Plough, jotka eivät nykyään myy tai ole suunnittelemassa myyvänsä yhdistelmätuotteita, eivät voisi kilpailla) ja näiden kahden yrityksen voimakas innovointipotentiaali.
Yleinen päätelmä pieneläinten ulkoloisten torjunta-aineista
(1054) Edellä esitetyn johdosta komission päättelee, että keskittymä johtaisi määräävän aseman luomiseen tai vahvistamiseen seuraavilla täysikasvuisten hyönteisten torjunta-aineiden ja yhdistelmätuotteiden kansallisilla markkinoilla: Itävalta, Belgia, Tanska, Ranska, Saksa, Kreikka, Irlanti, Italia, Alankomaat, Portugali, Espanja, Ruotsi ja Yhdistynyt kuningaskunta.
K. KOTITALOUKSIEN HYÖNTEISTEN TORJUNTA-AINEET
(1055) Kotitalouksien hyönteisten torjunta-aineet ovat käyttövalmiita tuotteita, joilla torjutaan erilaisia hyönteisiä kuten torakoita, kärpäsiä, koiperhosia ja muurahaisia. Kotitalouksien hyönteisten torjunta-aineita käyttävät asiakkaat itse.
(1056) Bayerin kulutushyödykeryhmä, joka on osa Bayerin lääketoimialaa, toimii kotitalouksien hyönteisten torjunta-aineiden markkinoilla.
(1057) ACS ei ole toiminut kotitalouksien hyönteisten torjunta-aineissa käytettävien tehoaineiden jälleenmyynnin alalla sen jälkeen, kun se myi hiljattain kotitalouksien hyönteisten torjunta-aineiden toimialansa Sumitomolle. Osapuolten toiminnassa ei näin ollen ole horisontaalista päällekkäisyyttä kotitalouksien hyönteisten torjuntavalmisteiden markkinoilla.
(1058) ACS:n ainoa jäljellä oleva liiketoiminta näillä markkinoilla on tehoaineiden toimittaminen [...]. Toimituksista on tehty pitkäkestoinen toimitussopimus, joka tuli voimaan [...] ja jonka mukaan ACS toimittaa [...] kotitalouksien hyönteisten torjunta-aineiden käytettäviä tehoaineita.
(1059) Edellä esitetyn johdosta komissio päättelee, ettei liiketoimi luo tai vahvista määräävää asemaa kotitalouksien hyönteisten torjunta-aineiden markkinoilla.
L. YLEINEN PÄÄTELMÄ KILPAILUA KOSKEVASTA ARVIOINNISTA
(1060) Edellä esitetyn perusteella komissio on päätellyt, että liiketoimi, sellaisena kuin se alunperin ilmoitettiin, ei sovellu yhteismarkkinoilla eikä ETA-sopimuksen toimintaan, koska se loisi tai vahvistaisi määrääviä asemia seuraavilla lehtivaikutteisten hyönteisten torjunta-aineiden markkinoilla: juurikkaat (Ranska ja Kreikka), viljakasvit (Italia ja Portugali), sitrushedelmät (Portugali), puuvilla (Kreikka), hedelmät ja pähkinät (Belgia, Tanska, Saksa, Kreikka ja Portugali), viinirypäleet (Saksa), peruna (Portugali ja Espanja), riisi (Portugali), tupakka (Kreikka ja Italia) ja vihennekset (Ranska, Portugali, Espanja ja Italia); seuraavilla maavaikutteisten hyönteisten torjunta-aineiden markkinoilla: banaanit (Espanja), juurikkaat (Belgia, Ranska, Yhdistynyt kuningaskunta ja Italia), koristekasvit (Italia), peruna (Kreikka ja Portugali), tupakka (Espanja) ja vihannekset (Kreikka ja Portugali); seuraavilla nilviäisten torjunta-aineiden kansallisilla markkinoilla: Yhdistynyt kuningaskunta, Belgia, Irlanti, Portugali, Ruotsi, Suomi ja Islanti; juurikkaiden rikkakasvien torjunta-aineiden (muiden kuin itämisen jälkeen käytettävien heinämäisten rikkakasvien torjunta-aineiden) markkinoilla koko EU:ssa, viljojen rikkakasvien torjunta-aineiden markkinoilla Belgiassa, Saksassa ja Ruotsissa, maissin rikkakasvien torjunta-aineiden markkinoilla Belgiassa ja Alankomaissa, perunan rikkakasvien torjunta-aineiden markkinoilla Kreikassa, Portugalissa, Espanjassa ja Ruotsissa, vihannesten rikkakasvien torjunta-aineiden markkinoilla Portugalissa ja Ruotsissa sekä puuvillan lehtiä tuhoavien aineiden markkinoilla Kreikassa ja Espanjassa; viljakasvien sienitautien torjunta-aineiden markkinoilla Italiassa, hedelmien ja pähkinöiden sienitautien torjunta-aineiden markkinoilla Tanskassa, Ranskassa ja Saksassa, mansikan sienitautien torjunta-aineiden markkinoilla Ruotsissa, viinirypäleissä esiintyvän harmaahomeen torjunta-aineiden markkinoilla Ranskassa, Saksassa, Kreikassa ja Portugalissa, humalan sienitautien torjunta-aineiden markkinoilla Saksassa, öljy- ja valkuaiskasvien sienitautien torjunta-aineiden markkinoilla Saksassa sekä vihannesten sienitautien torjunta-aineiden markkinoilla Itävallassa, Belgiassa, Ranskassa, Saksassa, Alankomaissa, Portugalissa ja Ruotsissa; peittauksessa käytettävien hyönteisten torjunta-aineiden markkinoilla viljakasvien ja riisin alalla Ranskassa sekä maissin alalla Ranskassa, Italiassa, Itävallassa, Belgiassa, Saksassa, Alankomaissa, Portugalissa ja Espanjassa. Liiketoimi myös loisi määräävän aseman tai vahvistaisi sellaista peittauksessa käytettävien hyönteisten torjunta-aineiden markkinoilla perunan alalla Espanjassa ja Alankomaissa sekä vihannesten alalla Ranskassa ja Benelux-maissa; ohran peittauksessa käytettävien sienitautien torjunta-aineiden markkinoilla Saksassa, Irlannissa, Italiassa ja Yhdistyneessä kuningaskunnassa, vehnän, rukiin ja ruisvehnän peittauksessa käytettävien sienitautien torjunta-aineiden markkinoilla Saksassa, Italiassa, Ruotsissa ja Yhdistyneessä kuningaskunnassa sekä perunan peittauksessa käytettävien sienitautien torjunta-aineiden markkinoilla Belgiassa, Ranskassa, Irlannissa, Alankomaissa ja Yhdistyneessä kuningaskunnassa; torakoiden torjunnassa käytettävien geelien ja houkuttimien markkinoilla Belgiassa, Ranskassa, Saksassa, Alankomaissa ja Espanjassa sekä seuraavilla täysikasvuisten hyönteisten torjunta-aineiden ja yhdistelmätuotteiden kansallisilla markkinoilla: Itävalta, Belgia, Tanska, Ranska, Saksa, Kreikka, Irlanti, Italia, Alankomaat, Portugali, Espanja, Ruotsi ja Yhdistynyt kuningaskunta.
V. BAYERIN ESITTÄMÄT SITOUMUKSET
(1061) Edellä mainittujen kilpailuongelmien poistamiseksi Bayer on esittänyt useita sitoumuksia, joilla muutetaan alkuperäistä keskittymäsuunnitelmaa. Sitoumukset esitetään kokonaisuudessaan liitteessä, joka on erottamaton osa tätä päätöstä. Muutetun liiketoimen kilpailuvaikutusten arviointi esitetään seuraavissa kohdissa.
V.1 HYÖNTEISTEN TORJUNTA-AINEET
(1062) Bayer on esittänyt komissiolle, että se tarjoutuu myymään fiproniilitoimialansa maailmanlaajuisesti. Lisäksi Bayer on tarjoutunut myymään koko Euroopassa seuraavat toimialat: asetamipriditoimiala, syflutriinitoimiala, beeta-syflutriinitoimiala, fenamifossitoimiala, oksidemetoni-metyylitoimiala, fosalonitoimiala ja sypermetriinitoimiala.
(1063) Bayer on ehdottanut myös seuraavia yksinoikeuslisenssejä: Euroopan laajuinen yksinoikeuslisenssi akrinatriinitoimialalle sekä yksinoikeuslisenssi endosulfaanipohjaisille valmisteille Kreikassa ja Portugalissa ja karbaryylipohjaisille valmisteille Ranskassa.
(1064) Lisäksi Bayer on tarjoutunut lopettamaan useita kolmansien osapuolten kanssa tekemiään jakelusopimuksia, jotka tarkennetaan liitteenä olevissa sitoumuksissa.
(1065) Asetamipriditoimialan myyntiin sisältyy se, että osapuolet siirtävät ACS:n ja Nippon Sodan välillä Euroopassa tehdyt sopimukset takaisin Nippon Sodalle. Osapuolet ovat myös sitoutuneet pyrkimään parhaansa mukaan löytämään kolmannen osapuolen, joka jatkaisi näitä sopimuksia. Yritysmyyntiin sisältyvät kaikki seokset. Asetamipriditoimialan myynti poistaa kaikki Bayerin ja ACS:n nykyiset ja tulevat päällekkäisyydet neonikotinoidien alalla. Komissio katsoo, että asetamipriditoimialan myynti yhdessä muiden tässä asiassa esitettyjen sitoumusten kanssa riittää kilpailuolojen palauttamiseen hyönteisten torjunta-aineiden markkinoille ja etenkin neonikotinoidien alalle.
(1066) Fiproniilin osalta osapuolet ovat esittäneet maatalouskäyttöön tarkoitetun fiproniilin toimialan myymistä maailmanlaajuisesti. Yritysmyyntiin sisältyvät kaikki varat ja teollis- ja tekijänoikeudet. Euroopan ja Yhdysvaltojen ulkopuolella osapuolilla on oikeus neuvotella lisenssin palauttamisesta fiproniilitoimialalla. Tällaiset neuvottelut voidaan kuitenkin käynnistää vasta sitten, kun koko maailmanlaajuinen fiproniilitoimiala on myyty uudelle ostajalle, jotta Bayer ei pystyisi asettamaan fiproniilitoimialan myynnin ehdoksi lisenssien saamista Euroopan ja Yhdysvaltojen ulkopuolella. Komission on hyväksyttävä mainitut lisenssit. Etiprolin alalla osapuolet ovat sitoutuneet myöntämään Euroopan laajuisen yksinoikeuslisenssin maatalouskäyttöön tarkoitetun etiprolin kehittämiseen, valmistukseen, käyttöön ja myyntiin. Lopuksi Bayer sitoutuu olemaan käyttämättä koko maailmassa mitään ACS:n pyratsoleihin liittyvää nykyistä tai vireillä olevaa patenttia samoin kuin mitään sellaista patenttia, jonka Bayer saa, kun se hankkii ACS:n, sikäli kuin tämä estäisi muun muassa fiproniili- tai etiprolitoimialan ostajaa kehittämästä, valmistamasta, käyttämästä tai myymästä fiproniilia ja/tai etiprolia tai niitä vastaavia aineita. Fiproniilitoimialan ehdotettu myynti estää sen, että uuden yrityksen hyönteisten torjunta-aineiden valikoimassa voitaisiin yhdistää neonikotinoideja ja pyratsoleja, ja se poistaa näin ollen kilpailuongelmat, joka liittyvät uuden yrityksen vahvuuteen suhteessa jakelualaan. Yhdessä muiden tässä asiassa esitettyjen sitoumusten kanssa fiproniilitoimialan myynti tulee todennäköisesti palauttamaan kilpailuolot hyönteisten torjunta-aineiden markkinoille ja etenkin uusien kemikaalien, neonikotinoidien ja pyratsolien, osalta. Etiprolitoimialan myynnillä varmistetaan erityisesti, ettei uusi yritys pysty heikentämään fiproniilitoimialan myynnin vaikutuksia siten, että se kehittäisi kilpailevan pyratsolin Euroopan markkinoille. Komissio pitää lisäksi erityisen tärkeänä, että fiproniilitoimialan ostaja kykenee kehittämään ja tuomaan Euroopan markkinoille toisen sukupolven pyratsolin sen jälkeen, kun fiproniili menettää patenttisuojan lähitulevaisuudessa.
(1067) Komissio katsoo, että nämä luovutettavat toimialat pitäisi myydä tuotekehitysyritykselle, joka pystyy luovutettavan omaisuuden osalta hyödyntämään ACS:n tuotanto-omaisuutta ja sulautumaa edeltävää asemaa.
(1068) Yksittäisten markkinoiden alalla sitoumukset arvioidaan seuraavasti:
(1069) Banaanin maavaikutteiset torjunta-aineet, Espanja: Bayer on ehdottanut, että se myisi fenamifossitoimialan (mukaan lukien seoksen, jonka tehoaineina ovat fenamifossi ja imidaklopridi). Ehdotettu korjaustoimenpide poistaa lähes kokonaan sulautumasta aiheutuvan päällekkäisyyden ja pienentää markkinaosuuden [10-20] prosenttiin. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1070) Juurikkaiden lehtivaikutteiset torjunta-aineet, Ranska: Bayer on esittänyt sarjan korjaustoimenpiteitä, joihin kuuluu syflutriinitoimialan myynti, beeta-syflutriinitoimialan myynti, oksidemetoni-metyylitoimialan myynti ja sypermetriinitoimialan myynti. Ehdotetuilla korjaustoimenpiteillä poistetaan sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1071) Juurikkaiden lehtivaikutteiset torjunta-aineet, Kreikka: Bayer on esittänyt sarjan korjaustoimenpiteitä, joihin kuuluu syflutriinitoimialan myynti, beeta-sylfutriinitoimialan myynti, sypermetriinitoimialan myynti ja deltametriinin lisensointi ilman yksinoikeutta. Osapuolet lopettavat lisäksi atsymfossi-metyylin jälleenmyynnin. Osapuolet ovat selittäneet, että osapuolten toimintojen päällekkäisyyksien täydellinen poistaminen olisi suhteetonta, koska sekä deltametriiniä (ACS) että fetionia (Bayer) käytetään tällä viljelykasvilla vain erittäin vähän. Komissio on näin ollen päättänyt hyväksyä näissä erittäin poikkeuksellisissa olosuhteissa deltametriinin lisensoinnin ilman yksinoikeutta. Komissio katsoo, että tämä yhdessä ehdotettujen yritysmyyntien kanssa riittää näissä erittäin poikkeuksellisissa oloissa luomaan kilpailuolot tarkasteltavana oleville markkinoille sekä niiden kokonaisuudessa että imevien ja purevien hyönteisten segmentissä. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1072) Juurikkaiden maavaikutteiset torjunta-aineet, Belgia: Bayer on esittänyt sarjan korjaustoimenpiteitä, joihin kuuluu kolmannen osapuolen tehoaineeseen, karbofuraaniin, pohjautuvan ja tuotenimillä Curaterr ja Yaltox harjoitettavan liiketoiminnan myynti. Bayer on lisäksi tarjoutunut myymään fiproniilitoimialan ja kaikki siihen liittyvät valmisteet ETA-alueella. Osapuolten markkinaosuudet pienenevät ehdotettujen korjaustoimenpiteiden myötä [80-90] prosentista [0-10] prosenttiin. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1073) Juurikkaiden maavaikutteiset torjunta-aineet, Ranska: Bayer on esittänyt sarjan korjaustoimenpiteitä, joihin kuuluu kolmannen osapuolen tehoaineeseen, karbofuraaniin, pohjautuvan ja tuotenimillä Curaterr ja Yaltox harjoitettavan liiketoiminnan myynti, sylfutriinitoimialan myynti, beeta-sylfutriinitoimialan myynti, oksidemetoni-metyylitoimialan myynti ja fiproniilitoimialan myynti. Ehdotetuilla korjaustoimenpiteillä poistetaan osapuolten välinen markkinaosuuksien päällekkäisyys. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1074) Juurikkaiden maavaikutteiset torjunta-aineet, Italia: Bayer on esittänyt sarjan korjaustoimenpiteitä, joihin kuuluu sylfytriinitoimialan myynti, fiproniilitoimialan myynti sekä kolmannen osapuolen Marshall-tuotteen (karbosulfaani) kaupallisen hyödyntämisen lopettaminen. Ehdotetuilla korjaustoimenpiteillä poistetaan sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1075) Juurikkaiden maavaikutteiset torjunta-aineet, Yhdistynyt kuningaskunta: Bayer on tarjoutunut myymään kolmannen osapuolen tehoaineeseen, karbofuraaniin, pohjautuvan ja Curaterr-, Yaltox- ja Marshall-tuotenimillä harjoitettavan liiketoimintansa koko ETA-alueella. Ehdotetulla korjaustoimenpiteellä poistetaan sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1076) Viljakasvien lehtivaikutteiset torjunta-aineet, Italia: Bayer on esittänyt sarjan korjaustoimenpiteitä, joihin kuuluu sylfutriinitoimialan myynti ja oksidemetoni-metyylitoimialan myynti. Ehdotetuilla korjaustoimenpiteillä poistetaan sulautumasta aiheutuvat markkinaosuuksien päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1077) Viljakasvien lehtivaikutteiset torjunta-aineet, Portugali: Bayer on tarjoutunut myymään oksidemetoni-metyylitoimialansa. Ehdotetulla korjaustoimenpiteellä poistetaan sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1078) Sitruskasvien lehtivaikutteiset torjunta-aineet, Portugali: Bayer on esittänyt sarjan korjaustoimenpiteitä, joihin kuuluu oksidemetoni-metyylitoimialan myynti sekä kolmansien osapuolten tuotteiden Cascade (flufenoksuroni) ja Lorvek (klorpyrifossi) kaupallisen hyödyntämisen lopettaminen. Ehdotettujen korjaustoimenpiteiden myötä osapuolten yhdistetty markkinaosuus laskee [30-40] prosenttiin kokonaismarkkinoilla, [30-40] prosenttiin imevien hyönteisten alalla ja [30-40] prosenttiin purevien hyönteisten alalla. Kun otetaan huomioon nämä markkinaosuudet, kilpailijoiden markkinaosuudet ([luottamuksellista tietoa yhden kilpailijan markkina-asemasta]), markkinoille tuotavat kilpailevat tuotteet sekä [ACS:n luottamuksellista tietoa], komissio katsoo, että kilpailun edellytykset ovat riittävän hyvin turvatut. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1079) Puuvillan lehtivaikutteiset torjunta-aineet, Kreikka: Bayer on esittänyt sarjan korjaustoimenpiteitä, joihin kuuluu asetamipriditoimialan myynti, sylfutriinitoimialan myynti, beeta-sylfutriinitoimialan myynti, oksidemetoni-metyylitoimialan myynti, yksinoikeuslisenssi endosulfaanille ja kolmansien osapuolten tuotteiden Xentari (bacillus thuringiensis), Azinphos-Methyl (Gusathion M-EC) ja Omite (propargiitti) kaupallisen hyödyntämisen lopettaminen. Ehdotetuilla korjaustoimenpiteillä pienennetään yhdistettyä markkinaosuutta [20-30] prosenttiin kokonaismarkkinoilla ja [30-40] prosenttiin imevien hyönteisten alalla. Purevien hyönteisten alalla osapuolten markkinaosuus olisi [20-30] prosenttia. Kun otetaan huomioon kilpailijoiden markkinaosuudet ([luottamuksellista tietoa yhden kilpailijan markkina-asemasta]) ja markkinoille tuotavat kilpailevat tuotteet, komissio katsoo, ettei näillä markkinoilla luoda tai vahvisteta määräävää asemaa.
(1080) Hedelmien ja pähkinöiden lehtivaikutteiset torjunta-aineet, Belgia: Bayer on esittänyt sarjan korjaustoimenpiteitä, joihin kuuluu sylfutriinitoimialan myynti sekä kolmansien osapuolten tuotteiden Masai ja Pyranica (tebufenpyradi), Dimilin (diflubentsuroni) ja Mimic (tebufenotsidi) kaupallisen hyödyntämisen lopettaminen. Ehdotetuilla korjaustoimenpiteillä osapuolten yhdistetty markkinaosuus supistuisi [30-40] prosenttiin kokonaismarkkinoilla ja [30-40] prosenttiin imevien hyönteisten segmentissä. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1081) Hedelmien ja pähkinöiden lehtivaikutteiset torjunta-aineet, Tanska: Bayer on esittänyt sarjan korjaustoimenpiteitä, joihin kuuluu fosalonitoimialan myynti sekä kolmansien osapuolten tuotteiden Maladan (malationi), Nissorun (heksytiatsoksi) ja Dimilin (diflubentsuroni) kaupallisen hyödyntämisen lopettaminen. Ehdotetuilla korjaustoimenpiteillä poistetaan sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1082) Hedelmien ja pähkinöiden lehtivaikutteiset torjunta-aineet, Saksa: Bayer on esittänyt sarjan korjaustoimenpiteitä, joihin kuuluu oksidemetoni-metyylitoimialan myynti sekä kolmansien osapuolten tuotteiden Xentari (bacillus thuringiensis), Dimilin (diflubentsuroni), Kiron (fenproksimaatti) ja Mimic (tebufenotsidi) kaupallisen hyödyntämisen lopettaminen. Ehdotetuilla korjaustoimenpiteillä poistetaan sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1083) Hedelmien ja pähkinöiden lehtivaikutteiset torjunta-aineet, Kreikka: Bayer on esittänyt sarjan korjaustoimenpiteitä, joihin kuuluu asetamipriditoimialan myynti, syflutriinitoimialan myynti, beeta-sylfutriinitoimialan myynti, oksidemetoni-metyylitoimialan myynti, fosalonitoimialan myynti, yksinoikeuslisenssi endosulfaanille sekä kolmansien osapuolten tuotteiden Xentari (bacillus thuringiensis), BT (bacillus thuringiensis), Metamidophos (monitori), Azinphos-Methyl (Gusathion-M) ja Omite (propargiitti) kaupallisen hyödyntämisen lopettaminen. Ehdotettujen korjaustoimenpiteiden myötä yhdistetty markkinaosuus [...] laskee [30-40] prosenttiin kokonaismarkkinoilla sekä [30-40] prosenttiin imevien hyönteisten segmentissä ja [30-40] prosenttiin purevien hyönteisten segmentissä. Kun otetaan huomioon nämä markkinaosuudet ja kilpailijoiden markkinaosuudet ([luottamuksellista tietoa yhden kilpailijan markkina-asemasta]), sekä se seikka, että osapuolet ovat sitoutuneet myymään asetamipridin, jonka ne ovat jo tuoneet markkinoille, ja se, että markkinoille ollaan lähitulevaisuudessa tuomassa kilpailevia tuotteita sekä imevien että purevien hyönteisten segmentissä, komissio katsoo, että nämä sitoumukset riittävät turvaamaan kilpailun edellytykset. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1084) Hedelmien ja pähkinöiden lehtivaikutteiset torjunta-aineet, Portugali: Bayer on esittänyt sarjan korjaustoimenpiteitä, joihin kuuluu beeta-sylfutriinitoimialan myynti, oksidemetoni-metyylitoimialan myynti, fosalonitoimialan myynti, yksinoikeuslisenssi endosulfaanille sekä kolmansien osapuolin tuotteiden Cascade (flufenoksuroni), Mimic (tebufenotsidi) ja Omite (propargiitti) kaupallisen hyödyntämisen lopettaminen. Ehdotetuilla korjaustoimenpiteillä osapuolten yhdistetty markkinaosuus supistuisi [30-40] prosenttiin hyönteisten torjunta-aineiden kokonaismarkkinoilla sekä [30-40] prosenttiin imevien hyönteisten segmentissä ja [20-30] prosenttiin purevien hyönteisten segmentissä. Kun otetaan huomioon nämä markkinaosuudet ja kilpailijoiden markkinaosuudet ([luottamuksellista tietoa yhden kilpailijan markkina-asemasta]) sekä [ACS:n luottamuksellista tietoa] samoin kuin se, että markkinoille ollaan lähitulevaisuudessa tuomassa kilpailevia tuotteita sekä imevien että purevien hyönteisten segmentissä, komissio katsoo, että nämä sitoumukset riittävät turvaamaan kilpailun edellytykset. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1085) Viinirypäleiden lehtivaikutteiset torjunta-aineet, Saksa: Bayer on esittänyt sarjan korjaustoimenpiteitä, joihin kuuluu oksidemetoni-metyylitoimialan myynti sekä kolmansien osapuolten tuotteiden Xentari (bacillus thuringiensis), Mimic (tebufenotsidi) ja Kiron (fenpyroksimaatti) kaupallisen hyödyntämisen lopettaminen. Ehdotetuilla korjaustoimenpiteillä poistetaan sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1086) Koristekasvien maavaikutteiset torjunta-aineet, Italia: Bayer on esittänyt sarjan korjaustoimenpiteitä, joihin kuuluu fenamifossitoimialan myynti sekä kolmansien osapuolten tuotteiden Pyrinex (klorpyrifossi) ja Marshall (karbosulfaani) kaupallisen hyödyntämisen lopettaminen. Ehdotetuilla korjaustoimenpiteillä poistetaan sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1087) Perunan lehtivaikutteiset torjunta-aineet, Portugali: Bayer on tarjoutunut myymään beeta-sylfutriinitoimialan ja lopettamaan kolmannen osapuolen Biotrata-tuotteen (bacillus thuringiensis) kaupallisen hyödyntämisen. Ehdotettujen toimenpiteiden myötä osapuolten markkinaosuus supistuu [20-30] prosenttiin kokonaismarkkinoilla ja [30-40] prosenttiin purevien hyönteisten segmentissä. Kun sylfutriinitoimiala myydään koko ETA-alueella, markkinoille voi tulla uusi toimija, jolla on kilpaileva pyretroidi ja jolla on myös syflutriinin ja imidaklopridin yhdistelmätuote. Osapuolten mukaan yhdistelmätuote on jo rekisteröity näillä markkinoilla, ja sen myynti voi alkaa välittömästi. Näin ollen, kun otetaan huomioon kilpailijoiden markkinaosuudet ([luottamuksellista tietoa yhden kilpailijan markkina-asemasta]) ja kilpailevien tuotteiden tulo markkinoille, komissio katsoo, ettei näillä markkinoilla luoda tai vahvisteta määräävää asemaa.
(1088) Perunan lehtivaikutteiset torjunta-aineet, Espanja: Bayer on esittänyt sarjan korjaustoimenpiteitä, joihin kuuluu fiproniilitoimialan myynti, syflutriinitoimialan myynti, beeta-syflutriinitoimialan myynti, oksidemetoni-metyylitoimialan myynti, sypermetriinitoimialan myynti sekä kolmansien osapuolten tuotteiden Mimic ja Confirm (tebufenotsidi) ja Azinphos-Methyl (Gusathion M WP) kaupallisen hyödyntämisen lopettaminen. Ehdotetut korjaustoimenpiteet supistaisivat osapuolten markkinaosuutta [10-20] prosenttia [30-40] prosenttiin kokonaismarkkinoilla. Purevien hyönteisten alalla markkinaosuus supistuisi lähinnä fiproniilitoimialan myynnin johdosta [20-30] prosenttiin. Tämän toimialan myynti poistaisi komission huolen siitä, että osapuolet voisivat tarjota houkuttelevia sumutusohjelmia koloradonkuoriaisen torjuntaan yhdessä imidaklopridin kanssa. Imevien hyönteisten alalla osapuolille jäisi vielä [40-50] prosenttia markkinoista. Markkinaosuus perustuu kuitenkin pitkälti imidaklopridiin. Komissio katsoo, että asetamipridin myynnin johdosta markkinoille voisi lähitulevaisuudessa tulla uusi toimija, joka tarjoaisi kilpailevaa neonikotinoidia. Lisäksi [luottamuksellista tietoa kilpailijoiden tuotantovaiheessa olevista tuotteista]. Lopuksi syflutriinitoimialan ja beeta-syflutriinitoimialan myynti sekä imidaklopridia sisältävä yhdistelmätuote tulevat todennäköisesti edistämään kilpailua näillä markkinoilla. Näin ollen ja kun otetaan huomioon kilpailijoiden markkinaosuudet ([luottamuksellista tietoa yhden kilpailijan markkina-asemasta]), komissio katsoo, ettei näillä markkinoilla luoda tai vahvisteta määräävää asemaa.
(1089) Perunan maavaikutteiset torjunta-aineet, Kreikka: Bayer on esittänyt sarjan korjaustoimenpiteitä, joihin kuuluu fenamifossitoimialan myynti sekä kolmannen osapuolen tehoaineeseen, karbofuraaniin, pohjautuvan ja Curaterr-, Yaltox- ja Marshall-tuotenimillä harjoitettavan liiketoimen myynti. Ehdotetuilla korjaustoimenpiteillä poistetaan sulautumasta aiheutuvat markkinaosuuksien päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1090) Perunan maavaikutteiset torjunta-aineet, Portugali: Bayer on tarjoutunut myymään fenamifossitoimialansa. Tämä poistaa sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1091) Riisin lehtivaikutteiset torjunta-aineet, Portugali: Bayer on tarjoutunut myymään oksidemetoni-metyylitoimialansa. Tämä poistaa sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1092) Tupakan lehtivaikutteiset torjunta-aineet, Kreikka: Bayer on esittänyt sarjan korjaustoimenpiteitä, joihin kuuluu asetamipriditoimialan myynti, syflutriinitoimialan myynti, beeta-syflutriinitoimialan myynti, oksidemetoni-metyylitoimialan myynti sekä kolmannen osapuolen Monitor-tuotteen (metamidofossi) kaupallisen hyödyntämisen lopettaminen. Korjaustoimenpiteillä poistetaan sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1093) Tupakan lehtivaikutteiset torjunta-aineet, Italia: Bayer on tarjoutunut myymään syflutriinitoimialan ja oksidemetoni-metyylitoimialan. Näiden toimialojen myynnit poistavat toimenpiteestä seuraavan markkinaosuuksien kasvun. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1094) Tupakan maavaikutteiset torjunta-aineet, Espanja: Bayer on esittänyt sarjan korjaustoimenpiteitä, joihin kuuluu syflutriinitoimialan myynti, beeta-syflutriinitoimialan myynti ja fenamifossitoimialan myynti. Ehdotetut korjaustoimenpiteet poistavat markkinaosuuksien päällekkäisyyden kokonaisuudessaan ja ennen kaikkea osapuolten johtavien maavaikutteisten hyönteisten torjunta-aineiden välisen päällekkäisyyden. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1095) Vihannesten lehtivaikutteiset torjunta-aineet, Ranska: Bayer on esittänyt sarjan korjaustoimenpiteitä, joihin kuuluu syflutriinitoimialan myynti, fosalonitoimialan myynti, oksidemetoni-metyylitoimialan myynti, akrinatriinitoimialan myynti, yksinoikeuslisenssi karbaryylipohjaisille valmisteille Ranskassa sekä kolmansien osapuolten tuotteiden Umuter (diatsinoni), Rhodocide (etioni), Gusathion M WP (atsinfossi-metyyli) ja Orthene (asefaatti) kaupallisen hyödyntämisen lopettaminen. Näiden yritysmyyntien jälkeen osapuolten yhdistetty markkinaosuus sekä kokonaismarkkinoilla että imevien ja purevien hyönteisten segmenteissä laskee [...] alle 40 prosenttiin. Komissio on ottanut huomioon sen, että [ACS:n luottamuksellista tietoa]. Komissio katsoo, että nämä sitoumukset, jotka kohdistuvat tehokkaasti kaikkiin markkinasegmentteihin, joilla komissio oli yksilöinyt kilpailuongelmia, helpottavat myös kilpailijoiden markkinoille tuloa, kun ne tuovat lähitulevaisuudessa markkinoille kilpailevia tuotteita sekä imevien että purevien hyönteisten segmenteissä [luottamuksellista tietoa kilpailijoiden tuotantovaiheessa olevista tuotteista]. Komissio katsoo näin ollen, että nämä sitoumukset riittävät varmistamaan kilpailun edellytykset. Tämän johdosta ja kun otetaan huomioon kilpailijoiden markkinaosuudet ([luottamuksellista tietoa yhden kilpailijan markkina-asemasta]), komissio katsoo, ettei näillä markkinoilla luoda tai vahvisteta määräävää asemaa.
(1096) Vihannesten lehtivaikutteiset torjunta-aineet, Italia: Bayer on esittänyt sarjan korjaustoimenpiteitä, joihin kuuluu syflutriinitoimialan myynti, oksidemetoni-metyylitoimialan myynti sekä kolmansien osapuolten tuotteiden Dipel (bacillus thuringiensis), Smart (malationi), Azinphos-Methyl (Gusathion SC, Gusathion M WP) ja Omite (propargiitti) kaupallisen hyödyntämisen lopettaminen. Näiden yritysmyyntien jälkeen osapuolten yhdistetty markkinaosuus olisi [30-40] prosenttia kokonaismarkkinoilla ja [30-40] prosenttia imevien hyönteisten segmentissä. Näin ollen ja kun otetaan huomioon kilpailijoiden markkinaosuudet ([luottamuksellista tietoa yhden kilpailijan markkina-asemasta]) ja kilpailevien tuotteiden markkinoille tulo, komissio katsoo, ettei näillä markkinoilla luoda tai vahvisteta määräävää asemaa.
(1097) Vihannesten lehtivaikutteiset torjunta-aineet, Portugali: Bayer on esittänyt sarjan korjaustoimenpiteitä, joihin kuuluvat seuraavat: beeta-sylfutriinitoimialan myynti, fosalonitoimialan myynti, oksidemetoni-metyylitoimialan myynti, akrinatriinitoimialan myynti, yksinoikeuslisenssi endosulfaanille sekä kolmannen osapuolen Omite-tuotteen (propargiitti) kaupallisen hyödyntämisen lopettaminen. Kun otetaan huomioon tuotteet, joista luovuttiin vuonna 2001, ehdotetut korjaustoimenpiteet supistaisivat yhdistettyä markkinaosuutta [20-30] prosenttia noin [30-40] prosenttiin kokonaismarkkinoilla. Komissio on arvioinut, että nämä sitoumukset supistaisivat markkinaosuutta sekä imevien että purevien hyönteisten segmentissä alle [30-40] prosenttiin. Pääasiallisesti samoista syistä, jotka koskivat vihannesten lehtivaikutteisten torjunta-aineiden markkinoita Ranskassa, komissio pitää esitettyjä sitoumuksia riittävinä kilpailun edellytysten varmistamiseen. Näin ollen ja kun otetaan huomioon kilpailijoiden markkinaosuudet ([luottamuksellista tietoa yhden kilpailijan markkina-asemasta]), komissio katsoo, ettei näillä markkinoilla luoda tai vahvisteta määräävää asemaa.
(1098) Vihannesten lehtivaikutteiset torjunta-aineet, Espanja: Bayer on esittänyt sarjan korjaustoimenpiteitä, joihin kuuluu syflutriinitoimialan myynti, beeta-syflutriinitoimialan myynti, oksidemetoni-metyylitoimialan myynti, fosalonitoimialan myynti, sypermetriinitoimialan myynti, akrinatriinitoimialan myynti sekä kolmansien osapuolten tuotteiden Mimic ja Confirm (tebufenotsidi), Dimilin (diflubentsuroni), Xentari (bacillus thurengiensis), Omite (propargiitti) ja Dipel (bacillus thurengiensis) kaupallisen hyödyntämisen lopettaminen. Ehdotettujen korjaustoimenpiteiden myötä yhdistetty markkinaosuus laskisi [20-30] prosenttiin kokonaismarkkinoilla ja [30-40] prosenttiin imevien hyönteisten segmentissä. Näin ollen ja kun otetaan huomioon kilpailijoiden markkinaosuudet ([luottamuksellista tietoa yhden kilpailijan markkina-asemasta]) sekä kilpailevien tuotteiden markkinoille tulo, komissio katsoo, ettei näillä markkinoilla luoda tai vahvisteta määräävää asemaa.
(1099) Vihannesten maavaikutteiset torjunta-aineet, Kreikka: Bayer on esittänyt sarjan korjaustoimenpiteitä, joihin kuuluu syflutriinitoimialan myynti, fenamifossitoimialan myynti sekä kolmannen osapuolen tehoaineeseen, karbofuraaniin, pohjautuvan ja tuotenimillä Curaterr ja Yaltox harjoitettavan liiketoiminnan myynti. Ehdotetut korjaustoimenpiteet laskisivat osapuolten markkinaosuuden [0-10] prosenttiin. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1100) Vihannesten maavaikutteiset torjunta-aineet, Portugali: Bayer on tarjoutunut myymään fenamifossitoimialan (fenamifossin ja imidaklopridin seos mukaan luettuna). Ehdotetulla korjaustoimenpiteellä poistetaan sulautumasta aiheutuvat päällekkäisyydet. Komissio katsoo näin ollen, ettei näillä markkinoilla luoda tai vahvisteta määräävää asemaa.
V.2 NILVIÄISTEN TORJUNTA-AINEET
(1101) Osapuolet sitoutuvat myöntämään Euroopan laajuisen yksinoikeuslisenssin tuotenimellä Skipper myytävän tiodikarbipohjaisen etananhoukutinvalmisteen valmistamiseen ja myyntiin. Yksinoikeuslisenssiin sisältyy lisenssi kaikkiin omaisuusoikeuksiin, rekisteröintioikeuksiin, asiantuntemukseen, asiakirjoihin ja tuotenimiin, jotka liittyvät Skipper-valmisteen käyttöön etananhoukuttimena. Jos lisenssinhaltija niin haluaa, Bayer tekee lisenssinhaltijan kanssa siirtymävaiheen ajaksi sopimuksen korvausta vastaan tapahtuvasta valmistuksesta laskutustyöehdoin.
(1102) Tällä sitoumuksella poistetaan päällekkäisyys näillä markkinoilla, koska ACS:n tiodikarbipohjainen nilviäisten torjunta-aine Skipper on ainoa nilviäisten torjunta-aine, jota ACS valmistaa ja myy Euroopassa. Komissio katsoo näin ollen, ettei näillä markkinoilla luoda tai vahvisteta määräävää asemaa.
V.3 RIKKAKASVIEN TORJUNTA-AINEET
JUURIKKAIDEN RIKKAKASVIEN TORJUNTA-AINEET
(1103) Bayer ehdottaa, että se poistaisi päällekkäisyyden myymällä Euroopan laajuisesti koko matamitronitoimialan ("Goltix"), ja se tarjoutuu valmistamaan tehoainetta korvausta vastaan kolmen vuoden ajan laskutustyöpohjalta ja sen jälkeen tavallisissa markkinatalouden olosuhteissa, jos ostaja niin haluaa. Komissio katsoo näin ollen, ettei näillä markkinoilla luoda tai vahvisteta määräävää asemaa.
VILJOJEN RIKKAKASVIEN TORJUNTA-AINEET
(1104) Belgian ja Saksan osalta Bayer tarjoutuu myymään suurimman osan päällekkäisyydestä ja kaksi muuta molekyyliä, joiden osuus on suurempi kuin jäljelle jäävä päällekkäisyys. Kokonaisuus koostuu Heroldin (flufenasetti/diflufenikaani), Ralon Superin ja Puma Superin (fenoksapropi) myynnistä sekä Euroopan laajuisesta lisenssistä propoksikarbatsonin käyttöön seoksissa ostajan molekyylin kanssa. Näiden kolmen sitoumuksen osuus on suurempi kuin Bayerin markkinaosuus kyseisissä maissa. Lisäksi kaikki kolme tuotetta on tarkoitettu heinämäisten rikkakasvien torjuntaan, eli ne kuuluvat segmenttiin, jossa sulautunut yritys olisi erittäin vahva myös Ranskassa ja Alankomaissa. Bayer valmistaa pyynnöstä sekä Heroldia että Radonia/Pumaa korvausta vastaan kolmen vuoden ajan laskutustyöpohjalta, ja sen jälkeen tavallisissa markkinatalouden olosuhteissa, jos ostaja niin haluaa. Ruotsissa Gullviksin myynti poistaisi nykyisen päällekkäisyyden. Komissio katsoo näin ollen, ettei näillä markkinoilla luoda tai vahvisteta määräävää asemaa.
MAISSIN RIKKAKASVIEN TORJUNTA-AINEET
(1105) Bayer saisi vuoden 2000 lukujen perusteella määräävän aseman Belgiassa ja Saksassa. Bayerin Mikadon suora kilpailija Callisto on kuitenkin tällä välin tuotu markkinoille näissä kahdessa jäsenvaltiossa (Belgiassa vuonna 2001 ja Saksassa vuonna 2002). Laskeakseen näissä maissa markkinaosuutensa hyväksyttävälle tasolle Bayer tarjoutuu myöntämään yksinoikeuslisenssin isoksaflutolin ("Merlin") valmistukseen, käyttöön ja myyntiin Belgiassa ja Alankomaissa. Bayer valmistaisi pyynnöstä isoksaflutolia korvausta vastaan kolmen vuoden ajan laskutustyöpohjalta, ja sen jälkeen tavallisissa markkinatalouden olosuhteissa, jos ostaja niin haluaa. Isoksaflutolin, maissille tarkoitetun patentoidun leveälehtisten rikkakasvien torjunta-aineen, lisensointi poistaisi päällekkäisyyden. Komissio katsoo näin ollen, ettei näillä markkinoilla luoda tai vahvisteta määräävää asemaa.
PERUNAN JA VIHANNESTEN RIKKAKASVIEN TORJUNTA-AINEET
(1106) Bayer tarjoutuu myymään Euroopan laajuisen linuronitoimialan, Afalon-tuotenimi mukaan luettuna. Se tarjoutuu valmistamaan tuotetta korvausta vastaan kolmen vuoden ajan laskutustyöpohjalta, ja sen jälkeen tavallisissa markkinatalouden olosuhteissa, jos ostaja niin haluaa. Tämä poistaisi päällekkäisyyden (Portugalissa ja Espanjassa) tai laskisi markkinaosuudet hyväksyttävälle tasolle (Kreikassa noin [40-50] prosenttia vuonna 2000 ja alle [30-40] prosenttia vuonna 2004, ja Syngenta on vahva kilpailija lähes [20-30] prosentin markkinaosuudella). Tilanteen korjaamiseksi Ruotsissa Bayer tarjoutuu myymään enemmistön Gullviksista, sen tukkukauppiaasta Ruotsin markkinoilla, ja myöntämään yksinoikeuslisenssin vihannesten rikkakasvien torjunta-aineeseen aklonifeeniin. Nämä toimenpiteet poistaisivat päällekkäisyyden. Komissio katsoo näin ollen, ettei näillä markkinoilla luoda tai vahvisteta määräävää asemaa.
PUUVILLAN LEHTIÄ TUHOAVAT AINEET KREIKASSA
(1107) Bayer tarjoutuu myöntämään yksinoikeuslisenssin ainoalle tuotteelleen DEF:lle (jonka tehoaineena on tribufossi) siihen saakka, kunnes tuote poistetaan markkinoilta Kreikassa ja Espanjassa vuonna 2003. Komissio katsoo näin ollen, ettei näillä markkinoilla luoda tai vahvisteta määräävää asemaa.
V.4 SIENITAUTIEN TORJUNTA-AINEET
a) VILJOJEN SIENITAUTIEN TORJUNTA-AINEET
(1108) Viljojen sienitautien torjunta-aineiden alalla komissio on todennut, että ehdotettu liiketoimi, sellaisena kuin se ilmoitettiin, olisi luonut määräävän aseman tai vahvistanut sellaista Italiassa. Näillä markkinoilla osapuolten tarjoama korjaustoimenpide, eli se, että ACS myisi prokloratsitoimialansa, mukaan luettuina seokset fenpropimorfin kanssa, tarkoittaisi, että suurin osa ([90-100] prosenttia) ACS:n liiketoiminnasta Italian viljamarkkinoilla myytäisiin. Markkinaosuus kasvaisi täten vain hyvin vähän (alle [0-10] prosenttia), ja uuden yrityksen markkinaosuus olisi alle [20-30] prosenttia. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
b) HEDELMIEN JA PÄHKINÖIDEN SIENITAUTIEN TORJUNTA-AINEET
(1109) Hedelmien ja pähkinöiden sienitautien torjunta-aineiden alalla komissio on todennut, että ehdotettu liiketoimi, sellaisena kuin se ilmoitettiin, olisi luonut määräävän aseman tai vahvistanut sellaista Tanskassa, Ranskassa ja Saksassa.
(1110) Tanskan markkinoihin vaikuttavia korjaustoimenpiteitä ovat (koko Eurooppaa koskeva) pyrimetaniilitoimialan myyminen, Scala-tuotenimi mukaan luettuna, ja yksinoikeuslisenssin myöntäminen bitertanolille (Baycor-tuotenimi mukaan luettuna [...] ajaksi). Osapuolten toimittamien tietojen mukaan Scalan myynnin osuus on [10-20] prosenttia kokonaismarkkinoista, ja ACS:n jäljelle jäävän ja Bayerille siirtyvän myynnin osuus on vain [0-10] prosenttia. Toisaalta taas Bayerin Baycor-tuotteen, joka tullaan lisensoimaan, osuus on [10-20] prosenttia. Uuden yrityksen markkinaosuus olisi näin ollen [0-10] prosenttia pienempi kuin Bayerin nykyinen markkinaosuus ja alle [30-40] prosenttia markkinoista. Korjaustoimenpiteiden markkinatesti on pitkälti vahvistanut, että nämä korjaustoimenpiteet riittäisivät poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1111) Ranskan markkinoihin vaikuttavia korjaustoimenpiteitä ovat (koko Eurooppaa koskeva) pyrimetaniilin sekä sen ja flukinkonatsolin seosten toimialan myyminen sekä (koko Eurooppaa koskeva) iprodioni- ja prokloratsitoimialojen myyminen, tuotenimet mukaan luettuina. Näiden osuus olisi [80-90] prosenttia ACS:n omiin tehoaineisiin perustuvasta myynnistä ja [50-60] prosenttia ACS:n kokonaismyynnistä. Osapuolten markkinaosuus olisi vain noin [40-50] prosenttia siten, että Bayerin osuus olisi [30-40] prosenttia ja ACS:n osuus olisi [10-20] prosenttia. Suurin osa ACS:n jäljelle jäävästä myynnistä perustuisi kuitenkin kolmansien osapuolten tuotteisiin, kun taas ACS:n tärkeimmistä tehoaineista, jotka kolmansien osapuolten mukaan parantavat eniten Bayerin tuotevalikoimaa, luovuttaisiin. Korjaustoimenpiteiden markkinatesti on pitkälti vahvistanut, että nämä korjaustoimenpiteet riittäisivät poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1112) Saksan markkinoihin vaikuttavia korjaustoimenpiteitä ovat (koko Eurooppaa koskeva) pyrimetaniilin sekä sen ja flukinkonatsolin sekoitusten toimialan myyminen sekä yksinoikeuslisenssin myöntäminen triadimenolipohjaiselle Bayfidan-valmisteelle (tuotenimi mukaan luettuna [...] ajaksi). ACS:n osuus tästä sitoumuksesta kattaa kaiken ACS:n omiin tehoaineisiin perustuvan myynnin ja [50-60] prosenttia ACS:n kokonaismyynnistä. Osapuolten tietojen mukaan ACS:n luovutettavien tuotteiden markkinaosuus on [0-10] prosenttia, jäljelle jäävän ACS:n kolmannen osapuolen tuotteen markkinaosuus on [0-10] prosenttia ja lisensoitavan Bayfidanin markkinaosuus on [0-10] prosenttia. Osapuolten mukaan Bayerin jäljelle jäävä [30-40] prosentin markkinaosuus kasvaisi täten vain [0-10] prosenttia. On kuitenkin syytä panna merkille, että markkinatutkimuksen mukaan osapuolet ovat hieman liioitelleet osuuttaan näistä markkinoista. Se olisi [40-50] prosentin sijasta noin [40-50] prosenttia, joten markkinaosuus kasvaa vain hyvin vähän, sillä Bayerilla on jo noin [30-40] prosentin markkinaosuus. Samoin kuin Ranskassa, osapuolet luopuisivat niistä ACS:n tuotteista, jotka kolmansien osapuolten mukaan parantavat eniten Bayerin tuotevalikoimaa, ja jäljelle jäävä lisäys on kolmannen osapuolen tuote, jonka myynnin osapuolet aikovat joka tapauksessa lopettaa ennen vuotta 2004. Korjaustoimenpiteiden markkinatesti on pitkälti vahvistanut, että nämä korjaustoimenpiteet riittäisivät poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
c) MANSIKAN SIENITAUTIEN TORJUNTA-AINEET RUOTSISSA
(1113) Komissio on todennut, että ehdotettu liiketoimi, sellaisena kuin se ilmoitettiin, olisi luonut määräävän aseman tai vahvistanut sellaista mansikan sienitautien torjunta-aineiden markkinoilla Ruotsissa. Näihin markkinoihin vaikuttava korjaustoimenpide on (koko Eurooppaa koskeva) purimetaniili- ja iprodionitoimialojen myyminen. Tämä tarkoittaisi luopumista Scalasta (pyrimetaniili) ja Rovralista (iprodioni). Täten ainoa lisäys Bayerin tuotevalikoimaan olisi Aliette (fosetyyli-Al), jolla torjutaan erilaisia mansikan tauteja kuin Bayerin omilla tuotteilla. Gullviksin myynti tarkoittaisi lisäksi, että Bayer lakkaisi jälleenmyymästä Syngentan Topasia. Tärkein komission yksilöimä kilpailuongelma oli lähestulkoon monopoliasema mansikan harmaahomeen torjunnassa käytettävien sienitautien torjunta-aineiden alalla. Korjaustoimenpiteillä poistettaisiin päällekkäisyys kokonaisuudessaan. Alietten lisääminen Bayerin tuotevalikoimaan ei muuta kilpailutilannetta merkittävästi, koska Aliettella torjutaan muita tauteja kuin harmaahometta. Lisäksi Topasista luopuminen Gullviksin myynnin yhteydessä tasapainottaisi Alietten tuomaa lisäystä. Korjaustoimenpiteiden markkinatesti on pitkälti vahvistanut, että tämä korjaustoimenpide riittää poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
d) VIINIRYPÄLEIDEN SIENITAUTIEN TORJUNTA-AINEET HARMAAHOMETTA VASTAAN
(1114) Komissio on todennut, että ehdotettu liiketoimi, sellaisena kuin se ilmoitettiin, olisi luonut määräävän aseman tai vahvistanut sellaista harmaahometta vastaan käytettävien viinirypäleiden sienitautien torjunta-aineiden markkinoilla Ranskassa, Saksassa, Kreikassa ja Portugalissa.
(1115) Ranskan markkinoihin vaikuttava korjaustoimenpide on koko Eurooppaa koskeva pyrimetaniili- ja iprodionitoimialojen myyminen. Näihin tehoaineisiin pohjautuvien tuotteiden osuus on [90-100] prosenttia ACS:n kokonaismyynnistä Ranskassa. Markkinaosuus ei kasvaisi lähes lainkaan, ja Bayerin osuus näistä markkinoista on noin [10-20] prosenttia. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1116) Saksan markkinoihin vaikuttava korjaustoimenpide on koko Eurooppaa koskeva pyrimetaniili- ja iprodionitoimialojen myyminen. Näihin tehoaineisiin pohjautuvien tuotteiden osuus on [50-60] prosenttia ACS:n kokonaismyynnistä Saksassa. Osapuolten yhdistetty markkinaosuus olisi sitoumusten jälkeen alle [20-30] prosenttia. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1117) Kreikan markkinoihin vaikuttava korjaustoimenpide on koko Eurooppaa koskeva pyrimetaniili- ja iprodionitoimialojen myyminen. Näihin tehoaineisiin pohjautuvien tuotteiden osuus on [50-60] prosenttia ACS:n kokonaismyynnistä Kreikassa. Osapuolten yhdistetty markkinaosuus olisi sitoumusten jälkeen alle [20-30] prosenttia. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1118) Portugalin markkinoihin vaikuttava korjaustoimenpide on koko Eurooppaa koskeva pyrimetaniili- ja iprodionitoimialojen myyminen. Näihin tehoaineisiin pohjautuvat tuotteet kattavat koko ACS:n myynnin Portugalissa. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
e) HUMALAN SIENITAUTIEN TORJUNTA-AINEET
(1119) Humalan sienitautien torjunta-aineiden alalla komissio on todennut, että ehdotettu liiketoimi, sellaisena kuin se ilmoitettiin, olisi luonut määräävän aseman tai vahvistanut sellaista Saksassa. Näihin markkinoihin vaikuttava korjaustoimenpide on yksinoikeuslisenssi triadimenolipohjaiseen Bayfidan 250 EC -tuotteeseen (mukaan luettuna Bayfidan-tuotenimi [...] ajaksi). Bayfidan 250 EC:n osuus Bayerin myynnistä vuonna 2000 oli [60-70] prosenttia, mutta osuus oli pienempi vuonna 2001, koska Bayerin uutta Flint-tuotetta myytiin tuona vuonna suunnilleen saman verran kuin Bayfidania. Näiden lukujen perusteella osapuolten markkinaosuus olisi korjaustoimenpiteen jälkeen noin [30-40] prosenttia (Flintin myynnin määrä mukaan luettuna), ja markkinaosuuden odotetaan laskevan noin [30-40] prosenttiin vuonna 2004. Välimatka lähimpään kilpailijaan BASFiin supistuisi täten merkittävästi(67). Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
f) ÖLJY- JA VALKUAISKASVIEN SIENITAUTIEN TORJUNTA-AINEET
(1120) Öljy- ja valkuaiskasvien sienitautien torjunta-aineiden alalla komissio on todennut, että ehdotettu liiketoimi, sellaisena kuin se ilmoitettiin, olisi luonut määräävän aseman tai vahvistanut sellaista Saksassa. Näihin markkinoihin vaikuttavia korjaustoimenpiteitä ovat koko Eurooppaa koskeva iprodionitoimialan myyminen ja niiden jakeluoikeuksien siirtäminen kolmannelle osapuolelle, jotka ACS:llä on nykyään Folicurin (tebukonatsoli) myyntiin Saksassa. Virisanin (iprodioni) ja Folicurin myynnin osuus ACS:n kokonaismyynnistä Saksassa vuonna 2000 oli [80-90] prosenttia. ACS:n jäljelle jäävä tuote on Derosal (karbendatsiimi), joka kasvattaa Bayerin [30-40] prosentin markkinaosuutta alle [0-10] prosenttia. Derosalin myynnin osuuden odotetaan laskevan alle [0-10] prosenttiin vuonna 2004. Lisäksi välimatka BASFiin supistuu merkittävästi(68). Korjaustoimenpiteiden markkinatesti on pitkälti vahvistanut, että nämä korjaustoimenpiteet riittäisivät poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
g) VIHANNESTEN SIENITAUTIEN TORJUNTA-AINEET
(1121) Vihannesten sienitautien torjunta-aineiden alalla komissio on todennut, että ehdotettu liiketoimi, sellaisena kuin se ilmoitettiin, olisi luonut määräävän aseman tai vahvistanut sellaista Itävallan, Belgian, Ranskan, Saksan, Alankomaiden, Portugalin ja Ruotsin markkinoilla.
(1122) Itävallan markkinoihin vaikuttava korjaustoimenpide on koko Eurooppaa koskeva pyrimetaniili- ja iprodionitoimialojen myyminen. Näihin tehoaineisiin pohjautuvien tuotteiden osuus on [60-70] prosenttia ACS:n kokonaismyynnistä Itävallassa. Osapuolten yhdistetty markkinaosuus olisi sitoumusten jälkeen alle [20-30] prosenttia vuoden 2000 myyntilukujen perusteella. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun toimenpiteen aiheuttaman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1123) Belgian markkinoihin vaikuttava korjaustoimenpide on koko Eurooppaa koskeva pyrimetaniili-, iprodioni- ja prokloratsitoimialojen myyminen. Näihin tehoaineisiin pohjautuvien tuotteiden osuus oli [40-50] prosenttia ACS:n kokonaismyynnistä Belgiassa vuonna 2000. Osapuolten yhdistetty markkinaosuus olisi sitoumusten jälkeen noin [30-40] prosenttia vuoden 2000 myyntilukujen perusteella. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1124) Ranskan markkinoihin vaikuttava korjaustoimenpide on koko Eurooppaa koskeva pyrimetaniili-, iprodioni- ja prokloratsitoimialojen myyminen. Näihin tehoaineisiin pohjautuvien tuotteiden osuus oli [20-30] prosenttia ACS:n kokonaismyynnistä Ranskassa vuonna 2000. Ne vastasivat myös lähes viisinkertaisesti Bayerin myyntiä näillä markkinoilla vuonna 2000. Korjaustoimenpiteiden markkinatesti on pitkälti vahvistanut, että tämä toimenpide riittäisi poistamaan ehdotetun liiketoimen luoman markkinaongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1125) Saksan markkinoihin vaikuttavia korjaustoimenpiteitä ovat koko Eurooppaa koskeva pyrimetaniili- ja iprodionitoimialojen myyminen, yksinoikeuslisenssi triadimenolipohjaiseen Bayfidan 250 EC -tuotteeseen, niiden jakeluoikeuksien siirtäminen kolmannelle osapuolelle, jotka ACS:llä on nykyään Folicurin (tebukonatsoli) myyntiin Saksassa, sekä yksinoikeuslisenssi Matador-tuotteeseen (jonka tehoaineina ovat tebukonatsoli ja triadimenoli) Saksassa. Näihin tehoaineisiin pohjautuvien tuotteiden osuus on [20-30] prosenttia ACS:n ja [40-50] prosenttia Bayerin kokonaismyynnistä Saksassa näillä markkinoilla. Jäljelle jäävien tuotteiden kokonaismyynti vuonna 2000 olisi [10-20] prosenttia vähemmän kuin Bayerin kokonaismyynti vuonna 2000. Korjaustoimenpiteiden markkinatesti on pitkälti vahvistanut, että nämä korjaustoimenpiteet riittäisivät poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1126) Kreikan markkinoihin vaikuttava korjaustoimenpide on koko Eurooppaa koskeva pyrimetaniili- ja iprodionitoimialojen myyminen. Näihin tehoaineisiin pohjautuvien tuotteiden osuus on [10-20] prosenttia ACS:n kokonaismyynnistä Kreikassa. Näihin kahteen tehoaineeseen pohjautuvien tuotteiden lisääminen Bayerin tuotevalikoimaan oli tärkein kilpailuongelma, joka tuli markkinatutkimuksessa esiin vihannesten sienitautien torjunta-aineiden alalla. Kun otetaan huomioon myös se, ettei Afugania myydä enää Kreikassa, Bayerin haltuun siirtyvien tuotteiden myynnin osuus olisi [60-70] prosenttia ACS:n kokonaismyynnistä vuonna 2000. Uuden yrityksen kokonaismyynti olisi vuoden 2000 myyntilukujen perusteella alle [40-50] prosenttia, ja se laskisi alle [30-40] prosenttiin vuoteen 2004 mennessä. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1127) Alankomaiden markkinoihin vaikuttava korjaustoimenpide on koko Eurooppaa koskeva pyrimetaniili-, iprodioni- ja prokloratsitoimialojen myyminen. Näihin tehoaineisiin pohjautuvien tuotteiden osuus on [40-50] prosenttia ACS:n kokonaismyynnistä Alankomaissa. Ne vastaavat myös yhdeksänkertaisesti Bayerin myyntiä vuonna 2000 näillä markkinoilla. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1128) Portugalin markkinoihin vaikuttava korjaustoimenpide on koko Eurooppaa koskeva pyrimetaniili- ja iprodionitoimialojen myyminen. Näihin tehoaineisiin pohjautuvien tuotteiden osuus on [10-20] prosenttia ACS:n kokonaismyynnistä Portugalissa vuonna 2000. Ne vastaavat kuitenkin myös [150-160] prosenttia Bayerin myynnistä vuonna 2000 näillä markkinoilla. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
(1129) Ruotsin markkinoihin vaikuttava korjaustoimenpide on koko Eurooppaa koskeva pyrimetaniili- ja iprodionitoimialojen myyminen. Näihin tehoaineisiin pohjautuvat tuotteet kattoivat koko ACS:n myynnin Ruotsissa vuonna 2000. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
V.5 PEITTAUS
(1130) Bayer sitoutuu siirtämään yhdelle ja samalle ostajalle ACS:n koko peittaustoimialan, mukaan lukien muttei ainoastaan useita tehoaineita, joita käytetään ACS:n peittaustoimialassa. Tämä sitoumus, johon sisältyy tarpeellisen asiantuntemuksen siirtäminen, takaa ACS:n peittaustoimialan kannattavuuden tällä erittäin keskittyneellä alalla, jolla ainoastaan Syngentalla, Bayerilla ja ACS:llä on nykyään merkittävää toimintaa.
V.5.1 PEITTAUKSESSA KÄYTETTÄVÄT HYÖNTEISTEN TORJUNTA-AINEET
(1131) Peittauksessa käytettävien hyönteisten torjunta-aineiden alalla ilmenevien kilpailuongelmien poistamiseksi Bayer on tarjoutunut myymään koko ACS:n peittaukseen liittyvän fiproniilitoimialan. Tämä sitoumus poistaa osapuolten toimintojen päällekkäisyyden peittauksessa käytettävien hyönteisten torjunta-aineiden alalla. Komissio katsoo näin ollen, ettei millään peittauksessa käytettävien hyönteisten torjunta-aineiden markkinoilla luoda tai vahvisteta määräävää asemaa.
V.5.2 PEITTAUKSESSA KÄYTETTÄVÄT SIENITAUTIEN TORJUNTA-AINEET
a) Viljojen sienitautien torjunta-aineet
(1132) Viljojen peittauksessa käytettävien sienitautien torjunta-aineiden alalla komissio on todennut, että ehdotettu liiketoimi, sellaisena kuin se ilmoitettiin, olisi luonut määräävän aseman tai vahvistanut sellaista ohran markkinoilla Saksassa, Irlannissa, Italiassa ja Yhdistyneessä kuningaskunnassa sekä vehnän, rukiin ja ruisvehnän markkinoilla Saksassa, Italiassa, Ruotsissa ja Yhdistyneessä kuningaskunnassa.
Ohra
(1133) Ohran markkinoihin vaikuttavia korjaustoimenpiteitä ovat koko Eurooppaa koskeva tritikonatsoli- ja prokloratsitoimialojen myyminen, Fungazilin (imatsaliili) jakelua Irlannissa koskevan sopimuksen päättäminen sekä kaikkien ACS:n ja Makhteshimin välisten guatsatiinia koskevien jakelusopimusten päättäminen ja jakeluoikeuksien palauttaminen Makhteshimille.
(1134) Näillä sitoumuksilla poistettaisiin kaikki päällekkäisyydet niissä neljässä maassa, joissa kilpailuongelmia on todettu, eli Saksassa, Irlannissa, Italiassa ja Yhdistyneessä kuningaskunnassa. Korjaustoimenpiteiden markkinatesti on pitkälti vahvistanut, että nämä korjaustoimenpiteet riittäisivät poistamaan ehdotetun liiketoimen luoman kilpailuongelman. Komissio katsoo näin ollen, ettei näillä markkinoilla luoda tai vahvisteta määräävää asemaa.
Vehnä, ruis ja ruisvehnä
(1135) Vehnän, rukiin ja ruisvehnän markkinoihin vaikuttavia korjaustoimenpiteitä ovat koko Eurooppaa koskeva tritikonatsoli-, prokloratsi- ja flukinkonatsolitoimialojen myyminen (siten, että Bayerille jää kuitenkin jaettu yksinoikeuslisenssi flukinkonatsolin ja flukinkonatsolia sisältävien seosten myyntiin peittaustarkoituksiin), kaikkien ACS:n ja Makhteshimin välisten guatsatiinia koskevien jakelusopimusten päättäminen ja jakeluoikeuksien palauttaminen ([...]) sekä yksinoikeuslisenssi triadimenolipohjaiseen Baytan-valmisteeseen Yhdistyneessä kuningaskunnassa (mukaan lukien Baytan-tuotenimi [...] ajaksi).
(1136) Näillä sitoumuksilla poistettaisiin päällekkäisyys Italiassa ja Ruotsissa. Korjaustoimenpiteiden markkinatesti on pitkälti vahvistanut, että nämä korjaustoimenpiteet riittäisivät poistamaan ehdotetun liiketoimen luoman kilpailuongelman. Komissio katsoo näin ollen, ettei vehnän, rukiin ja ruisvehnän peittauksen markkinoilla Italiassa ja Ruotsissa luoda tai vahvisteta määräävää asemaa.
(1137) Saksassa ja Yhdistyneessä kuningaskunnassa jäisi jonkin verran päällekkäisyyttä, joka aiheutuu siitä, että tietty ACS:n tuoteryhmä (flukinkonatsoli sekoittamattomana tai yhdistettynä prokloratsiin) lisätään Bayerin tuotevalikoimaan siten, että Bayer saa jaetun yksinoikeuslisenssin tähän tuoteryhmään. Tuoteryhmä ja Jockey-tuotenimen käyttö myydään kuitenkin yhdessä flukinkonatsolin kanssa. Jockeyllä torjutaan pääasiallisesti tiettyä tautia, mustatyveä, jota vastaan Bayerilla ei ole mitään tuotetta. Jockeyn ainoa kilpailija mustatyven alalla on oikeastaan Monsanton Latitude, joka on tuotu hiljattain tai tuodaan lähiaikoina markkinoille sekä Saksassa että Yhdistyneessä kuningaskunnassa.
(1138) Saksassa tämän tuoteryhmän lisääminen Bayerin tuotevalikoimaan kasvattaa todennäköisesti jonkin verran Bayerin nykyistä [20-30] prosentin markkinaosuutta. Kun otetaan kuitenkin huomioon, että Jockeytä tulee myymään myös flukinkonatsolitoimialan ostaja, on epätodennäköistä, että Bayer onnistuisi saamaan Jockeyn nykyisen [10-20] prosentin markkinaosuuden kokonaisuudessaan. On myös syytä tuoda esiin, että Syngenta myy samanlaisia tuotteita (jopa samoja tuotenimiä) kuin Bayer ja että Monsanto on tuomassa markkinoille Latitudea, joka on Jockeyn suora kilpailija. Osapuolet ennustavat, että Jockeyn myynti Saksassa tulee vähenemään tämän kilpailun seurauksena. ([...]). Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei vehnän, rukiin ja ruisvehnän peittauksen markkinoilla Saksassa luoda tai vahvisteta määräävää asemaa.
(1139) Yhdistyneessä kuningaskunnassa Jockeyn myynnin osuus on noin [20-30] prosenttia kokonaismarkkinoista. Nykyisellä [30-40] prosentin markkinaosuudellaan Bayer saisi melko suuren markkinaosuuden, jos se onnistuisi valtaamaan merkittävän osan Jockeyn nykyisestä myynnin määrästä. Bayer tarjoutuukin myöntämään yksinoikeuslisenssin triadimenolipohjaiseen Baytan-valmisteeseen Yhdistyneessä kuningaskunnassa (mukaan lukien Baytan-tuotenimi [...] ajaksi). Osapuolten vuodelta 2000 toimittamien tietojen mukaan Bayerilla olisi sitoumusten jälkeen [20-30] prosentin markkinaosuus, joka perustuisi Bayerin Subitol-tuotteseen (bitertanoli) ja sen flukinkonatsolipohjaisen tuotteen mahdolliseen menestykseen, johon se saa jaetun yksinoikeuslisenssin. On kuitenkin epätodennäköistä, että se saisi itselleen Jockeyn nykyisen [20-30] prosentin markkinaosuuden kokonaisuudessaan, koska flukonkonatsolitoimialan ostaja jatkaa Jockeyn myyntiä. Lisäksi osapuolet ennustavat, että vuonna 2004 Subitolin markkinaosuus on [10-20] prosenttia ja Jockeyn [20-30] prosenttia. Samalla tavoin kuin Saksassa, Monsanto on tuomassa markkinoille Latituden. Mutta toisin kuin Saksassa, osapuolet eivät ilmeisesti usko, että se heikentää Jockeyn markkina-asemaa Yhdistyneessä kuningaskunnassa. Latituden lanseeraaminen tuo kuitenkin markkinoille Jockeyn suoran kilpailijan. Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei vehnän, rukiin ja ruisvehnän peittauksen markkinoilla Yhdistyneessä kuningaskunnassa luoda tai vahvisteta määräävää asemaa.
b) Perunan peittaus
(1140) Perunan peittauksessa käytettävien sienitautien torjunta-aineiden alalla komissio on todennut, että ehdotettu liiketoimi, sellaisena kuin se ilmoitettiin, olisi luonut määräävän aseman tai vahvistanut sellaista Belgian, Ranskan, Irlannin, Alankomaiden ja Yhdistyneen kuningaskunnan markkinoilla.
(1141) Näihin markkinoihin vaikuttava korjaustoimenpide on mahdollisimman monen ACS:n kolmansien osapuolten kanssa tekemän jakelusopimuksen siirtäminen ACS:n peittaustoimialan ostajalle ja jäljelle jäävien jakelusopimusten päättäminen. Tämä poistaisi päällekkäisyyden kokonaisuudessaan ja takaisi, että näille tuotteille on ainakin yksi mahdollinen, elinkelpoinen jälleenmyyjä, joka on ACS:n peittaustoimialan ostaja. [...]. Myös tämä poistaisi päällekkäisyyden kokonaisuudessaan.
(1142) Korjaustoimenpiteiden markkinatesti on pitkälti vahvistanut, että tämä korjaustoimenpide riittäisi poistamaan ehdotetun liiketoimen luoman kilpailuongelman. Komissio katsoo näin ollen, ettei perunan peittauksen markkinoilla Belgiassa, Ranskassa, Irlannissa, Alankomaissa ja Yhdistyneessä kuningaskunnassa luoda tai vahvisteta määräävää asemaa.
V.6 AMMATTIMAINEN TUHOLAISTORJUNTA
(1143) Torakoiden torjuntaan tarkoitettujen geelien ja houkuttimien alalla todettujen kilpailuongelmien poistamiseksi Bayer on tarjoutunut myymään koko ACS:n ammattimaiseen tuholaistorjuntaan liittyvän fiproniilitoimialan. Bayer voi kuitenkin korvata tämän sitoumuksen myöntämällä Euroopan ja Yhdysvallat kattavan peruuttamattoman yksinoikeuslisenssin sellaisten imidaklopridipohjaisten valmisteiden valmistamiseen, käyttöön ja myyntiin, jotka on tarkoitettu torakoiden vastaisiin geeleihin ja houkuttimiin sekä termiittien torjuntaan. Tätä vaihtoehtoa voidaan harkita vain, jos Bayer löytää komission hyväksymän, elinkelpoisen ostajan, joka on halukas hankkimaan sen torakoiden torjuntaan tarkoitettuihin geeleihin ja houkuttimiin sekä termiittien torjunta-aineisiin tarkoitetun imidaklopriditoimialan ammattimaisen tuholaistorjunnan alalla Euroopassa ja Yhdysvalloissa.
(1144) Ensimmäisenä vaihtoehtona esitetty sitoumus tarkoittaa markkinoiden johtavan tuotteen myymistä, ja sen kautta tarjotaan asiakkaille kunnollinen valintamahdollisuus. Toinenkin vaihtoehto on mahdollinen, koska hankkijan asianmukaisuus varmistetaan komission hyväksymisoikeudella. Lisäksi ehdotetulle ostajalle asetetaan ennakkoehdoksi, että se pystyy jatkamaan liiketoimintaa Yhdysvalloissa. Komissio katsoo näin ollen, ettei millään edellä yksilöidyistä torakoiden torjuntaan tarkoitettujen geelien ja houkuttimien markkinoilla luoda tai vahvisteta määräävää asemaa.
V.7 PIENELÄINTEN ULKOLOISTEN TORJUNTA-AINEET
(1145) Bayer on sitoutunut myymään fiproniiliin liittyvät nykyiset varastot, valmisteet ja kaikki teollis- ja tekijänoikeudet, etenkin patentit ja tuotenimet, asiantuntemuksen, rekisteröintioikeudet ja asiakirjat, sekä fiproniilin tuotantoon tarvittavan omaisuuden Elbeufissa, Ranskassa. Bayer on myös sitoutunut siirtämään fiproniilitoimialan ostajalle fiproniilin lisenssi- ja jakelusopimukset sekä Merialin ja ACS SA:n tulevia tuotteita koskevan tuotekehityssopimuksen. Bayer on vielä sitoutunut siirtämään Merialille veloituksetta teollis- ja tekijänoikeudet, jotka liittyvät teknisen fiproniilin muuttamiseen eläinten terveydenhoitoon soveltuvaksi fiproniiliksi.
(1146) Bayerin ACS:n hankinnan ja fiproniilitoimialan myynnin välisenä siirtymäaikana Bayer on sitoutunut Merialin suhteen useisiin velvoitteisiin, jotka esitetään päätöksen liitteen 41 kohdassa ja joilla varmistetaan, että Merialille toimitetaan niin paljon fiproniilia kuin se tarvitsee Frontlinen valmistamiseen. Bayer on lisäksi sitoutunut siihen, että tarjoutuu peruuttamattomasti sisällyttämään nämä velvoitteet fiproniilin toimitussopimukseen, jos Merial pyytää tätä ennen fiproniilitoimialan myyntiä.
(1147) Komissio panee merkille, että jos Merial ei hyväksy fiproniilin toimitussopimuksen luovuttamista fiproniilitoimialan ostajalle, Bayer sitoutuu noudattamaan samoja velvoitteitaan Merialia kohtaan myös fiproniilitoimialan myynnin jälkeen.
(1148) Edellä kuvailluilla sitoumuksilla varmistetaan, ettei Merial joudu kärsimään Bayerin strategisesta käyttäytymisestä fiproniilitoimitusten säännöllisyydessä. Oikeastaan Bayerin ACS:n hankinnan ja fiproniilitoimialan myynnin välisenä siirtymäaikana velvoitteet, joihin Bayer on sitoutunut taatakseen fiproniilitoimitusten jatkumisen, heikentävät voimakkaasti Bayerin kannustimia Merialin sulkemiseen markkinoilta tai Merialin käyttäytymisen rajoittamiseen uhkaamalla tehdä niin. Toisaalta sen jälkeen, kun fiproniilitoimiala on myyty, Bayerilla ei ole mahdollisuutta eikä syytä yrittää sulkea Merialia markkinoiden ulkopuolelle, koska Merial voi hankkia tärkeimmän tuotteensa, Frontlinen, tuotantoon tarvittavan aineen Bayerista riippumattomalta toimittajalta.
(1149) Jos Merial ei hyväksy Merialin ja ACS:n tulevia tuotteita koskevan tuotekehityssopimuksen luovuttamista fiproniilitoimialan ostajalle, Bayer on tarjoutunut myymään erikoistuneelle tuotekehitysyritykselle ne ACS:n tutkimustoiminnan eläinten terveydenhoitoon liittyvät osat, jotka toteutetaan nykyään Merialille. [...]. Uusia yhdisteitä, joita tuotetaan hyönteisten torjunta-aineiden seulontaan, saadaan (i) tutkimusyrityksen omasta kasvinsuojelussa mahdollisesti hyödyllisten ja ensisijaisesti hyönteisten torjunta-aineisiin tarkoitettujen kemiallisten rakenteiden synteesistä tai (ii) [...], joka eläinten terveydenhoidon alalla lisensoidaan yksinomaan ja varataan seulontaan Merialin hyväksi. Bayer sitoutuu rahoittamaan kasvinsuojeluun liittyvää tutkimusta, jota tekee tuotekehitysyritys [...].
(1150) Siirtymäaikana, joka on voimassa siitä, kun Bayer hankkii ACS:n, siihen, kun fiproniilin lisenssisopimus ja tulevien tuotteiden tutkimussopimus siirretään fiproniilitoimialan ostajalle, Bayer on sitoutunut useisiin lisenssisopimukseen ja tulevien tuotteiden kehityssopimukseen liittyviin yksipuolisiin myönnytyksiin ja ylimääräisiin velvoitteisiin, jotka esitetään päätöksen liitteen 184 kohdassa. Lisäksi Bayer on sitoutunut siihen, että se tarjoutuu peruuttamattomasti sisällyttämään nämä myönnytykset ja velvoitteet kyseisiin sopimuksiin, jos Merial pyytää tätä ennen fiproniilitoimialan myyntiä.
(1151) Komissio panee merkille, että jos Merial ei hyväksy fiproniilin lisenssisopimuksen ja tulevien tuotteiden tuotekehityssopimuksen luovuttamista fiproniilitoimialan ostajalle, Bayer sitoutuu noudattamaan samoja myönnytyksiään ja velvoitteitaan Merialia kohtaan myös fiproniilitoimialan myynnin jälkeen.
(1152) Toimialan myynnin seurauksena Bayerin ja Merialin sulautuman jälkeiset tutkimusalan kytkökset poistuvat, koska Bayer ei enää saa haltuunsa eläinten terveydenhuoltoon liittyviä tuloksia siitä kasvintutkimuksesta, jota tuotekehitysyritys tekee yksinomaan Merialin hyväksi, eikä Merial saa haltuunsa Bayerin kasvintutkimuksen tuloksia, jotka omistetaan sen omalle eläinten terveydenhoidon toimialalle.
(1153) Lisäksi Merialin ja Bayerin välisten tutkimusalan kytkösten poistuminen ei vaaranna Merialin kykyä säilyttää kilpailukykyinen asema täysikasvuisten hyönteisten torjunta-aineiden ja yhdistelmätuotteiden markkinoilla joko lyhyellä tai pitkällä aikavälillä. Lyhyen aikavälin osalta markkinatutkimus on osoittanut, ettei Merialin aseman täysikasvuisten hyönteisten torjunta-aineiden ja yhdistelmätuotteiden markkinoilla odoteta muuttuvan merkittävästi seuraavien 3-5 vuoden aikana ja että se voi jopa parantua, sillä Euroopan markkinoille on tarkoitus tuoda Frontline Plus -tuote.
(1154) Pitkällä aikavälillä Merial pystyy säilyttämään kilpailukykyisen aseman näillä markkinoilla, koska sillä on etuoikeutettu mahdollisuus hyödyntää edellä mainitun erikoistuneen tuotekehitysyrityksen tutkimustoimintaa ja Merckin tutkimustoimintaa. Lisäksi Merial on vapaa tekemään tuotekehityssopimuksia muiden maatalouskemian yritysten kanssa samoin kuin yliopistojen, tutkimuslaitosten tai muiden kemiallisten yhdisteiden kokoelmia omistavien kolmansien osapuolten kanssa. Markkinatutkimus on osoittanut paitsi, että eläinten terveydenhoitoalan yritykset (kuten Pfizer) voivat toimia täysikasvuisten hyönteisten torjunta-aineiden ja yhdistelmätuotteiden markkinoilla ilman, että niiden tarvitsisi tukeutua kasvintutkimustoimintaan, myös että on olemassa maatalouskemian yrityksiä, joilla ei olisi mitään ongelmia tehdä Merialin kanssa tuotekehityssopimuksia innovatiivisten täysikasvuisten hyönteisten torjunta-aineiden ja yhdistelmätuotteiden kehittämiseksi niiden kasvintutkimustoiminnan tulosten pohjalta.
(1155) Innovatiivisia täysikasvuisten hyönteisten torjunta-aineita ja yhdistelmätuotteita voisivat pitkällä aikavälillä tuoda markkinoille muutkin eläinten terveydenhoitoalan yritykset kuin Bayer ja Merial, kuten Pfizer ja Novartis (jotka ovat osoittaneet, että niillä on riittävän vahvat tuotekehitysvalmiudet pieneläinten ulkoloisten torjunta-aineiden alalla) joko yksin tai yhteistyössä maatalouskemian yritysten kanssa.
(1156) Edellä esitettyjen sitoumusten perusteella komissio katsoo, ettei näillä markkinoilla luoda tai vahvisteta määräävää asemaa.
VI. PÄÄTELMÄ
(1157) Komissio on tullut siihen yleiseen johtopäätökseen, ettei ilmoitettu keskittymä, sellaisena kuin sitä on muutettu Bayerin tekemillä sitoumuksilla, luo tai vahvista määräävää asemaa millään edellä arvioiduista markkinoista,
ON TEHNYT TÄMÄN PÄÄTÖKSEN:
1 artikla
Ilmoitettu keskittymä, jolla Bayer hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan yhtiössä Aventis Crop Science Holding SA, julistetaan tämän päätöksen liitteen mukaisesti muutettuna yhteismarkkinoille ja ETA-sopimuksen toimintaan soveltuvaksi.
2 artikla
Tämän päätöksen 1 artiklan täytäntöönpano edellyttää, että tämän päätöksen liitteen 35-186 kohdassa esitettyjä ehtoja noudatetaan täydellisesti lukuun ottamatta tämän päätöksen liitteen 41 ja 184 kohdassa esitettyjä määräyksiä, joita sovelletaan ehtona Bayerin ACS-kaupan ja fiproniilitoimialan myynnin välisenä siirtymäaikana. Tämän päätöksen 1 artiklan täytäntöönpano edellyttää myös, että tämän päätöksen liitteen 189, 190 ja 224 kohdassa esitettyjä ehtoja noudatetaan täydellisesti.
3 artikla
Tämän päätöksen 1 artiklan täytäntöönpano edellyttää, että tämän päätöksen liitteen 187-241 kohdassa esitettyjä velvoitteita noudatetaan täydellisesti lukuun ottamatta tämän päätöksen liitteen 189, 190 ja 224 kohtaa, joita sovelletaan ehtoina 2 artiklan mukaisesti.
4 artikla
Tämä päätös on osoitettu seuraavalle:
Bayer AG D - 51386 Leverkusen
Tehty Brysselissä 17 päivänä huhtikuuta 2002.

Labels: 12
1
4
6